



NUMERO 1-2 
TAMMIKUU 1993 




1ö 
> 








IIH|WIWHIII||llP c 



Inkeriläisten viesti 



Toimitus 

Päätoimittaja 

Markku Pyysiäinen 

Puh. (90) 191 3947 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili Hki 30636-4 

Pankki KOP 101030-1085026 

Ilmoitukset 

1/1 sivu ink 1 500 ink 

1/2 800 ink 

1/4 500 ink 

Kuolinilmoitukset 100 ink 

Kiitos- ym. ilmoitukset 60 mk 

Kuva ilmoituksessa 100 ink 

Lehti ilmestyy kerran kuukaudessa 

Kustantaja ja julkaisija: 
Inkeriläisten Yhdistys ry 

Pj. Keijo Korkka 
Halvarinkatu 9, 20900 Turku 
Puh. (921) 302 868 (työ) 

Tilaushinta 1993 

130 ink kotimaahan, Ruotsiin 200 kr 
ja muualle 160 ink/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivistyssäätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 146660-1 
Pankki KOP 103150-1202761 



Kansi: Unelma talvesta ja pehmeästä lumivai- 
pasta kiehtoo mieltä. Kuva Kauko Halonen. 



TÄSSÄ NUMEROSSA 



Toivoa on 3 

Inkerin kirkko kasvaa ja lujittuu 4 

Alpo Ruuth: Pieni pakolainen 6 

Lähtö Järvisaaren kylistä 11 

Kirjeitä toimitukselle 12 

Apurahat vuodelle 1993 13 



Toivoa on 



Vuoden alku on toivomusten ja 
lupausten aikaa, toivottavasti myös 
toivon aikaa. Juuri toivoa on kristinus- 
kon piirissä pidetty yhtenä ns. juma- 
lallisena hyveenä. Tietomme on 
vajavaista, mutta usko, toivo ja rak- 
kaus pysyvät. 

Toivo on merkillinen asia. Mikä on 
esimerkiksi sen suhde todellisuuteen? 
Täysin mahdotonta ei kannata toivoa. 
Kukaan kerjäläinen tuskin Englannissa 
näinä päivinä toivoo vakavissaan 
menevänsä naimisiin prinsessa Dianan 
kanssa, vaikka prinssillä ja prinsessalla 
meneekin huonosti. Sellaista tapahtuu 
vain saduissa, ei todellisuudessa. 

Ja kuitenkin toivo ylittää todellisuu- 
den rajat. Aito toivo ei synny siten, 
että joku laskee meille yhteen erik- 
seen myönteiset ja kielteiset tekijät ja 
vertailun jälkeen sanoo, kannattaako 
toivoa. Joskus ihminen, jolla ulkoisesti 
kaikki näyttää olevan hyvin, saattaa 
olla epätoivoinen. Joku toinen taas on 
täynnä toivoa, vaikka kaikki ympärillä 
todistaa muuta. Hän toivoo, »vaikkei 
ois toivoa ollenkaan». 

Toivo on yksi elämän perusedelly- 
tyksistä. Lapselle toivo on suorastaan 
elämän ehto. Hän myös ylittää todelli- 
suuden rajat paljon rohkeammin ja 
helpommin kuin aikuinen. Aikuisena 
niihin törmää paljon nopeammin. 
Todellisuuden kasvot paljastuvat. 
Varjot voimistuvat. Mutta eikö juuri se 
ole osoitus siitä, että on olemassa 
myös valoa? 

Asian voi ajatella myös toisin. Kuka 
kestäisi jatkuvasti katsoa suoraan 



aurinkoon? Tarvitaan pilviä ja varjoja, 
muuten me sokaistumme. Ilman 
epätoivon hetkiä olisi vaikea ymmär- 
tää, mitä on toivo. »Liian suuri valo 
pimentää», ranskalainen matemaatikko 
ja ajattelija Blaise Pascal sanoo. 

Kuluneen vuoden aikana jotkut 
varjot erityisesti Euroopan yllä kasvoi- 
vat. Monet toiveet jäivät toteutumatta 
myös inkeriläisten paluumuuttajien 
elämässä. Mutta silti kannattaa toivoa. 
Kannattaa tehdä työtä paremman 
tulevaisuuden hyväksi. Toivo rikkoo 
aina todellisuuden rajoja. Se avaa tien 
muutoksiin. 

Inkeriläisten viestin lukijoille tämä 
alkanut vuosi tuo muutoksen. Lehti 
aloitti vuoden 1959 alussa ilmestymi- 
sen 16-sivuisena pienenä »lastuna 
lainehilla». Vuonna 1967 lehden koko 
kasvoi ja ulkoasu muuttui. Nyt edessä 
on jälleen uusi vaihe. Lehti ilmestyy 
edelleen 12 vuosittaisena numerona, 
joista tammi- ja helmikuun sekä 
heinä- ja elokuun lehdet ovat kaksois- 
numerolta. Mutta ulkoasu on uudistu- 
nut. Sen avulla toimitus omalta osal- 
taan haluaa kertoa lukijoilleen, että 
elämässä on toivoa. Muutos on mah- 
dollinen. 



Markku Pyysiäinen 




Inkerin kirkko 
kasvaa ja lujittuu 



Lokakuun 1992 päättyessä Inkerin 
kirkossa oli 21 rekisteröityä seurakun- 
taa. Uusimpia ovat Muurmanskin, 
Kostamuksen, Aunuksen ja Kolppa- 
nan seurakunnat. 

Puhe Inkerin kirkosta on tavallaan 
harhaanjohtava. Kun ennen vallanku- 
mousta kirkko toimi vain Inkerinmaal- 
la, nyt sen toiminta-alueeseen kuulu- 
vat entinen Neuvosto-Karjala aina 
Jäämerelle asti sekä entinen Viipurin 
läänin alue eli v. 1944 Neuvostoliitolle 
luovutettu osa Karjalaa. Viimeksi 
mainitulla alueella toimi ennen sotaa 
52 luterilaista seurakuntaa, nyt neljä: 
Terijoki, Viipuri, Sortavala ja Pitkäranta. 

Sikäli on oikeutettua puhua Inkerin 
kirkosta, että kaikissa seurakunnissa 
inkerinsuomalaiset muodostavat 
seurakunnan ydinjoukon. Karjalassa 
mukana on muita suomea puhuvia 
sekä venäläisiä. Esim. Aunuksessa 
valtaosa seurakuntalaisista on aunuk- 
senkarjalaisia. 

Kirkon perustuslaki 

Kirkon itsenäistyttyä vuoden alussa 
se toimii oman Kirkkojärjestyksen 
mukaan. Kirkko on nyt itsenäisempi 
kuin koskaan lähes 400 vuoden 
aikana. Kirkon ja valtion välisiä suh- 
teita säätelevä perussäännös (ustav) 
hyväksyttiin Moskovassa 14.9.1992. 

Kirkkojärjestyksessä on määritelty 
kirkon luterilainen oppiperusta, 
kirkolliset kirjat, jumalanpalvelus ja 



kirkolliset toimitukset, seurakuntien ja 
koko kirkon hallinto. Kirkkojärjestyk- 
sen valmisti 8-henkinen toimikunta, 
josta puolet oli inkeriläisiä. Toisen 
puolen muodostivat Viron ja Suomen 
kirkon edustajat. Toimikunnan jäsenis- 
tä kolme oli naisia. 



Kirkko-laiva tarvitsee kompassin 

Kesällä valmistui kirkolle kehittä- 
missuunnitelma eli Kompassi. Siinä on 
esitetty suuntaviivoja 90-luvulle, 
sellaisia kuin jumalanpalveluksen ja 
sen musiikin kehittäminen, lapsi- ja 
nuorisotoiminta. Kompassissa pohdi- 
taan kirkon taloudenhoitoa, ystävyys- 
seurakuntatoimintaa, Suomesta tule- 
vien tavaroiden jakelua avustustoimin- 
tana ja myyntiä tulojen saamiseksi 
seurakunnille. Tärkeitä ovat työnteki- 
jöiden koulutus ja kirkkojen jälleenra- 
kentaminen. Myös huolehtiminen eri 
puolilla Venäjää asuvista inkeriläisistä 
ja lähetystyöstä Pietarissa, Petroskoissa 
ja suomensukuisten kansojen keskuu- 
dessa on kuvassa mukana. Ilman 
kompassia ajelehditaan satunnaisten 
tuulten mukaan. 

Myös Kehittämissuunnitelmaa oli 
valmistelemassa 8-henkinen toimikun- 
ta, jossa olivat edustettuina inkerin- 
suomalaiset, Viron ja Suomen kirkon 
edustajat. Sekä Kirkkojärjestys että 
Kompassi käsitellään ja hyväksytään 
kirkolliskokouksessa ensi vuoden 
alkupuolella. 



Katekismus — Kristinoppi 

Kirkon peruspilareihin kuuluu 
Katekismus — Kristinoppi. Sellainen 
valmistui Inkerin kirkkoa varten viime 
kesänä. 175-sivuisessa kirjassa on 
samalla aukeamalla, vierekkäisillä 
sivuilla teksti suomeksi ja venäjäksi. 
Inkerin kirkkohan on Kirkkojärjestyk- 
sen mukaan kaksikielinen. 

Kirja sisältää Martti Lutherin Vähä 
Katekismuksen ja Kristinopin, jonka 
Suomen ev.lut. kirkko hyväksyi 
v. 1948 kirkon opin tiivistelmäksi. 
Kirkkoon liittyvät voivat ostaa kirjan 
40 ruplalla. Siitä he saavat käsityksen 
kristillisen uskon sisällöstä ja kristitty- 
jen elämäntavasta. Kirjaa on painettu 
10 000 kappaletta. Sitä on jaettu 
seurakuntiin, jotka saavat myyntitulot 
oman toimintansa tukemiseen. Sitä 
käytetään oppikirjana rippikoulussa. 
Marxismi-leninismin läpäisemässä 
yhteiskunnassa kristillisen uskon 
näyttöpääte on tervetullut. 

Katekismus — Kristinopin teki 
mahdolliseksi tuntematon lahjoittaja, 
jonka 225.000 mk:n lahjoituksesta 
käytettiin puolet venäjän- ja suomen- 
kielisten sekä lasten Raamattujen 




Rovasti Leino Hassinen on Inkerin kirkon asiaiia. 

painattamisen ja puolet Katekismus — 
Kristinopin valmistamiseen. 

Inkerin kirkko tuntee suurta kiitolli- 
suutta arvokkaasta lahjoituksesta, joka 
tukee parhaalla mahdollisella tavalla 
kirkon jälleenrakentamista. 

Teksti: Leino Hassinen 
Kuva: Markku Pyysiäinen 



Informaatiopiste inkerinsuomalaisille paluumuuttajille 

Helsingissä Kalliolan vapaaopiston tiloissa on avattu inkerinsuomalaisille paluu- 
muuttajille tarkoitettu informaatiopiste. Siellä kaksi koulutettua vapaaehtoistyönteki- 
jää on valmis vastaamaan kaikkiin paluumuuttajien eteen tuleviin kysymyksiin. 
Mikäli vastausta ei löydy heti, asia selvitetään. 

Informaatiopisteessä on tarjolla myös erilaista paluumuuttajille tarkoitettua materiaa- 
lia. Seurustelutilassa on mahdollista lukea lehtiä, keittää kahvia ja kuunnella radiota. 
Kalliolan vapaaopisto järjestää oman ohjelmansa puitteissa lisäksi paluumuuttajille 
tarkoitettua luentotoimintaa. 

Informaatiopiste on avoinna aluksi torstaisin klo 17 — 20. Myöhemmin on tarkoitus 
laajentaa aukioloaikaa myös yhteen tai kahteen iltapäivään. Toimintaa suunnittelee 
työryhmä, jossa on mukana myös Inkeriläisten yhdistyksen edustaja. 
Kalliolan opiston osoite on Kalliolanrinne 5, Helsinki. Informaatiopiste toimii 
»Kerhok»-nimisessä huoneistossa. Lisätietoja asiasta saa Kalliolan opistolta. 



Alpo Ruuth 

PIENI PAKOLAINEN 



Leo oli liian nuori ymmärtääkseen 
ympäröivästä maailmasta mitään. 
Venäjältä hänen pieneen pojan pää- 
hänsä oli vain jäänyt, että äiti oli 
vangittu jossain Ufan lähettyvillä. Sitä 
ennen äiti oli saanut työnnettyä Leon 
vanhalle naiselle, joka oli nikotellut 
vain ohikiitävän hetken ja ottanut 
sitten Leon mukaansa, niin kuin Leo 
olisi ollut hänen lapsensa. 

Kotona vanhemmat olivat joskus 
puhuneet jostain inkeriläisyydestä, 
asiasta Leolla ei ollut muuta kantaa 
kuin että heillä kotona oli puhuttu 
erilaista kieltä kuin ympärillä asuvissa 
perheissä. 

Sekin oli jäänyt epäselväksi, miten 
vanha nainen oli saanut kiepautettua 
hänet Suomen puolelle. Kuitenkin hän 
oli erilaisten vaiheiden jälkeen vain 
eräänä päivänä ilmestynyt tädin 
paikkakunnalle kaulassaan lappu, 
jossa sanottiin kuka hän oli ja että 
hänellä oli Suomessa sukulaisia. Kun 
hän oli laskeutunut junasta, täti oli 
kaapannut hänet oitis syliinsä ja 
Leokin oli tiennyt heti, että tämä tässä 
oli nyt sitten täti. Se oli ihan tädin 
näköinenkin. 

Vuoden verran oli mennyt hyvin, 
sitten täti sairastui, taudin laatua 
kukaan ei vaivautunut Leolle selittä- 
mään. Vain lopputuloksesta puhuttiin. 
Leolle oli ruvettava etsimään uutta 
kotia. 



Eräänä päivänä pyylevä nainen tuli 
koivukujaa pitkin ja sanoi, että nyt tuli 
sitten lähtö. Onneksi Leo oli niin 
nuori, ettei hän taaskaan ymmärtänyt 
mitään, mutta hän oli tottunut tottele- 
maan. Nainen saattoi Leon junaan ja 
sanoi, että tällä oli käynyt hirmuisen 
hyvä tuuri. Leo pääsisi perheeseen 
jonka pitäisi olla oikein sukulaisperhe. 
Helsingissä olisi vastaanottaja, eikä 
Leo saanut ennen Helsinkiä missään 
nimessä nousta junasta. Leo vain 
nyökkäili, sillä Helsinkikin oli hänelle 
pelkkä sana. 

Leo teki neuvon mukaan ja istua 
nökötti paikallaan. Hän istui vielä 
silloin, kun junailija tuli vaunuosas- 
toon ja sanoi, että nyt on sitten kotiin- 
lähdön aika, me olemme perillä 
Helsingin asemalla, muut matkustajat 
ovat aikaa sitten menneet. 

Leo laskeutui junasta matkalaukkui- 
neen. Hän pääsi asemahalliin asti, 
mutta sitten hän ei osannut mennä 
mihinkään. Ihmisiä tuli ja meni, ja kun 
hän ei osannut muutakaan, hän 
pillahti itkuun. Silloin äärimmäisen 
pitkä mies tönäisi häntä olkapäähän. 
Se oli niin pitkä mies, että se tuntui 
epätodellisen pitkältä. Kuitenkaan 
mies ei asemahallin ihmisten joukossa 
ollut mitenkään pitkä. Oikeastaan hän 
oli pätkä, mutta Leon silmissä hänen 
päänsä ylti aseman kattoon. Mies 
sanoi olevansa Leon kaukainen 



sukulainen. Leo saisi heiltä nyt kodin 
ja oppisi sivistyneiden ihmisten tavoil- 
le. Leo oli niin onnellinen, että uskal- 
tautui suutelemaan pitkää miestä 
poskelle. Pitkä mies sanoi olevansa 
Kaarlo, ja Leo saisi kutsua häntä 
vaikka isäkseen jos tahtoisi. 

Leo ei kovin paljon ehtinyt miettiä 
isän ja Kaarlon eroja, hänellä oli 
tulenpalava kiire katsella raitiovaunun 
ikkunasta kaikkea hyörinää ja autojen 
paljoutta ympärillään. Ikuisuuden 
jälkeen he jäivät vaunusta Kaarlon Itä- 
Töölöksi mainitsemassa paikassa ja 
nousivat käsikkäin Vaasankadulle. 
Alkupäässä oli muutamia puutaloja, 
sitten pitemmällä isompiakin kivitalo- 
ja. Kaarlo vei Leon yhteen niistä. 

Vastaanottoseremoniat jäivät joten- 
sakin Leon ulottumattomiin. Hän 
seisoi huoneessa, joka vaikutti valta- 
van suurelta hallilta, eikä hän nähnyt 
kunnolla ympärilleen, hänen kätensä 
vapisivat niin että hänen oli tungetta- 
va ne taskuihin, jolloin nainen, joka 
sanoi itseään Hiljaksi, henkäisi muille 
huoneessaolijoille, että kyllä me 
hänestä vielä hyvinkäyttäytyvä poika 
tehdään, hänellä on hyvän ihmisen 
ainekset, onhan hän sentään sukulai- 
nen. Sitten Hilja kehotti huoneessaoli- 
joita sanomaan tulokkaalle päivää. 

Hilja oli tehnyt kaikkensa, jotta Leo 
viihtyisi. Heillä oli ensimmäisen illan 
kunniaksi porsaankyljyksiä, ja vaikka 
Leo olisi voinut syödä niitä toisissa 
olosuhteissa vaikka kuinka monta, nyt 
hän kuitenkin otti varmuuden vuoksi 
vain yhden. Hän oli tyytyväinen, kun 
Hilja ihmetteli miksei hän syönyt 
enempää, olihan ne ihan häntä varten 
valmistettu. 

Yöllä hän heräsi ja näki talojen 
välistä kappaleen mustaa taivasta. 
Tähän aikaan vuodesta ei oikeastaan 



yötä ollut, tosin täällä kaupungissa sitä 
ei ollut muutoinkaan, aina jossakin 
ikkunassa paloi valo, ja olihan pihava- 
lokin. Leo tutkaili taloja ja mietti että 
hän oli onnellinen poika, kun hänellä 
oli täällä niin hyviä sukulaisia. 

Seuraavana aamuna alkoi varovai- 
nen tutustuminen ympäristöön. Leo 
kyttäsi postiluukusta ennen kuin 
uskaltautui rappuun. Jo ensimmäinen 
ääni sai hänet juoksemaan suoraa 
päätä sisään. 

Seuraavana päivänä hän yritti taas 
ja pääsi yhden kerroksen alaspäin, 
kunnes äänet saivat hänet pakene- 
maan takaisin sisään, mutta kerta 
kerralta hän rohkaistui enemmän ja 
neljäntenä päivänä hän oli pihassa. 
Talon lapset katsoivat häntä kuin 
maailman kymmenettä ihmettä ja kun 
sitten rohkein alkoi varovaisesti 
lähestyä, Leon rohkeus petti, hän 
ryntäsi rappuun ja portaat ylös turval- 
liseen kotiin. 

Muut talon lapset huomasivat pian, 
ettei Leo osannut tai uskaltanut käyt- 
tää hissiä, ja kun hän seuraavan 
kerran tuli pihaan, he ryntäsivät ensin 
hänen peräänsä, mutta ajoivatkin 
sitten hissillä Leon kerrokseen ja olivat 
odottamassa tasanteella. Se oli kauhea 
tilanne Leolle. He sulkivat Leolta tien 
kotiin. Lapsia oli sekä edessä että 
takana, ja kun Leo ei tiennyt mitä 
tehdä, hän alkoi lopulta itkeä. Leosta 
tuntui ihmeelliseltä, että itkussa oli 
niin paljon voimaa. Hetkessä rappu 
oli typötyhjä. Muut eivät tienneet 
miten olisi pitänyt suhtautua itkevään 
poikaan, sen vuoksi kannatti varmuu- 
den vuoksi lähteä karkuun. 

Kaksi päivää myöhemmin häntä 
pyydettiin muina miehinä syöttäjäksi 
nelikseen. Hän äkkäsi itsestään uuden 
piirteen, hän ei ollut huomannut 



juosta karkuun, ja mennessään syöttä- 
mään hän ajatteli, että hänen oli 
tehtävä kaikkensa ollakseen joukon 
luottamuksen arvoinen. Ja hän oli. 
Heidän joukkonsa voitti pelin 35 — 5. 
Seuraavana päivänä hän oli mukana 
niin kuin olisi ollut joukossa aina. 

Sitten lukuisten leikkien seasta alkoi 
erottua yksi ylitse muiden. Sitä kutsut- 
tiin piiloleikiksi ja sitä leikittiin päivit- 
täin tai melkein päivittäin. Natsku 
joutui sulkemaan silmänsä katolle 
vievien tikapuiden vieressä ja laske- 
maan sataan, sillä välin muiden oli 
haettava piilo. Usein kävi niin, että 
natsku vilkaisi käsiensä alta nähdäk- 
seen, mihin muut olivat menneet, 
joten juttu meni plörinäksi ja natskun 
oli alettava laskea uudelleen. Joskus 
kävi niinkin, että natskun oli rangais- 
tukseksi laskettava kolmeensataan. 
Leo päätti olla yrittämättä jekkua, hän 
ei vielä osannut laskea sataan, mutta 
jos oli ovela joutuessaan natskuksi, 
saattoi vain tarpeeksi kauan olla 
laskevinaan. 

Sitten Leo alkoi kiinnittää huomiota 
Helenaan. Tyttö oli samanikäinen ja 
Leon mielestä äärettömän kaunis. 
Ilokseen Leo huomasi Helenankin 
vaivihkaa tarkkailevan häntä aina kun 
Helena luuli Leon katsovan jonnekin 
muualle. 

He alkoivat hakeutua samoihin 
piilopaikkoihin, ensin kuin sattumalta, 
sitten jo ihan tarkoituksella. 

Eräänä päivänä he olivat vetäyty- 
neet kellarikäytävään ja sen päivän 
natsku oli joko täysi tomppeli tai 
muuten vain täysi törö, ainakin hän 
haki joukkoa aivan väärästä suunnas- 
ta, ruumishuoneen takaa. He olivat 
niin lähekkäin, ettei väliin olisi mahtu- 
nut hiuskaan, Helenan läheisyys ja 
tuoksu sekoittivat Leon pään täysin. 



Yhtäkkiä hän vain taipui Helenaan 
päin ja moiskautti pusun suoraan 
Helenan suulle. Leo oli varma että 
Helena lähtisi hirveästi kirkuen kar- 
kuun, mutta mitään sellaista ei tapah- 
tunut. Helena vastasi Leon kömpelöön 
pusuun niin antautuneesti, että Leo 
vetäytyi taaksepäin ja oli kompastua 
omiin jalkoihinsa. Tyttö oli jotain 
uutta Leolle. Ensimmäisen kerran hän 
oli saanut maistaa sitä suloista tunnet- 
ta, jonka vain tyttö saattoi pojalle 
antaa. 

Sen päivän jälkeen he vetäytyivät 
mahdollisimman syrjäisiin ja hämäriin 
loukkoihin, kunnes eräänä päivänä he 
löysivät toisensa kellarikäytävästä 
ilman muita. Leo rakasti Helenaa niin 
palavasti kuin ihminen voi toista 
ihmistä rakastaa. Leo olisi voinut 
loputtomasti pidellä tyttöä itseään 
vasten, eikä hän tajunnut missä vai- 
heessa hänen kätensä oli hänestä 
riippumatta hakeutunut Helenan 
hameisiin. Leo ei ymmärtänyt vielä 
asioita eikä hänen tarvinnutkaan, se 
vain oli tavattoman kivaa ja sitten Leo 
oli pyörtyä ilosta, sillä hänen koetel- 
tuaan Helenaa vähän aikaa tytössä 
tapahtui jotain, tämä tuli aivan kuin 
uneliaaksi, aivan kuin olisi ollut 
pyörtymäisillään ja lopulta Helena 
pisti kätensä Leon housuihin. Leo 
ikään kuin irtosi lattiasta eikä ollut 
varma näkikö hän unta vai ei. 

Sitten eräänä sateisena iltapäivänä 
kesken kauneimman yhdessäolon 
hirmuinen käsi nosti Leon tukasta 
ilmaan ja ääni jylisi, että kuka 
ikimaailmassa olisi voinut uskoa, 
pakolaispoika täällä sikamaisissa 
puuhissa. Nainen piti niin kaameaa 
meteliä, että tuota pikaa kellarikäytävä 
oli täynnä ihmisiä. Helenaa säälitettiin, 
niin kuin hänelle olisi tapahtunut 

jotain ikävää. Leon teki mieli huutaa, 
että heillä oli ollut hauskaa, mutta 
kukaan ei olisi kuunnellut, ja hänen 
oli yritettävä suojella päätään, häntä 
riepoteltiin monen ihmisen voimin. 
Heidät vietiin verhoilijan luokse, 
vaikkei verhoilijalla ollutkaan varaa 
sanoa mitään, hän oli köyhä mies ja 
vuokralla. Hän otti Helenan syliinsä ja 
sanoi vaimolleen, että pesehän Hele- 
nan naama, niin voidaan aiveta 
syömään. Hänen kunniakseen oli 
sanottava, ettei hän välittänyt kuun- 
nella ketään muuta kuin tytärtään. 
Seurakunta pohti samaan aikaan 
eteisessä, mitä Leolle pitäisi tehdä. 
Lopultakin vaihtoehdot olivat vähissä, 
tai niitä ei oikeastaan ollut. Leo pitäisi 



passittaa lastenkotiin, jossa asiantunti- 
jat opettaisivat hänelle, mitkä asiat 
olivat oikein ja mitkä väärin. Sitten 
Leo vietiin puolittain tukasta retuut- 
taen Kaarlon eteen. 

— Tässä se nyt on, yksi naisista 
huusi ja Leo paiskattiin keskelle 
olohuonetta. Irti päästyään hän syök- 
syi oitis huoneen nurkkaan ja tarttui 
kaksin käsin kiinni lämpöpatteriin. 

Naiset huusivat ettei tämmöinen 
peli vetele. Poika on vaaraksi hyville 
tavoille eikä alistu edes suosiolla 
rangaistavaksi. Kaarlo yritti vedota 
siihen, että Leo oli vastikään tuotu 
Suomeen, joten semmoiselta raukalta 
ei voinut vielä kovin paljon odottaa. 

— Senkun puhutte, jollette te rupea 



OSASIT OMENAN TEHHA 



1'g.n n \ rnn i j—j n \mn m 



Voimiuneh-toi - nen e - moni eh-toi-nen e moi-su - ve-ni 
o -sa-sit o me-nanteh-hä tai-sit tai-men kas -va -tel -la, 



m 



^ 



■0 Jf 

(K:) eh-toi-nen e-moi-su - ve - ni, 
tai-sit tai-menkas-va - tel - la. 

Kansanlauluja Inkerinmaalta, toim. Anneli Asplund, SKS 



Tuntematon 

Keitto. Suuri-Manuskala 
V. Alava. 1894 
SKSÄV IV 2:702 



toimenpiteisiin, me kyllä rupeamme, 
huusi pesu- ja silitysliikettä pitävä 
lihavahko Miettiskä, joka oli valinnut 
itsensä joukon puhemieheksi. Kaarlon 
puolustelut saivat aikaan vain entistä 
hirmuisemman raivon huoneessa ja 
Kaarlolla ei ollut muuta mahdollisuut- 
ta kuin vakuuttaa ryhtyvänsä toimen- 
piteisiin. Nyt naiset nyökkäilivät 
Kaarlon tahdissa, sillä kaikkihan olivat 
loppujen lopuksi vain Leon itsensä 
asialla. Leo tulisi vielä kiittämään heitä 
siitä että hänestä kitkettiin heti al- 
kuunsa pois miehiset eläimellisyydet. 

Leo näki udun läpi hirmuisen 
määrän epämääräisiä hahmoja. Kai- 
kesta puheesta hänelle jäi käteen vain 
ajatus, että tässä oltiin hänen asiallaan. 
Miehiäkin oli liittynyt joukkoon ja yksi 
heistä ehdotti jämäkästi, että poika 
lähetettäisiin takaisin Venäjälle, hän- 
hän oli heti alkuunsa osoittanut ettei 
ollut vapauden arvoinen. Onneksi Leo 
ei tajunnut asiasta muuta kuin sen että 
oli vaarassa joutua takaisin sinne, 
mistä hänet oli vaivalla saatu pois. 

— Tuo ei ole kyllä mikään mudin- 
keksijä, tuo poika. Mitä se tuolta 
nurkasta hakee? huudettiin yhteen 
ääneen ja naiset yrittivät repiä häntä 
keskilattialle, mutta hän meni entistä 
kovemmin sykkyrälle, piteli epätoivon 
vimmalla patterista kiinni ja lopulta 



hän alkoi hysteerisesti potkia ja itkeä. 
Loppu jäi sitten hämäräksi. 

Jossain vaiheessa hän huomasi 
olevansa yksin huoneessa ja uskaltau- 
tui katsomaan käsivartensa alta ulos. 
Muutama tähti näkyi taivaalla, joten 
oli jo yö. 

Aamulla Hilja herätti hänet nurkasta 
ja kehotti panemaan pyhävaatteet 
päälle. Sitten he lähtivät alas. Jostain 
syystä Leo häpesi niin ettei pystynyt 
sanomaan talon lapsille mitään. Ne 
seisoivat ryhmässä ja katselivat hänen 
menoaan. Leo tiesi, että kyse oli 
todellisesta poislähtemisestä, Hilja oli 
tehnyt hänelle eväätkin mukaan. 

Matkalla asemalle Leo kuuli Hiljalta, 
että mahdollisuudet olivat vähissä, jos 
täti ei pystyisi pitämään Leoa luonaan 
maalla. Hänet joko vietäisiin lastenko- 
tiin tai passitettaisiin takaisin Venäjäl- 
le. Venäjältähän hän oli tullutkin. Leo 
katseli kaupunkia, jonka kanssa hän 
ei ollut päässyt edes sinuiksi. 

— Minä olen sinuun syvästi petty- 
nyt, Hilja sanoi viimeisinä sanoinaan 
auttaessaan Leoa junaan. Leo asettui 
vaunun nurkkaan. Ja hetken kuluttua 
tuntui kuin olisi taas matkattu jossain 
Venäjällä. 



Kokoelmasta Riidanalainen tapaus ja 
muita novelleja, Tammi 1992. 

Lähtö Järvisaaren kylistä 



Eva Finberg, o.s. Haponen (Iisraelin Ieva 
Kantilast) on kertonut muisteluksia siitä, 
miten syyskuussa 1943 tuli inkeriläisille 
lähtö Järvisaaren seurakunnan kylistä. 
Saksalaiset sotilaskuljettajat ajoivat 
Renault-merkkiset, tylppänenäiset kuor- 
ma-autot Hattulan kirkonkylän aukealle. 
Autokolonna lähti. Rautatieasemalla 
kuhisi sotilaita sekä kalustoa. Olihan 
tämä ainoa rautatielinja suunnalla Volha- 
van rintamalle. Saksalaisten itäiset saar- 
rostuspihdit Leningradin suurmottia 
sulkemassa. 



Matka alkaa 

Sinne synnyinseutu jäi. Pienautio ja 
Hovinpelto, Savota ja Korkka ohitettiin. 
Kaasuteltiin halki Tosnan. Määränpää oli 
aluksi Hatsina. Sinne saavuttua kaikkien 
silmät olivat ymmyrkäisinä: tällaista 
siviilien, sotavankien, sotilaiden, autojen 
ja junien paljoutta eivät Inkerin ukot, 
ämmät ja vunukat olleet ikinä nähneet. 
Hatsinan isoa aukiota ympäröivät valta- 
vat rakennukset. Olivatko ne tsaarinaikai- 
sia hevostalleja vai muita vanhoja raken- 
nuksia? Meidät majoitettiin sinne. 

Katon läpi näkyi taivasta. Meistä pitivät 
huolta Suomen hallituksen määräämät 
henkilöt. Suomalaisten muuttovirkailijoi- 
den toimisto sijaitsi kauempana kaupun- 
gilla. Portaita piti nousta toiseen kerrok- 
seen. Siellä oli paljon väkeä toimittamas- 
sa tärkeitä asioitaan. Suomalaiset virkaili- 
jat tervehtivät kohteliaasti: »Hyvää huo- 
menta! Kuinka asiat sujuu? Onko joku 
sairastunut?» 

Tällainen tapa kohdella ihmisiä, 
ystävällisyys olemuksessa, elämän 



optimismi liikkeissä sekä katseissa, saivat 
sotapakolaisenkin ryhdistäytymään ja 
valoivat uskoa tuntemattomaan tulevai- 
suuteen. 

Hatsianassa vaikutti silloin espanjalai- 
nen Sguadra Adzurra, Sininen Divisioo- 
na. Se tuli vapaaehtoisena taistelemaan 
saksalaisten rinnalla itärintamalle. Mutta 
näitä sankareita eivät saksalaisetkaan 
saaneet järjestykseen. Aikanaan Sininen 
Divisioona petti rintamavastuun kohta- 
lokkaalla tavalla. 



Tyttö kiskojen välissä 

Eräänä yönä meidät siirrettiin junaan. 
Oli mieletön ruuhka, ihmisiä roikkui 
autoissa kiinni ja tasapainotteli lavoilla 
tavaroitten seassa. Suunta oli Viroon. 
Matkalla junaa ei pommitettu. 

Jossain vaiheessa juna pysähtyi. Kun 
matkan jatkumisesta ei tullut mitään, 
alettiin epäillä, että jotain oli tekeillä. Joku 
meikäläinen tuli ja kertoi, että joku lotta 
taistelee meidän puolesta saksalaisia 
vastaan! »Mennäipäs katsomaan. Eihä 
myö sottaa pelätä, ku ei pommiloikaa 
tule.» 

Veturi sihisee ja höyryää. Hento nuori 
nainen seisoo kädet levällään veturin 
edessä keskellä rataa. Ympärillä parvei- 
lee saksalaisia upseereita ja taempana 
sotilaita. Ilmeisesti rautateitten solmukoh- 
taan oli osunut Ostarbeitereitten hankki- 
ja. Tarkoituksena oli viedä työvoimaa 
Saksaan. Meitä kuljettava juna oli osunut 
tähtäimeen. 

Upseeri antoi veturinkuljettajalle 
käsimerkin. Vaan juna ei liikahtanutkaan. 

Jatkuu sivulla 12. 

Kirjeitä toimitukselle 



Inkeriläisten viesti 

Kävin 23. — 26.7.92 Aunuksessa 
kolmen sotaveteraanin kanssa, jotka 
olivat olleet siellä Syvärin rintamalla 
1941 — 44. Itse olen syntynyt vasta -41. 
Veteraanit tutustuivat lähinnä vanhoi- 
hin taistelupaikkoihin. 257. kävimme 
katsomassa »Syvärin luostaria», joka oli 
sodan aikana ollut suomalaisten 
sotilaskäytössä. Nyt se oli mielisairaa- 
la, jossa oli lisäksi huume- ja alkoholi- 
potilaita. 

Täällä tapasimme inkeriläissyntyisen 
miehen, Muisto Jalo Heikkisen, 
s. 26. Heikkinen kertoi joutuneensa 21 
vuotta sitten tähän mielisairaalaan 
suljetuksi, ns. poliittisena vankina. 
Muisto Jalo Heikkinen kertoi synty- 
neensä lähellä Leningradia, Sobolan- 
kylässä Susannantalossa. Äidin nimi 
on Katri Puolakainen, Tuomaalan- 
kylästä. Heikkinen oli siirretty yli 
60 000:n inkeriläisen tavoin Suomeen 
v. -43, todennäköisesti Kuhmoon, 
jossa hänellä ymmärtääkseni oli 
edelleen sukulaisia. V. -47 hän oli 
kuitenkin muuttanut Ruotsiin ja ollut 
siellä 12 vuotta, mutta palannut sen 
jälkeen takaisin syntymäpaikkakunnal- 



leen silloiseen N-L:oon. Mitä hän on 
noin 10 vuotta tehnyt, ennen kuin on 
joutunut syystä tai toisesta »mielipide- 
vankina» Syvärin mielisairaalaan? 

Tapaamisemme aikana Heikkinen 
antoi meille useita venäjänkielisiä 
kirjeitä, jotka hän toivoi meidän 
antavan julkaistavaksi mahdollisesti, 
jossakin lehdessä. Kirjeitä ei ole vielä 
käännetty, mutta ymmärsimme niiden 
sisältävän perusteluja hänen pois- 
pääsemisekseen »vankilasta». Kirjeiden 
mukana oli myös Lempi Kirssin 
osoite Ruotsiin, Hagebygatan 168, 
Norrköping. En ole kuitenkaan saanut 
ko. henkilöltä vastauskirjettä, joten 
käännyn lehtenne puoleen saadakseni 
lisävalaistusta Heikkisen elämän 
vaiheista ja tukea pyrkimyksiimme 
saada hänet vapaaksi ja mahdollisesti 
takaisin omaistensa luo. 

Agronomi Heikki Talvelalla ovat 
em. kirjeet käännettävinä. Hänen os. 
on Malmari, 04460 Nummenkylä, 
p. 90-283 910. 

Jalasjärvellä 6.10.92 
Antti Kiviniemi 
agronomi 
61640 Alavalli 
puh. 964-457 3828 
fax. 964-457 3888 



Jatkoa sivulta 1 1 . 

Tyttö kiskojen välissä ei perääntynyt eikä 

väistynyt. Saksalainen upseeri koetti 

puhua lotalle järkeä, mutta hän olisi 

seissyt siinä, vaikka veturi olisi hänet 

ruhjonut. 

Upseeri kääntyi miehiin päin ja 
komensi junan lähtemään Viroon päin: 



»Befehl! Dieser Zug geht nach Rstland!» 
Juna lähti liikkeelle ja kaikki hyppivät 
kyytiin. Myös tyttö raiteiden välistä 
ponkaisi mukaan. Hän oli Anni Tukia. 
Me muistamme hänet aina. Voi hyvin, 
Anni! Kun tavataan, niin hymyillään. 

Teksti: Ilkka I. Flnberg 

Inkeriläisten sivistyssäätiön apurahat vuodelle 1993 jaettu 

Inkeriläisten sivistyssäätiön hallitus julisti elokuun lopussa viime vuonna 
haettavaksi apurahoja inkeriläissyntyisten vanhempien lasten opiskelun 
sekä inkeriaiheisten julkaisujen ja kirjojen tukemiseen. Jaettavien apuraho- 
jen yhteismäärä oli 10 000, — mk. 

Määräaikaan mennessä säätiölle saapui 14 hakemusta. Apurahoja haki 12 
yksityishenkilöä ja kaksi yhdistystä. 

Hallitus päätti kokouksessaan 5.12.1992 osoittaa apurahat tällä kertaa 
lähinnä inkeriläisille paluumuuttajille. Seuraavat henkilöt saivat kukin 
2 000, — mk: Tarmo Kouhia Turusta opiskeluun Kouvolan käsi- ja taidete- 
ollisuusoppilaitoksessa, Pavel Makarov Outokummusta opiskeluun Outo- 
kummun ammatillisessa oppilaitoksessa, Anton Mutanen Outokummusta 
opiskeluun Outokummun ammatillisessa oppilaitoksessa, Ilona Mutanen 
Ilomantsista opiskeluun Ilomantsin ammatillisessa oppilaitoksessa ja Svetla- 
na Pardonen Turusta täydennysopintoihin Turun yliopiston hammaslääke- 
tieteen laitoksella. 

Lisäksi sivistyssäätiön hallitus päätti pyytää kahdelta apurahaa hakeneelta 
henkilöltä lisäselvityksiä heidän suunnittelemistaan julkaisuhankkeista. 
Tiedot saatuaan hallitus harkitsee uudelleen apurahan myöntämistä. 

Etsitään 



Pietarin liepeillä Volosovan alueen 
Kalitinon kylässä nykyään traktorien 
tarkastajana toimiva Boris Haritonov 
haluaa löytää lapsuudenaikaisen 
hyvän kaverinsa, 1932 tai -33 synty- 
neen PAAVO LAMPONEN -nimisen, 
1942 Suomeen ja sen jälkeen mahdol- 
lisesti Ruotsiin muuttaneen inkeriläi- 
sen. Paavon isää sanottiin Dadja 



Filjaksi. Paavon sisaruksia oli kaik- 
kiaan seitsemän. Muistissa ovat nimet 
Mari, Helmi, Vanja ja Aino. Paavon isä 
oli silloin ollut työssä kaupassa 

Yhteysmiehenä Mikko Kiio, 
Kirstinharju 4 A 2, 02760 ESPOO. 
Puhelimet: kotiin 90-805 8110, 
työmaalle 90-596 91 1 ja 598 522 
(12—16.30). 



Ensi kesän Ruotsin inkeriläisten 
kesäjuhlat vietetään Karlstadissa 
21. — 23. toukokuuta. 
Järjestäjä: Vermlannin Inkeri-kerho. 
Puh. 054-56 25 82. Puh. ja fax 054- 
83 02 29. 

Johannes Kipatsi 
Vermlannin Inkeri-kerhon 
johtokunnan jäsen 
Munkebolsgatan 3 
654 69 Karlstad 
RUOTSI 



Kesäjuhlat Inkerissä 1993 

Meille annettujen tietojen mukaan 
järjestetään Inkerin kesäjuhlat 
juhannus-lauantaina ja sunnuntaina 
1993 Tuutarissa. Matkojen järjestäjiä 
pyydetään ilmoittamaan Inkeriläis- 
ten viestille yhdyshenkilön nimi, 
osoite ja puhelinnumero, niin että 
mahdolliset tyhjät paikat täyttyvät, 
vaikkapa muilta paikkakunnilta 
lähtijöillä. 
AP. 



VUOSIKOKOUS 

Inkeriläisten Yhdistys ry:n vuosiko- 
kous pidetään sunnuntaina 28. 3. 
1993 alkaen klo 14.00 Karjala-talolla 
Helsingissä os. Käpylänkuja 1. Koko- 
uksessa käsitellään yhdistyksen 
vuosikokoukselle kuuluvat asiat 
sekä lisäksi erillisenä asiana kysy- 
mys yhdistyksen sääntöjen muutta- 
misesta. 

Erovuorossa ovat varsinaisista 
jäsenistä Keijo Korkka, Yrjö Korkki- 
nen ja Inkeri Sarojärvi sekä vara- 
jäsenistä Annikki Kelo. 

Johtokunta 

INKERI-KUORO 30 VUOTTA 

Inkeri-kuoron harjoitukset alkavat 
jälleen 19. tammikuuta ja jatkuvat 
säännöllisesti joka tiistai kello 17 — 
18.30 Inkerikodissa Karjalatalon 
toisessa kerroksessa. Kuoron 30- 
vuotiskonsertti pidetään 25. 4. 1993- 
Hyvät laulajat ehtivät vielä mukaan. 
Tervetuloa! 



Rakkaamme 

ANNAOLONEN 

s. 16. 6.1896 Hietamäellä 
k. 7 1.1993 Helsingissä 

Kiittäen ja rakkaudella muistaen 

Tyyne ja VaJdemar 

Mirjam, Matti ja Markku 

Pekka, Päivi, Laura, Silja ja 

Vilma 

sukulaiset ja ystävät 

Ajan katsoi Herra 

jo täyttyneen, 

pois kutsui rakkaan äitimme. 

Siunaus toimitettu 23. 1 . 1993 
Lämmin kiitos osanotosta. 



Helsingin paikallisosasto 

Tilaisuudet Inkerikodissa 
Helmikuussa sunnuntaina 28. 2. 1993 
klo 14 paikallisosaston vuosikokous. 
Maaliskuussa sunnuntaina 28. 3. 1993 
klo 14 Yhdistyksen vuosikokous. 



Seukkoseura 

Helmikuussa 11. 2. klo 13 Inkerikodissa 
Maaliskuussa 11. 3. klo 13 Inkerikodissa 
Huhtikuussa 15. 4. klo 13 Inkerikodissa 
Toukokuussa mahdollisesti retkeillään. 



Turun paikallisosasto tiedottaa: 

Vuosikokous 28. 2. 

Pääsiäisjuhla 2. pääsiäispäivänä 12. 4. 

Molemmat tilaisuudet pidetään klo 14.00 

Karjalaisten talossa, Itäpellontie 2, 

Turku 

Tervetuloa! 



Joukostamme poistuneita 

Leander Seppänen, synt. 21. 7. 1919 

Kosemkinassa, kuoli 12. 6. 1992, 

Helsingissä. 

Ulla Rikkinen, synt. 5. 7. 1918, kuoli 

20. 10. 1992, Boräs. 

Aleksi Ruotsalainen, synt. 11. 3. 1933, 

kuoli 7. 11. 1992, Hindäs. 

Sohvi Pöllä, synt. 9. 11. 1909, kuoli 

12. 11. 1992, Boräs. 

Lahden seudun Inkerikerho 

Kerhoillat v. 1993 kevätkaudella. Ristinkir- 
kon kerhohuoneessa klo 18.30. 
Tammikuussa 1 1 . 1 . klo 18.30 
Helmikuussa 8. 2. » vuosikokous 
Maaliskuussa 8. 3. » 
Huhtikuussa 19. 4. » 
Toukokuussa 10. 5. » 
Kesäkuussa 14. 6. klo 18.00 Immilässä 
Marja ja Albin Rämön kotona. 

Immilään menijät ottakaa yhteys autolla 
kulkeviin kyydin varmistamiseksi. 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA SUOMESTA TAI RUOTSISTA 


Anneli Asplund (toim.) 




Inkerin uusi kartta 


60 mk (100 kr) 


Kansanlauluja Inkerinmaalla 100 mk (150 kr) 


Postikortti Karjalatalo 


3 mk 


Hellin Suominen 




Inkerin pöytälippuja 


35 mk (60 kr) 


Mooses Pulron elämäkerta 


15 mk (30 kr) 


Inkerin postimerkkejä 




Ella Ojala 




sarja 


50 mk (75 kr) 


Pilkä kotimatka 


85 mk (150 kr) 






Suomi näkyy 


110 mk (150 kr) 


Inkerin ristiviin 


350 mk (450 kr) 


Pelastunut albumi 


130 mk 






Erkki Tuuli 




Voin Ruotsista 




Inkeriläisien vaellus 


110 mk (150 kr) 


Aatami Kuortti 




Pertti Virtaranta 




Veljeni sotavangit 


150 kr 


Sananlaskuja ja arvoituksia 


40 mk (70 kr) 


Toivo Folksten 




Pekka Nevalainen 




1 V/l W 1 V/lrVJI^I 1 

Ingermanländare i Väsleräs 


50 kr 


Inkeriläinen siirtoväki 








Suomessa 1940-luvulla 


150 mk (200 kr) 


Irja Hiiva 








Försvisningen 


100 kr 


Pekka Nevalainen - Hannes Sihvo (toim.) 






Inkeri — historia, kansa, 




Ania Monahof 




kulttuuri 


300 mk (400 kr) 


Tillflyklen 


150 kr 


Aapo Metiäinen 




Ania Monahof 




Inkerin evankelisluterilaisen 




Mol sljäman 


150 kr 


kirkon 350-vuolismuislo- 








julkaisu 


40 m k (100 kr) 


Postikortti 




Äänilevyjä 




Tyttö Tuutarin puvussa 


2:50 kr 


Inkerikuoro 




Ingria 




Nouse Inkeri ym. 


15 mk (25 kr) 


Ruotsinkielinen aikakaus- 








lehti 


50 kr 


Lauri Santtu 








Murrejuttuja 


15 mk (25 kr) 


T-paila 


100 kr 


Gävlen kuoro 


30 mk 






Arvo Survo 
Omoll mooli, kasetti 


55 mk (100 kr) 


Tilauksia ottaa vastaan 




Inkeriläisten Viestin 




Armas Paakkonen 




irtonumeroita 




Tingsgatan 35 
50253 Boräs 




Saimi Tuukkanen 




puh. ja FAX 033-101 988 




Elämäni Helminauha 


40 mk 


Postisiirtotili 626047-5 




Rintaneula Inkerin 




sekä 




vaakuna 


10 mk (10 kr) 


Annikki Kelo 








Inkerikoti, Karjalatalo, Käpylänkuja 1 , 


Inkerin kartta 


70 mk 


00610 Helsiki 




Inkerin kartta 1649, 




Puh. (90) 793 796 ti klo 18.30-20.00 


saksankiel. 


50 mk (50 kr) 


Postisiirtotili Hki 30636-4 





Vammalan Kirjapaino Oy 1993 




m§. 



Hr 



NUMERO 3 
MAALISKUU 1993 



1/5 
"5 




Inkeriläisten viesti 



Toimitus 

Päätoimittaja 

Markku Pyysiäinen 

Puh. (90) 191 3947 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili Hki 30636-4 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 . - 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kansi: Kannen kuva muistuttaa »vanhojen 
hyvien aikojen» talvista. Kai Pyhätunturilla 
nytkin on lunta, mutta onko etelämpänä? 
Kuva Kauko Halonen. 

Inkeriläismummot ja 
eksistenssianalyysi 



Mummoista puhutaan meillä Suomessa 
joskus hieman vähättelevään sävyyn. He 
ovat niitä, jotka täyttävät hoitopaikat ja 
työllistävät hoitohenkilökuntaa. Seura- 
kunnissakin monet ovat väsyneet jatku- 
vaan »mummopiirien pyörittämiseen». 
Pitäisi löytyä jotain mielekkäämpää ja 
tärkeämpää tekemistä. 

Joulukuun alussa ilmestyneessä Pieta- 
rin Sanomissa puhuttiin mummoista toi- 
seen sävyyn, rakkaina vanhuksina. He 
ovat niitä inkerinsuomalaisia, joiden oli 
aikanaan jätettävä kotinsa ja lähdettävä 
kohti tuntematonta. Nämä naiset pitivät 
elämää yllä epäinhimillisissä olosuhteis- 
sa: kasvattivat lapsia, opettivat äidinkiel- 
tä ja kertoivat isien uskosta. Tällä het- 
kellä Pietarin ympäristössä asuu lehden 
mukaan kymmenisen tuhatta tällaiset 
elämänvaiheet kokenutta vanhusta. »He 
ovat juuremme, juuri heidän ansiostaan 
olemme säilyneet kansana, jolla on oma 
kieli ja kulttuuri», sanoo näistä mum- 
moista Vladimir Kokko, yksi Inkerin lii- 
ton puuhamiehistä. 

Karjalaisten yhdysside, Karjala-lehti 
puolestaan kertoo tämän vuoden kol- 
mannessa numerossa maisteri Hanna 
Havaksesta, joka on käynyt Inkerinmaal- 
la haastattelemassa näitä samoja van- 
huksia, »viimeisiä suomen kielen taitajia». 
Hän sanoo: »Uskonnollisuus näyttää ole- 
van se punainen lanka, jonka varassa 
täällä on jaksettu elää. Uskonnollisuu- 
desta on etsitty selitykset menetyksiin ja 
menestyksiin.» 

Nämä mummot ovat eräänlaisia eksis- 
tenssianalyyttisen teorian eläviä todistus- 



kappaleita. Tämän humanistiseen psy- 
kologiaan perustuvan hoitoteorian ke- 
hittäjä on keskitysleirin kauhut kokenut 
psykiatri Viktor E. Frankl. Hän näkee ih- 
misen päämäärähakuisena ja elämän 
mielekkyyttä etsivänä olentona. Nykyih- 
misten suurin ongelma länsimaissa on 
Franklin mukaan olemassaolon tyhjiö. 
Ihminen on menettänyt mielenkiintonsa 
elämään ja samalla oman aloitteellisuu- 
tensa. Hän on kadottanut myös tukea 
antavat perinteet. Ihminen tarvitsee elä- 
mässään päämääriä, ihanteita ja arvoja, 
jotka ohjaavat hänen toimintaansa ja an- 
tavat voimaa. 

Ihmisen vapaus on Franklin mukaan 
aina rajallista. Hän on sidottu olosuhtei- 
siinsa, kuten inkeriläiset mummot Siperi- 
aan. Mutta ihmisellä säilyy aina vapaus 
valita oma suhtautumistapansa eri olo- 
suhteissa. Hän on aina vapaa valitse- 
maan, millaisen asenteen hän omaksuu. 
Omassa vallassa on, luovuttaako vai 
kestääkö. Ihminen ei siis ole vapaa jos- 
takin, vaan vapaa johonkin. 

Monet meistä nuoremmista odottivat 
tai odottavat elämältä suuria. Se ei ole 
kiellettyä. Mutta pettymykset kestää pa- 
remmin, jos asian kääntää toisin päin ja 
kysyy, mitä elämä odottaa minulta. Mitä 
paremmin ihminen näkee elämänsä teh- 
tävänä, sitä merkityksellisemmäksi hän 
kokee elämänsä. Vailla mitään tietoa ek- 
sistenssianalyyttisestä teoriasta monet 
näistä mummoista oivalsivat elämän teh- 
täväluonteen samoin kuin Viktor E. 
Frankl. He ovat melkoisia mummoja. 
Markku Pyysiäinen 



Runoa runon juurille 



Kotkan Helkanuoret kävivät 
Inkerinmaalla 

Marraskuun lopulla lumisessa 
talvisäässä linja-autoon pakkautuivat 
Kotkan Helkanuoret ohjaajineen ja 
huoltajineen, yhteensä 24 henkeä. 
Mukana oli valtava määrä vaate- ja 
ruokapaketteja, joista kiitos Kotkan 
Kalevalaisille Naisille ja helkojen 
äideille. Matka joutui rattoisasti helko- 
jen lasketellessa kansanrunoa, laulaes- 
sa ja kanteleita soitellessa. Päämää- 
rämme oli Hatsinan kaupunki. 



Ensimmäinen yhteys inkeriläiseen 
väestöön tapahtui Kupanitsan kauniis- 
sa kirkossa. Mahtava virrenveisuu 
kuului jo pihalle ennen jumalanpalve- 
luksen alkua. Kirkko oli ääriään 
myöten täynnä kansaa. Monet olivat 
tulleet pitkien matkojen takaa. 

Helkojen ohjelmassa oli adventti- 
kynttilöiden sytytys, adventtilaulu 
»Tiellä ken vaeltaa» ja »Luojan virrestä» 
kansanperinteinen jouluevankeliumi. 
Yhteisesti laulettiin joululauluja vihko- 
sista, jotka Kymin seurakunta lahjoitti, 
kaikkiaan tuhat kappaletta. Päätteeksi 




»Luojan virsi» helkkyi Kotkan Helkanuorten esittämänä adventtikynttilöin valaistussa Kupanitsan 
kirkossa. 




Ahkera suomen kielen opiskelu palkittiin. Pienet ja suuret oppilaat seurasivat runoesityksiä Kommu- 
narissa. 



»Maa on niin kaunis» herkisti mielet. 
Kirkkoherra Arvo Survo toimitti 
jumalanpalveluksen, ja lopuksi helkät 
esittivät kalevalaisen rukouksen sekä 
kantelemusiikkia. 

Ohjelmissa avustivat kalevalaiset 
naiset Linne Peltonen, Kaisa Kivi- 
oja ja Kirsti Könönen. 

Tunnelma oli lämmin ja kodikas. 
Jokaisen esityksen jälkeen seurakunta 
kiitti sanoen yhteen ääneen: »Kiitos!» 
Se tuntui erityisen hyvältä! 

Samana iltana oli esiintyminen 
Kommunar-nimisellä paikkakunnalla 
eräässä koulussa, jossa Suomessa 
stipendiaattina ollut Maria Martikai- 
nen toimii suomen kielen opettajana. 
Täysi sali yleisöä oli odottamassa. Isot 
tytöt, Punapaulat, esittivät Suomen 



kansan vanhoihin runoihin perustu- 
van ohjelman »Sulhasia arvatessa» ja 
Kymin murteella perinnejuttuja. 
Kanneltytöt ja Pirpanat laskettelivat 
runoa, soittivat ja lauloivat. Yleisön 
kanssa yhteinen piirileikki kirvoitti 
hymyn moneen suupieleen. 

Seuraava päivä oli sunnuntai ja 
ryhmämme otti osaa kirkkoherra Arvo 
Survon toimittamaan jumalanpalveluk- 
seen Hatsinassa. Seurakunnalla ei ole 
vielä omaa kirkkoa, joten kokoontu- 
minen tapahtui eräässä suuressa 
salissa. Helkojen tuoma adventtisano- 
ma, musiikki ja yhteiset joululaulut 
juhlistivat tämänkin tilaisuuden. 
Samana päivänä Hatsinassa teimme 
kunniakäynnin suomalaisten sotavan- 
kien muistomerkille. Ajatuksemme 




Hatsinassa vierailevat Kalevalaiset Naiset ja Helkanuoret kävivät kunniakäynnillä suomalaisten 
sotavankien muistomerkin juurella. 



siirtyivät menneisiin vuosiin ja mie- 
lemme hiljentyivät. 



Auto petti, matka jatkui 

Meitä odotettiin jo Taitsan koululla, 
mutta silloin automme petti meidät ja 
jätti tielle. No, ei hätää! Kuljettaja ja 
opas saivat asiat järjestykseen ja taas 
oli kaikki hyvin. Kun viimein saa- 
vuimme perille, vastaanotto oli rie- 
mullinen. 

Paikallinen inkeriläisten kuoro ja 
muutamat suomenkielen oppilaat 
esiintyivät. Helkat esittivät taas iloisen 
ohjelmansa ja piirileikit sekä makeiset 
kruunasivat illan. Tunnelma oli mahta- 
va! 

Neljäntenä päivänä alkoi kotimatka, 



mutta ensin halusimme välttämättä 
ajaa Keittoon. Siellä, korkealla mäellä 
seisoo uusi kirkko, sisältä mäntypuun 
tuoksuinen ja valoisa. Kirkkoherra 
Kuukaupin puoliso oli ehtoisana 
emäntänä ja kertoi seurakunnan 
toiminnasta. Kaunis kirkko innoitti 
matkalaisia yhdessä laulamaan ja 
hiljentymään. Täällä tapasimme 
Pitkärannan inkeriläisiä, joille luvattiin 
keväällä viedä lahjaksi kastemekko. 

Ruusunkukkia vanhuksille 

Matkamme jatkui nyt Pecosnajaan, 
jossa on inkeriläisvanhusten lomakoti. 
Ajoimme läpi talvimaiseman ja runol- 
listen kylien. Keltaiset, siniset ja 

Kaipuu Äiti-Inkerin syliin 




Kirjailija Ella Ojala 

on kiertänyt eri 

puolilla Suomea 

puhumassa 

inkeriläisten 

puolesta. Häntä 

on pyydetty mm. 

Rotary-järjestön 

tilaisuuksiin, 

joissa hän on 

esittänyt tämän vetoavan tekstinsä. 

Apua Inkerin suomalaisille! 

Kunpa minulla olisi taikakynä, joka 
loihtisi esiin ne muutamat sanat joilla 
voisin lyhyesti kertoa kokonaisen 
kansakunnan tragediasta. 

Kansan, joka on osa Suomen 
kansaa sen välittömässä läheisyydessä 
itärajan takana. 

Sen kansan kohtalo on ollut julma. 
Se kansa on joutunut elämään suuren 
kansan armoilla. 

Siltä kansalta ei ole kysytty, mitkä 
ovat sen omat päämäärät ja tavoitteet. 

Se kansa on ollut ahkeraa, rehellistä 
ja Jumalaan luottavaa kansaa. 

Sen kansan maa on ollut julmien 
sotatannerten suuri näyttämö. Se 
kansa on saanut orjan piiskaa Venäjän 
tsaareilta. 

Se kansa on saanut luovuttaa 
sydänalueensa Pietarin kaupungiksi, 
joka käytännöllisesti katsoen lepää 
suomalaisten luitten päällä. Tämän 
kaupungin halki virtaa enää vain 
muistona suomalaisuudesta Neva-joki, 
joka kantaa suomalaista nimeään 
miljoonakaupungin tietämättä nimen 



alkuperästä mitään. 

Tämän joen sininen virta on vär- 
jääntynyt punaiseksi öisin ammuttujen 
suomalaisruumiiden verestä. 

Bolsevikit — vaikka antoivatkin 
alkuun näennäisen vapauden tälle 
pienelle kansansirpaleelle — alkoivat 
kohta listiä tämän kansan maita ja 
päitä tolkuttomaan talouteensa. Lähet- 
täen heitä ilman minkäänlaista varoi- 
tusta öisin vangiten ja karkottaen pois 
kotiseudultaan joko kolkkoon vankila- 
tyrmään tai karkotuspaikoille ankaran 
arktisille alueille Siperiaan ja Kuolan 
niemimaalle, tai aina Kiinan rajalle 
saakka. Ja Keski-Aasian kuumille 
puuvillapelloille. 

Heidän lapsensa menehtyivät 
useasti jo matkalla. Äidit kuolivat 
tuskiinsa. 

Sitten tuli toinen maailmansota ja se 
siirsi totaalisesti koko kansan pois 
asuinalueiltaan. Sitä ennen tältä 
kansalta oli viety oikeus opiskeluun 
omalla äidinkielellään. Myös jo ole- 
massa oleva äidinkielinen kirjallisuus 
oli ehdottomasti tuhottava. 

Myöhemmin yksittäiset perheet, 
mikäli olivat vielä yhdessä, eivät 
uskaltaneet puhua äidinkieltään — 
sydämensä kieltä, joka olisi kavaltanut 
heidät suomalaisiksi, mikä heidän 
passeissaan kansallisuuden kohdalla 
oli merkitty kuin poltinleima. 

Tämä kansa, joka on hajotettu kuin 
akanat tuuleen — haluaisi nyt mah- 
dollisuuden tullen koota niistä pienis- 
tä sirpaleista joita vielä on olemassa 
eri puolella laajaa Venäjän maata, 
yhtenäisen kokonaisuuden, mahdolli- 



sesti entisille asuinalueilleen Inkeriin, 
jonne on jo paljon paluumuuttajia 
muuttanutkin. 

Se haluaisi takaisin äidinkielensä ja 
kulttuurinsa. Inkeriläisten kaipuu 
ÄITI-INKERIN syliin on herännyt 
tuhansissa inkerinsuomalaisissa — 
asuivatpa he sitten missä hyvänsä. 

Tämän ovat todistaneet ne muuta- 
mat kesäjuhlat joissa tämä kansa on 
saanut vuosikymmenien pakkovallan 
jälkeen taas kerran tavata maamie- 
hiään ja puhua äidinkieltään. 

Heidän kokoontumistilansa on ollut 
avoin taivas. Mutta maa, jolla he ovat 



seisoneet — on ollut Oma maa, jolle 
he ovat virittäneet kiitoslaulunsa kuin 
muuttolinnut, vaikka pesä on ollut jo 
hajotettuna vuosikymmenet. 

Tälle sisukkaalle kansansirpaleelle, 
jota inkeriläisiksi kutsutaan, toivoisi 
onnea ja menestystä. Mutta siihen he 
tarvitsevat parempiosaisten auttavaa 
kättä. 

Ojentakaamme se heille! Autta- 
kaamme heidät rotkosta omille oksil- 
le, että he saavat visertää virtensä kuin 
satakielet kiitoslauluun. 

Ella Ojala 

kirjailija Inkerin Lempaalasta 

vihreät mökit puuleikkauksineen sekä 
vanhat puutarhat herättivät ihastusta 
matkalaisissa. 

Lomakodin olohuoneessa istui 
meitä odottamassa jännittyneinä ja 
parhaisiinsa pukeutuneina parikym- 
mentä vanhusta. Helkojen esittämä 
hauska sulhasohjelma ja »Sinisiä, 
punaisia ruusunkukkia» sekä pienten 
tyttöjen kantelemusiikki ilahdutti heitä 
kovin. Kodikkaan vierailutuokion 
kohokohdaksi muodostui joulupaket- 
tien jako. Jokaisen vanhuksen syliin 
ojennettiin oma joululahja, ruokapa- 
ketti. Harvoin saa nähdä niin kiitollisia 
vastaanottajia. Jokainen heistä tahtoi 
kiittää kädestä pitäen ja kertoa omia 
elämänkokemuksiaan. 

Vanhemmat matkalaiset olivat jo 
hieman väsyneitä, mutta helkojen 
kansallispukujen helmat heilahtelivat 
vielä iloisesti ja runo, soitto ja laulu 



kajahtivat yhtä reippaasti koko mat- 
kan ajan. Sydämissä oli onnellinen 
tunne ja mieli oli iloinen. Käynti 
runonlaulajien mailla antaa varmaan 
heikoille uutta intoa ja syvyyttä runo- 
harrastuksen parissa. 

Huoltojoukon äidit ihmettelivät 
inkeriläisten suurta määrää ja sitä, että 
joka paikassa oli salit täynnä väkeä. 
Hyvältä tuntui myös se, että meillä on 
sama äidinkieli. Tuliaisiksi mukaamme 
saimme suuren joukon kirjeitä Suo- 
messa postitettaviksi inkeriläisten 
omaisille ja ystäville. Meitä jäivät 
seuraamaan sydämelliset toivotukset: 
»Tulkaa pian uudelleen!» Matkaoppai- 
namme toimivat Leningradin alueen 
Inkerin Liiton puheenjohtaja Viktor 
Hyyrönen ja Kalevalaisten Naisten 
stipendiaatti Lempi Povostkaia. 
Heille sydämellinen kiitos. 
Teksti: Raija Örling 

Juurevia runoja 



Juuret Suomessa -runovalikoima 
syntyi itsenäisyyden 75-vuotisjuhla- 
vuoden kunniaksi viimekesäisen 
suuren juhlatapahtuman yhteydessä. 

Siihen on koottu niiden suomalais- 
ten runoja, jotka elävät ulkomailla, 
siirtosuomalaisina. Mukana on myös 
inkeriläisten kirjoittamia runoja. 

Suomi-Seuran järjestämään runokil- 
pailuun osallistui yli 500 kirjoittajaa 25 
maasta. Kaukana asuvat suomalaiset 
tervehtivät näin juhlivaa isänmaataan. 

Kauan ulkomailla asuneet kirjoitta- 
jat ovat ehkä jo osittain unohtaneet 
suomen kielen. Mutta suomi on heille 
kuitenkin »kielen suru, laulun kieli, 
kielen laulu», niin kuin eräs kanadalai- 
nen kirjoittaa. Valikoimasta ei näe, 
ketkä kirjoittajista ovat inkeriläisiä, 
mutta joskus runon sisältö kertoo sen 
selvääkin selvemmin: 

Aamu 

Inkeriltä kaamos haipuu, 
herää kansa kaunoinen. 
Soiva suomi jälleen kaikuu, 
kieli kaunis, suloinen. 

Äidinkieli, kotiliesi 
ei ne menneet unholaan, 
vaikka kulki kauas tieni 
itäiseen ja pohjolaan. 

Menneisyyttä vainovuodet, 
nousee uusi aamunkoi. 
Heimosemme toiveet uudet 
jälleen sydämissä soi. 
(Lev Sulkanen, Viro) 

Saksassa asuva suomalaisäiti kirjoittaa 
runon tyttärelleen Maijalle: 



Pieni tyttäreni! 

Tahtoisin antaa sinulle lapsuuteni 
leikkipaikat, 

järvien sinen ja laineiden liplatuk- 
sen 
ja valoisat yöt. 

Rakas pieni tyttäreni! 
Tahtoisin antaa sinulle myös puh- 
taanvalkoiset hanget, 
auringon kimalluksen jäällä 
ja revontulet — 
talven syvän hiljaisuuden. 

Tyttäreni! 

Tahdon opettaa sinulle kaiken 

kauniin ja hyvän 

myös äitisi kotimaasta, 

Sinulle, 

pieni saksalainen tyttäreni, 

kauriiden leikkitoveri, 

Alppien ja vuoripurojen kasvatti. 

Ulkosuomalaisten runoantologia on 
syntynyt kaipuusta isänmaahan ja 
äidinkieleen. Siinä ei kuitenkaan aina 
maalailla Suomea ihanteellisesti 
onnelaksi: 

»Joskus 

oli niin kylmää, 

että 

tukka jäätyi 

seinään kiinni...» 

Tässä valikoimassa puhuu edellä- 
menneitten ääni niille, jotka harkitse- 
vat parempien olojen etsimistä. Kan- 
nattaa siis lukea ja todeta, millaisiksi 
kirkkaiksi kyyneliksi kaipuu puristuu. 

Marja Mustakallio 

Juuret Suomessa. Ulkosuomalaisten runo- 
antologia. Otava 1991. 

Leppisaaren kirkkotie 



Ohi muutamien kylien, yli laajan 
Kairankankaan, kulki Leppisaaren 
kirkkotie. Kahdenkymmenen virstan 
matka jaksettiin kävellä monta kertaa 
kesässä ja joskus talvellakin. Kotoa 
lähdettiin noin kuuden aikaan. Kesällä 
pärskittiin paljain jaloin, kengät nyytis- 
sä. 

Kun tultiin Hepojärven rantaan, 
siinä pestiin kasvot, kädet ja jalat. 
Istuttiin nurmikolla, korkean mäen 
juurella. Mäellä kasvoi pähkinäpensai- 
ta. Pantiin sukat ja kengät jalkaan, 
oiottiin rypistynyttä hametta ja lähdet- 
tiin nousemaan Aunelan mäelle. Mäen 
takana, tuuheiden kuusten varjossa, 
kohosi punatiilinen Herran huone. 

Hepojärven rannassa juottivat myös 



hevosmiehet hevosiaan. Vain isännät 
ja emännät tai nuoret naimisissa 
olevat miehet nuorikkoineen ajoivat 
hevosella kirkolle. Tytöt ja pojat 
joutivat kävelemään. 

Jumalanpalvelukset olivat pitempiä 
kuin nykyään. Ne päättyivät kello 
yhden maissa. 

Viikin Matin puodista ostettiin 
kopekalla tai kahdella puolpielaita. 
Jos oli aikaa, syötiin paluumatkalla 
rannalla istuen, mutta useimmiten 
syötiin kävellessä. Kotimatka sujui 
yleensä nopeammin, koska Kairan- 
kankaalla saatettiin pistää juoksuksi- 
kin. Kotona oltiin neljän maissa. 

Tällaisia olivat nuoruuteni kirkko- 
matkat: raskaat, mutta niin hauskat. 




Kerran, monien surujen täyttämässä elämässään oli paimenunelman kirjoittajalla omakin lehmä. 
Kuvassa Eeva Pesonen, Hellikki-lehmä ja Kurre-kissa. 

Jos emme olisi lähteneet matkalle 
iloisin mielin, emme kai olisi lähteneet 
lainkaan. 



Paimenunelma 

»Minä paimenlauluja laulaisin, 
jos oikea paimen öisin.» 

Olin ollut kaksi kesää samassa 
talossa, saman hyvän emännän pik- 
kutyttöjä paimentamassa, ja kyllästy- 
nyt lastenhoitajan ammattiin. Halusin 
paimeneksi. Mielestäni olisi ollut 
monin verroin arvokkaampaa käydä 
karjan jäljessä, yllä piikkohame, 
jalassa kurppuset, kupeella piikkoinen 
eväslaukku, kuin istua tuvan penkillä 
kätkyttä tai vipua heiluttamassa. 

Paimenen ammattia yleensä arvos- 
tettiin. »Paimen on pappi talossa», 
sanottiin. Ei ollut ollenkaan harvinais- 



ta, että vauraitten talojen pojat ja 
tyttäret 12 — 15 ikävuoden välillä 
kävivät paimenessa. 

Tosin se ei ollut aivan leikintekoa, 
kun karja kulki kesäkaudet suurilla 
saloilla, jossa vielä karhujakin kuului 
olevan, mutta olihan paimenilla 
ilonsakin. Minäkin pidin metsästä ja 
lehmistä. Vasta syyskesällä täyttäisin 
12 vuotta, ja olin pienikasvuinen, 
mutta jaksaisin kyllä 5 — 6 lehmän 
karjaa paimentaa. Näin ajattelin usein 
talven mittaan. 

Kun kevät teki tuloaan, aloin puhua 
asiasta äidille. Äidin mielestä minä 
olin liian pieni, metsä liian suuri ja 
vaativa. »Helpompi sinun on olla 
likkana.» 

Näin raukeni ensimmäinen suuri 
unelmani, paimenunelma. 

Eeva Pesosen muisteluksista Inkeri Torikka 



Inkerikuoro 30 vuotta 



Inkerikuoro pitää 30-vuotisjuhlakon- 
sertin 25. 4. 1993 klo 14 Karjalatalolla, 
yläsalissa. 

Tähän kunniakkaaseen ikään 
ehtinyt kuoro on toiminut säännölli- 
sesti. Kuorolla on ollut hyviä, innok- 
kaita johtajia. Nykyinen johtaja Kerttu 
Hiltunen on johtanut kuoroa jo yli 15 
vuotta. Kuorossa laulaa n. 20 henkeä. 
Osa laulajista on inkeriläisiä, osa 
inkeriläisten ystäviä. Tämän pitkän 
taipaleen aikana kuoro on vieraillut 



erilaisissa tilaisuuksissa, ja kuoron 
ohjelmaan kuuluvat jokakesäiset 
inkeriläiset kesäjuhlat Suomessa ja 
Ruotsissa. 

30-vuotiskonsertti sisältää mm. 
M. Putron lauluja ja inkeriläistä kan- 
sanmusiikkia. Tervetuloa virkistymään 
kanssamme laulun parissa. Väliajalla 
on kahvitarjoilua, joka sisältyy ohjel- 
man hintaan, 30 mk. 

Kerttu Susi 

Aitovieriltä 



Alkuvuodesta kerrottiin sanomalehdis- 
sä useista inkeriläisiä koskevista 
asioista. Kiinnostavimpia niistä olivat 
tiedot suomen kielen opetuksen 
elpymisestä venäläisissä kouluissa, 
erityisesti Pietarissa, (Helsingin Sano- 
mat 27, 1. 1993) Millionnaja-kadulla 
koulussa numero 204 on suomea 
opetettu jo neljä vuotta. Lehden 
mukaan inkeriläiset ovat etusijalla, 
kun kouluun valitaan oppilaita. 

Millaisia suomen kielen opettajia 
venäläisissä kouluissa lienee? Me 
tunnemme ainakin yhden. Viime 
kesänä kerroimme lehdessämme 
Maija Martikaisesta, joka opiskeli 
suomea Helsingin yliopistossa Kaleva- 
laisten Naisten stipendiaattina. Kun 
hän palasi kotiseudulleen Pietariin, ei 
työpaikasta ollut vielä tarkkaa tietoa. 

Alkuvuodesta tuli kirje Maijalta, Hän 
kertoo innoissaan juhlasta, jonka 
Kotkan Helkanuoret järjestivät ja josta 
Raija Örling kertoo tässä lehdessäm- 
me, Maija opettaa sekä lapsia että 
aikuisia Kommunarissa. Matkaa kotoa 
Pietarista on aika pitkälti; ensin met- 
rolla 10 minuuttia, sitten junalla puoli 
tuntia, sitten bussilla puoli tuntia ja 
sitten vielä jalkaisin. Odotuksineen 
matkaan kuluu kaksi ja puoli tuntia. 
On siinä hennolla Maijalla taivaltamis- 
ta! Oppitunnit ovat kaksi kertaa 
viikossa. Jos olisi lisää opetustiloja, 
voisi ehkä saada lisää oppilaita. Se 
merkitsisi myös palkanlisää; nykyisel- 
lään palkka on olemattoman pieni. 

Suomen kielen taito häviää nuorelta 



sukupolvelta, ellei tehokasta opetusta 
saada järjestetyksi. Kaupan ja liike- 
elämän tehtävissä sekä turismin alalla 
tarvitaan suomen puhujia. Taustansa 
ansiosta inkeriläiset oppisivat venäläi- 
siä helpommin hallitsemaan vaikean 
suomen kielen täydellisesti. Mutta 
mikä taho ryhtyisi nyt tukemaan 
vaikeissa oloissa ponnistelevia opetta- 
jia? Mistä saataisiin se suora rahallinen 
tuki, joka menisi varmasti oikeaan 
osoitteeseen, tärkeän suomen kielen 
opetuksen turvaamiseen. Tässä on 
haastetta eri tahoille, seurakunnille ja 
muille järjestöille. 

Liikuttavaa on lukea Maija Martikai- 
sen kirjeestä, miten hän järjesti oppi- 
lailleen joulujuhlan: »Saimme 23. 
päivän illaksi huoneen. Tunnissa 
pystytimme joulukuusen upouuteen 
jalkaan. Laitoimme pikkualttarin ja 
kahvipöydän. Joululaulut kaikuivat 
suomeksi ja evankeliumi luettiin sekä 
venäjäksi että suomeksi. Aikuiset ja 
lapset leikkivät yhdessä kuusen 
ympärillä piirileikkejä. Joulupukki ei 
valitettavasti päässyt, mutta laski lahjat 
helikopterista, Inkerin Liitto oli avusta- 
nut pukkia lahjojen hankinnassa. 
Joulupuuro oli pienissä piirakoissa,» 

Kuulostaa siltä, että juhla on tarjon- 
nut inkeriläisille elämyksiä. Ja mehän 
tiedämme, että kaikki, mikä opitaan 
elämysten kautta, jää muistiin. Tässä 
tapauksessa mieleen painettiin sekä 
kieltä että jouluperinnettä. Mikä olisi 
tärkeämpää? 
Marja Mustakallio 

Muistellaan maataloutta 



Museovirasto on julistanut 38. muisti- 
tiedon keruukilpailun, jonka nimi on 
Muuttuva maatalous. Siihen voivat nyt 
osallistua, kaikki ne lehtemme lukijat, 
joilla on halu kertoa kokemuksistaan. 
Muistelijoille jaetaan rahapalkintoja. 
Tarkempaa tietoa saa Museoviras- 
ton kyselylehdestä, jossa on tarkat 
ohjeet. Lehden saa käsiinsä parhaiten 
pyytämällä sitä kortilla osoitteesta 
Museovirasto, perinnearkisto 
PL 913, 00101 Helsinki 



Seuraavassa taustatietoa muisti- 
tiedon keruutoiminnasta 

Museoviraston kyselyissä on silloin 
tällöin kosketeltu maataloutta ja 
maaseutua. Kysely, jonka nimi on 
Muuttuva maatalous, käsittelee 
maataloudessa viime vuosikymmeninä 
tapahtuneita muutoksia ja on tarkoi- 
tettu kaikille maatalouden harjoittajil- 
le. Kyselyn avulla pyritään keräämään 
muistitietoaineisto, joka valottaa 




Karjanhoitokurssit Teuvalla Säntin talossa. Tytöt harjoittelevat lypsämällä vettä kumiutareista 
ämpäriin. Pellervon arkisto. 

muutoksia viljelijäväestön omasta 
näkökulmasta. Toinen kyselyaihe 
koskee yhteissaunomista Arkistom- 
me kerää myös kysyttyihin aiheisiin 
liittyviä valokuvia. 

Museoviraston perinnearkiston 
tehtävänä on muistitiedon tallennus 
kansatieteellistä ja kulttuurihistori- 
allista tutkimusta varten. Käytännössä 
tallennusta tehdään suurelle yleisölle 
suunnattujen kyselyiden avulla. Tässä 
tarkoituksessa on vuodesta 1956 
lähtien julkaistu kyselylehteä sekä 
suomen- että ruotsinkielisenä kerran 
vuodessa. Keruutoiminta perustuu 
vapaaehtoiseen vastaajaverkostoon ja 
kyselyt ovat avoimia kaikille kiinnos- 
tuneille. Ne järjestetään kilpailumuo- 
dossa ja parhaat vastaukset palkitaan. 
Vuodesta 1956 lähtien vastauksia on 
saatu n. 8 700 henkilöltä ja perinnear- 



kiston kokoelmat sisältävät nykyisin 
yli 1 milj. sivua muistitietoa kansan- 
kulttuurin eri aloilta. Kyselyitä laativat 
sekä museoviraston tutkijat että ulko- 
puoliset tutkijat. Museovirasto vastaa 
kyselylehden julkaisemisesta sekä 
saapuvan aineiston arkistoinnista ja 
sen käytön valvonnasta. Muistitietoai- 
neistoa on käytetty ja käytetään jatku- 
vasti erilaisissa perinnetieteellisissä 
tutkimuksissa. 

Vastausten arvioinnissa annetaan 
arvoa mm. kuvauksen omakohtaisuu- 
delle ja tarkkuudelle. Vastaajilta ei sen 
sijaan edellytetä kaunokirjallisia 
kykyjä, vaan tutkimuksen kannalta 
käyttökelpoisimpia ovat selkeästi 
kirjoitetut vastaukset, joissa heijastuu 
omakohtaisuus. 

Tarvittaessa antaa lisätietoja tutkija 
Pirkko Hakala puh. 90-405 0326. 



Aliina Rajatammi 95 vuotta 



Tammikuun 14. päivänä vietettiin 
Inkerikodissa syntymäpäiväjuhlaa. 
Vaikka ulkona oli hieman nuhruinen 
ja räntäinen keli ja viileähkö sää, 
sisällä juhlapaikalla oli lämpöä ja 
tunnelmaa sitäkin enemmän. Kukat 
tuoksuivat ja kynttilöiden lepattavat 
liekit loivat iloista loistettaan ja toivat 
juhlatunnelman Inkerikotiin. Mahtava 
kakku ja herkkupöytä kutsuivat 
luokseen. 

Aliina täytti kunnioitettavat 95 
vuotta jo vuodenvaihteessa, mutta 
hyviä juhlia kannattaa viettää useam- 
minkin. 

Luoja on lahjoittanut Aliinalle hyvän 
terveyden, ymmärrystä, viisautta sekä 
tietoa ja taitoa, ja kaiken lisäksi pitkän 



elämän elettäväksi. 

Aliina on yksi Seukkoseuran perus- 
tajajäsen. Laulu on hänen sydäntään 
lähellä. 

Inkerikuoron kukkatervehdyksen 
— orkideat — ojensi juhlijalle kiitok- 
seksi kuoron puheenjohtaja. 

Hilja Huttunen kiitti lämpimin 
sanoin Seukkoseuran perustajajäsentä, 
ja Seukot toivat samalla oman kukka- 
tervehdyksensä päivänsankarille. 

Karjalan Liitto ry:n edustajat esittivät 
onnittelut ja ojensivat kirjalahjan. 

Helsingin paikallisosaston puheen- 
johtaja Yrjö Korkkinen toi 
paikallisosaston tervehdyksen. 

Onnea Sinulle, Aliina, ja terveyttä! 
Aili Jukarainen 

Muistelmia elämästä 



Nämä rivit kirjoittanut olen minä tästä 
viime aikain tapahtumista meidän elämästä. 
Ensittäin kun leikki alkoi, verot tulliit suuret, 
vaikk' ois miten maksettu, täyteen eivät tulleet. 
Annettiin me koit ja konnut, lehmät hevosetkin, 
nutut, natut, kaikki veivät, villat keritsemetkin. 
Pukit, pässit, kukot, kanat, nekin herjat veivät, 
lapsillekaan vaatteita jättäneet he eivät. 
Mikä suinkin kättee kääntyy, mättivät he säkkiin, 
Oja-ahol elämää kuitenkin vieP jättiit. 

Veivät isät, veivät enot, siin ei kylliks vielä, 
äijä vanhus kotiin jäi, sekin oli tiellä, 
vaikka oli elänyt seitsenkymment vuotta, 
vanhoil päivil kärsimään joutui ihan suotta. 

Nyt jo varmaan leikki loppui, oli syytä luulla, 
mutta vielä kummempia saimme sitten kuulla. 
Oja-aholt lähtee pittää, taloineen tai ilman, 
talon saatte omaksi, jos maksatte siit hinnan. 
Isän vanhoist veloista on talo teiltä myyty, 
enempää ei selvitelleet, tähän täytyi tyytyy. 

Päätettiin sit yhteisvoimin oma talo ostaa, 

vaikk' ei ollut kopeekkaakaan rahaa kormannossa. 

Mutta ahkeruus se on, mi kovan onnen voittaa, 

ehkä meille onnistuu, pitäähän se koittaa. 

Hiinattiin me kotikultaa tänne asemalle, 

kyl se tuntu naisten voimil kovin tukalalle. 

Milloin ei saanut hirsii metsäst, milloin nauloi puuttui, 

kons' ei ollut autoloi ja hevosetkin suuttui. 

Nyt on meillä kumminkin jo valmis oma tupa, 
ehkä tulevaisuudessa, onnen se meille lupaa. 
Muuttukoon jo viimeinkin meiltä murheen aika, 
olkoon tämä uusi koti meille onnen paikka. 

Susanna Ronkonen (Mehiläinen) 1903—1979 
Runon lähetti Mirjam-Susanna Kolkka Tampereelta 

Kuulumisia Västerasista 



Västeräsin inkeriläisten toiminta oli 
viime vuonnakin vilkasta. 

Huhtikuun alussa tehtiin kuuden 
päivän risteily Tukholmasta Pietariin. 
Se osui samaan aikaan, kun Pietarissa 
oli Inkeriläisten edustajakokous. 
Ruotsin inkeriläisiä edusti siellä Juho 
Myllärinen. Kongressisalissa oli noin 
500 kuulijaa. Vanhemmat edustajat 
puhuivat suomen kielellä, ja heidän 
puheenvuoronsa käännettiin venäjäk- 
si. Nuoremmat edustajat käyttivät 
venäjää. Kuultiin, että inkeriläiset 
nuoret opiskelevat ahkerasti suomen 
kieltä, missä se vain on mahdollista. 

Moskovan inkeriläisten edustaja 
kertoi, että Moskovassa asuu noin 200 
inkeriläistä. He ovat perustaneet 
suomenkielisen luterilaisen seurakun- 
nan. 

Kerrottuani lyhyesti terveiset Ruot- 
sista lähdin sukulaisteni mukana pois 
kongressista. Lähtiessä sain mukaani 
useita kymmeniä nuorten inkeriläisten 
osoitteita. Vierailin sitten sukulaisten 
luona Skuoritsassa ja Voiskovitsan 
kylässä. Illalla he toivat minut risteily- 
laivaan Pietariin. 

Seuraavana päivänä osallistuimme 
Hatsinassa jumalanpalvelukseen, joka 
pidettiin jossain kokoussalissa. Kirkos- 
sa, jossa vielä 30-luvulla oli pidetty 
jumalanpalveluksia, oli nyt venäläisten 
lasten urheilukoulu! Kun sinne ei nyt 
siis päästy, pidettiin jumalanpalvelus 
kirkon portailla. Väkeä oli lähes 200 
henkeä. Sade tosin yllätti kesken, ja 
vanhempi väki lähti pois kyyneleet 
silmissä. 



Järjestötoiminnan kurssit 

Göteborgissa oli Ruotsin inkeriläis- 
ten yhdistyksien johtohenkilöille 
järjestötoiminnan kurssit. Niille osallis- 
tui 24 henkeä. Västerasista oli mukana 
neljä osanottajaa. Järjestelyistä ansait- 
see kiitokset Göteborgin inkeriläisten 
kerho. 

Västeräsin Inkeri-Kerhossa on noin 
50 jäsentä, suurin piirtein puolet 
kannatusjäseniä. Kokoonnumme kaksi 
kertaa kuukaudessa; samoin kokoon- 
tuu täällä Ukko-Kerho. 
Teksti: Juho Myllärinen 



Kevääntulo Inkerissä 

Maaliskuu tuo sanomaa 
saavunnasta kevät päiväin 
aamuin vielä lapsiräiväin 
peukaloa paleltaa. 

Vaikka lämmittävä syli, 
aukeaa jo hankein yli 
elon taimet taivoon päin 
alkaa nousta vähittäin. 

Olga Jokelainen 



16 



Saklinan kesä 



Elämä Saklinan kylässä sujuu rauhalli- 
seen tahtiin. On kesä 1941. Juhalsi- 
mon Jaska on pojankoltiainen, jonka 
äiti lähettää Leningradiin myymään 
kananmunia ja tuomaan takaisin 
tullessaan torilta ostettuja untuvikkoja. 
Elämä on rauhallista, murheena 
korkeintaan se, että lehmä on nielais- 
sut rautanaulan ja kuollut. 

Hartauskirjat, rukous ja säälliset 
tavat ovat kunniassaan. Väki on 
työteliästä ja kaikki puhuvat toisilleen 
ihmeen sivistyneesti: »Sanokaapa, 
olkaa hyvä, mitä te sieltä lehdestä 
etsitte?» 

Tällaisista tunnelmista alkaa Väinö 
Tainan viime syksynä ilmestynyt 
romaani Vieras tulee ajallaan. Se 
kertoo siitä, kuinka vallanpitäjien 
pahimmilta vainoilta säästynyt Saklina 
vuonna 1941 joutuu yllättäen koke- 
maan sakalaisten lähestymisen kohti 
Leningradia. Saklinalaiset eivät kuiten- 
kaan lähde suinpäin karkuun, vaan 
piiloutuvat metsään, jossa joutuvatkin 
piileskelemään odotettua pitempiä 
aikoja. 



Lämmin kesä kääntyy koleaksi 
syksyksi. Syötävää ei ole aina hurratta- 
van paljon, mutta kärsivällisesti värjöt- 
televät saklinalaiset eivät menetä 
malttiaan. Omasta lehmästä saatava 
maito on ihaninta herkkua. Perheet 
pysyttelevät koossa ja keskenään 
sovussa. Mitään kauheuksia ei loppu- 
jen lopuksikaan tapahdu; kanavarkau- 
det kuitenkin kuohuttavat! Helpotuk- 
sen tunne uusien miehittäjien saavut- 
tua on kuitenkin ilmeinen; ei ollut- 
kaan tarvinnut lähteä tuntemattomille 
maille evakkoon. 

Väinö Tainan kerronta on omakoh- 
taista. Kirjoittaja on nuorena poikana 
kokenut tämän kaiken; hän on itse 
Juhalsimon Jaska. Monet lehdessäm- 
mekin julkaistut inkeriläismuistelmat 
ovat kuin tämän kirjan harjoitelmia. 
Parisatasivuisen romaanin sivuilta 
löytyy varmasti monille tuttuja tapah- 
tumia, paikkoja ja henkilöitä. 
Marja Mustakallio 

Väinö Taina: Vieras tulee ajallaan. 
Sley-kirjat 1992. 

Ruotsininkerilöisten kesäjuh- 
lat Karlstadissa 



21—23. toukokuuta 1993 



Kesäjuhlat pidetään Sundstan lukion 
huoneistossa (Sundstagymnasiet) 
Sundstan kaupunginosassa. Juhlaju- 
malanpalvelus pidetään viereisessä 
Norrstrandin kirkossa. 

Perjantai 21. 5. 

13.00 Juhlakanslia avataan. 
Puhelin 054-19 64 68. 

13.00 Ruotsin Inkeri-Liiton vuosiko- 
kous 

17.00 Avajaistilaisuus 

20.00 Illanvietto. Skutberget. 

Lauantai 22. 5. 

10.30 Juhlaseurat 
1300 Hartaushetki ulkona 
14.50 Viestinjuoksu 
15.00 Poppi-loppuottelu 
17.00 Inkeri-ilta 
20.30 Tanssit 



Sunnuntai 23. 5. 

08.30 Juhlajumalanpalvelus 

Norrstrands kyrka. 
11.00 Lopputilaisuus 

Poppikarsintakilpailut alkavat 
perjantaina päivällisen jälkeen ja 
jatkuvat lauantaina. Ilmoitettava 
viimeistään lauantaina klo 9. 00 Erland 
Airimanille, puh. 054-428 87. 

Skuoritsasta tulee kirkkokuoro, 
Narvasta lauluryhmä ja Kohtla-Järveltä 
tanssiryhmä. 

Odotamme myös Inkerin Liittojen 
puheenjohtajia Inkeristä, Karjalasta ja 
Eestistä. 

Yöpymispaikoista tietoja antaa 
Viktor Repo, puh. 054-56 25 82. 

Lähempiä tietoja juhlista: Yrjö 
Airiman, puh. 054-480 61, ja Johannes 
Kipatsi, puh. ja fax 054-83 02 29. 



Viisumin voi lunastaa rajalta 



Idän matkaajille tutut palvelupisteet 
Ravintola Aimoannos Vaalimaalla ja 
Raja-Kääpä Ky Nuijamaalla ovat 
mukana uudessa viisumipalvelukokei- 
lussa. Turistiryhmät, yksittäiset omalla 
autolla liikkuvat matkailijat ja liikemie- 
het voivat nyt tilata viisumit postitse 
kätevien rajalla ja huoltoasemilla 
tarjolla olevien kaavakkeiden avulla ja 
lunastaa valmiin viisuminsa rajalta. 



Järjestely tietää huomattavaa ajansääs- 
töä aiemmin noin 10 päivää kestänee- 
seen viisuminsaantiin. Uuden palvelun 
valtteja ovat edulliset hinnat ja lyhyet 
4 — 5 päivän toimitusajat. Palvelun on 
kehittänyt helsinkiläinen Lähialuemat- 
kat, joka tarjoaa matkapalveluja 
kaikkialla Venäjällä, mutta erityisesti 
lähialueilla. 

INKERI-KUORO 30 VUOTTA 

Inkeri-kuoron harjoitukset jatkuvat 
säännöllisesti joka tiistai kello 17 — 
18.30 Inkerikodissa Karjalatalon 
toisessa kerroksessa. Kuoron 30- 
vuotiskonsertti pidetään 25. 4. 1993- 
Hyvät laulajat ehtivät vielä mukaan. 
Tervetuloa! 



Helsingin paikallisosasto 

Tilaisuudet Inkerikodissa 
Maaliskuussa sunnuntaina 28. 3- 1993 
klo 14 Yhdistyksen vuosikokous. 



Seukkoseura 

Maaliskuussa 11. 3. klo 13 Inkerikodissa 
Huhtikuussa 15. 4. klo 13 Inkerikodissa 
Toukokuussa mahdollisesti retkeillään. 



Paikallisosastojen 
yhteyshenkilöt 

Helsingin paikallisosasto 

pj. Yrjö Korkkinen 

Orvokkitie 24 B 

01300 Vantaa, puh. 90-873 2095 

Hyvinkään Inkerikerho 

pj. Inkeri Sarojärvi 

Norpankatu 10 

05460 Hyvinkää, puh. 914-18 017 

Lahden Seudun Inkerikerho 

pj. Marja Rämö 

Immilä 

15560 Nastola, puh. 918-632 519 

Turun paikallisosasto 

pj. Keijo Korkka 

Halvarinkatu 9 

20900 Turku, puh. 921-580 201 



Turun paikallisosasto tiedottaa: 

Pääsiäisjuhla 2. pääsiäispäivänä 12. 4. 
Molemmat tilaisuudet pidetään klo 14.00 
Karjalaisten talossa, Itäpellontie 2, 
Turku 

Tervetuloa! 



Lahden seudun Inkerikerho 

Kerhoillat v. 1993 kevätkaudella. Ristinkir- 
kon kerhohuoneessa klo 18.30. 
Maaliskuussa 8. 3- » 
Huhtikuussa 19. 4. »» 
Toukokuussa 10. 5. »» 
Kesäkuussa 14. 6. klo 18.00 Immilässä 
Marja ja Albin Rämön kotona. 

Immilään menijät ottakaa yhteys autolla 
kulkeviin kyydin varmistamiseksi. 



Etsitään 

Susi, Juho syntynyt joskus vuosina 
1913 — 15 Pietarin läänissä! Sinua 
hakevat serkkusi Amalia Hamppu ja 
veljesi Eino Susi Pietarissa. 

Tietoja voi antaa Oskar Björklundil- 
le, puh: 0500-433628 tai 031-118156, 
osoite: Sjogerstad 15154 
541 93 SKÖVDE 

Levitä Inkeri-tietä 
tilaa Inkeri-aiheisl 
kirjallisuutta 



SAATAVANA SUOMESTA TAI RUOTSISTA 


Suomenkielinen, uudempi kirjallisuus: 


Thureson 




Ella Ojala 

Pitkä kotimatka, 




Uija, flyktingflickan frän 




ISO kr 


Ingermanland, 


60 kr 


Suomi näkyy, 


150 kr 






Aatami Kuortti 




Muuta: 




Kirkossa, keskitysleirissä, 




Viiri, 


450 kr 


korvessa, 


150 kr 


Tarra Inkerin vaakuna, 


5 kr 


Veljeni sotavangit 


150 kr 










Tarra Inkerin ja Viron lippu, 


5 kr 


Helena Miettinen 








Inkeriläiset maaton kansa, 


150 kr 


Postikortti Örebron muistokivi, 


Ikr 


Hannes Sihvo 




Postikortti Haaparannan kiitoslaatta 


, Ikr 


Inkerinmaalla, 


150 kr 


Onnittelukortti, 


10 kr 


Mikko Kolomainen 




Pertti Virtaranta 




Inkerin toisinajattelijat, 


50 kr 


Katri Peräläinen, inkeriläis- 




Arvo Survo 




oppaani, 


25kr 


Neljäs tuuli, 


100 kr 


Isien Usko, muistojulkaisu, 


10 kr 


Lyyli Ronkonen 




Juho Kemppi 




Laps Inkerin, 


200 kr 


Fenno-ingrian tauluja, 


5kr 


Pekka Nevalainen 




Radan kuoro 




Inkeriläinen siirtoväki Suomessa 




Laula kaikki maa, kasetti, 


70kr 


1940-luvulla 


200 kr 










T-paita, 


100 kr 


Eeva Mesiäinen 








Maria Kajavan pitkä taival, 


220 kr 


Tilauksia ottaa vastaan 

Armas Paakkonen 




Ruotsinkielinen kirjallisuus: 




Tingsgatan 35 




Toivo Folkesten 




50253 Boräs 




Ingermanländare: Västeräs, 


50 kr 


puh. ja FAX 033-101 988 
Postisiirtotili 626047-5 




Ingria 








Ruotsinkielinen aikakauslehti, 


50 kr 


sekä 




Uno Hammarström 




Annikki Kelo 




Ingermanländarna som flydde 




Inkerikoti, Karjalatalo, Käpylänkuja 1 




tili Sverige, 


30 kr 


00160 Helsinki 




Oskar Himiläinen 




Puh. (90) 793 796 ti klo 18.30-20.00 




Främmande fosterland, 


100 kr 


Postisiirtotili Hki 30636-4 





Vammalan Kirjapaino Oy 1993 




Hr 1 



NUMERO 4 
HUHTIKUU 1993 

Inkeriläisten viesti 



Toimitus 

Päätoimittaja 

Markku Pyysiäinen 

Puh. (90) 191 3947 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili Hki 30636-4 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 »>► 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Inkeriläisten Yhdistys ry 

Pj. Keijo Korkka 
Halvarinkatu 9, 20900 Turku 
Puh. (921) 302 868 (työ) 

Tilaushinta 1993 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Päöasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivistyssäätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 146660-1 
Pankki KOP 103150-1202761 



Kansi: Meeri Boisarovaja Larissa Keppi 
ovat Rönfyskä-ryhmän nuoria jäseniä. 
Heidän varassaan on tulevaisuus. 
Kuva Tuula Uusi-Hallila. 

Mitä historiasta voi oppia 



Euroopassa eletään tällä hetkellä taas 
kerran murroksen aikaa. Meidän on ol- 
lut pakko tottua ajatukseen, että jälleen 
täällä soditaan. Ja taas kerran kärsijöitä 
ovat juuri naiset, lapset ja vanhukset. 
Kaiken sivistyksen ja kasvatuksen jäl- 
keenkin me emme tässä maanosassa 
ole kasvaneet täysi-ikäisiksi. 

Murros näkyy myös muualla. Sosia- 
listinen järjestelmä Itä-Euroopassa on 
romahtanut. Inkeriläisille se on tuonut 
toivoa valoisammasta tulevaisuudesta. 
Mutta tätäkin valoa himmentää meillä 
Suomessa rauhan ajan syvin lama. Van- 
halle uralle ns. kapitalistissa maissa ei 
ehkä ole paluuta myöskään silloin, kun 
lama kääntyy nousuksi. Luonto asettaa 
kaikelle inhimilliselle toiminnalle tule- 
vaisuudessa entistä suurempia reunaeh- 
toja. 

Tulevaisuus sisältää monia kysymys- 
merkkejä myös arvojen ja katsomusten 
alueella. Aika realistisen kuvan tästä 
tulevaisuudesta piirsi Strängnäsin piis- 
pa Jonas Jonson viime kesänä Pohjois- 
maiden piispainkokouksessa pitämäs- 
sään esitelmässä. Kotimaa-lehden selos- 
tuksen mukaan hän sanoi: »On selvää, 
että Eurooppa on tulevaisuudessa en- 
tistä enemmän moniuskoinen ja moni- 
vakaumuksinen. Uudet uskontomuo- 
dot, ennen kaikkea islam ovat jo saa- 
neet kotipaikkaoikeuden Euroopassa, ja 
niiden vaikutus kasvaa yhä. Myös sel- 
laisten ihmisten määrä lisääntyy, joilla 
ei ole mitään merkittävää kirkollista tai 
uskonnollista ankkuroitumista. Moniar- 



voisuus on tullut pysyäkseen. Kirkko- 
jen yhteistyölläkään ei pystytä uudel- 
leen rakentamaan niin sanottua kristil- 
listä yhteiskuntaa. Sellaisen yrittäminen 
on epärealistista nostalgiaa.» 

Monille inkeriläisille kuva vanhasta 
hyvästä yhteisnäiskulttuurin ajasta en- 
nen vallankumousta on rakas. Tuon 
ajan soisi vielä kerran koittavan kaiken 
sen hävityksen jälkeen, mitä on tapah- 
tunut. Mutta näin ei välttämättä käy. 

Historiasta voi etsiä tulevaisuuden 
suuntaviivoja ja oppia monia asioita. 
Mutta yksi seikka on syytä muistaa. His- 
toria ei juuri toista itseään. Tulevaisuus 
ei ole samanlainen kuin menneisyys. 
Tästä lähtökohdasta meidän inkeriläis- 
ten on hahmoteltava myös omaa paik- 
kaamme itäisen ja läntisen kulttuurin 
rajamaastossa. 

Tämä pääkirjoitus ei ole vastaus ky- 
symykseen, millainen meidän tulevai- 
suutemme on. Luultavasti se on toisen- 
lainen kuin menneisyys ja tämä päivä. 
Tärkeää kuitenkin on, että me emme 
vain jää odottamaan tulevaisuutta. Tär- 
keää on tänään tehdä yhdessä työtä sen 
hyväksi. 



Markku Pyysiäinen 




Röntyskälauluja ja 
tuomenkukkia 



Kalevala-juhla inkeriläisittäin 

»Eikös nämä vanhat mummot tanssi- 
maankin joua...» lauloivat Röntyskät, 
Rappulan kylän »kunnianarvoisat Hil- 
mat» Karjalatalolla Helsingissä. Mukana 
tässä inkeriläisittäin vietetyssä Kaleva- 
la-juhlassa oli myös Tuomenkukkakuo- 
ro Hatsinasta. Inkerin kulttuuriseura oli 
kutsunut nämä kaksi yhtyettä konser- 
toimaan Kalevalan päivänä. 

Suuri ilon aihe oli se, että mukaan 
inkeriläistä lauluperinnettä uljaasti jat- 
kavaan Röntyskä-ryhmään ja Tuomen- 
kukkakuoroon on saatu nuoria laula- 
jia. Jalannousu piiritanssissa on tosin 
vanhemmillakin sellaista, ettei ikäeroa 



hevin huomaa. Suomen kielen puhu- 
minen tuottaa nuoremmille hiukan vai- 
keuksia. Laulu yhdistää kaikkia. 

Lauluja kaikkiin elämäntilanteisiin 

Helena Miettisen tervehdyssanojen jäl- 
keen kuultiin Kansanlauluja Inkerin- 
maalta -kokoelman toimittajan Anneli 
Asplundin katsaus Inkerin historiaan 
ja lauluperinteeseen. »Inkerissä rikkaa- 
na säilyneen lauluperinteen muutokset 
ovat yhteydessä väestönkehitykseen. 
Röntyskät pitävät yllä perinnettä esittä- 
essään lauluja kaikkiin elämäntilantei- 
siin. Useimmiten röntyskälauluissa eli 




Röntyskä-ryhmä on esiintynyt jo 13 vuotta, eikä tahti hidastu. Piirileikkilaulu Liilei lailei on kohta 
alkamassa. 




Juho Orkolainen (vas.) oli laulanut juuri samalla viikolla Anneli Asplundin (oik.) nauhoitettavaksi 
inkeriläisiä kansanlauluja. Hilma Biss näyttää selittävän, miten asiat ovat. 



piiritanssi-lauluissa on aiheena rakka- 
us.» 

Tuomenkukkakuoro punaraitaisissa 
hameissaan ja Röntyskät inkeriläisissä 
juhla-asuissaan lauloivat aluksi kaikille 
tutun ja rakkaan laulun Omal maal. 

Röntysköitä johtaa Hilma Biss, Tuo- 
menkukkakuoroa Mari Kirjanen. So- 
listina esiintyi Arvi Kemppi ja säestä- 
jänä Nikolai Koltsenkov. Kansanlau- 
lut ja -tanssit vuorottelivat. Meininki oli 
melkoinen; voisi ehkä puhua arvok- 
kaasta veikeydestä. 

»Koputellaan komiammin 

tämän talon siltaa. 

Toivotetaan tähän taloon 

iloisampaa iltaa.» 

Tuomenkukkain laulut ovat Suomes- 
sakin tuttuja. Ääntäminen on selvästi 
venäläisvaikutteista: 1-äänteet hieman 
liudentuneita ja n:t pehmeitä. Useat 
kuoron jäsenistä ovat olleet Suomessa 



sotalapsina ja viettäneet siten elämän- 
sä laukkujen kanssa. He ovat kokeneet 
Siperian ja paluun sieltä. Siksi he halua- 
vat nyt laulaa omalla Inkerin murteella 
ja opettaa lapsilleenkin suomea ja suo- 
malaisia lauluja. 

Juhannuksen vietosta se alkoi 

Arvi Kemppi ja Hilma Biss kertoivat 
Röntyskä-ryhmän alkuvaiheista: Rappu- 
lan kylän reunassa »metsän lakialla» vie- 
tettiin usein 1980-luvulla aikaa laulaen 
ja tanssien. Venäläiset tulivat katso- 
maan, kun suomalaiset lauloivat. Sitten 
1987 sanottiin, että nyt saa laulaa va- 
paasti vaikka missä, kukin omia laulu- 
jaan. 

Jo 1973 oli Haapakankaalla vietetty 
juhannusjuhlaa. Mutta silloin vielä vaa- 
dittiin, että piti laulaa venäläisiä laulu- 
ja. Viola Malm ja neljä tanssijaa teki- 





Mari Kirjonen pitää Tuomenkukkokuoron 
hyvässä kurissa. »Perjantaisin laulamma», hän 
kertoo. 



Hilma Bissja Arvi Kemppi ovat juoheva 
juontajakaksikko. 



vät sitten oman juhannusjuhlan. Ja sa- 
mana vuonna syyskuussa Röntyskä oli 
jo esiintymässä Leningradissa ja muual- 
lakin Neuvostoliitossa. 

»Mutta vihdoin vuonna 1989 saimme 
kutsun Suomeen, Joensuuhun. Se oli 
meistä niin mukavaa, ettemme sanoa 
osaa. Meillä oli ryhmänjohtajana Irina 
Räikkönen.» 

Siitä on menestystaival alkanut. Suo- 
malaiset kansanperinteen kerääjät ovat 
tallentaneet Röntysköiden lauluja. 

»Nyt haluamme opettaa laulut nuo- 
remmille. Siksi on mukavaa, että mu- 
kaan on saatu esim. Meeri Botsarova 
ja Larissa Keppi. He ovat nyt ensi ker- 
taa Suomessa. Esiintymiset Keravalla, 
Helsingissä ja Tampereella olivat kaik- 
ki menestyksiä.» 

Röntyskät ja Tuomenkukat tekevät 
tärkeää työtä Inkerin kulttuurin pitkäl- 
lä saralla. 

Teksti: Marja Mustakallio 
Kuvat: Tuula Uusi-Hallila 



Rippikoulun muistojuhla Lohjalla 

Inkeriläisten viestin viime lokakuun 
numerossa Lempi Rinkinen-Pitsi Tu- 
rusta etsi yhteyttä rovasti Akseli Kajan- 

nin rippikoululaisiin. Vastauksia tuli 
Virosta, Karjalasta ja muualta. 

Lempi Pitsi on järjestellyt kaikkien 
aikoinaan rippikoulua Lohjalla käynei- 
den kokoontumista. Lohjan nykyinen 
kirkkoherra K. Mäenpää on tarjonnut 
apua. 50-vuotisrippikoulujuhla kaikille 
asiasta kiinnostuneille inkerinsuomalai- 
sille voitaisiin järjestää jo ensi touko- 
kuussa, 29.-30. 5. 1993. 

Lohjalla on mahdollisuus yöpyä seu- 
rakunnan talossa. Mukaan mahtuu vii- 
tisenkymmentä henkeä. Halukkaat voi- 
vat ilmoittautua osoitteella: 
Lempi Pitsi 
Kousankuja5A71 
20610 TURKU 
puh. 921-442 580 



Siperiastakin löytyi Jumala 



Armon vuonna 1992 lähti Suomesta 
ihan omasta tahdostaan Siperiaan neli- 
senkymmentä eri kansallisuuksiin kuu- 
luvaa matkalaista. 

Mukana oli kanadalaisia, norjalainen 
lehtinainen ja Joonas, ehkä noin 6-vuo- 
tias reipas miehenalku. Me toiset olim- 
me ympäri Suomea, ja meillä itsekulla- 
kin oli perillä omat tavoitteemme ja 
päämäärämme. Meillä kaikilla oli halu 
nähdä ja kokea tuo salattu ja vihattu 
Siperia. Sinnehän karkotettiin niin mo- 
net perheet. He joutuivat jättämään ko- 
tinsa, kontunsa, tavaransa ja kärsimään 
syyttömästi siksi, että olivat suomalai- 
sia. 

Yhä herää kysymys: Miksi suomalai- 
set saivat kokea tuon suunnattoman 
raskaan kohtalon? 

Minunkin isoisäni Aleksander Kar- 
jalainen joutui vuonna 1930 taivalta- 
maan kohtalokkaan matkan perheensä 
kanssa härkävaunussa, laivanruumassa 
ja jalkapatikassa.. Siperiassa hän nukah- 
ti ikiuneen erään ruokalan rapuilla. Hä- 
nen viimeiset sanansa olivat: »Lähetää 
kottii.» 

Enoni tapasin tällä matkalla ensim- 
mäisen kerran elämässäni. 

Nyt minä tyttärentytär tein matkan 
Siperiaan Borodin-laivalla hyvässä huo- 
lenpidossa Jenisei-jokea pitkin aina 
Ikarkkaan saakka. 

Perillä tapasimme suomalaisia, eesti- 
läisiä, latvialaisia saksalaisia ja monia, 
muita. Monet olivat saavuttaneet mat- 



kansa määrän Siperian mullassa. Tapaa- 
mamme ihmiset olivat kuin kukkaset, 
jotka oli revitty irti omasta maasta ja 
yritetty istuttaa uuteen paikkaan. 

Kuulimme monet kipeät elämäntari- 
nat. Uskomattomilta tuntuivat ne kärsi- 
mykset, joita he olivat joutuneet koke- 
maan. Kaiken lisäksi oli vielä epätie- 
toisuus, kaipaus omaisiin, jotka ovat 
yhä teillä tietymättömillä. 

Eräs tapaamistamme suomalaisista oli 
Väinö Ryntty. Hän joutui orpona las- 
tenkotiin. Hänen vasempaan käteensä 
tatuoitiin merkintä »Finn», ja tämä merk- 
ki on siinä tänäkin päivänä. Lastenko- 
dissa oli paljon eri kansallisuutta ole- 
via orpoja lapsia. Missähän lienevät 
Väinön omaiset? Kuka voisi hänelle ker- 
toa? 

Eräs vieraanvarainen koti Jeniseijoen 
varrella otti meidät matkalaiset ystäväl- 
lisesti vastaan. Perhe oli suomalainen, 
ja ystävällinen emäntämme tarjoili eri- 
laisia herkkuja pöytä notkuen. Jäimme 
ihmettelemään, miten kaiken puutteen 
keskellä ja tiettömien taipaleiden taka- 
na asuvat suomalaiset täällä jaksavat 
olla ystävällisiä vieraille matkalaisille. 
Heidän ainut kulkureittinsä ja tiensä on 
-joki! 

Siperian matka kokonaisuudessaan 
oli vain pienempi leikkaus kaikesta sii- 
tä suuresta rikkaudesta, joka kätkeytyy 
näkymättömäksi, haastavaksi ja uudel- 
leen koettavaksi. 
Teksti: Aili Jukarainen 

Aleksander Ahonen 
on poissa 



Erään matkamiehen elämäntaival tääl- 
lä maan päällä on päättynyt. Taivaltaja 
on päässyt matkansa päähän - paik- 
kaan, missä ei ole kipua eikä tuskaa 

Aleksander Ahonen oli syntynyt 
kesäkuun 30. päivänä 1919 Inkerin- 
maalla Kosemkinan seurakunnan Strup- 
povon kylässä. Hänen taipaleelleen 
mahtui monenlaista: oli hyvä ja onnel- 
linen lapsuus kodissa, missä sai tuntea 
lämpöä ja rakkautta, sitten seurasi ko- 
din ja perheen tuho, koko kyläyhtei- 
sön häviäminen ja isän riisto ja katoa- 
minen. Kaikki tämä ei voinut olla vai- 
kuttamatta nuoren miehen ajatusmaail- 
maan ja suhtautumiseen yhteiskuntaa 
kohtaan. Hänen oikeistolainen ajattelu- 
tapansa oli vähällä tuhota koko hänen 
elämänsä jo varhaisessa vaiheessa. 

Suomi oli hänen sanojensa mukaan 
kuin lottovoitto. Sen hän toi hyvin usein 
puheissaan julki. 

Luonto oli hänen elämänsä inspiroi- 
va ja rauhoittava tekijä. Kesäisin hän 
vietti unohtumattomia hetkiä mökillä 
luonnon rauhassa tyttärenpoikien Sa- 
min ja Tomin kanssa. 

Hän teki mittavan työn Inkeriläisten 
Yhdistys ry:n Helsingin paikallisosastos- 
sa erilaisissa luottamustehtävissä toi- 
mien muun muassa johtokunnan vara- 
puheenjohtajana ja edustajana monen- 
laisissa tilaisuuksissa. 

Aleksander Ahonen siunattiin hau- 
danlepoon Helsingin pitäjän kirkossa 



perjantaina helmikuun 26. päivänä 
1993. Kaunis kirkko henki hiljaisuutta 
ja rauhaa. Luonto oli myöskin pukeu- 
tunut valkoiseen juhla-asuun auringon 
kimallellessa puissa ja hangilla. Siu- 
nauksen suoritti kirkkoherra Erkki So- 
vijärvi. Siunauspuheessaan hän muis- 
teli ystäväänsä ja seurakunnan jäsentä. 
Hän lohdutti surevia omaisia mainiten 
nimeltä kaukana Siperiassa olevat su- 
kulaiset, jotka olivat tässä siunaustilai- 
suudessa mukana vain ajatuksissa. 

Myös suuri ystävien ja tuttavien jouk- 
ko oli saapunut kirkkoon jättämään vii- 
meiset jäähyväiset kunnioitetulle ihmi- 
selle ja ystävälle. 

Erikoista tässä siunaustilaisuudessa 
oli, että vainaja oli eläessään itse suun- 
nitellut tilaisuuden ohjelman. Hänen 
valitsemansa virsi 298 kuvaa hyvin vai- 
najan elämäntien tuntoja: »Vapahtajani 
Jeesus on iloni aina verraton, kun kul- 
jen täällä outona, vieraana muukalai- 
sena.» 

Siunaustilaisuudessa esiintyi Inkeri- 
kuoro ja yksinlaulua esitti Antti Kale- 
va. 

Surumusiikin hiljaa soidessa vainaja 
saatettiin kirkosta kotiseurakunnan 
multiin. Ulkona kirkonkellojen kumah- 
dellessa saattue eteni kohti määränpää- 
tä. 



Teksti: Aili Jukarainen 



Sivu inkeriläisten historiaa 



Pääosassa Hourun perhe, johon kuu- 
luvat: 

65-vuotias mummo 
44-vuotias äiti 

lapset Ludmila, 18 ja Voldemar, 14 sekä 
Roosa, 7 
isä vangittu v. 1937 

Kertomus alkaa sodan hävinneestä 
Suomesta joulukuussa v. 1944. Juna- 
matka takaisin kulkee Vaalimaan kaut- 
ta, jossa Suomen puolella jaetaan vii- 
meisen kerran ruokaa. Viipurissa ilmoi- 
tetaan, että juna menee Novgorodin 
alueelle, Valdain piiriin. Yllätys Kouruil- 
le on täydellinen; sitä seuraa pettymys 
ja masennus. 

Kahdelle perheelle 
20 neliömetriä 

Asemalla heitä ovat vastassa kolhoosin 
härkävaljakot. On jo täydellinen talvi- 
keli. Saavutaan pieneen, metsän ympä- 
röimään Okunevon kylään, joka on osa 
suuremmasta kolhoositaloudesta. Kylä 
on säilynyt sodan hävitykseltä, mutta 
naapurikylät ovat kärsineet paljon. 
Asukkaat elävät maakuopissa. Pelloilla 
on runsaasti miinoja. 

Perhe sijoitetaan tyhjään talonpuolis- 
koon, jossa on venäläinen leivinuuni. 
Huone on noin 20 neliömetrin suurui- 
nen, ja tilaa on tarjolla kahdelle per- 
heelle, yhteensä kahdeksalle henkilöl- 
le. Puut saa hakea metsästä härkävalja- 
kolla. 



Kylässä tulokkaat tutkitaan perheit- 
täin yhteisessä kylänkokouksessa. Epä- 
luulo venäjää puhuvia suomalaisia koh- 
taan on suuri. Perhe määrätään kolhoo- 
sin töihin. Elintarvikkeiksi annetaan 
vain 2 kg jauhoja perheen jäsentä koh- 
ti. Sen on riitettävä kuukaudeksi. Saha- 
jauhoja on pakko sekoittaa runsaasti 
leivän sekaan. Mummo ryhtyy kaupan 
tekoon. Hän kulkee pitkiä matkoja 
kelkkaa perässään vetäen ja vaihtaa 
vähäiset vaatetavarat elintarvikkeisiin 
lieventääkseen perheen nälkää. 



Posteljoonin työmatka: 80 km ja 
kaksi päivää 

Ludmilan osaksi tulee posteljoonin 
homma. Matka kylästä Valdain keskus- 
taan on edestakaisin noin 80 km, ja 
matka on tehtävä kahdessa päivässä. 
Säännöllistä kuljetusta ei ole, siksi on 
mentävä jalkaisin. Palkaksi merkitään 
päivä kolhoosin työtilille. Nälkä on va- 
kituinen seuralainen, sitä hälventääk- 
seen on pakko kerjätä. Nytkin kansas- 
ta löytyy hyväntahtoisia ihmisiä. Yksi- 
näinen mummo tarjoaa yösijan matkan 
varrella. Ludmila saa nukkua uunin 
päällä, jossa säilytetään kuivatettuja so- 
kerijuurikkaita. Niitä on lupa syödä niin 
paljon kuin jaksaa yön aikana. Matka- 
evääksikin saa ottaa kopallisen. 

Kerran kun Ludmila lepää maantien 
ojassa, sotilas kuorma-autoineen pysäh- 
tyy paikalle tarjotakseen kyytiä. Hän 

luulee 19-vuotiasta Ludmilaa mummok- 
si. Posteljoonin työ kestää helmikuuhun 
1945, sen jälkeen työ siirtyy viranomai- 
sille. 



Ludmila miinanraivaaja 

Nyt Ludmilalle tulee kutsu miinan- 
raivaajan kurssille. Sinne on koottu noin 
80 nuorukaista, pääasiassa inkeriläisiä. 
Tehtävään kuuluu miinan löytäminen, 
sen paljastaminen ja merkitseminen. 
Työvälineenä on kahden metrin pitui- 
nen puinen keppi, jonka päässä on 
noin 30 cm:n mittainen teräslanka. Kou- 
lutus kestää huhtikuun loppuun, tou- 
kokuussa alkavat työt. 

Aluksi puhdistetaan lähiympäristö. 
Syyskuussa siirrytään Polaan aseman 
läheisyyteen, jossa on sekä venäläisiä 
että saksalaisia miinoja. Asutaan maa- 
kuopissa. Olot ovat kovin huonot. Ruo- 
kaa on vähän. Kaalinlehtiä haetaan 
omin luvin pelloilta. Kaalia ei uskalleta 
ottaa, sillä se on kolhoosin omaisuu- 
den haaskaamista. Tästä koettelemuk- 
sesta päästään marraskuussa 1945, suu- 
rien henkilömenetyksien jälkeen talven 
tultua. 

Elintarvikepula on jatkuvasti suuri. 
Mitään henkilötodistuksia ei ole, ollaan 
vain »finnejä». Naapurin tytön kanssa 
Ludmila päättää salaa matkustaa noin 
450 km, Eestiin, Antsalaan. Matka on- 
nistuu monien vaikeuksien jälkeen. 
Kuukausi ollaan kotiapulaisena erään 
opettajan perheessä. Sitten edessä on 
taas vaikea kotimatka perheen luo tal- 
ven ruokavaroja kartuttamaan. 



säilynyt puna-armeijassa huolimatta so- 
dan melskeistä. Hän lähettää kutsun, 
jotta päästäisiin Kosemkinaan, kotiky- 
lään. Tammikuussa 1946 lähdetään ju- 
namatkalle. Matkalla junasta sammuvat 
valot. Kaikki ruokatarvikkeet varaste- 
taan. Nyt jäädään aivan puille paljaille. 

Kosemkinan kylä on säilynyt ehjänä, 
niin myös Hourujen talo, jossa ovat 
uudet asukkaat: venäläinen perhe. Hei- 
dän kanssaan on asuttava talvi yhdes- 
sä. Tälle perheelle Hourut ovat kuiten- 
kin kiitollisia avusta, sillä heidän avul- 
laan he säilyvät hengissä yli talven. Pai- 
kallisesta kolhoosista saadaan työpai- 
kat. Ludmila lähetetään metsätöihin 
noin 50 km:n päähän. Mukana on ol- 
tava oma ruoka ja vaatetus, palkkana 
on merkintä yhdestä työpäivästä. Saa- 
tavat tulevat aikanaan syksyn tuloista, 
kuten tapana on. 

Osa Kosemkinaan muuttaneista en- 
tisistä asukkaista joutuu asumaan Pri- 
retjan, entisen hovin alueelle, koska 
heitä pidetään epäluotettavina. Työnsä 
he tekevät kuitenkin Kosemkinan kol- 
hoosissa, ja päivittäistä työmatkaa ker- 
tyy 10 km. 

Näin kuluvat ensimmäiset vuodet. 
Hourujen perhe kuitenkin säilyy hen- 
gissä kärsimyksien keskellä. Mutta mo- 
net Inkerin kansan jäsenistä jäävät näi- 
nä vuosina lopullisesti makaamaan pit- 
kin Venäjän maata. 

Ludmilan päiväkirjasta kokosi: Alfred Saklantti 



Kotikylään, Kosemkinaan 

Syksyn kuluessa saadaan tieto, että 
mummon toinen poika, isän veli on 

Ikuinen Viipuri 



Kiinnostava kesä teatterielämyksineen 
odottaa kaikkia, jotka ovat tottuneet 
löytämään Kalevan näyttämön esityk- 
sistä mieleistään katsottavaa. 

Viipuri-päivien yhteydessä touko- 
kuussa saa kantaesityksensä Aarni 
Krohnin kirjoittama ja Paavo Liskin 
ohjaama Ikuinen Viipuri. Heinäkuus- 
sa esitetään Bomban kesäteatterissa 
2. 7. alkaen Bomban juhlaviikoilla Ka- 
levanpoikaa, joka on Viron kansallis- 
eepoksen ensimmäinen suomalainen 
näyttämösovitus. Sen ohjaa Ivo Eensa- 
Ju. Vihdoin lopummalla kesää valmis- 
tuu myös Anu Kaipaisen kirjoittaman 
Evakko-oopperan jatko-osa Luvattu 
maa Sitä esitetään Helsingissä Ruskea- 
suon maneesissa. Luvatun maan ohjaa 
Paavo Liski. 



700 vuotta uhmaa ja toivoa 

Linnan värikäs historia alkoi jo itse 
asiassa paljon ennen Torgils Knuutin- 
pojan rakennuttamaa kivilinnaa, joka 
pystytettiin 700 vuotta sitten. Karjalai- 
set olivat nimittäin rakentaneet paikal- 
le puuvarustuksen, ehkä parisataa vuot- 
ta aiemmin. Ruotsalaisen linnan myötä 
Länsi-Karjala joutui joka tapauksessa yli 
vuodeksi Ruotsin yhteyteen ja linna toi- 
mi tuon ajan lukkona itää vastaan. 

Linnan historiaa ei aiemmin ole näh- 
ty juhlanäytelmän muodossa näyttämöl- 
lä, vaikka sen vaiheissa olisi aihetta 
useampaankin näytelmään. 

Viipuri ja sen linna edustivat Suomen 



oloissa poikkeuksellista monikansallis- 
ta kaupunkikulttuuria. Tämä loi Viipu- 
riin aivan oman ilmapiirinsä. 

Linnan historian kohokohdat ovat 
myös näytelmän keskeisiä kohtauksia. 
Perustamisesta kaikki tietysti alkaa. Vii- 
purin kuuluisa »pamaus» oli merkillinen 
tapahtuma, jossa linna ja kaupunki kuin 
ihmeen kautta pelastuivat v. 1495. Ve- 
näläiset onnistuivat valloittamaan kau- 
pungin vasta v. 1710, josta alkoi 207 
vuotta kestänyt Venäjän aika. Itsenäi- 
sen Suomen aikana linna oli Karjalan 
lukkona. Talvisodan jälkeen solmitun 
Moskovan rauhan jälkeen Viipuri jou- 
tui taas Venäjän vallan alle. Jatkosodas- 
sa se vallattiin taas takaisin v. 1941. 
Kunnes se taas vaihtoi omistajaa 
v. 1944. Linna on säilynyt historian mul- 
listuksessa varsin hyvin. Suurin tulipa- 
lo oli v. 1856, jolloin juhlittiin Saimaan 
kanavan avajaisia niin innokkaasti, että 
linnakin syttyi palamaan. Nykyaikana 
linna on vaarassa rapautua, liikenteen 
ja saastumisen takia. Viipurin ja sen lin- 
nan tulevaisuus on esillä näytelmän vii- 
meisessä kohtauksessa. 

Viipurin linna ei ole vain yksi Suo- 
men harvoista linnoista, vaan Suomen 
Karjalan symboli. 

Aarni Krohnin kirjoittama ja Paavo 
Liskin ohjaama Ikuinen Viipuri ei vain 
kerro linnan puolustajien vaiheista, 
vaan antaa myös oivan kuvan Viipurin 
ainutlaatuisesta ilmapiiristä. »Viipurin 
henki» oli kansanvälisyyden ja suvait- 
sevaisuuden henki, jollaista ei ole ollut 
muualla Pohjois-Euroopassa. 

Inkeri-kuoro juhlii 

Näinä aikoina Inkeri-kuoro harjoittelee kuumeisesti juhlakonserttiaan, joka pidetään 25. 4. kello 
14,00 Karjalatalolla. Tervetuloa konserttiin, toivottavat kuorolaiset tässä iloisessa kuvassa. 
Kuva on otettu viime vuonna kevätmatinean jälkeen. Alarivissä nähdään solistit viulisti Eveli Bruuli, 
kuoronjohtaja Kerttu Hiltunen ja kanteleensoittaja Kirsti Muhling. 



Teksti: Kerttu Susi 
Kuva: Kasper Säkki 



KALEVAN NÄYTTÄMÖN 
OHJELMISTOA V. 1993 

IKUINEN VIIPURI 

kirjoittanut Aarni Krohn 

ohjaus Paavo Liski 

Esitykset ovat Helsingin Savoy-teatte- 

rissa Viipuri-päivien yhteydessä: 

su 23. 5. klo 17 kantaesitys 

to 27. 5. klo 19 

pe 28. 5. klo 19 

la 29. 5. klo 14 ja 19 

Liput: 70 mk, ryhmät (väh. 16 h) 

60 mk, lapset 30 mk. 

Varaukset ja tiedustelut: 90-253 292 ja 

685 13 15. 



Juhannusmotka bussilla 
Inkerinmaalle Tuutariin 
juhannusjuhliin 

25.-28. 6. 1993 4 vrk Pietarissa Ho- 
telli Pulkovskaja puolihoito. 
Matkan hinta 740 mk. 
Lähtö pe 25. 6. klo 7.00 Helsingistä 
Postitalon ja Rautatieaseman väli- 
seltä aukiolta. 

Tiedustelut: Hilma Saarinen, 
Violankatu 6 B 24, Helsinki 55. 
Varaukset: Puh. 90-753 9494 
Vastuullinen matkanjärjestäjä 
Vistamatkat Oy Paimio 
puh. 921-805 650. 

Petroskoin bussimatka 

16.-22. 6. 93 7 vrk. 

Tiedustelut: Hilma Saarinen, Vio- 

lankatu 6 B 24, Helsinki 55. 

Matkoja 



Matka Tuutariin 

Teemme juhannusmatkan Tuutarin ke- 
säjuhlille 24.-26. 6. 1993. Mahdollisuus 
käydä myös Kupanitsassa ja Keitossa, 
vaihtoehtona myös Toksova. 
Tiedusteluihin vastaavat: 
Leena Viksten, Sepänjoentie 57, 
16330 Heinämaa puh. 918-778 6633 
sekä Antti Toivonen, autopuhelin 
949-126 870. 

Vastaavana matkanjärjestäjänä Vista- 
Matkat, Jukantie 110, 21530 Paimio, 
puh. 921-805 650. 

Matka Karlstadiin 

Lähdemme henkilöautolla Ruotsin in- 
keriläisten kesäjuhlille Karlstadiin 21- 
23. 5. Mukaan mahtuu kolme henkeä. 
Matkan hinta: Laivamatkat + osallistu- 
minen polttoainekuluihin. Majoitus jär- 
jestettävä itse. Ilmoittautumiset Ella tai 
Jokke puh. 90-576 963. 

Bussimatka Tuutariin 

Bussimatka Tuutarin juhannusjuhlille 
Helsingistä. Matkan hinta 495.- sisältää 
matkat, viisumin sekä majoituksen ho- 
telli Rossijassa. Hinta edellyttää vähin- 
tään 30 osanottajaa. Ilmoittautumiset 
Ella tai Jokke puh. 90-576 963. 



Ruotsininkeriläisten 
kesäjuhlat Karlstadissa 
21.-23. toukokuuta 1993 

Kesäjuhlat pidetään, kuten edellisenä- 
kin kertana, Sundstan lukion huoneis- 



tossa (Sundstagymnasiet) Sundstan kau- 
punginosassa. Juhlajumalanpalvelus pi- 
detään viereisessä Norrstrandin kirkos- 
sa ja urheilukilpailut myös läheisellä 
urheilukentällä. 

Perjantai 21. 5. 

13.00 Juhlakanslia avataan. 

Puhelin 054-19 64 68. 
13.00 Ruotsin Inkeri-Liiton 

vuosikokous 
17.00 Avajaistilaisuus 
20.00 Illanvietto. Skutberget. 
Lauantai 22. 5. 
10.30 Juhlaseurat 
13.00 Hartaushetki ulkona 
14.50 Viestinjuoksu 
15.00 Poppi loppuottelu 
17.00 Inkeri-ilta 
20.30 Tanssit. 
Sunnuntai 23. 5. 
08.30 Jumalanpalvelus, HPE. 

Norrstrands kyrka. 
11.00 Lopputilaisuus. 

Poppikarsintakilpailut alkavat perjan- 
taina jälkeen päivällisen ja jatkuvat 
lauantaina aamupäivällä. Ilmoitettava 
viimeistään lauantaina klo 9.00 Erland 
Ammanille, puh. 054-428 87. 

Skuoritsasta tulee kirkkokuoro, Nar- 
vasta lauluryhmä ja Kohtla-Järveltä tans- 
siryhmä. 

Odotamme myös Inkerin Liittojen 
puheenjohtajia Inkeristä, Karjalasta ja 
Eestistä. 

Ruokailumahdollisuudet viereisessä 
ruokasalissa (Idrottshuset) ja lukion 
kahvilassa (Sundstagymnasiet). 

Yöpymispaikoista tietoja antaa Vik- 
tor Repo, puh. 054-56 25 82. 

Lähempiä tietoja juhlista: Yrjö Airi- 
man, puh. 054-480 61, ja Johannes Ki- 
patsi, puh. ja fax 054-83 02 29. 

INKERI-KUORO 30 VUOTTA 

Inkeri-kuoron harjoitukset jatkuvat 
säännöllisesti joka tiistai kello 17-18.30 
Inkerikodissa Karjatalon toisessa ker- 
roksessa. Kuoron 30-vuotiskonsertti pi- 
detään 25. 4. 1993. Tervetuloa! 

Helsingin paikallisosasto 

Tilaisuudet Inkerikodissa 
Huhtikuussa 25. 4. 1993 klo 14 
Inkeri-kuoron kevätkonsertti. 
Toukokuussa ei ole kuukausitilaisuutta. 

Seukkoseura 

Huhtikuussa 15. 4. klo 13 Inkerikodissa. 
Toukokuussa mahdollisesti retkeillään. 

Turun paikallisosasto 

Pääsiäisjuhla 2. pääsiäispäivänä 12. 4. 
klo 14.00 Karjalaisten talossa, Itäpel- 
lontie 2, Turku. Tervetuloa! 
Helluntaitilaisuus sunnuntaina 30.5. 
klo 14 Karjalaisten talossa. Kesäjuhlat 
10. - 11. 7. Turussa. 

Lahden seudun Inkerikerho 

Kerhoillat v. 1993 kevätkaudella. 
Ristinkirkon kerhohuoneessa 
klo 18.30. 

Huhtikuussa 19. 4. » 
Toukokuussa 10. 5. 
Kesäkuussa 14. 6. klo 18.00 
Immilässä Marja ja Albin Rämön 
kotona. 

Immilään menijät ottakaa yhteys autol- 
la kulkeviin kyydin varmistamiseksi. 



Rakkaamme 

ALEKSANDER AHONEN 

s. 30.6. 1919Kosemkina 
k. 18.2. 1993 Vantaa 

Rakkaudella muistaen 
Roosa ja Risto 
Inkeri perheineen 
Raili perheineen 
muut sukulaiset js ystävät 

El mikään kimalla kauniimmin 
kuin puhtaat kyyneleet. 

Heittäkää varoen arkulle multaa, 
siellä on pappa, siellä on kultaa. 
Kiitos pappa rakkaudestasi. 
Sanna, Sami ja Tomi 

Siunaus toimitettu 26. 2. 1993 
Helsingin pitäjän kirkossa. 



Lämpimät kiitokset Inkeriläisten Yhdistyk- 
selle, Inkeri-kuorolle, Seukkoseuralle ja 
kaikille Teille Suomessa ja Ruotsissa, jotka 
kunnioititte Aleksander Ahosen muistoa 
kukkasin, sähkein, adressein ja olitte mu- 
kana saattamassa häntä hänen viimei- 
sellä matkallaan. 



Joukostamme poistuneita 

Syvän surun vallassa ilmoitan, että ra- 
kas tyttäreni Elma Pöntönen kuoli sy- 
dänkohtaukseen Pietarissa 27. tam- 
mikuuta 1993. Hän oli syntynyt Karja- 
lassa 1. 3. 1953. Elma Pöntönen oli suo- 
rittanut Petroskoin rakennusammatti- 
koulun ja työskennellyt Pietarin kau- 
pungin katurakennusmestarina sekä in- 
sinöörinä. 

Elma Pöntönen haudattiin sukulais- 
ten ja ystävien saattamana Kuurovitsan 
hautausmaalle. Ruumiinsiunauksen toi- 
mitti Maria Suomalainen. Suremaan jäi- 
vät vanhemmat, aviomies Aleksis ja lap- 
set Mikko ja Alexanderi. 

Suljit silmäsi ja nukuit tuonen uneen. 
Näin oli tahto taivahan Herran. 
Muistosi säilyy ikuisesti sydämissämme. 

Mikko Pöntönen 

Levitä Inkeri-tietoa, 
tilaa Inkeri-aiheista 
kirjallisuutta 

SAATAVANA SUOMESTA TAI RUOTSISTA 



Arvo Survo: 




Inkerin uusi kartta 1992 


60 mk (100 kr) 


Ilku Inkerille 


100 mk (150 kr) 


Postikortti Karjalatalo 




3 mk 


Hellin Suominen 
Mooses Puiron elämäkerta 


15 mk (30 kr) 


Inkerin pöytälippuja 


35 mk (60 kr) 


Ella Ojala 
Pilkä kotimatka 


85 mk (150 kr) 


Inkerin postimerkkejä 
sarja 


50 mk (75 kr) 


Suomi näkyy 


110 mk (150 kr) 


Inkerin ristiviin 


350 mk (450 kr) 


Pelastunut albumi 


130 mk 








Erkki Tuuli 


\ 


Voin Ruotsista 






Inkeriläisten vaellus 


110 mk (150 kr) 


Aatami Kuortti 






Pertti Virtaranta 
Sananlaskuja ja arvoituksia 


40 mk (70 kr) 


Veljeni sotavangit 

Toivo Folksten 




150 kr 


Pekka Nevalainen 
Inkeriläinen siirtoväki 




Ingermanländare i Västeräs 




50 kr 


Suomessa 1940-luvulla 


150 mk (200 kr) 


Irja Hiiva 






Pekka Nevalainen - Hannes Sihvo (toim.) 


Försvisningen 




100 kr 


Inkeri — historia, kansa, 




Ania Monahof 






kulttuuri 


300 mk (400 kr) 


Tillflykten 




150 kr 


Aapo Metiäinen 




Ania Monahof 






Inkerin evankelisluterilaisen 




Mot st jämän 




150 kr 


kirkon 350-vuotismuisto- 










julkaisu 


40 m k (100 kr) 


Postikortti 






Äänilevyjä 




Tyttö Tuutarin puvussa 




2:50 kr 


Inkerikuoro 




Ingria 






Nouse Inkeri ym. 


15 mk (25 kr) 


Ruotsinkielinen aikakaus- 
lehti 




50 kr 


Lauri Santtu 










Murrejuttuja 


15 mk (25 kr) 


T-paita 




100 kr 


Gävlen kuoro 


30 mk 








Arvo Survo 










Omall maali, kasetti 


55 mk (100 kr) 


Tilauksia ottaa vastaan 






Inkeriläisten Viestin 




Armas Paakkonen 






irtonumeroita 




Tingsgatan 35 
50253 Boräs 






Saimi Tuukkanen 




puh. ja FAX 033-101 988 






Elämäni Helminauha 


40 mk 


Postisiirtotili 626047-5 






Rintaneula Inkerin 




sekä 






vaakuna 


10 mk (10 kr) 


Annikki Kelo 






Inkerin kartta 


70 mk 


Inkerikoti, Karjalatalo, Käpylänkuja 1 , 
00610 Helsiki 




Inkerin kartta 1849, 




Puh. (90) 793 796 ti klo 18.30-20.00 




saksankiel. 


50 mk (50 kr) 


Postisiirtotili Hki 30636-4 







Vammalan Kirjapaino Oy 1993 

NUMERO 5 
TOUKOKUU 1993 




I 

Inkeriläisten viesti 



Toimitus 

Päätoimittaja 

Markku Pyysiäinen 

Puh. (90) 191 3947 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili Hki 30636-4 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 . . 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Inkeriläisten Yhdistys ry 

Pj. Keijo Korkka 
Halvarinkatu 9, 20900 Turku 
Puh. (921) 580 201 

Tilaushinta 1993 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivistyssäätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 146660-1 
Pankki KOP 103150-1202761 



Kansi: Katariina Lauk Juliana Tallinnan 
Nuorisoteatterin Romeo ja Julia -esityksessä, 
jonka on ohjannut inkerilöissyntyinen Elmo 
Nuganen. 



TÄSSÄ NUMEROSSA 



Yhdistyksestä liitoksi 

Rovasti Leino Hassinen. 
Inkerin kirkon piispa 

Kupanitsan helluntaivirsi 

Viron teatterin nuori komeetta 

Aitovieriltä 

Yhdistyksestä liitoksi 



Marianpäivänä tehtiin Karjala-talolla 
Helsingissä tärkeä päätös. Inkeriläisten 
yhdistyksen vuosikokouksessa hyväk- 
syttiin yksimielisesti järjestön uudet 
säännöt. Mikäli oikeusministeriö vahvis- 
taa ne ehdotetussa muodossa, Inkeri- 
läisten yhdistys muuttuu ensi vuoden 
aikana Suomen Inkeri-liitto ry:ksi. Näin 
Suomessa asuvien inkeriläisten keskus- 
järjestö olisi myös nimensä osalta sa- 
massa rivissä Ruotsin ja Viron Inkeri- 
liittojen kanssa. 

Nimenmuutos saattaa tuntua pienel- 
tä asialta, mutta taustalla on aika suuria 
periaatteellisia kysymyksiä. Nykyisten 
sääntöjen perusteella yhdistyksemme 
jäsenen tulee olla inkeriläinen tai inke- 
riläisten jälkeläinen sekä lisäksi Suomen 
kansalainen. Tiukasti sääntöjen mukaan 
eläminen rajaisi esimerkiksi inkeriläiset 
paluumuuttajat yhdistyksemme jäsenyy- 
den ulkopuolelle siihen saakka, kunnes 
heistä on tullut Suomen kansalaisia. 
Tarkkaan ottaen myöskään sellaiset in- 
keriläisyydestä kiinnostuneet suomalai- 
set, joilla ei ole sukusiteitä Inkeriin, ei- 
vät voisi olla jäseniä yhdistyksessämme. 

Elämä ympärillä on jo pitkään kul- 
kenut toiseen suuntaan, emmekä me 
onneksi ole yrittäneetkään sitä sääntö- 
kirjalla kahlita. Mutta nyt on aika pääs- 
tä ajan tasalle. Uusien sääntöjen mu- 
kaan Suomen Inkeri-liiton tarkoitukse- 
na on toimia Suomessa asuvien inkeri- 
läisten ja inkeriläisyydestä kiinnostu- 
neen väestön yhdyssiteenä ja etujärjes- 
tönä. Liitto ei siis enää ole yksin inke- 
riläisten ja heidän jälkeläistensä järjes- 



tö vaan on myös sääntöjensä osalta 
avoin kaikille inkeriläisten ystäville. 

Liiton jäsenet ovat varsinaisia, kan- 
nattavia ja kunniajäseniä. Varsinaisiksi 
jäseniksi voivat liittyä Suomessa toimi- 
vat rekisteröidyt yhdistykset, säätiöt ja 
yksityiset henkilöt, jotka hyväksyvät lii- 
ton säännöt ja tarkoituksen. Liitto ei siis 
— toisin kuin nykyinen yhdistyksem- 
me — ole vain yksityisten ihmisten jär- 
jestö. Siihen voivat kuulua täydellä 
edustus- ja päätäntävallalla myös yhdis- 
tyksiksi rekisteröityneet paikallisosastot. 
Näin sääntömuutos tarjoaa paikallis- 
osastoille mahdollisuuden vapaammin 
päättää oman järjestäytymisensä muo- 
dosta. Suomen Inkeri-liitto tuleekin il- 
meisesti olemaan entistä selvemmin 
paikallisten itsenäisten inkeriläisyhdis- 
tysten valtakunnallinen keskusliitto, 
joka huolehtii jäsenistönsä yhteisistä 
eduista ja julkaisee Inkeriläisten viestiä. 
Silti joukossa voi edelleen olla myös 
sellaisia yksityisiä ihmisiä, jotka eivät 
kuulu mihinkään paikalliseen yhdistyk- 
seen. 

Sääntöuudistus kuulostaa kovin pa- 
perinmakuiselta asialta. Mutta parhaim- 
millaan hyvä paperi voi viedä elämää 
eteenpäin. Uskon, että muutos Inkeri- 
läisten yhdistyksestä Suomen Inkeri-lii- 
toksi tarjoaa tähän hyvät mahdollisuu- 
det. Yksi on kuitenkin varmaa: par- 
haimmatkaan säännöt eivät koskaan voi 
korvata aktiivisia ja asialle innostuneita 
ihmisiä. Liitonkin tulevaisuus on jäsen- 
ten varassa. 
Markku Pyysiäinen 



Rovasti Leino Hassinen, 
Inkerin kirkon piispa 



Leino Hassinen on yksi Suomen kir- 
kon tunnettuja vaikuttajia: kristinuskon 
ja marxilaisuuden suhteista tutkimuk- 
sen tehnyt teologian lisensiaatti, Koti- 
maa-lehden entinen päätoimittaja, Vih- 
din eläkkeellä oleva kirkkoherra, kir- 
kolliskokousedustaja. Nyt emme kui- 
tenkaan puhu Suomen kirkollisesta ti- 
lanteesta. On nimittäin kulunut viikko 
siitä, kun lehdistä saatiin lukea suuren 
luokan kirkollinen uutinen: Leino Has- 
sinen on valittu yksimielisesti itsenäis- 
tyvän Inkerin kirkon ensimmäiseksi 
piispaksi. »Miten eläkemiehelle näin 
kävi», kysyn. Ja kertomus alkaa. 



Mistä löytyisi joutilas eläkeläinen? 

Kun olot Neuvostoliitossa alkoivat pe- 
restroikan myötä vapautua, Suomen 
kirkon ulkomaanavusta kysyttiin, löy- 
tyisikö täältä joutilasta ja vireää eläke- 
miestä kahden viikon varoitusajalla 
käynnistämään Inkerin kirkon työnte- 
kijöitten pikakoulutusta. Kysymys oli 
muutaman kuukauden pestistä. Leino 
Hassisen vastaus oli kyllä. Mutta kysy- 
mykset eivät päättyneet tähän. 

Seuraavana syksynä, v. 1990 sama 
kysymys tehtiin hänelle uudestaan. Vi- 
ron kirkon rovastilla Paul Saarella oli 
oma laaja seurakunta hoidettavanaan 
lääninrovastin tehtävien ohella. Leino 
lupautui jälleen. Pian konsistori kuiten- 



kin myönsi pyynnöstä Saarelle eron In- 
kerin kirkon asioita hoitavan lääninro- 
vastin tehtävistä. Ja taas kysymys kuu- 
lui, voisiko Hassinen väliaikaisesti hoi- 
taa tehtävää. Pikkusormen annettuaan 
hänellä ei kai ollut paljon vaihtoehtoja. 
Leino Hassinen lupasi hoitaa homman 
vuoden 1992 alkuun, Inkerin kirkon it- 
senäistymiseen saakka. Tässä tehtäväs- 
sä hän muun työn ohella teki todelli- 
sen suururakan: laati koko itsenäisty- 
vän kirkon kirkkojärjestyksen eli kirk- 
kolain kuten meillä sanottaisiin. 



Mistä kirkolle piispa? 

Tuossa vaiheessa näytti itsestään selväl- 
tä, että Arvo Survosta tulisi Inkerin kir- 
kon ensimmäinen piispa. Mutta sitten 
kuviot muuttuivat, kuten aikanaan Suo- 
men presidenttipelissä. Arvo luopui kir- 
kon johtavan papin tehtävistä. Hänet oli 
ajettu uuvuksiin julkisuudella, yhä uu- 
silla tehtävillä ja hallinnolla. Pappisvih- 
kimystään vasta odottava Aarre Kuu- 
kauppi nimitettiin Inkerin kirkon joh- 
tavaksi papiksi keväällä 1992. 

Mutta mistä kirkolle saataisiin koke- 
nut pappi ja teologi piispaksi? Itsenäis- 
tä kirkkoa ei nimittäin voi olla olemas- 
sa ilman piispaa. Joulukuussa viime 
vuonna Inkerin kirkon kirkkohallitus 
lähetti Hassiselle yksimielisen pyynnön 
piispan tehtävään suostumisesta. 




Leino Hassinen vihitään inkerin piispaksi toukokuussa. 



Rovasti rukoili ja keskusteli Jumalan 
ja perheensä kanssa. Vastakkain olivat 
Inkerin mummot ja oma mukavuus. 
Palkkaa eläkepapille ei tästä hommas- 
ta ollut tiedossa. Mutta tähänkin kysy- 
mykseen hän vastasi myöntävästi. Ja 
niin maaliskuussa tänä vuonna itsenäi- 
sen Inkerin kirkon ensimmäinen kirkol- 
liskokous valitsi rovasti Leino Hassisen 
ensimmäiseksi piispakseen. 



Piispa ja piispantalo 

Piispaksi vihkiminen toimitetaan Keiton 
kirkossa sunnuntaina 23. 5.1993. Vih- 
kimisen toimittaa Viron kirkon arkki- 
piispa Kuno Pajula avustajinaan piis- 
pa Sihvonen Suomen äitikirkosta ja 
piispa Kretschmer Saksan luterilaises- 
ta kirkosta. Piispaksi vihkiminen mer- 
kitsee Leino Hassiselle muuttoa Pieta- 



riin. Tuleva piispantalo on erään pa- 
luumuuttajan pieni vuokrayksiö. Palk- 
kaa ei ole tiedossa, sen sijaan paljon 
talkootyötä. Piispan suunnitelmissa on 
viettää kolme viikkoa Venäjällä kirk- 
konsa keskellä ja palata välillä viikoksi 
Suomeen täkäläisiä suhteita hoitamaan 
ja perhettä tapaamaan. 



Avaruusromuna takaisin 
Suomeen 

Millaisena piispa näkee pienen kirkkon- 
sa tulevaisuuden, kysyn. Onko niin, että 
koko kirkko saapuu paluumuuttajien 
myötä ennen pitkää Suomeen? Hassi- 
nen vastaa diplomaattisesti, että sekä 
paluumuutto Suomeen että jääminen 
Inkerinmaalle ovat oikeita ratkaisuja. 
Hän ei halua syyllistää muuttajia mutta 
pyrkii tekemään kaiken voitavansa, että 
Inkeriin jääminen voisi olla myös tule- 
vaisuudessa mielekäs vaihtoehto. 

Itse Inkerin kirkon elämä on päässyt 
lupaavaan alkuun. Maaliskuun kirkol- 
liskokouksessa tehtiin päätös kirkolli- 



sista kirjoista, mm. vanhan suomalaisen 
raamatunkäännöksen käyttöönotosta. 
Itsenäistyneelle kirkolle päätettiin pe- 
rustaa koulutuskeskus. Espoon seura- 
kuntayhtymä Suomesta lahjoitti Hilan 
leirikeskuksen rakennukset Inkerin kir- 
kolle. Tämän vuoden aikana ne siirre- 
tään Keittoon uuteen käyttöön. Luvas- 
sa on myös tiloja vanhasta Marian kir- 
kosta. Kirkko on myös saanut koulu- 
tuksesta vastaavan pääsihteerin, johon 
piispa luottaa kuin seinään. Suomen 
kansanlähetys on Kirkon ulkomaa- 
navun avustuksella lainannut yhden 
työntekijänsä, arkkitehti Isto Pihkalan 
tähän tehtävään. 

Monissa asioissa Inkerin kirkko elää 
lähivuosina Suomen avun varassa. Mut- 
ta omille jaloille yritetään nousta heti, 
kun se on mahdollista. Omaa tehtä- 
väänsä Leino Hassinen vertaa avaruus- 
ajan kantorakettiin, jonka tehtävänä on 
saada uusi satelliitti radalleen. Ja kun 
tehtävä on suoritettu, hän on valmis 
palaamaan avaruusromuna takaisin 
Suomeen. 

Haastattelu: Markku Pyysiäinen 



Hyvät Inkeriläisten viestin tilaajat 



Tämän vuoden lehden tilausmaksuja on 
taas tullut muutamia, joista puuttuvat 
tilaajan nimi ja osoite. Näille tilaajille 
joudumme lähettämään uuden maksu- 
kortin, koska maksua ilman nimeä ei 
voida kirjata kortistoon. 

Myös on tullut lehden uusia tilauk- 
sia, joissa on nimi, mutta pankin lähet- 
tämästä tositteesta puuttuu osoite. 
Näin ollen lehteä ei, maksusta huoli- 
matta, voida lähettää. 



Pyydämme Teitä siis huomioimaan 
lehden tilausmaksua tai jäsenmaksua 
suorittaessanne, että kaikkien tilillepa- 
nokortin tietojen tulisi välittyä maksun 
saajalle. 

Jos huomaatte näitä puutteita mak- 
sukuitissanne, pyydämme ottamaan 
yhteyttä toimistoon. 

Toimistonhoitaja 



Kupanitsan helluntaivirsi 



1. Kun Herra vangit vapahtaa, 
kun lapset Inkerin 

Hän korpitieltä kuoleman 
tuo kotiin takaisin, 
niin riemulaulu päästää 
myös muistot valloilleen, 
ja uuden kellon kaiku 
ne vaihtaa kiitokseen. 

2. On läsnä kaikki entinen, 
on äidin rukous, 

ja isän katseen siunaus 
ja lapsen askarrus. 
Ja mummon rohtokuisma 
taas haavat parantaa, 
myös lastenlastenlapset 
sen tuoksu tavoittaa. 

3. On koottu kultamaljoihin 
ne kuumat kyyneleet 

ja pyynnöt, jotka milloinkaan 

ei täällä täyttyneet, 

tienvarren itkumättäät 

ja hiillos nuotion 

ja vuorten tuolta puolen 

taas nousu auringon. 



4. Niin suuri parvi pyhien 
nyt meitä piirittää. 

Sen toivo, kärsivällisyys 

luo meihin elämää. 

Me käymme armopöytään, 

ja siinä juhlivat 

jo riemuitsevin kasvoin 

myös esivanhemmat. 

5. On Inkerissä helluntai. 
Ja Henki Kristuksen 

näin meidät yhteen kokoaa 
luo Ylipaimenen. 
Hän kirkollensa antaa 
taas paimenvartion. 
Hän lohdutuksen Henki 
ja rauhan Henki on. 



Anna-Maija Raittila 

Kirjoitettu Kupanitsan kirkon vihki- 
misjuhlaan vuonna 1991. Lauletaan 
samalla sävelellä kuin Jo joutui 
armas aika. 



Viron teatterin nuori komeetta 
on inkeriläinen Elmo Nuganen 



Viron teatteriväki on jo muutaman vuo- 
den ajan kohissut uuden sukupolven 
ohjaajakomeetastaan Elmo Niigasesta, 
30. Hän on saanut tukun sekä ohjaa ja- 
että näyttelijäpalkintoja virolaisen teat- 
terin tulevaisuuden lipunkantajana. 

Äsken hänelle jaettiin kansainvälise- 
nä teatteripäivänä Viron teatterin par- 
haan ohjauksen palkinto Shake- 
spearen Romeon ja Julian tulkinnas- 
ta. 

Nuganen on valmistunut näyttelijäk- 
si Tallinnan konservatorion teatterilin- 
jalta. Hän kypsyi kaikessa hiljaisuudes- 
sa Viljandin teatterissa, kutsuttiin Tal- 
linnaan ja puhdisti pöydän. Ura lähti 
hetkessä sputnikmaiseen lentoon. 

Nyt hän on Tallinnan Nuorisoteatte- 
rin taiteellinen johtaja, joka ohjaa, näyt- 
telee, johtaa ja ehtii vielä vierailla naa- 
purissakin, Viron kansallisteatterissa eli 
Draamateatterissa ohjaamassa. 

Hän on myös suosittu elokuvanäyt- 
telijä. Viimeksi hän on työskennellyt 
Esko Salmisen vastanäyttelijänä Ans- 
si Mänttärin tekeillä olevassa eloku- 
vassa Kuolema Tallinnassa. 

Harvapa tietää, että nuori mies val- 
mistui alkujaan räätäliksi. Ja niitä op- 
peja hän tarvitseekin pystyäkseen vä- 
hästä materiasta räätälöimään haltuun- 
sa uskotulle Nuorisoteatterille teatteris- 
ta täyttyvän ja näyttävän päällyspalt- 
toon. 



Isovanhempien ihmeellinen tarina 

Nuganen on syntyjään inkeriläinen. 
Kun hän kertoo inkeriläisten isovan- 
hempiensa ihmeellistä tarinaa, tuntuu, 
kuin se olisi näytelmä, yhtä kipeä ja 
yhtä yllätyksellinen. 

Isoisä taisteli talvisodassa Suomen 
puolella ja jatkosodassa neuvostojou- 
koissa. Eri rintamalinjoissa sotiminen 
heitti isoisää milloin minnekin. Perhe 
katosi. 

Sillä välin isoäiti asui hetken Suomes- 
sa, Salossa, mutta lähti vuonna 1945 
Inkerinmaalle etsimään omaisiaan. Siel- 
tä hän löysi vain poltettuja ja tuhottuja 
kyliä. Isoäiti kulkeutui monien muiden 
inkeriläisten tavoin Viroon, Kohtla-Jär- 
velle ja asettui sinne lapsineen asu- 
maan. 

Kunnes eräänä päivänä puistossa 
leikkivää tytärtä puhutteli vieras mies, 
joka halusi tietää, asuuko seudulla mah- 
dollisesti Nugasia. »Kyllä asuu, heidän 
kotinsa on tuolla», hämmästynyt tyttö 
sopersi ja johdatti miehen kotiinsa. 

Isä oli kysynyt tietä omalta tyttäreltään! 

Esikuvina Chaplin ja Laurence 
Olivier 

Nuoren ohjaajan suosio ei ole sattuma. 
Hänessä on karismaa, sisäistä ja ulkoista 
säteilyä — ja jättiläisannos entusiasmia. 

Elmo Nuganen sanoo olevansa »ihan tavallinen mies», mutta hän on nostanut Tallinnan teatterielä- 
män aivan uuteen kukoistukseen. Suomestakin matkustetaan katsomaan Nugasen ohjaamia 
näytelmiä. 



Nuganen uskoo taiteen puhdistavaan 
voimaan. Hänen suuri esikuvansa on 
länsimaisen teatteriteorian isä Aristo- 
teles, joka loi draamaan käsitteen kat- 
harsis, puhdistuminen. 

Kun keskustelee Nugasen kanssa, 
huomaa, että hän tämän tästä palaa 
aristotelelaiseen filosofiaan: taiteen teh- 
tävä on tuottaa iloa ja luoda harmoniaa. 
»Jos Jumala loi ihmisen elämään, ei tai- 
teen tehtävä ole tuhota elämän koko- 
naisuutta.» 

Nuganen rakastaa klassikoita ja oh- 
jaa niitä mielellään. Uuden siemen on 
teatterin traditioissa. »Maailman paras 
koomikko oli Charles Chaplin ja traa- 
gikko Laurence Olivier. Eikö siinä ole 
haastetta ikuisuusperspektiiviin saakka?» 

Hän tutkii näytelmiä näyttelijän näkö- 
kulmasta. »Hyvä näytelmä tarjoaa roole- 
ja, jotka haluaisi itsekin näytellä. Katso- 
jan näkökulmasta hyvä näytelmä on ta- 
rina, joka vahvistaa elämänhalua!» 




Tuskin uskoisi, että tässä on sama mies kuin 
ylemmässä kuvassa, jopa muutamia vuosia 
nuorempana. Elmo Nugasen parrakas hahmo 
on musikaalista Oklahoma. 




Romeo, Indrek Sammui (oik.)ja Mercutio, Marko Matvere (vas.) sekä Benvolio, Jaan Täffe (takana) 
esiintyvät juuri oikeassa ympäristössä Tallinnan Laikadulla vanhassa hansatalossa. Se on esitys, 
joka on ihan pakko nähdä. 



Teatteri on rakkautta työhön 

Nugasen teatteri elää sellaisten näytte- 
lijöiden kantamana, jotka rakastavat 
työtään ja palavat intohimosta päästä 
näyttämölle, »Teatteria ei voi koskaan 
olla pakko tehdä, sitä saa tehdä. Ja hyvä 
näyttelijä haluaa oppia jokaisessa uu- 
dessa roolissa jotain enemmän itses- 
tään. Hänen alitajuntansa on alati liik- 
keessä ja avoin,» 

Ohjatessaan näyttelijän nahkoihin 
kasvanut Nuganen tietää, mistä puhuu, 
ja näyttelijät tietävät, että heidän ohjaa- 
jansa tietää, mitä näyttelijältä voi vaa- 
tia. Siksi Nugasen ohjaukset elävät niin 
tiiviisti teatterin ytimessä, ihmisen ky- 
vyssä muuttaa sana lihaksi. 

Hän saa ensemblestään irti enem- 
män, koska hän on yksi heistä. 



Nugasen tallinnalainen läpimurto-oh- 
jaus Draamateatterissa ei ollut vähäi- 
sempi kuin Anton Tshehovin vaikeas- 
ti tulkittava Ivanov. Mutta miten kirk- 
kaasti nuori ohjaaja olikaan ratkaissut 
näytelmän rakenteelliset vaikeudet. Esi- 
tys oli sisällöltään klassinen, muodol- 
taan moderni ja tilannetajultaan äärim- 
mäisen terävä ja keskittynyt. 



Romeo, Julia ja juovuttava rakkaus 

Palkittu ohjaus, Nuorisoteatterissa esi- 
tettävä Romeo ja Julia on »näytelmä kai- 
kille, jotka eivät ole unohtaneet rakkau- 
den poltetta», kuten hän itse määritte- 
lee. 

Shakespearen veronalaiset rakasta- 
vaiset pelmahtelevat aidossa keskiai- 

kaisessa miljöössä, vanhan kaupungin 
sydämessä sijaitsevan Nuorisoteatterin 
holviaulassa, roikkuvat portaikossa tai 
etsivät toisiaan pylväiden ympärille kie- 
toutuneina. 

Myös puvut, musiikki ja runomitta 
hengittävät jäljittelemättömän aitoa 
epookkia. 

Esitys on kuulas balladi rakastamisen 
vaikeudesta silloin, kun se välineellis- 
tetään ja muutetaan vallasta taistelevi- 
en sukujen, rotujen tai kansojen aseek- 
si. 

Ohjaaja ei selitä eikä alleviivaa vaan 
kertoo tarinan tutkittavaksi, pohditta- 
vaksi. Teatterin nuoret näyttelijät pää- 
rooleissa Katariina Lauk ja Indrek 
Sammui säkenöivät, ovat läsnä toisil- 
leen ja vihaavat yhtä kiihkeästi kuin ra- 
kastavat. 

Nuori ensemble näyttelee juovutta- 
vaa tarinaansa kuin täyttymyksensä löy- 
täneenä. Katsojan on helppo lähteä 
mukaan ja uskoa siihen, mitä hänelle 
kerrotaan. Se ei ole teatterissa usein- 
kaan niin itsestään selvää kuin nyt. 



Kuoleman karnevaalit 

Esitys risteyttää keskiaikaista karnevaa- 
liperinnettä, naamioiden taakse kätket- 
tyä avointa eroottisuutta ja kirkon jesu- 
iittamoraalia. Karnevaalien iloliemi lois- 
kuu, mutta myös luostarin hurskaat kel- 
lot kumuavat taustalla rippi-isän vihki- 
essä nuoret kiellettyyn avioliittoon, toi- 
siinsa ja lopulta kuoleman suudelmaan. 

Cupido on ampunut nuolensa vää- 
rin. Ja minkä Jumala yhdistää, sen ih- 
minen erottaa. 

Julian legendaarinen parveke on ylä- 
tasanteella, jonne Romeo kiipeilee kuo- 
lemaa uhmaten ja kaiteiden ulkopuo- 
lella roikkuen. Rakastavaisten keinu- 



vuode ripustetaan köysistä kattoon ja 
lasketaan lopussa lattialle Julian sarko- 
fagiksi. 

Ja kun Romeo avaa hautaholvin oven 
Juliaa etsiäkseen, hulmahtavat katso- 
moon teatterin kellarin kuolemankyl- 
mät huurut. Lähes rituaalisen esityksen 
tyylipuhdas estetiikka noudattaa tarkoin 
tilan muovaamaa henkeä. 

Samalla tulkinnan liikkumavara kas- 
vaa ajan horisontaaliin suuntaan: käsin- 
kosketeltavaan ajattomuuteen! 

Vain ihmiset ovat muuttumattomia — 
ja heidän ihmeellinen kykynsä tuhota 
ympäristöstään kaikki mikä haluaa vain 
elää, olla kaunista, puhdasta tai viaton- 
ta. 



Tulevaisuus on salattu 

Seuraavista töistään Nuganen ei mielel- 
lään kerro etukäteen. 

Ollakseen nuori ja menestynyt hän 
on pystynyt pitämään päänsä poik- 
keuksellisen kylmänä. Keikarista tai 
sankarista ei ole tietoakaan. Hän ei ole 
taiteensa edessä tekonöyrä vaan sydä- 
mennöyrä. 

Hän on kaikkien teatterilaisten tavoin 
taikauskoinen. Lattialle pudonneen roo- 
livihkon yli on astuttava kolmesti. 

Eikä saa puhua sellaisesta, mitä ei 
vielä ole. Sitä paitsi tulevaisuus on aina 
salattu. 

»Elän tässä ja nyt. Zeus kai halusi ran- 
gaista ihmistä antaessaan hänelle halun 
nähdä tulevaisuuteen.» 

Mutta se intomielisyyden määrä, jol- 
la Nuganen elämää katsoo, takaa aina- 
kin yhden perspektiivin. Häntä ei py- 
säytä paikalleen mikään. 



Teksti: Kirsikka Moring 

Kuvat: Tallinnan Nuorisoteatterin arkistosta 

Aitovieriltä 



Kutsu juhlaan aitovieriltä oli tällä ker- 
taa maksanut muutaman kympin. Ka- 
levalaiset naiset ja Kalevala Koru Oy 
olivat järjestäneet Helsingin yliopiston 
juhlasaliin tyylikkään tilaisuuden. 

Paikalle saapui myös Värttinä-yh- 
tye, tuo maan- ja maailmankuulu tyt- 
töjoukko ja heitä säestävät pojat. Siinä 
ei todellakaan vintillä vitkasteltu, kun 
tytöt tempaisivat tahdista kiinni ja he- 
läyttivät ensimmäisen laulunsa »Vot 
vot...» Somasti heiluen, hytkyen ja kei- 
kutellen he myötäilivät lauluaan, taput- 
tivat jaloilla tahtia ja antoivat säestäji- 
ensä tehostaa menoa. Vuoroon yksiää- 
nisesti, vuoroon taidokkaan moniääni- 
sesti nämä nuoret naiset lauloivat; 
»Kaikki myö marjat mukkaan man- 
naan...» ja opettivat lamassa kyyristele- 
ville kuulijoilleen, ettei saa surra, kun 
on kerran aika iloita. Niin reipasta, niin 
hilpeätä, niin nuorekasta. Ja kuulijoilla 
hymy huulilla. 

Sitten alkoi iki-ihana laulu Oi DaL. Värt- 
tinän toiselta levyltä. Suomalais-ugrilainen 
kaihomieli valui saliin ja yleisön sydämiin 
vastaansanomattoman surullisena, riipaise- 
vana ja herkistävänä. Tunnelman vaihdos 
oli juuri sellainen kuin se meillä suoma- 
laisilla helposti on; hilpeästä ilosta kaiho- 
mieliseen alakuloon. Tippa silmässä istuin 
siinä kuuntelemassa ja nautin olostani; mi- 
nun tunteistanihan tässä oli kysymys. Koh- 
ta tytöt äityivät kyselemään: »Onko sulia 
sulhasia, kosijoita kynnyksellä?» Mitäpä sii- 
hen olisi meikäläinen vastannut? 

Kun tietää, miten valtavaan kansain- 
väliseenkin suosioon Värttinä on maail- 
manmusiikin festivaaleilla ja äänilevy- 
markkinoilla yltänyt, tuntui todella hy- 



vältä kuulla laulut juontaneen Sari Kaa- 
sisen kertovan yhtyeen esikuvista: »Me 
olemme ottaneet esitettäväksemme in- 
kerinmaalaisia röntyskälauluja. Niiden 
parhaat taitajat ovat meitä jonkin ver- 
ran vanhempia, ehkä 80-vuotiaita. Rön- 
tyskä-ryhmä näitä alunperin lauloi, me 
olemme näitä vähän muuttaneet mie- 
leisiksemme.» Kultalevyjä ja kansainvä- 
lisiä sekä kotimaisia palkintoja roppa- 
kaupalla napsineen, maineen huipulla 
ratsastavan ja juuri 10-vuotiskiertueen- 
sa pitäneen komeetta-yhtyeen ihaileva 
tunnustus esikuvalleen kaikui kauniina. 

Anopin upotuslaulun uhossa ilo ja 
rautainen osaaminen vakuuttivat kuu- 
lijakunnan. Salin vastakkaisella puolel- 
la istuva akateemikko Pertti Virtaran- 
ta nauroi hereästi tyttöjen intomielelle, 
»Se on totta, mikä näkkyy.,,» tytöt heh- 
kuttivat rakkaudesta kertoessaan. Poi- 
kien vieressä makaaminen ja siitä naut- 
timinen ei ole mikään häpeiltävä lau- 
lun aihe, kun Värttinä on asialla. 

Jos Värttinä jaksaa säilyttää laulami- 
sen ilon ja korean jalannousun vielä vii- 
tisenkymmentä vuotta, sen laulajat, 
Mari, Sari, Kirsi ja Sirpa saattavat 
muistuttaa Röntyskä-ryhmän Hilmoja ja 
Katreja, Esikuvat jatkavat omalla tahol- 
laan. Inkeriläinen lauluperinne elää ja 
uudistuu. Värttinä vie sitä maailman 
kansanmusiikkilavoille ja saa suuret 
yleisöjoukot innostumaan. 

Ja kun Värttinän levyt ja kasetit soi- 
vat meidän kodeissamme, uskomme, 
että vaikka ajat olisivatkin ankeat ja 
kohtalomme kova, on maailmassa sen- 
tään ilonaiheitakin. 
Marja Mustakallio 

Larin Paraske, kuuluisin 
inkeriläinen 

Joka vuosi Kalevalan päivänä Inkeriläis- 
ten yhdistyksen edustajat käyvät kun- 
niakäynnillä maineikkaimman inkeri- 
läisnaisen, runolaulaja Larin Parasken 
patsaalla Helsingin Hesperian puistos- 
sa. Tämä kaunis, hiljainen ele ei saa 
suurta julkisuutta, mutta on kunnian- 
osoitus kaikille inkeriläisille laulajille. 




Talvinen kuvamme kertoo Kalevalanpäivästä 
1993. Kukkien laskijoina Anneli Korkkinen, Anni 
Parkkali sekä Yrjö Korkkinen. 
Kuva: Kasper Säkki 



ETSITÄÄN 

SONJA HIRVONEN nykyisellä nimellä 
Kämärä. Synt. v. 1919 Suuren-Verevän 
kylässä Hatsinan piirissä. 

Lokakuussa v. 1947 Sonja Kämärä 
matkusti Virosta Suomeen, Suomesta 



Ruotsiin ja sitten Kanadaan. Miehen 
puolelta Sonja Kämärä oli Turtian ky- 
lästä Skuoritsan seurakunnasta. Sisar 
Liisa Kämärä etsii Sonjaa. Jos joku tie- 
tää jotain Sonjasta, pyydetään ottamaan 
yhteyttä 

Hilma Savolaiseen 

N. Brovägen 1 

7021 Örebro 

Ruotsi 

Puh. 019-364 393 

Käännyn puoleenne saadakseni tietoja 
sukulaisistani. 

Isoäitini oli syntynyt Pohjois-Inkeris- 
sä, Suontaka-nimisessä kylässä. Valkea- 
saaren seurakunnan kirkonkirjassa vuo- 
delta 1906 on rekisterimerkintä N 128, 
jossa: 

Anna — synt. 26. elokuuta 1906, (isä: 
Pietari Lempinen, äiti Hedvig Opramei). 
Anna Lempinen vihittiin samassa kir- 
kossa marraskuussa 1930, mies: Alek- 
sander Novikov. Heidän tyttärensä, mi- 
nun äitini, Galina, synt. 30 syyskuuta 
1931 kastettiin myös Valkeasaaren kir- 
kossa lokakuussa 1931. 

Missä arkistossa Suomessa voisivat 

olla näiden henkilöiden kaste- ja vih- 

kitodistukset? 

Avustanne kiitollisena: 
Konstantine Tchetchine 
Hirsimetsäntie 94 A 22 
15200 LAHTI 

Armas Airikaisen omaisia etsii osasto 
Marttinan asevelikerho. Airikainen syn- 
tyi Pohjois-Inkerissä (Toksova, Rääpy- 
vä tai Lempäälä), joskus vuosina 1920- 
25. Hän kaatui Ilomantsin suunnalla 
Suomen päämajan alaisessa taisteluyk- 
sikössä. 

Tiedot Airikaisen omaisista voi lähet- 
tää Inkeriläisten Viestin toimitukseen tai 
Marttinan asevelikerhoon Martti Kemp- 
paiselle, os. Hirventie 10, 70400 KUO- 
PIO (kesällä: 71820 PÖLJÄ). 

Kesäjuhlat Turussa 10-1 1, 07. 
1993 

Inkeriläisten perinteiset kesäjuhlat pi- 
detään 

Rantasipi Ikituurissa 

Pispalantie 7 

TURKU 

Ikituurissa voi majoittua edullisesti 
alk. 100 -/vrk. Majoitusvaraukset suo- 
raan Ikituurista puh. 921-376 111. Mai- 
nitkaa tilatessanne osallistuvanne inke- 
riläisten kesäjuhlille. 

Ohjelmasta 

10. 07. 93 

Juhlakanslia avataan klo 10.00 

Kyykkäkilpailu klo 10.00 

Lauantaijuhla klo 15.00 

11. 07- 93 

Kunnianosoitus inkeriläisten 
muistokivellä Turun 
hautausmaalla klo 8.00 

Jumalanpalvelus Turun 
Tuomiokirkossa klo 10.00 

Pääjuhla klo 14.00 

Juhlapuhujana Inkerin piispa Leino 
Hassinen 

Tarkemmin seuraavassa numerossa. 

Matkoja 

Inkeriläisten Viesti 4/93 ollut ilmoitus 
matka Tuutariin, oikea ajankohta 24- 
28.6.93. Tiedustelut Leena Viksten/Vista 
Matkat puh. 921-805 650 

Hatsinassa keväällä 1943 rovasti Juha- 
ni Jääskeläisen rippikoululaisia kutsu- 
taan 50 v.-muisteloihin Turkuun Inke- 
riläisten kesäjuhlille 10.— 11. 7 1993. 

Ota yhteyttä Paavo Pesonen puh. 
921/4382259 tai Katri Närjä puh. 921/ 
515631. 



MUISTILISTA 



Kutsu yleiseen perustavaan 
kokoukseen. 

Kokoukset Inkeriläisten yhdistys rym 
rekisteröimättömien paikallisosastojen 
rekisteröimiseksi oikeuskelpoisiksi yh- 
distyksiksi. 

HELSINKI 

16. 06. 1993 klo 18.00 

Inkerikoti 

Karjalatalo 

Käpylänkuja 1 

HELSINKI 

lisätietoja Yrjö Korkkiselta 

puh. 90-873 2095 

HYVINKÄÄ 

06. 06. 1993 klo 14.00 

STS-.n kerhohuoneisto 

Uudenmaankatu 2 (takapiha) 

HYVINKÄÄ 

lisätietoja Inkeri Sarojärveltä 

puh. 914-18 017 

LAHTI 

14. 06. 1993 klo 18.00 
Nastolan Immilä 
Marja Rämön luona 
lisätietoja Marja Rämöltä 
puh. 918-632 519 

TURKU 

30. 05. 1993 klo 14.00 
Karjalaisten talo 
Itäpellontie 2 
TURKU 

lisätietoja Keijo Korkalta 
puh. 921-580 201 
Paikallisosastojen johtokunnat 

Inkeriläisten Yhdistys ry:n jäsen- 
maksu 1993 

Tämän lehden välissä olevalla tilillepa- 
nokortilla voivat Suomessa asuvat leh- 
temme tilaajat maksaa jäsenmaksun 
kuluvalle vuodelle 1993. Kirjoittakaa 
maksukorttiin nimenne ja osoitteenne, 
sekä muut pyydetyt tiedot. Jäsenmak- 
su on 30 mk. 

Inkeri-kuoro 

Inkeri-kuoron harjoitukset jatkuvat 
säännöllisesti joka tiistai kello 17 — 18.30 
Inkerikodissa Karjalatalon toisessa ker- 
roksessa. 

Helsingin paikallisosasto 

Toukokuussa ei ole kuukausitilaisuutta 

Seukkoseura 

Toukokuussa mahdollisesti retkeillään. 



Rakkaamme 

Katriina Kemppi 

o.s. Paakkonen 

s. 25. 7.1897 Peräjärvi, Inkeri 
k. 26. 2.1993 Jyväskylä 

Kiittäen ja kaivaten 
Väinö ja Aino 
Marja perheineen 
Eero perheineen 
Lauri 
Elsa ja Kalervo 
Anneli ja Seppo 
Ismo 
Kati 
Taina ja Lars 
Annica 
Helena 

Siell' kaunis kannel soi. 
He veisaa virttä uutta. . . 



Siunaus toimitettu. Lämmin kiitos osanotosta. 



Turun paikallisosasto tiedottaa: 

Helluntaitilaisuus sunnuntaina 30.5. 
klo 14 Karjalaisten talossa. Kesäjuhlat 
10.-11. 7 Turussa. 



Lahden seudun Inkerikerho 

Kerhoilta kesäkuussa 14. 6. klo 18.00 
Immilässä Marja ja Albin Rämön kotona. 
Immilään menijät ottakaa yhteys autolla 
kulkeviin kyydin varmistamiseksi. 



Joukostamme poistuneita 

Jälleen on joukostamme poistunut yksi 
heimomme jäsen, isäni 

EINO NAPPU 
synt. 8. 9. 1904 Hietamäessä 
Kuoli 31. 1. 1993 Asikkalassa 

Lyyli Nurminen 
Padasjoki 



ETSITÄÄN 

Katri Kaplikina (o.s. Kurpi) haluaa tie- 
tää, minne on haudattu hänen sukulai- 
sensa Ida Aatamintytär Kurpi, s. 1912 
Hatsinassa, k. 1943 t. 1944 Suomessa. 
Ilmoittaa voi Anu Lampiselle, puh. 918- 
621 071. 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA SUOMESTA TAI RUOTSISTA 


Suomenkielinen, uudempi kirjallisuus: 


Thureson 




Ella Ojala 

Pilkä kolimalka, 




Lilja, flyklingflickan frän 




150 kr 


Ingermanland, 


60 kr 


Suomi näkyy, 


150 kr 






Aatami Kuortti 




Muuta: 




Kirkossa, keskitysleirissä, 




Viiri, 


450 kr 


korvessa, 


150 kr 


Tarra Inkerin vaakuna, 


5 kr 


Veljeni sotavangit 


150 kr 










Tarra Inkerin ja Viron lippu, 


5 kr 


Helena Miettinen 








Inkeriläiset maaton kansa, 


150 kr 


Postikortti Örebron muistokivi, 


Ikr 


Hannes Sihvo 




Postikortti Haaparannan kiitoslaatta. 


, Ikr 


Inkerinmaalla, 


150 kr 


Onnittelukortti, 


10 kr 


Mikko Kolomainen 




Pertti Virtaranta 




Inkerin toisinajattelijat 


50 kr 


Katri Peräläinen, inkeriläis- 




Arvo Survo 




oppaani, 


25 kr 


Neljäs tuuli, 


100 kr 


Isien Usko, muistojulkaisu, 


10 kr 


Lyyli Ronkonen 




Juho Kemppi 




Laps Inkerin, 


200 kr 


Fenno-ingrian tauluja, 


5 kr 


Pekka Nevalainen 




Radan kuoro 




Inkeriläinen siirtoväki Suomessa 




Laula kaikki maa, kasetti, 


70 kr 


1940-luvulla 


200 kr 


T-paita, 


100 kr 


Eeva Mesiäinen 








Maria Kajavan pitkä taival, 


220 kr 


Tilauksia ottaa vastaan 

Armas Paakkonen 




Ruotsinkielinen kirjallisuus: 




Tingsgatan 35 




Toivo Folkesten 




50253 Boräs 




Ingermanländare: Västeräs, 


50 kr 


puh. ja FAX 033-1 01 988 
Postisiirtotili 626047-5 




Ingria 








Ruotsinkielinen aikakauslehti, 


50 kr 


sekä 




Uno Hammarström 




Annikki Kelo 




Ingermanländarna som flydde 




Inkerikoti, Karjalatalo, Käpylänkuja 1 




tili Sverige, 


30 kr 


00160 Helsinki 




Oskar Himiläinen 




Puh. (90) 793 796 ti klo 18.30-20.00 




Främmande fosterland, 


100 kr 


Postisiirtotili Hki 30636-4 





Vammalan Kirjapaino Oy 1993 







NUMERO 6-7 
KESÄKUU 1993 

Inkeriläisten viesti 



Toimitus 

Päätoimittaja 

Markku Pyysiäinen 

Puh. (90) 191 3947 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahise vankuja 6 as. 3- 02" 10 E<ooc 

Puh. ja Fax (90) 509 3206 

Konttori 

Lehden tilaukset ja osoitteet. jisermLsö 

ja tuotetilaukset ym. 

Inkerikoti, Karjalatalo. KäpxiänkÄ I. 

00610 Helsinki 

Puh. (90) 793 796 ti klo 18.30-20j: I 

Annikki Kelo 

Postisiirtotili Hki 30636-4 

Pankki KOP 101030- h J85026 

Ilmoitukset 

1/1 sivu mk 1 500 mk 

1/2 800 mk 

1/4 ■ ■ 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Inkeriläisten Yhdistys ry 

Pj. Keijo Korkka 
Halvarinkatu 9, 20900 Turku 
Puh. (921) 580 201 

Tilaushinta 1993 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boras 
Puh. ja Fax 033-101 988 

Sivisty ssäötiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 146660-1 
Pankki KOP 103150-1202761 



TÄSSÄ NUMEROSSA 



Saranalla menee hyvin vai meneekö? 
laken-kuoron juhla\iiosi 
Tuma neuvontapiste auttaa inkeriläisiä 
i ofapekna 



3 
4 
7 
8 
9 
17 



Kansi: Kukkaloistoa hyvinkääläisellä pihalla ku- 
vasi Kauko Halonen 



Saatanalla menee hyvin, 
vai meneekö? 



Saatanalla näyttää menneen Suomessa 
tänä keväänä hyvin. Näin ainakin voisi 
päätellä asian saaman julkisuuden pe- 
rusteella. Saatananpalvonnasta on pu- 
huttu televisiossa ja kirjoitettu lehdissä. 

On kuultu myös varoittavia sanoja. 
Monien kristittyjen mielestä saatanan 
palvontaan antautuvilla on pian edes- 
sään kaksi vaihtoehtoa. He joko jou- 
tuvt yhä syvemmälle pahuuden voimi- 
en piiriin, ajautuvat vähitellen huumei- 
siin ja rikoksiin sekä päätyvät todennä- 
köisesti itsetuhoon. Ensi askel tällä tiellä 
saattaa varoittajien mukaa olla harmit- 
tomalta tuntuva spiritistinen istunto kes- 
kiyöllä kynttilän valossa. Toinen vaih- 
toehto on kääntyminen Jumalan hyvi- 
en voimien puoleen. Pahan edessä aut- 
taa turvautuminen vain Kristukseen ja 
hänen taisteluunsa Golgatalla. 

Olen kuitenkin vaistoavinani saatanan- 
palvonnan herättämissä reaktioissa lievää 
paniikin makua. Tärkeää olisi eritellä tätä- 
kin ilmiötä. Meistä on itsestään selvää, että 
kaikki kristityt eivät ajattele samalla tavoin 
eivätkä kaikki kuulu yhteen ja samaan 
kirkkoon. Samalla tavoin eroja on myös 
tässä uskonnossa. Tärkeintä on tehdä pe- 
rustava ero satanismin ja saatananpalvon- 
nan välillä. 

Satanistit toimivat lähinnä ideologi- 
sella tasolla. Heille tämä maailma näyt- 
täytyy pahuuden kenttänä. Viimeinen 
sana ei olekaan hyvyydellä vaan saata- 
nalla. Ihminen on kaikista eläimistä pa- 
hin, sillä hän tappaa myös lajitoverei- 
taan. Hyvän tekemisestä on harvoin 



hyötyä. Siksi ihmisen on parempi 
myöntää pahuutensa ja olla itsekäs. 
Tästä lohduttomasta toteamuksesta 
huolimatta satanistit ainakin periaattees- 
sa haluavat toimia hyväksyttyjen laki- 
en puitteissa. 

Saatananpalvontaan taas liittyy 
useimmiten suoranainen rikollisuus: 
huumeet, väkivalta ja varkaudet. Hei- 
dän rituaaleissaan käytetään myös 
eläinuhreja. Puhutaan jopa alaikäisten 
seksuaalisesta hyväksikäytöstä ja ihmi- 
suhreista. Tästä kaikesta satanistit sa- 
noutuvat irti. 

Kolmanteen ryhmään - jos näin ha- 
lutaan määritellä - kuuluvat sitten iden- 
titeettiään etsivien nuorten ihmisten eri- 
laiset kokeilut, mystiikan nälkä ja spiri- 
tistiset istunnot. Useimmat heistä unoh- 
tavat pian koko asian löydettyään poh- 
jan omalle elämälleen. Itse istuin 14- 
vuotiaana ystävieni kanssa pimeässä ja 
yritin saada lasin liikkeelle sanoja muo- 
dostamaan. Mitään ei kuitenkaan tapah- 
tunut, ja muutaman illan istunnon jäl- 
keen siirryimme muihin asioihin. Sata- 
nistia saatikka saatananpalvojaa minus- 
ta ei koskaan tullut. Papiksi sentään 
kelpasin. 

Liikemiehet ympäri maailmaa taas 
ovat huomanneet, että pahuuteen ve- 
toavalla mystiikalla voi nykyisin tehdä 
rahaa, paremmin kuin kristinuskolla. 
On taloudellisesti kannattavampaa 
markkinoida manaajaelokuvia kuin Jee- 
sus-filmejä. Siksi keskustelu ilmeisesti 
jatkuu. 

Jatkuu sivulla 6. 




Inkeri-kuoron juhlavuosi 



Aurinkoisena sunnuntaipäivänä huhti- 
kuun lopussa Karjala-talon yläsalissa 
vietettiin juhlaa. Oli kulunut 30 vuotta 
siitä, kun Inkeri-kuoro aloitti harjoituk- 



sensa hammaslääkäri Kaisa Räikkösen 
johdolla. Kuoron ensiesiintyminen ta- 
pahtui samana vuonna inkeriläisten 
kesäjuhlilla Helsingissä. 




Kuoron puheenjohtaja Kerttu Susi toi- 
votti kuulijat tervetulleiksi juUakonserttiin. 
Hän on kuoron perustajajäseniä ja laulaa 
ainoana heistä siinä edelleen. Konsertin 
ohjelmistossa kuultiin mm. W A. Mozar- 
tin, Ahti Sonnisen ja P. J. Hannikaisen sä- 
vellyksiä. Väliajalla keski-ikää lähestyvää 



kuoroa onnittelivat mm. Inkeriläisten yh- 
distyksen ja sivistyssäätiön edustajat. Heil- 
lä oli myös kuorolle tervetullut lahja: 
3000 - markan apuraha tulevia esiintymis- 
matkoja varten. Inkeri-kuoron konsertti 
päättyi luonnollisesti sen ja yleisön yhdes- 
sä laulamaan Nouse Inkeri-hymniin. 



Inkeri-kuoro aloitti aikanaan toimin- 
tansa sekakuorona. Paluu siihen kuo- 
romuotoon on edelleen mahdollinen, 
miehet vain puuttuvat. Kuoron johtaja- 
na Kaisa Räikkösen jälkeen oli Kaija 
Vironmäki. Myöhemmin sitä ovat vuo- 
rollaan johtaneet Maija Vironmäki, 
Sulo Hakanen, Jussi Jankeri ja nyt jo 
yli 15 vuotta Kerttu Hiltunen. Yksi 
kuoron toiminnan kohokohdista osuu 
vuoteen 1969, jolloin se levytti Eino 
Vironsepän johdolla kuusi laulua. 

Tällä hetkellä Inkeri-kuoroon kuuluu 
noin 20 naislaulajaa, inkeriläisiä ja In- 
kerin ystäviä. Kuoron puheenjohtaja ja 
johtaja iloitsevat tänään erityisesti niis- 



tä paluumuuttajista, jotka ovat löytäneet 
tiensä kuoroon. He luovat uskoa kuo- 
ron tulevaisuuteen. 

Inkeri-kuoro harjoittelee toimintakau- 
den aikana kerran viikossa Karjala-ta- 
lolla Inkeri-kodissa. Juhlakonsertin jäl- 
keen sen tärkeitä esiintymispaikkoja 
tänä vuonna ovat inkeriläisten kesäjuh- 
lat Ruotsissa ja Suomessa. Juhlavuote- 
na kuoro haluaa erityisesti kiittää kaik- 
kia niitä henkilöitä ja yhteisöjä, jotka 
eri tavoin tervehtivät juhlivaa kuoroa ja 
kannustivat sitä jatkamaan toimintaa lä- 
hestyvän iloisen keski-iän merkeissä. 

Teksti ja kuva: Markku Pyysiäinen 



Jatkuu sivulta 3. 



Inkeriläisillä varmaan on oma sanan- 
sa sanottavana keskusteluun pahuudes- 
ta ja pahan olemassaolosta. Stalinin vai- 
not kokeneilla on omakohtaista tietoa 
siitä, että todellinen pahuus ei asu spi- 
ritistisissä istunnoissa tai nuorten har- 
rastamissa roolipeleissä. Pahan asialla 
ovat ne ihmiset, jotka ovat kadotta- 
neet kosketuksen uskontoon ja pyhyy- 
teen. Mutta silti viimeinen sana tässä 
maailmassa ei ole pahuudella. Kysykää- 
pä asiaa vaikkapa Maria Kajavalta tai 
muilta pahuuden voimia silmästä sil- 
mään katsoneilta inkeriläisiltä. Viimei- 
nen sana kuuluu hänelle, joka itse oli 
vielä ristillä valmis rukoilemaan pahan- 
tekijöittensä puolesta. 



Äidin 
haudalla 



Sinun haudalles, ÄITINI 
tulin aamusta varhain, 
tulin tuokioks hiljentymään. 

Pyhä kirkkomaa, Pyhä rauha, 
vain lintuset livertää. 

Sinun haudalles, ÄITINI 
toin vienon ruusun 
rungostaan piikkisen. 

Oli elosi polku piikkinen, 
nyt on kumpusi kukkiva. 

Lepää huolistas vapaana, 
lepää Taivaan rauhassa. 



Markku Pyysiäinen 



Aleksander Halttunen 



Turun neuvontapiste auttaa 

i I ii ii i i ii 

inkeriläisiä 



Turun seudulla on inkeriläisiä useam- 
pia satoja. Paluumuuttajia heistä on 
noin 300 perhettä. Monet kuumat ky- 
symykiset Venäjän passin vaihtamises- 
ta lasten koulunkäyntiin ja lomakkei- 
den täyttämiseen ovat esillä heitä var- 
ten avatussa neuvontapisteessä. 

Inkeriläisten yhdistyksen Turun pai- 
kallisosasto, joka jo vuosia on vaalinut 
inkeriläistä kulttuuria ja tapoja, valitsi 
keskuudestaan Toivo Jämsän toimi- 
maan paluumuuttajien avustusasiamie- 
henä. Työtä hänellä on ollut runsaasti 
mm. asuntojen järjestämisessä. Tarpei- 
den kasvaessa havaittiin, että yhden 
henkilön työpanos ei riitä, ja niin pää- 
tettiin avata neuvontapiste inkeriläisil- 
le. 

Yhdistyksen, työvoimatoimiston ja 
kansainvälisen kohtauspaikan yhteis- 
työllä neuvontapiste perustettiin Turun 
kulttuurikeskukseen Juseliuksen talon 
3. kerroksessa, Uudenmaankatu 1. Neu- 
vontapiste on avoinna arkisin klo 10- 
16. Puhelin sinne on 921-623 387. 



Vapaaehtoiset remmiin 

Maaliskuun loppupuolelle asti neu- 
vontatyötä hoitivat Ludmila Kaipiai- 
nen ja Olga Juonolainen. He toimi- 
vat kiitettävästi järjestäen eri alojen asi- 
antuntijoita mm. Turun Venäjän kon- 
sulaatista alustajiksi neuvontatilaisuuk- 
siin. Myös eduskunnan ulkoasiainvalio- 
kunnasta saatiin alustajia. 



Ludmila Kaipiainen ja Olga Juono- 
lainen oli palkattu työllisyysvaroin. Kun 
varat loppuivat, astuivat remmiin vapaa- 
ehtoisina työntekijöinä Ludmila Aster 
ja Evgenia Mironova. 

Neuvontapisteen toiminta on moni- 
naista. Opastusta tarvitaan virastoista, 
paperien täyttämisestä, rekisteriin il- 
moittautumisesta, kielen opiskelusta, 
lasten päivähoidosta, työpaikan hake- 
misesta ja monesta muusta visaisesta 
kysymyksestä. 

Mutta mikä tärkeintä, neuvontapis- 
te on kohtaamispaikka, jonne saate- 
taan tulla juttelemaan, kyselemään 
kuulumisia ja tapaamaan toisia. Jos 
on kielivaikeuksia, ei hätää, sillä neu- 
vontapisteessä puhutaan suomea, vi- 
roa ja venäjää. 

Kysymyksiä passista 

Neuvontapisteessä järjestettiin 5. 4. 
tilaisuus, jonka aiheena oli tämän het- 
ken kuumin kysymys, Venäjän passien 
vaihto. Paikalle saapui 70 asiasta kiin- 
nostunutta. Passimääräyksiä selostettiin 
ja vastattiin tehtyihin kysymyksiin. Pai- 
kalla oli myös Turun pohjoisen sosiaa- 
litoimiston johtava työntekijä Elina 
Salo ja johtava sosiaalikuraattori Min- 
na Ylikotila, kansainvälisestä palvelu- 
keskuksesta. 

Tämän tilaisuuden toisena järjestäjä- 
nä oli Varissuon Inkerinsuomalaisten 
kerho. 



Toimintaa Varissuolla 

Turussa asuu Varissuon asuntoalu- 
eella paljon inkerinsuomalaisia paluu- 
muuttajia. Inkeriläisten yhdistyksen Tu- 
run paikallisosaston ja Turun seurakun- 
tien yhteistyönä sinne perustettiin In- 
kerinsuomalaisten kerho, joka kokoon- 
tuu kaksi kertaa kuukaudessa. Se toi- 
mii Varissuon seurakuntakeskuksen as- 
kartelutiloissa Kousankatu 5. Kerhon 
vetäjänä on ansiokkaasti toiminut Tu- 
run ev.lut. seurakuntien ulkomaalaisku- 
raattori Tarja Hellsten. 



Juhlapyhinä Inkeriläisten yhdistyksen 
Turun paikallisosasto järjestää aina ti- 
laisuuden Turun Karjalaisten talolla Itä- 
pellontie 2. Näin inkeriläisillä on kol- 
me kohtaamispaikkaa Turussa. 

Suurin ja tärkein lähiaikojen kohtaa- 
mispaikoista on sitten tietenkin valta- 
kunnallinen kesäjuhla kaikille inkeriläi- 
sille, lähellä ja kaukana asuville. Tava- 
taan heinäkuun 10.-11. päivinä Ranta- 
sipi Ikituurissa Nummenpakalla. Kesä- 
terveiset Turusta! 

Teksti: Paavo Pesonen 



Inkeriläisten perinteiset kesäjuhlat 10.-1 1. 7. 1993 



Rantasipi Ikituuri 
Pispalantie 7, Turku 

Ohjelma 



lauantai 10. 7. 

klo 10 
klo 10 
klo 13.-14.30 

klo 15-17.30 



klo 18 
klo 19.30 



Juhlakanslia avataan 
Kyykkäkilpailu Nummen kentällä 
Ruokailu juhlapaikalla 

Lauantaijuhla 

Ohjelmassa tervehdyspuheenvuoroja, musiikki-, laulu- ja lausuntaesityk- 

siä, kyykkäkilpailun palkintojen jako, Inkeri-kuoro 

Iltahartaus 

Illanvietto Ikituurissa 



sunnuntai 11, 7. 

klo 8 Kunnianosoitus inkeriläisten muistomerkillä Uudella hautausmalla 

klo 10 Juhlajumalanpalvelus Turun Tuomiokirkossa 

saarnaa tuomiorovasti Jukka Paarma 

klo 12 Ruokailu juhlapaikalla 

klo 14 Pääjuhla 

Ohjelmassa puhujina Inkerin piispa Leino Hassinen »»Inkerin kirkko mat- 
kalla 2000-luvulle»», akateemikko Peitti Virtaranta »»Matkoja Ruotsissa asuvi- 
en inkeriläisten parissa», lausuntaa kirjailija Ella Ojala, sivistyssäätiön an- 
siomerkkien jako, Inkeri-kuoro, tanhuesityksiä 

Ikituuriin voi majoittua edullisesti 100,-/vrk, 

varaukset suoraan puh. 921-376 111. Mainitkaa tilatessanne osallistumisenne inkeriläisten 

kesäjuhlaan. 

Tiedustelut Keijo Korkka puh. 921-580 201 

Kyykkäkilpailu Eino Peuhkuri puh. 921-2441 868 

Anna-äidin elämä 



Ruotsissa asuva Aleksander Halttu- 
nen on kirjoittanut kertomuksen äitin- 
sä elämästä Inkerinmaalla Stalinin vai- 
nojen aikaan. 

Kirjailija Inkeri Kilpinen on haas- 
tatellut Aleksander Halttusta marras- 
kuussa 1991 ja kirjoittanut kertomuk- 
seen esipuheen. 

Aleksander Halttunen pääsi rippikou- 
luun v. 1935. Äiti harhaili yhä maanpa- 
kolaisena omassa maassaan, kunnes 
Aleksander tapasi samannimisen opet- 
tajan, mainion miehen Aleksander Ah- 
venaisen, joka kuultuaan Anna-äidin 
tarinan ehdotti, että hän ja nuori Alek- 
sander kirjoittaisivat yhdessä Mosko- 
vaan. Niin tapahtui ja tapahtui myös 
sellainen ihme, että kirje otettiin vaka- 
vasti ja lähetettiin tarkastaja tutkimaan 
Anna-äidin tapausta. Hänet havaittiin 
syyttömäksi ja vapautettiin elämään 
normaalia ihmisten elämää. 

Suurissa sodan myllerryksissä hävisi 
toinen jäljelläolevista pojista, Toivo, tie- 
tymättömiin. Anna-äiti ja tytär Matilda 
pääsivät ihmeen kautta Suomeen v. 
1942. Suomesta Anna-äiti siirtyi myö- 
hemmin, inkeriläisiin kohdistetun ajo- 
jahdin takia, Ruotsiin, jossa hän kuoli 
v. 1952 kotimaatansa kaivaten mene- 
tettyään miehensä Siperian vankileirin 
tuntemattomiin kohtaloihin, kolme las- 
taan kulkutautien uhriksi, yhden poi- 
kansa sodan melskeisiin ja kotinsa vie- 
raiden käsiin. 

Aleksander Halttunen puolestaan 
joutui sotaväliaikanaan Kuusisen ns. 
paraatiarmeijaan, jonka piti voitonmerk- 
kinä marssia Helsinkiin heti kun suo- 
malaisten vastarinta luhistuisi. Koska 



niin ei tapahtunut, hajautettiin Kuusi- 
sen armeija, ja Aleksander Halttunen 
karkasi Suomen puolelle v. 1941. Hän 
joutui olemaan ensin sotavankileirillä 
1941^12, jonka jälkeen hänet kelpuu- 
tettiin heimopataljoonan jäseneksi, jos- 
sa hän oli 1942^14. Kun heimopatal- 
joonan jäseniä lähdettiin viemään itä- 
rajalle suljetussa ja vartioidussa junassa 
1944 pääsi Aleksander Halttunen kar- 
kaamaan junasta toverinsa kanssa ja 
pitkien harhailujen jälkeen pitkin Poh- 
janlahden rantoja löysi lopulta tiensä 
Ruotsiin, jossa on siitä lähtien asunut. 

Kukaan ei tiedä rakastetun Samuli 
Halttusen hautapaikkaa. Vuonna 1970 
isä ilmestyi pojalleen Aleksanderille 
unessa, ja siitä lähtien Alaksander Halt- 
tusen on vallannut tahto joko löytää 
isänsä hautapaikka Siperiasta tai saada 
hänelle aikaan muistojuhla Kupanitsan 
kirkkomaalla. 

Toivottavasti näin tapahtuu. 

Maanpakolaisena omassa maassa 

Äitini Anna Halttusen elämä ei ollut 
helppoaa. Häneltä riistettiin kaikki ih- 
misoikeudet, naisena, äitinä, omien las- 
tensa huoltajana. 

Ensimmäisen maailmansodan ja sitä 
seuranneen sisällissodan aikana raivon- 
nut kurkkutauti vei häneltä kolme las- 
ta samaan hautaan. Kun päästiin sodas- 
ta rauhaan, koitti Inkerissä valoisampi 
aikakausi, mutta lyhyt. Anna toipui vä- 
hitellen tappioista ja suruista, joita so- 
tavuodet olivat aiheuttaneet. Mutta sit- 
ten alkoivat Stalinin vainojen ajat. En- 
sin vangittiin puoliso, pastori Samuli 



Halttunen, joka tuomittiin kymmenek- 
si vuodeksi Siperiaan vankileirille. 

Anna-äiti jäi yksin kolmen alaikäisen 
lapsensa kanssa. Muutama kuukausi 
miehen vangitsemisen jälkeen tuli tie- 
to, että perheellä oli »maksamattomia» 
veroja. Summa oli sitä suuruusluokkaa, 
että vaikka koko seurakunta olisi tullut 
avuksi, ei se olisi pystynyt niistä suo- 
riutumaan. 

Ja niin talo pantiin vasaran alle, kaik- 
ki se mikä oli peritty esivanhemmilta 
ja jonka avulla perhe sai toimeentulon- 
sa. Ja kaiken lisäksi Anna-äidille luet- 
tiin kolmen vuoden vankilatuomio. 

Tuomarin eteen äitipolo ei mennyt 
tuomiotaan kuulemaan eikä allekirjoit- 
tamaan. Hänelle välitettiin toisten kautta 
itsevaltiaitten barbaarien »kansantuo- 
mio». Sen kuullessaan Anna-äidiltä pur- 
kautui pimeään syysiltaan kalevalainen 
itku-ulina. Hän oli polvillaan kotinsa 
pihamaalla ja tähyili hämärtyvää tai- 
vasta: 

- Jumalani, Jumalani, miksi, miksi 
synnytit minut tähän maailmaan lasten 
synnyttäjäksi? 

Lapset riistettiin Annalta, vietiin tois- 
ten hoitoon. Välttääkseen Siperiaan vie- 
misen ja saadakseen olla edes samalla 
maaperällä lastensa kanssa Anna ryh- 
tyi maanpakolaiseksi omassa maassaan. 
Alkoi hänen maanalainen, synkkä vael- 
luksensa henkipattona kylästä kylään, 
seurakunnasta toiseen, talosta taloon, 
ladosta latoon. Kenelläkään, ei ystäväl- 
lä eikä sukulaisella ollut oikeutta antaa 
suojaa tai turvaa hänelle. Jos joku niin 
teki ja se tuli stalinistilaisten tietoon, 
rangaistiin armeliasta auttajaa Siperiaan 
karkotuksella. 

Joitakin rohkeita sentään oli. Anna- 
äiti sai leipäpalan sieltä, toisen täältä. 
Joskus hän sai istua oikein ruokapöy- 
täänkin sukulaisten ja ystävien kodeis- 



sa, mutta sellaisen ylellisyyden piti ta- 
pahtua äärimmäisen varovasti, olihan 
Anna-äitiin luotu viranomaisten taholta 
karkuteillä piileskelevän »kansanvihol- 
lisen» leima. 

Kolme pitkää ja kivuliasta vuotta oli- 
vat kuin pitkitetty nälkävuosi. Talvet 
olivat painajaisia, mutta siitä huolimat- 
ta Anna-äiti oli onnellinen siitä, että oli 
selvinnyt pelottavaan vankilaan joutu- 
misesta. 

Kesällä henkipatolla oli helpompaa. 
Metsissä oli mustikoita, puolukoita, kar- 
paloita ja sieniä. Kiuru viserteli taivaal- 
la ja pääskynen kantoi tuokaa poika- 
silleen räystäitten alle rakentamiinsa 
pesiin. Ja Anna-äiti muisteli lapsiaan ja 
kotiaan; lapset niin kaukana ja koti ha- 
jotettu. 



Kupanitsan kirkkomaalla 

Murtunut mieli veti Annan kirkko- 
maalle, sukuhaudalle, itkemään ja pur- 
kamaan syvää suruaan. Hän tiesi, että 
kirkkomaat olivat turvallisia paikkoja 
pakolaisille, jostain syystä miliisit kart- 
toivat tekemästä tarkastusmatkojaan 
sinne. 

Anna-äiti käveli paljain jaloin pitkin 
kuoppaista metsätietä Kupanitsan kir- 
kolle. Jo Röllän kylän ohittaessaan hän 
alkoi nähdä tutun kirkon tornin. Mie- 
lessä välähtelivät monet valoisat muis- 
tot. 

Keväinen rippikouluaika! Pian sen 
jälkeen olivat vihkiäiset ja monipäiväi- 
set häämenot, jolloin syötettiin ja juo- 
tettiin koko laaja suku, sen lisäksi vielä 
koko kylän väki. Ja sen jälkeen monet 
mieltä ylentävät kirkkojuhlat, jolloin tor- 
viorkesteri säesti juhlallista virrenvei- 

suuta. Sellaisiin juhliin riennettiin tien 
täydeltä joukolla mukaan. 

Ja Anna-äidistä tuntui, kuin hänen 
suojelusenkelinsä olisivat nyt ottaneet 
hänet kokonaan suojiinsa. Anna lähes- 
tyi perhe- ja sukuhautaa herkästi ja va- 
rovaisesti. Hän polvistui haudan päälle 
ja tunsi ikään kuin kaikki edesmenneet 
lähiomaiset olisivat olleet tykönä. Siel- 
lä olivat hänen kolme pientä lastansa- 
kin, vieri vieressä nukkuen suloista un- 
taan. Kupanitsan silloinen pastori Veh- 
niäinen siunasi lapset ja lukkari Laa- 
manen esilaulajana viritti virren: 

Ompi taivaassa tarjona lapsillekin, 
jotka Jeesusta rakastavat 
kultakruunut ja valkeat vaattehetkin 
harput joilla he soittelevat. 

Viittä muistellessa Anna-äidin suru 
lientyi. Hautaan siunatuilla lapsilla oli 
varmaan nyt hyvä olla. Koko entinen 
elämä välähteli silmien ohi, elämä, jol- 
loin iloittiin ja surtiin, rukoiltiin ja kii- 
tettiin Jumalaa. Aivan toista oli tämä 
nykyinen jumalaton aika, raskasta, niin 
raskasta. 

Anna-äiti nousi hitaasti. Hän teki ris- 
tinmerkin, siunasi ja kiitti edesmennei- 
tä. He olivat nyt vapaita maanpäällisestä 
tuskasta ja murheesta. Ja vielä hän kiit- 
ti haudastaan ylösnoussutta Kristusta, 
joka hänetkin lopulta vapauttaa näistä 
maallisista murheista ja jumalattomien 
tuomioista. 

Anna-äiti havahtui. Korviin alkoi 
kuulua ylistyshymnin valtava laulu ja 
soitto. Hän kääntyi kirkolle päin kuul- 
lakseen lisää. Oliko kirkolla lauluhar- 
joituksia? Valo välähti, ylistyshymni 
sammui hänen korvistaan. 

Taivaan enkelit olivat tulleet häntä 
lohduttamaan! 

Anna-äiti jätti siunaten Kupanitsan 
kirkkomaan. 



Kohti Spankkovan kirkonkylää 

Paljasjalkainen Anna-äiti lähti juok- 
sujalkaa kohti Spankkovan kirkonkylää. 
Pieni pussinyytti riippui hänen käsivar- 
rellaan. Ei hän kuitenkaan kerjäläisen 
näköinen ollut eikä hänen kupeellaan 
riippunut karheata säkistä tehtyä kerjä- 
läisen salkkua. 

Annan ohittaessa viidettätoista virs- 
tanpatsasta alkoi harmaakattoinen 
Spankkovan kirkonkylä näkyä. Kun kir- 
kontornin risti tuli hänen silmiinsä, se 
rauhoitti häntä. Kylässä oli hänelle tut- 
tu, turvallinen paikka, Liis-tädin koti, 
jonne oli tuttu tie. 

Astuessaan varovasti matalaan hirsi- 
majaan Anna tervehti kumaraselkäistä 
ystäväänsä Liis-tätiä. Hän otti avosylin 
vastaan sisarensa kovaosaisen tyttären: 

- Hyväkö tulit oikee aikaa. Nuorväk 
on kolhoosit pellol, lapset lastenkojiis, 
a myö vanhat emmö kelpaa mihikää, 
käymmö välist hautuumual, laulamas ja 
rukkoilemas. Vunukat erotellaa meist 
ikkääkö myö oltais jok joutavii pahan- 
tekijöi. Tiä on nyt mukamas meijän al- 
kukolhoosin esimerkillistä elon uutta 
mallii, ettet ennen vunukoilles Luthe- 
ruksen katekismusta opeta. Istu nyt rak- 
kain, mie katon kiukaast mitpuit suu- 
hunpantavaa. 

Liis-täti avasi kiukaan luukun, tavoitti 
ovensuusta ufFatan, jolla veti kiukaan 
arinalta savisen padan, joka oli puolil- 
laan eilispäiväistä kaalikeittoa. Liis-täti 
laitteli totuttuun tapaansa ruokaa pöy- 
tään vieraalleen. Sitten hän kysyi: 

- Mitä siul rakkain oikeen kuuluu, 
miten oot jaksanut? 

- Raskast on olt, ristintuakkaa on tar- 
peeks, vastasi Anna-äiti. 

- Ei Herra nii suurt taakkaa piälleis 
paa, jot sen ai riätistyisit, niin sannoo 
sana, lohdutteli Liis-täti. 

Anna-äiti istui pöytään, kuunteli Liis- 
tätinsä lohduttavia sanoja ja söi, nautis- 
keli pöydän antimia. Pakolaisparka tun- 
si itsensä ihmiseksi, pelkokin unohtui. 

Ruokailun jälkeen painoi Anna-äitiä 
uni: 

- Laa mie lassein tätisein siun rovat- 
tihheis vähäsein leppäämää, yhtäkkiää 
alko minnuu painaa uni. 

Anna-äiti heittäytyi Iiis-tätinsä sänkyyn 
ja vaipui pian syvään uneen. Liis-täti teki 
kotiaskareitaan ja siunaili ääneen: 

- Leppää äitpark rauhas, leppää tät- 
tiis turvallises tuvan nurkas. 

Annan herättyä virkistävästä unesta 
kouraisi häntä jälleen huoli lapsista. 
Häntä suretti myös se, että uskonnon- 
opetus oli kouluissa kielletty, pappeja 
ja kirkonmiehiä vainottu, kirkkoja sul- 
jettu, lapset opetettu nousemaan van- 
hempiaan vastaan. 

- Miksvart näi hulluks on käynt tiä 
mein olo? Mut mie oon kuult, jot Veen- 
joel, ruisniiton aikoin Braks pittää rip- 
pikoulun. Vanhin poikain lähentellöö 
kuuttoist, pitäis suahha hänt mukkaa. 
En mie tiijje, kauanko antaat Veenjoel 
papin olla vappaal jalal, nuo hirvittävät 
antti-kristuksen rengit. Mie lähen täti- 
sein tästä kävelemmää Veenjoen pap- 
pilaa koht. 

- No voi sinnuu raukkaa, tok sie ker- 
kiit perii ennen pimjän tulloo? vastasi 
Liis-täti. 

- Kävelen juoksjalkaa suorimpii kint- 
tupolkuloi metsäteit. Ei päiväsaikaa oo 
hyvä mennäkkää Braksin tykköö. Jiä 
hyväst tätisein, suurkiitos kaikesta. 

Liis-täti siunaili rakasta vierastaan, jat- 
kamatkaan lähtijää. 

Revitty kirkontorni 

Kolmatta vuotta stalinilaisia julmia 
viranomaisia pakoilevalle Anna-äidille 



olivat tuttuja Länsi-Inkerin kylät sekä 
niissä asuvat ystäväperheet ja kirkon- 
miehet. Tuttuja olivat myös kinttu- ja 
tarhapolut, ruoppaiset metsätiet. 

Henkipatto pakolaisnainen käveli pit- 
kin kinttupolkua Spankkovan kirkon- 
kylästä Pornitsan ja Paaritsan kylien 
kautta naapuripitäjään Kolppanaan. 
Mutta Kolppanan kirkon näkeminen ei 
ollutkaan enää rohkaisevaa. Kirkon tor- 
ni, josta ennen Herran temppelin kel- 
lot rauhallisesti kumahtelivat, oli revit- 
ty alas. Kirkko ilman ristiä, ilman tor- 
nia, ilman kirkonkelloa ei ollut enää 
kirkko. Tiesivätpä kirkon vastustajatkin, 
miten piti aloittaa hajottaa seurakuntaa 
ja romuttaa kirkkoja. Ensin vangittiin 
Kolppanan pappi. Sitten heitettiin kel- 
lot alas ja purettiin torni. Sitten alettiin 
vangita kirkon miehiä. Kolppanan opet- 
taja- ja lukkariseminaari muutettiin neu- 
vostokouluksi, ja uskonnonopetuksen 
sijalle tuli sen vastainen opetus. 

Anna-äiti kiersi juoksujalkaa takapol- 
kujen kautta Kolppanaan ja suuntasi 
matkansa Saamustin kylään, missä hä- 
nelle tuttu Kekkosten perhe asui. Siel- 
lä hän saattoi levähtää ja saisi vähän 
ruokaa ja hänelle neuvottaisiin oikea tie 
eteenpäin. 



Kohti Veenjoen kirkkoa 

Päivän paahtama, vielä nuorehko 
Anna-äiti pyyhki hikeä kasvoiltaan kul- 
kiessaan kylästä toiseen. Veenjoen in- 
keriläiskylät olivat lähellä toinen toisi- 
aan, kahden puolen kirkasvetistä Ne- 
van suuntaan virtaavaa Inkerijokea. 

Ei hän kaikkien kylien nimiäkään 
tiennyt eikä ollut mahdollisuutta eikä 
tarvetta liikoja kyselläkään. Hänen piti 
tietää vain olevansa oikealla Pauluskoi- 
hin vievällä tiellä. Pauluskoin Venäjän 

keisarillisesta kesäpalatsista olisi enää 
parisen kilometriä Veenjoen kirkolle. 

Ja kun Veenjoen komea kivikirkko 
siinti näköpiirissi ristitorneineen, antoi 
se jälleen väsyneelle kulkijapakolaisel- 
le pontta. Jalka nousi keveästi. Kesä- 
päivä alkoi hämärtyä. Lehmänkello ki- 
lahti kujassa. Kissa torkkui portailla, 
odotteli siinä lämmintä maitotilkkasta 
lypsyemännältä. 

Anna-äiti lähestyi Veenjoen kirkkoa 
ja sitä ympäröivää laajaa hautuumaata, 
jossa oli vuosisatain varsilta haudattu- 
jen seurakuntalaisten hautakummut ja 
pitkät rivit erilaisia ristejä. Inkerin väki- 
rikkaimman seurakunnan läheisyys 
lämmitti pakolaispoloa. Hän tiesi saman 
seurakuntalaisen ystäväperheen anta- 
neen suojakaton hänen vanhimmalle 
pojalleen, jonka olo olisi käynyt tuka- 
laksi kotikunnassa Kupanitsassa, jossa 
jokainen tiesi, että poikanen oli »kan- 
sanvihollisen» lapsi. 

Veenjoen 1110-paikkainen kirkko, 
punaisesta tiilestä v. 1885 rakennettu 
Herran temppeli moniristitorneineen 
julisti kirkonmäeltä rauhaa rauhatto- 
maan ja sotaiseen maailmaan. Se sai 
toimia vielä v. 1935 ja pitää kirkkonsa 
kirkkona. Seurakuntalaiset saivat valita 
kirkkovaltuustonsa sekä seurakuntansa 
hoitajan. Kirkolle kuuluva pappila to- 
sin oli sosialisoitu neuvostovaltion 
omaisuudeksi. Seurakunta piti omin 
varoin yllä pappinsa ja kirkkonsa; mak- 
soipa vielä omaisuusveroa valtiolle. 



Braksin pappilassa 

Veenjoen majesteetillisesta kirkosta, 
parin kolmen kivenheiton päässä, kirk- 
komäen alapuolella, torkkui pieni har- 
maa haudankaivajan yksinäinen hirsi- 
mökki, missä nyt asui kirkkoherra per- 



heineen. Samassa mökissä toimi myös 
kirkkoherranvirasto. 

Anna-äiti asteli arastellen ja varovai- 
sesti puolihämärään mökki-pappilaan ja 
tervehti ovensuun kyökissä askartele- 
vaa pappilan Emilia-emäntää. 

- Terve terve rakas sisko, astele pe- 
remmälle, siellä isä kirkonkirjaa selvit- 
telee, sanoi pappilan emäntä. 

Anna-äiti pyysi lasillisen vettä. Sen 
saatuaan hän istui puujakkaralle. Kun 
seurakunnan hoitaja Pekka Braks tun- 
nisti jakkaralla istuvan vieraansa, työn- 
si hän ison kirkonkirjansa syrjään, kään- 
si hymyilevät kasvonsa vieraansa puo- 
leen ja kysyi: 

- Mitä kuuluu rakkaan virkaveljeni 
Samuli Halttusen puolisolle? 

Anna-äiti huokasi syvään: 

- Raskas huol painaa lapsist, van- 
hemp lähentellöö kuuttoist. Rippikou- 
lut harvenoot, mis viel vähä kerra ka- 
tekismusta opetettii. Mie en tiije ennää 
vuot etteepäi; meinaan suaha hänt tä- 
män koululoman välis ristinoppikou- 
luun. Olen kuult, jot työ aijotto pittää 
tiäl Veenjoel konfermaation. 

- Jos Jumala suo, niin elokuussa pi- 
detään. 

- Oisko tillaa pojallein? 

- Onko poikasi täyttänyt kuusitoista? 

- Kaks-kolt kuukauspäivii vail. 
Pekka Braks painoi päänsä alas ja 

sanoi: 

- Paikallisten virkamiesten määräyk- 
siä joudun rikkomaan. Tyrmään joudun 
ennemmin tai myöhemmin, kun en 
anna sinua ilmi viranomaisille, sinua 
»kansanvihollista». Ja jos otan vielä poi- 
kanne »pimeyden oppiin»! Mutta poikasi 
kirjoitetaan sisään, ristinopinkouluun. 
Ensimmäisestä elokuun maanantaista se 
alkaa ja kestää pari viikkoa jos Jumala 
suo. 

Pastori Braks nosti katseensa huoles- 
tuneen näköiseen äitiin ja jatkoi: 

- Seurakuntalaiseni huolehtivat po- 
jastasi rippikoulun ajan. 

Anna-äiti helpottui pahimmasta huo- 
lestaan: 

- Oi kiitos, kiitos, sen asjan takkee 
oon Kupanitsaast Veenjoel kävellynnä. 

Noin puolisensataa virstaa arveli pas- 
tori Braks linnuntietä olevan Kupanit- 
sasta Veenjoelle, siis n. 50 kilometriä. 

Kun Anna-äidin tärkein huoli tuli 
onnelliseen päätökseen, niin alkoi pas- 
tori kysellä Annalta muita asioita. 

- Mitä kuuluu virkaveljelleni, Liissi- 
län seurakunnan hoitajalle, konsistorin 
hallituksen jäsenelle, nykyään poliitti- 
selle vangille, Samuli Halttuselle? 

- Eläviin kirjoil on viel olt, neljäis 
vuos on menos vankileiril kurjuuves. 
Kirjeit on tult, paketteja seurakuntalai- 
set lähettelööt. Käimmö katsomas vii- 
me kevättalven tienoil. 

- Siperissäkö, ihmetteli pastori Braks, 
ja nyt istut edessäni? 

- Käytii Katri-siskon kans. 

- Mutta sinut on kolmeksi vuodeksi 
tuomittu vankeuteen, ja nyt pakoilet 
virkavaltaa. Miten sinun oli mahdollis- 
ta mennä? 

- Puistin lainaks siskoltain passin, ko 
hiä on minun nökösein. Seurakuntalai- 
set keräsiit matkarahat. Neuloit kintait, 
sukkii, kuivattelliit säkillisen leipäkorp- 
puja. Hankkiit suolattuu lihhaa, ja voi- 
ta. Katri-sisko hommas piletit. Sit lähet- 
tii Moskovan asemalta jytkyttämmää 
Tomskii. Neljättä vuorokautta kolistel- 
tii Siperiin pitkäs junas. Sit viel koit päi- 
vää kuolatettiin lumipyrys, vankleirilt 
toisel korppusäki seläs. Sielt löyvettii, 
perettää ja ystäviää ikävöivä kurja van- 
ki, miun miehein. Vankileirin piälliköl 
vartiotuvas meit tarkastettii. Mut ko var- 
tiomies sai ossaasa ruokatarpeist, sit 



asjat järjestyi. Miehellein järjestettii viik- 
ko vappaata sikopaimentyöstä, ilman 
vartijoo saimme majottuu yhes siperi- 
läisee kyllää. Luoja kiitos, se olj siunat- 
tu viikko. 

Veenjoen seurakunnan hoitaja Pek- 
ka Braks kuunteli ihmeissään virkavel- 
jensä vaimon kertomaa tositapahtumaa 
ja ihmetteli Jumalan armotöitä. Hän 
toisteli ääneen ajatustaan: 

- Maan alla elävä vankilarangaistus- 
taan pakoileva, kolmen alaikäisen lap- 
sen äiti, lähtee korppusäkit selässään 
toisen kanssasisarensa kanssa etsimään 
miestään Siperian vankileiriltä! 

Pappilan Emilia-emäntä tuli kyökki- 
askareiltaan peremmälle tiedustele- 
maan: 

- Mist päin Anna-sisko on tulos? 

- Kupanitsast. Käin uamuvarrain 
kirkkomual sukuhauval itkemäs. 

- Sielt saakka jalkapatikas tänne? 

- Mie leppäilin kahes kohtaa; Spank- 
kovan Liis-tätilläin ja viel Suomustin 
Kekkosil. 

Emilie-emäntä meni ruokavarastojaan 
tarkastamaan kaapista. Ei hän sieltä löy- 
tänyt muuta kuin tilkallisen myrähtänyt- 
tä maitoa kannunpohjassa. 

Pappilan emäntää painoi masennus, 
hän alkoi voivotella: 

- Voi Herran Jeesus, laupias Luojani, 
mii mie ruokin väsyneen ja nälkäsen vie- 
raan? Miten liekkää menny päivä huoli- 
neen kun en kerint hankkimaa ruokata- 
varaa seuraavaks päiväks? 

Masentavan hiljaisuuden rikkoo pors- 
tuvasta kuuluva koputus. Emäntä au- 
kaisi varovaisesti oven. Siellä seisoi kes- 
kenkasvuinen, paljasjalkainen poika 
marjakori käsivarrellaan. 

- Kuka sie olet, tule tuppaan, kehoit- 
teli emäntä tuntematonta tulijaa. 

Poikanen asteli arkaillen keittiöön ja 
purki tavaransa kyökin astiapöydälle: 

- Äitj laitto minnuu tuomaa teil nie 
tavarat. 

Poikanen tempasi käteensä tyhjenty- 
neen korin, nyökkäsi, sanoi hyvästi ja 
läksi kipittelemään sinne mistä oli tul- 
lut. Emäntä ei ehtinyt kysyä mistä poi- 
kanen oli tullut ja kenen äidin lähettä- 
mä oli. Mutta pappilan emännän valta- 
si hyvä mieli ja hän alkoi laulaa kau- 
niilla helisevällä äänellään »Herraa hy- 
vää kiittäkää». Ja laulaessaan emäntä 
laittoi teekannun priimuksen päälle, sit- 
ten avasi juuri tuodun paperipussin, jos- 
sa oli iso joukko piirakoita, ja vanhan 
lehden kätköissä kananmunia. 

Kun Emilie-emäntä sai pikaisen ilta- 
aterian valmiiksi, siirtyi hän pappilan 
»saliin» ja haki seinäkaapista valkoisen 
pöytäliinan ja kattoi sillä kuluneen, van- 
han puisen pöydän. Hän kantoi ruoka- 
esineet pöytään, sytytti pienen, kotite- 
koisen vahakynttilän kesäillan hämärää 
valaisemaan ja pyysi sitten vieraansa 
pöytään. Hartain ja kiitollisin mielin is- 
tui kolmihenkinen seurakunta aterioi- 
maan. Siinä ei valiteltu ankeita aikoja, 
vaan kiitettiin Jumalaa ja hänen huo- 
lenpitoaan, että Hän oli tänäänkin kuul- 
lut rukoukset ja varjellut heitä. 



Henkipattona yöhön 

Anna-äiti piristyi ihmisarvonsa nou- 
susta Veenjoen pappilassa. Mutta myö- 
häisestä illasta huolimatta hän ei voi- 
nut ajatellakaan jäävänsä yöksi pappi- 
laan. Mitä tapahtuisi papin perheelle, 
jos hänet, henkipatto, löydettäisiin 
täältä. 



- Varjelkoon armias Luoja sellaisesta 
onnettomuudesta. Konfirmaatio jäisi 
pitämättä, Veenjoen pappi perheineen 
kyörättäisiin sinne, missä moni hänen 
virkaveljensä perheineen jo kärsikurjis- 
sa karkotusleireissä. 

Ääneen Anna-äiti sanoi: 

- Lähden yöhämäräs Katri-sison kot- 
tii. Heil on yks pien ullakkokomero 
varattu pakolaisil. 

Anna-äiti nousi, kiitteli Jumalaa ja 
pappilan emäntää ja isäntäväkeä siuna- 
tuista armohetkistä. Pappilan väki an- 
toi hiljaisen siunauksensa yksinäiselle 
yölliseen matkaan lähtijälle. 

Anna-äiti lähti kävelemään tuttua tie- 
tä takaisin, ensin Pääsölän kylään, siel- 
tä Pauluskoin Keisarillisen puiston kaut- 
ta Glaasovan kylään, mistä hän löytäisi 
vanhimman poikansa. 

Puolenyön aikaan hän löysi poikan- 
sa kujan parsilta, heinien päältä. Siellä 
oli tilaa ja turvaa yön viettoon myös lo- 
pen väsyneelle Anna-pololle. Kuivien 
heinien tuoksu kutsui yövieraat unien 
helmaan, mutta ennen nukkumistaan 
äiti sanoi pojalleen: 

- Miet rippikouluu, Braksille, Veen- 
joelle, katekismusta pänttäämää muis- 
tiis, ko se opetus jäi meilt kesen. Et tai- 
jja muistaa sitä kamalaa yötä, kotjtar- 
kastusta, mis patisteltii meilt, mihin 
uomme piilotelleet pyssyt, joit meil pii- 
lotellaa muka neuvostovastaista kapi- 
naa varten? Saman yön mätettii kaik 
meijän kotjkirjat säkkeihin, sinne vei- 
vät äitjvainaan katekismuksenki, mist 
aloin opettaa sinnuu. 

Teksti: Aleksander Halttunen 

Taiteilijaeläke 
Ella Ojalalle 




Inkeriläisten piirissä pannaan varmaan 
iloisina merkille, että tunnettu inkeri- 
läinen kirjailija Ella Ojala on saanut val- 
tiovallan taholta kiitosta. Opetusminis- 
teriö on myöntänyt hänelle vuoden 
1993 alusta ylimääräisen taiteilijaeläk- 
keen tunnustuksena hänen suorittamas- 
taan taiteellisesta työstä. Onneksi ol- 
koon! 



Uusia pelaajia 
kaivataan 

Inkeriläinen! Tule pelaamaan kyykkää, 
poppia ja linnapeliä. Tätä vanhaa kan- 
sanurheilua pelataan kaikkialla Suomes- 
sa, jossa on paikallinen Karjala-seura. 
Mukaan kaivataan inkeriläisiä pelaajia. 

Omilla kesäjuhlillamme poppi on ol- 
lut ohjelmassa vuodesta 1969. Kyykän 
valtakunnallinen katto-organisaatio on 
Suomen Kyykkäliitto. 

Kyykkä sopii kaikenikäisille, myös 
naisille. Sen oppii nopeasti ja siihen in- 
nostuu. 

Helsingissä kyykkää pelataan Karja- 
lan sivistyssäätiön pelikentällä Seurasaa- 
ressa. Kenttä on aivan juhla-aukion vie- 
ressä, sinne johtaa saaren pääväylä. 
Harjoituspäivät ovat tiistai ja torstai kel- 
lo 15-19, lauantaisin ja sunnuntaisin klo 
11-15. Mainittuina päivinä paikalla on 
aina joku pelaaja, jolta voi saada neu- 
voja. 

Teksti Oskari Toivakainen 




Ruotsin inkeriläisten kesäjuhlilla Boräsissa kyykkäjoukkueito oli kuusi. Toivottavasti taas tavataan. 

Luvattu maa 

Kirjoittanut Anu Kaipainen, 
Musiikki Marko Puro, Ohjaus Paavo 
Liski, Puvut Kirsti Maunula, Tuotan- 
to Kalevan näyttämö. 

Luvattu maa on laulunäytelmä pula- 
ajan voittamisesta. Se kertoo 1940-lu- 
vun Suomesta ja Karjalasta. Silloin oli 
nykylamaan verrattuna todellinen pula- 
aika. 

Pienen karjalaisen kylän asukkaat 
kokevat muutamassa vuodessa (1941- 
1947) monenlaiset mullistukset. Näytel- 
män alussa on jatkosota juuri alkanut 
ja luovutettu Karjala on vallattu takai- 
sin. Kyläläiset pääsevät takaisin kotiky- 
läänsä, jossa kaikki on rakennettava 
uudelleen talvisodan tuhojen jälkeen. 
Kun kaikki alkaa olla valmista, tulee 
uusi evankkoonlähtö kesällä 1944. Tällä 
kertaa kyläläiset sijoitetaan Hämeeseen, 
jossa alkaa uusi sopeutumisen aika. 
Taas rakennetaan uudet kodit ja elämä 
alkaa hiljalleen järjestyä lähes entiseen 
malliin. Luvattu maa, rakas entinen Kar- 
jala on kuitenkin aina evakkojen mie- 
lessä. Sitä ei voi kukaan unohtaa, vaik- 
ka jälleenrakennustyöt vievät päivät 
sekä yöt. 

Naisten lähes uskomaton panos 
1940-luvun vaikeista vuosista selviydyt- 
täessä on näytelmän tärkeimpiä teemo- 
ja. Luvatun man todellisia sankareita ja 
selviytyjiä ovatkin naiset. He tekevät 
tarvittaessa miestenkin työt ja he jaksa- 
vat uskoa tulevaisuuteen synkimpinä- 
kin hetkinä. Luvattu maa on itseasiassa 
kunnianosoitus heille. 

Luvatussa maassa on paljon lämmin- 
tä huumoria ja iloa, vaikka se käsitte- 
lee todella ankeata lama-aikaa. Tässä 
näytelmässä on todellista tulevaisuuden 
uskoa ja optimismia, jota tarvitaan kaik- 



kina vaikeina aikoina. Rooleissa näh- 
dään mm. Hellevi Seiro, Aapo Vilhu- 
nen, Pentti Louko, Petri Liski ja Liisa 
Tavi. sekä harrastajanäyttelijöiden ryh- 



mä. 



Kalevan näyttämön 
ohjelmistoa v. 1 993 

KALEVANPOIKA 

Viron kansalliseepoksen ensimmäi- 
nen suomalainen näyttämösovitus, oh- 
jaus Ivo Eensalu 

Esitykset Bomban kesäteatterissa 
Bomban juhlaviikoilla: 
pe 2. 7. klo 19 kantaesitys 
su 11. 7. klo 14 

la 3. 7. klo 15 to 15. 7. klo 19 
su 4. 7. klo 14 pe 16. 7. klo 19 
to 8. 7. klo 19 la 17 7. klo 15 
pe 9. 7 klo 19 su 18. 7. klo 14 
la 10. 7. klo 15 

Tiedustelut ja varaukset: 976-217 70 

LUVATTU MAA 

Esitykset ovat Helsingin Ruskeasuon 
maneesissa: 
to 29. 7. klo 19 kantaesitys 
la 7. 8. klo 14 

pe 30. 7. klo 19su 8. 8. klo 14 
la 31. 7. klo 14 to 12. 8. klo 19 
su 1. 8. klo 14 pe 13- 8. klo 19 
to 5. 8. klo 19 la 14. 8. klo 14 
pe 6. 8. klo 19 su 15. 8. klo 14 

Liput: 85 mk, ryhmät 75 mk (väh. 16 
h.), lapset 30 mk 

Myynti: 90-253 292 tai 90-685 13 15 



17 



Etsitään 



Ekaterina (Kati) Lukko (Tupino), eli 

sota-aikana 1943-44 Pohjankurussa. 
Vanhin tytär Elli Lukko meni 1944 nai- 
misiin suomalaisen miehen kanssa. Et- 
sin myös Lilja, Toivo, Matti ja Eino Luk- 
koa. Ennen sotaa kaikki he elivät Le- 
ningradin alueella Kingissepin Kaibalan 
kylässä. 

Suomessa elää myös kummini Simo 
Toivonen. 

Äitini Marija (Tupino) Säkki sekä Toi- 
vo, Laina ja Eino Elivät kaikki Hamina- 
Poitsilassa. 

Lähettäkää tietoja osoitteella: 

Laina Petrunina 

EE 2000 Narva 

Lenini 11-81 

Viro 



si. Kunnan maatilaa hoiti Vilho Palviai- 
nen. Sinua etsii maatilan päärakennuk- 
sessa siskonsa kanssa asunut tyttö. 

Tiedot kyseessä olevasta henkilöstä 
osoitteella: 

Elli Tukiainen 

Nousukuja 6 

83500 Outokumpu 

Finland. 

Puhelin, 973-550612 



Joukostamme poistuneita 

Juho Sykiäinen, synt. 28. 7. 1921, 
kuoli 14. 3. 1993 Boräsissa. 

Anna Kainelainen, syn. 10. 2. 1914, 
kuoli 18. 3- 1993 Boräsissa. 



Viljo Makkonen, synt. joko 1930 tai 
1931. Asui sodan aikana Hämeenlinnas- 
sa, missä äiti Anni Makkonen kuoli 
1943. Viljo ei palannut sodan päätyttyä 
Venäjälle. Viljoa etsii hänen sisarensa 
Aino Terro, synt. 1924, nykyosoite Eesti, 
Viljandi, Laidoneri 9-1- 

Tietoja Viljo Makkosen asuinpaikas- 
ta voi lähettää myös Inkerinsuomalais- 
ten Tallinnan seuran puheenjohtajalle 
Valtteri Tuhkaselle Mustamäentie 82- 
143 EE0029 Tallinna. 



Etsin Sinua jatkosodan aikana Suomen 
armeijassa palvellut inkeriläinen mies. 
Vanhempasi asuivat Ruskealan kunnan 
maatilalla (Kaalamo). Ruskealan kunta 
jäi luovutetulle alueelle. Olen unohta- 
nut sukunimesi, mutta toivon, että näillä 
tiedoilla, jos olet elossa, tunnistat itse- 



Paikallisosastojen 
yhteyshenkilöt 

Helsingin paikallisosasto 

pj. Yrjö Korkkinen 

Orvokkitie 24 B 

01300 Vantaa, puh. 90-873 2095 

Hyvinkään Inkerikerho 

pj. Inkeri Sarojärvi 

Norpankatu 10 

05460 Hyvinkää, puh. 914-18 071 

Lahden Seudun Inkerikerho 

pj. Marja Rämö 

Immilä 

15560 Nastola, puh. 918-632 519 

Turun paikallisosasto 

pj. Keijo Korkka 

Halvarinkatu 9 

20900 Turku, puh. 921-580 201 

INKERI-KUORO 

Inkeri-kuoron harjoitukset jatkuvat taas 
syksyllä Inkerikodissa. 

Turun paikallisosasto tiedottaa: 

Kesäjuhlat 10.-11. 7 Turussa. 

Lahden seudun Inkerikerho 

Kerhoilta kesäkuussa 14. 6. klo 18.00 Im- 
milässä Marja ja Albin Rämön kotona. 
Immilään menijät ottakaa yhteys autolla kul- 
keviin kyydin vamiistamiseksi. 



Juhannusmatka bussilla 
Inkerinmaalle Tuutariin 
juhannusjuhliin 

25.-28. 6. 1993 4 vrk Pietarissa Ho- 
telli Pulkovskaja puolihoito. 
Matkan hinta 740 mk. 
Lähtö pe 25- 6. klo 7.00 Helsingistä 
Postitalon ja Rautatieaseman väli- 
seltä aukiolta. 

Tiedustelut: Hilma Saarinen, 
Violankatu 6 B 24, Helsinki 55. 
Varaukset: Puh. 90-753 9494 
Vastuullinen matkanjärjestäjä 
Vistamatkat Oy Paimio 
puh. 921-805 650. 

Petroskoin bussimatka 

16.-22. 6. 93 7 vrk. 
Tiedustelut: Hilma Saarinen, Vio- 
lankatu 6 B 24, Helsinki 55. 



Matkoja 

Matka Tuutariin 

Teemme juhannusmatkan Tuutarin ke- 
säjuhlille 24.-28. 6. 1993. Mahdollisuus 
käydä myös Kupanitsassa ja Keitossa, 
vaihtoentona myös Toksova. 
Tiedusteluihin vastaavat: 
Leena Viksten, Sepänjoentie 57, 16330 
Heinämaa puh. 918-778 6633 sekä Antti 
Toivonen, autopuhelin 949-126 870. 
Vastaavana matkanjärjestäjänä Vista- 
Matkat, Jukantie 110, 21530 Paimio, 
puh. 921-805 650. 



Kesäjuhlille Turkuun 
10.-11.7.1993 

Inkerikuoron bussi lähtee Helsingistä 
rautatieaseman ja postitalon väliseltä 
aukiolta lauantaina kello 10.30. Takai- 
sin Turusta lähdemme sunnuntaina vä- 
littömästi päiväjuhlan päätyttyä noin 
16.30. Bussissa on vapaita paikkoja. Jos 
bussi saadaan täyteen, on matkan hin- 
ta 100 mk, johon sisältyy kuljetus sun- 
nuntaiaamuna hotelli Ikituurista Tuo- 
miokirkkoon jumalanpalvelukseen ja 
takaisin hotelliin, jossa kesäjuhlat pide- 
tään. 

Matkalle voi ilmoittautua tiistaisin klo 
18.30-20.00 puh. 90-793 796 tai osoit- 
teella Inkerikoti, Karjalatalo, Käpylän- 
kuja 1, 00610 Helsinki. 
Kerttu Susi 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA SUOMESTA TAI RUOTSISTA 






Arvo Survo: 




Inkerin uusi kartta 1992 


60 mk (100 kr) 


Ilku Inkerille 


100 mk (150 kr) 


Postikortti Karjalatalo 


3 mk 


Hellin Suominen 
Mooses Pulron elämäkerta 

Ella Ojala 
Pilkä kolimatka 
Suomi näkyy 


15 mk (30 kr) 

85 mk (150 kr) 
110 mk (150 kr) 


Inkerin pöytälippuja 

Inkerin postimerkkejä 
sarja 

Inkerin ristiviin 


35 mk (60 kr) 

50 mk (75 kr) 
350 mk (450 kr) 


Pelaslunul albumi 


130 mk 






Erkki Tuuli 




Vain Ruotsista 




Inkeriläisien vaellus 

Pertti Virtaranta 
Sananlaskuja ja arvoituksia 

Pekka Nevalainen 
Inkeriläinen siirtoväki 


110 mk (150 kr) 
40 mk (70 kr) 


Aatami Kuortti 
Veljeni sotavangit 

Toivo Folksten 
Ingermanländare i Väsleräs 


150 kr 
50 kr 


Suomessa 1 940-luvulla 150 mk (200 kr) 

Pekka Nevalainen - Hannes Sihvo (toim.) 
Inkeri -- hisloria, kansa, 
kulttuuri 300 mk (400 kr) 


Irja Hiiva 
Försvisningen 

Ania Monahof 
THIflyklen 


100 kr 
150 kr 


Aapo Metiäinen 
Inkerin evankelisluterilaisen 




Ania Monahof 
Mol sf jämän 


150 kr 


kirkon 350~vuotismuislo~ 








julkaisu 


40 m k (100 kr) 


Postikortti 




Äänilevyjä 




Tyttö Tuutarin puvussa 


2:50 kr 


Inkerikuoro 
Nouse Inkeri ym. 

Lauri Santtu 
Murrejuttuja 


15 mk (25 kr) 
15 mk (25 kr) 


Ingria 

Ruotsinkielinen aikakaus- 
lehti 

T-paita 


50 kr 
100 kr 


Gävlen kuoro 


30 mk 






Arvo Survo 
Omall maali, kasetti 

Inkeriläisten Viestin 
irtonumeroita 


55 mk (100 kr) 


Tilauksia ottaa vastaan 

Armas Paakkonen 
Tingsgatan 35 
50253 Boräs 




Saimi Tuukkanen 




puh. ja FAX 033-101 988 




Elämäni Helminauha 


40 mk 


Postisiirtotili 626047-5 




Rintaneula Inkerin 
vaakuna 

Inkerin kartta 


10 mk (10 kr) 
70 mk 


sekä 

Annikki Kelo 

Inkerikoti, Karjalatalo, Käpylänkuja 1, 

00610 Helsiki 


Inkerin kartta 1849, 




Puh. (90) 793 796 ti klo 18.30-20.00 


saksankiel. 


50 mk (50 kr) 


Postisiirtotili Hki 30636-4 





Vammalan Kirjapaino Oy 1993 

Inkeriläisten viesti 



Toimitus 

Päätoimittaja 

Markku Pyysiäinen 

Puh. (90) 191 3947 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili Hki 30636-4 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 - 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Inkeriläisten Yhdistys ry 

Pj. Keijo Korkka 
Halvarinkatu 9, 20900 Turku 
Puh. (921) 580 201 

Tilaushinta 1993 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boras 
Puh. ja Fax 033-101 988 

Sivistyssäätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 146660-1 
Pankki KOP 103150-1202761 



Kansi: Vainon vuosina Inkerin kirkkoa ovat pi- 
täneet hengissä mummot Nyt on tullut kirkon 
vuoro hoitaa heitä ja pitää huolta heistä. Kuva: 
Jukka Granström 

Mitä rahalla saa? 



»Olemme Neuvostoliiton luhistumisen 
myötä selvittämässä ihmiskunnan his- 
torian suurinta läksyä», sanoo Leino 
Hassinen Kotimaa-lehden haastattelus- 
sa vähän ennen piispaksi vihkimistään. 
Hän ei kykene löytämään historiasta 
yhtä suurta, yhtä pitkäaikaista ja yhtä 
perusteellisesti ajateltua kokeilua, kuin 
neuvostojärjestelmä oli. Se tapahtui 
maailman suurimmassa ja luonnonva- 
roiltaan rikkaimmassa valtiossa. Piti ra- 
kentaa luokaton yhteiskunta, paratiisi. 
Ja nyt ollaan tässä. Lopputulos on hä- 
nen mukaansa järkyttävä. 

Kahden talousjärjestelmän välinen 
kilpailu on ratkennut silmiemme edes- 
sä. Lopputulos on niin selvä, että pa- 
luuta vanhaan ei varmasti enää ole. 
Läntisen markkinatalouden mahtiin us- 
kotaan nyt myös idässä. Raha alkaa 
sielläkin ratkaista yhä enemmän. On 
kuitenkin hyvä muistuttaa mieliin, että 
kaikkea rahallakaan ei saa. 

Rahalla voi esimerkiksi ostaa taloja, 
mutta miten luoda koti, jossa kaikki 
viihtyvät? Rahalla voi hankkia erinomai- 
sen vuoteen, mutta tällä vuoteella voi 
silti yöllä valvoa levoton ja ahdistunut 
ihminen. Rahalla saa viihdytystä, mut- 
ta ei unohdusta. Sillä voi ostaa hylly- 
metreittäin kirjoja, mutta ei viisautta. 

Rahalla saa ruokaa, mutta entä jos 
ei ole ruokahalua? Rahan avulla saa 
lääkkeitä, mutta kuka antaa takaisin ka- 



dotetun terveyden? Rahalla saa yhä hie- 
nompia ja tarkempia kelloja, mutta mis- 
tä hankitaan lisäaikaa elämälle? Rahal- 
la voi ostaa seksiä, mutta mistä löytää 
rakkautta. Rahan avulla voi hankkia it- 
selleen mainetta ja kunniaa, mutta mi- 
ten säilyttää itsekunnioitus? 

Neuvostokokeilu ei tuonut maan 
päälle paratiisia vaan muun ohella pe- 
lottavan arvotyhjiön, Eedenin porttien 
itäpuolella eletään kuitenkin myös län- 
simaissa. Me tunnemme talouselämän 
lait, mutta arvokeskusteluissa olemme 
aika avuttomia. Rahalla ei saa kaikkea. 
Elämän arvot eivät ole ostettavissa. Sie- 
lulle aiheutettua vahinkoa ei korvaa 
edes koko maailman omakseen voitta- 
minen. Siksi Hassisen mainitseman läk- 
syn yhteydessä on sekä idässä että län- 
nessä uudella tavalla pohdittava sitä, 
mikä pohjimmaltaan on ihminen, mikä 
on elämän tarkoitus, millaista on hyvä 
elämä. 




Markku Pyysiäinen 




Juhlava piispanvihkimys alkoi ristisaattueella. Inkerin piispan tunnuksiin kuuluu piispansauva, johon 
on kaiverrettu viisi orjantappuran piikkiä kuvamaan Inkerin viittä kärsimyksen vuosikymmentä sekä 
uutta toivoa kuvaava ankkuri. 



Inkerin kirkko Leino Hassisen 
harteille 



Ilon, liikutuksen ja hämmennyksen tun- 
temuksin noin 800 juhlavierasta Inke- 
ristä ja Suomesta oli sunnuntaina 23. 5. 
1993 todistamassa, kun Leino Pekka 
Päiviö Hassinen vihittiin Inkerin piis- 
paksi. 

Oman piispan saaminen on uusi 
merkkipaalu kirkon jälleensyntymispro- 
sessiss3. ja keskeinen kappale Inkerin 
kulttuurin uudessa nousussa. 

Uuden piispan vihki virkaansa vel- 
jeskirkon, Viron luterilaisen kirkon ark- 
kipiispa Kuno Pajula. Häntä avustivat 
äitikirkon, Suomen luterilaisen kirkon 
piispa Matti Sihvonen ja »isoäitikirkon» 
- kuten virallisessa kutsukirjeessä kuu- 
lemma luki - eli Ruotsin kirkon emeri- 
tuspiispa, sujuvasti suomea puhuva 
Olaus Brännström - tuo »mormors- 
kyrkan» oli kuulemma kovasti huvitta- 
nut ruotsalaisia kirkonmiehiä. 

Avustajien joukossa oli myös Inke- 
rin virkaiältään vanhin pappi, Kupanit- 
san kirkkoherra Arvo Survo, Leino 
Hassisen poika, Zairessa lähetystyössä 
työskennellyt Janne Hassinen sekä 
Venäjällä toimivan Saksan luterilaisen 
kirkon apulaispiispa Georg Kretsch- 
mar. Venäjällä asuvat saksalaiset ovat 
kokeneet hyvin samankaltaisia kohta- 
loita kuin inkeriläiset. Myös saksalaisia 
yhdyskuntia on hajallaan ympäri entis- 
tä Neuvostoliittoa. 



Suomalaisia Tyynelle merelle asti 

Paimennettavia Inkerin kirkon piis- 
palla riittää Viipurista Vladivostokiin 
saakka. Piispan toimialueeksi on mää- 
ritelty Venäjän federaatio. Inkerin kir- 
kon piirissä toimialue olisi oikeastaan 
haluttu määritellä vieläkin laajemmak- 
si, koska inkeriläisiä asuu muuallakin 
entisen Neuvostoliiton alueella. 

»Kun vuodenvaihteessa mietin, läh- 
teäkö vielä 68-vuotiaana Inkerin kirkon 
kutsumana paimenvirkaan», Leino Has- 
sinen sanoi saarnassaan, »aprikoin, 
onko tolkkua ruveta tällä iällä kiertä- 
mään Inkeriä ja Karjalaa, Muurmanskia 
ja Siperiaa, Uralia ja Kasakstania. Ei sii- 
nä paljon järkeä ole, mutta matkaan 
vain!» 

Saarnassaan Leino Hassinen painotti 
kirkon ulospäin suuntautuvaa lähetys- 
kutsumusta: 

»Vastattuani tähän Inkerin kirkon ve- 
toomukseen myöntävästi näen yhdes- 
sä monien muiden suomensuomalais- 
ten kanssa vaivaa siitä, että Inkerin kirk- 
ko voisi olla Kristuksen todistaja täällä 
Pietarin seuduilla, Karjalassa, suomen- 
sukuisten kansojen keskuudessa ja aina 
Tyynelle valtamerelle asti, missä lienee- 
kin tämän kirkon seurakuntia ja jäse- 
niä.» 

Hassinen painotti myös, että Inkerin 




Piispanvihkimyksen suoritti Viron kirkon arkkipiispa Kuno Pajula. Yksinkertaista pellavasta kudottua 
viittaa uuden piispan harteille sovittamassa Arvo Survo ja Janne Hassinen (vas.). 



kirkon johtajan tehtävä kuuluu inkeri- 
läisten itsensä keskuudesta nousseelle 
inkerinsuomalaiselle. »Mutta kun kirkol- 
liskokousedustajat katsovat, että tässä 
jälleenrakentamisvaiheessa tarvitaan 
apua Suomesta, silloin on pantava har- 
tiat alle.» 

»Tässä vaiheessa, 90-luvulla on mei- 
dän suomalaisten - osaltaan myös ruot- 
salaisten - tehtävä kantaa vastuuta sii- 
tä, että Inkerin kirkko pääsee nouse- 
maan jaloilleen.» 

»Minä olen kantoraketti, jonka tehtä- 
vänä on auttaa Inkerin kirkko radalleen 
ja sitten pudota avaruusromuna Suo- 
meen. Kantoraketista ei kysytä, kuinka 
kauan se paloi, vaan paloiko se kyllin 
voimakkaasti niin, että satelliitti pääsi 
radalleen», Leino Hassinen kuvasi kut- 
sumustaan. 



Kirkon edustaja ulospäin 

Perinteisesti piispa on ollut kirkon 
yhtenäisyyden vaalija ja sen ykseyden 
symboli. »Piispa on hiippakunnassaan 
seurakuntien ja pappien ylin kaitsija», 
määrittelee Inkerin kirkon kirkkojärjes- 
tys. Piispan tärkeä tehtävä on myös 
edustaa kirkkoa ulospäin suhteessa 
muihin kirkkokuntiin ja viranomaisiin. 

Huhtikuun lopussa presidentti Boris 
Jeltsin antoi ukaasin, jonka mukaan val- 
tion takavarikoima omaisuus on palau- 
tettava entisille omistajilleen. Inkerin 
kirkon osalta tämä merkitsee kirkkojen, 
kappelien, koulujen, maatilojen ja asun- 
tojen palauttamista. Inkerin kirkko on 
jo jättänyt luettelon vaatimuksistaan vi- 
ranomaisille, ja tätä luetteloa tullaan vie- 
lä tarkentamaan. 



Inkerissä pääosin suomalaisrahoituk- 
sella toteutetut mittavat rakennushank- 
keet saavat vielä jatkoa - sekä Petros- 
koissa että Sortavalassa kirkko on saa- 
massa rakennusoikeudet keskeisiltä 
paikoilta - mutta painopiste on siirty- 
mässä entistä enemmän kirkon työnte- 
kijöiden koulutukseen. 

Kirkkojen rakentamiseen käytetty 
raha on myös suhteutettava siihen ta- 



loudelliseen ahdinkoon, jossa esimer- 
kiksi monet syrjäkylillä asuvat vanhuk- 
set elävät. Kirkko ja sen diakoniatyö 
joutuvat ottamaan kantaa myös talou- 
dellisen ahdingon mukanaan tuomiin 
lieveilmiöihin kuten alkoholismiin ja 
perheissäkin esiintyvään väkivaltaan. 



Teksti: Mika Nyman 
Kuvat: Jukka Granström 



Vaikeuksien kautta 
vankilaan 



Elintarvikekuljetusta inkeriläisille 

Skarabergshjälpen-niminen avustusjär- 
jestö, joka on kuljettanut paljon huma- 
nitääristä apua Ruotsista Puolaan ja Vi- 
roon, kävi hiljattain viemässä elintarvik- 
keita Inkeriin. Vaiherikkaasta retkestä 
kertoo Spankkovan seurakunnassa In- 
kerissä syntynyt Oskar Björklund, 
joka toimii virolaisten pappina Länsi- 
Ruotsissa. 

Kevättalvella 1993 lähdimme mat- 
kaan Anna Karenina -laivalla. Meillä oli 
lastinamme 7 tonnia lahjatavaraa, pää- 
asiassa syväjäädytettyä lihaa, makaro- 
neja, voita, saippuaa ja jonkin verran 
vaatetavaraa ja lääkkeitä. Lastin arvo oli 
vähän yli miljoona Ruotsin kruunua. 
Kuljetukseen tarvittavan pakastinkuor- 
ma-auton olimme saaneet maksutta 
käyttöön kuljetusliikkeestä. 

Mukana meitä oli kuusi henkeä: mat- 



kan vetäjänä Ulla Boström, joka halusi 
minut mukaan käymään jossain vanki- 
lassa. Otin yhteyttä Venäjän konsuliin 
Vjatseslav Karavajeviin Göteborgissa, 
mutta hän sanoi, ettei vierailu järjesty 
niin nopeasti. 

Uskonystäväni Aleksander Halttu- 
nen Örebrosta suositteli avun kohteek- 
si lastenkotia Kupanitsan seurakunnas- 
sa Lopitsan kylässä. Eräänä vastaanot- 
tajana meillä oli myös Puskinon kau- 
pungissa sijaitseva neurologinen laitos, 
jossa asuu 400 vanhusta ja 69 sairasta 
lasta. 

Sotaa byrokratian kanssa 

Pietarin tullissa meitä käskettiin vah- 
vistamaan paperit eräässä toisessa ra- 
kennuksessa. Matka sinne oli pitkä, 
mutta onneksi tuli eräs minun monista 
serkuistani, joka asuu Pietarissa, ja vei 



meidät autolla. Sieltä meidät lähetettiin 
edelleen toiseen rakennukseen, jossa 
meille selitettiin, että vuoden 1993 alus- 
ta on astunut voimaan määräys, jonka 
mukaan kaiken humanitaarisen avun 
on mentävä pormestari Anatoli Sobt- 
jakin toimiston kautta. 

Meillä oli vain vähän aikaa käytettä- 
vissä, koska laivamme palaisi jo seu- 
raavana päivänä. Saimme puhumalla 
sulatetuksi tärkeännäköisten virkamies- 
ten sydämet, vaikka Pietarissa puhalsi- 
vatkin siperialaiset viimat. Puoli päivää 
palelimme, odotimme ja rukoilimme, 
että venäläiset viranomaiset suostuisi- 
vat ottamaan vastaan lahjoituksemme, 
jonka arvo oli melkoinen! 

Lisää pulmia ilmenee 

Olin tiedottanut tulostamme Pietaris- 
sa asuvalle ja työskentelevälle asianaja- 
jalle, jonka olin viime vuonna kastanut 
ja konfirmoinut. Hän ilmestyikin sata- 
maan juuri, kun paperimme valmistui- 
vat. 

Tilasimme taksin koko päiväksi 70 
dollarilla. Sitten lähdimme kohti vanki- 
laa, jonka nimi on Ristit. Ensiksi saim- 
me sielläkin vastaukseksi: »Njet! Njet!» 
mutta aikamme puhuttuamme alkoivat 
vankilan ruosteiset portit avautua. Mei- 
dän automme oli ensimmäinen ulko- 
maalainen avustusauto, joka sai luvan 
peruuttaa vankilan pihalle. 

Ristit on nuorison tutkintovankila. 
Virallisesti siellä sanotaan olevan 1500 
vankia, mutta meidän asianajajamme 
sanoi, että 5000 on lähempänä totuutta 
oleva luku. Siellä näkyi myös raskaana 
olevia naisvankeja. Puhelin vankien 
kanssa. He kysyivät, kenelle tavarat on 
aiottu. Kun sanoin, että heille, he nau- 
rahtivat ja arvelivat, etteivät koskaan 
näkisi niitä tuotteita. Sanoin heille: »Te 



olette nyt omin silmin nähneet nämä 
3000 kiloa tavaroita ja nyt te voitte vaa- 
tia, että saatte nämä käyttöönne. Ja 
asianajajamme, joka työskentelee näi- 
den vankien hyväksi, tulee myös omal- 
la tavallaan valvomaan, kenen suihin 
ja käsiin tavarat joutuvat.» 

Vankilan johdolle oli myös kirjoitet- 
tu, että jos tavarat menevät oikeaan 
kohteeseen, tulee myöhemmin uusi lä- 
hetys kaikkia niitä tavaroita, joita he tar- 
vitsevat. 

Saavuimme Puskinoon 10. päivänä 
maaliskuuta. Kun koputin laitoksen joh- 
tajan Lydia Poltjikovin huoneen ovel- 
le, hän oli juuri lukemassa meidän kir- 
jettämme. Venäjällä oppii tulemaan iloi- 
seksi, jos kirje tulee perille yleensä sa- 
mana vuonna! 

Kuorman purkaminen kävi ripeästi ja 
meille tarjottiin teetä ja punajuurisop- 
paa. Matka jatkui, mutta vaikka meillä 
oli mukana uusi Inkerin kartta, kado- 
timme äkkiä yhteyden taksin ja kuor- 
ma-auton kesken. Odottelimme tunnin, 
mutta emme voineet lähteä suurella 
kuorma-autolla etsiskelemään. Oli teh- 
tävä päätös: jatkaako matkaa omin päin 
Kupanitsaan lastenkotiin vai palatako 
Pietariin. Oli, kuin olisi pitänyt päättää 
ruton ja kuoleman välillä! 

Tunnetko tien vai luuletko 
tuntevasi? 

Päätimme lähteä kartta apunamme 
Kupanitsaan. Kuljettaja luotti minuun, 
olinhan syntynyt Hatsianan synnytyslai- 
toksella, pitihän minun muistaa tie! 
Kolppanassa eksyimme pimeässä ja 
kuljettaja jo kimpaantui, mutta Paarit- 
saan johtavalla tiellä tiesin taas, missä 
mennään, ja tunsin oloni kotoiseksi. 
Matkasimme Voiskovitsan aseman ohi 
Vanhaan Tääkeliin, minun syntymäky- 



8 




Matkalla Inkeriin Anna Karenina -laivalla. Vasemmalta Oskar Björklund, Ulla Boström, Us Andersson, 
Jolanta Sjölinja autonkuljettaja Kjell Johansson. Kuvasta puuttuu Sven-Olof Ahlberg. 



lääni ja sitten kylään, jossa olin käynyt 
kansakoulua. 

Spankkovassa oli niin pimeää, etten 
nähnyt kotikirkkoni raunioita. Mutta 
muistoissa istuin siellä isän ja äidin 
kanssa joulukirkossa, muistin jopa ro- 
vasti Juho Varosen saarnan 60 vuoden 
takaa. Kiitollisuus vanhempia kohtaan 
nousi valtavana. He opastivat minut ru- 
kouksen tielle; ei haitannut, vaikka naa- 
purin pojat haukkuivat minua profee- 
tan lapseksi. 

Monen mutkan ja hankaluuden kaut- 
ta tulimme Lopitsan kylään, mutta ei 
siellä mitään lastenkotia ollutkaan. Oli 
jatkettava matkaa vielä muutama kilo- 
metri, ennen kuin saavuimme Silikovit- 
kaan, jossa etsimämme lastenkoti oli, 
puoli kilometriä suurelta tieltä. Auton- 
kuljettajamme kieltäytyi ajamasta sinne 



peläten auton juuttumista kinoksiin. 

Siispä minä lähdin juoksemaan koh- 
ti lastenkotia. Talossa nukuttiin, ja minä 
aloin pommittaa ikkunoita lumipalloil- 
la ja huusin, minkä kurkusta irti sain, 
että avatkaa. Eräs vaimoihminen katsoi 
ulos ikkunasta hyvin pelästyneenä. Se- 
litin, että olimme tulleet Ruotsista saak- 
ka tuomaan heille ruokatavaraa. Nyt on 
saatava kuorma äkkiä puretuksi, sillä- 
meillä oli jo kiire laivaan. 

Täti tuli ulos kiireen kaupalla. Me- 
nimme naapuritaloon, jossa saimme 
hereille kolme nuorempaa naishenki- 
löä, jotka myös ihmettelivät, mikä ros- 
vojoukko heidän kimppuunsa kävi. 
Vähän aikaa neuvoteltuamme päätim- 
me mennä herättämään laitoksen joh- 
tajan Valentina Vasiljevan. Ja Valen- 
tinahan oli pahalla päällä: »Miksi näin 

myöhään tulette? Miksi ette voi ajaa au- 
tolla perille saakka? Kaikki venäläiset 
autot ajavat perille! Luulettekos, että 
rupean tässä seisomaan koko yön vah- 
dissa!» 

Kuljettajamme kimpaantui ja sanoi: 
»Päätä äkkiä, mitä tehdään. Joko puram- 
me kuorman tähän lumihankeen tai 
viemme sen takaisin Pietariin.» Hetken 
mietittyään johtajatar sanoi: »Purkakaa 
tähän lumihankeen.» Ennen kuin saim- 



me purettua loput 2000 kg kuormas- 
tamme, tuli paikalle lisää väkeä ja jopa 
pieni kuorma-auto. Kun kaikki oli val- 
mista, Valentina Vasiljeva suuteli meitä 
poskelle rauhan merkiksi. 

Sellainen oli avustusmatkamme Inke- 
riin. Herra oli todella kanssamme siu- 
naten ja varjellen. Kiitos Taivaan Isälle! 



Teksti: Oskar Björklund 
Kuva: Sven-Olof Ahlberg 



Kajannin rippilapset koolla 



Rippikoulun 50-vuotisjuhlaa vietettiin 
viime toukokuun 30. päivänä Pyhän 
Laurin kirkossa Lohjalla. Noin 30 rovasti 
A. Kajannin oppilasta kokoontui rip- 
pi-isänsä haudalle ja inkeriläisten muis- 
topatsaalle. Kukkaset laskettiin ja valo- 
kuvia otettiin. 

Lohjan seurakuntatalossa keskustel- 
tiin A. Kajannin tyttären kanssa ja kuun- 
neltiin vuonna 1963 tehtyä kasettia, jolla 
Kajanti muistelee inkeriläisiä. 

Rippikoulutovereita oli tullut muisto- 
juhlaan Tallinnasta, Turusta, Helsingis- 
tä, Toijalasta, Lohjalta. Kaikki he olivat 
kiitollisia Lohjan kirkkoherralle Kaiku 
Mäenpäälle, joka apulaisineen järjesti 
koko ohjelman. Tallinnasta saapuneil- 
le oli varattu majoitus seurakunnan lei- 
rikeskuksessa. Juhlasta kirjoitettiin myös 
paikallisessa Länsi-Uusimaa -lehdessä. 

Rippikoulutoverit erosivat toisistaan 
kiitollisin mielin ja toivoivat pikaista ta- 
paamista. 

Teksti: Lempi Pitsi 




Rippikoulutytöt Inkeri Könönen, Aino Laukkonen 
ja Lempi Rinkinen. 

Rovasti Akseli Kajanti oppilaittensa ympäröimänä heinäkuussa 1943. 




Samaa rippilasten joukkoa 50 vuotta myöhemmin. 

Välähdyksiä inkeriläisten 
kesäjuhlilta Ruotsissa 



Viikonloppuna 21.-23. 5. 1993 viettivät 
Ruotsin inkeriläiset jo perinteelliseksi 
tullutta kesäjuhlaansa. Juhla oli 46. pe- 
räkkäin vietetty inkeriläisten kesäjuhla 
Ruotsissa, ja juhlapaikkana oli tänä 
vuonna Värmlannin maakunnan pää- 
kaupunki Karlstad, joka sijaitsee noin 
300 kilometriä Tukholmasta länteen 
päin. Juhlista vastasi paikallinen Värm- 
lannin Inkeri-kerho. 

Juhlakansaa oli koolla samanaikaises- 
ti yli parisataa henkeä. Kutsuvieraista 
mainittakoon Inkerin Liiton puheenjoh- 
taja Vladimir Kokko Inkeristä, Eestin 
Inkerin Liiton puheenjohtaja Toivo Ka- 
banen, Tallinnan inkeriläinen lauluryh- 
mä, Kothla-Järven (Eesti) tanhujoukkue 
ja laulaja Jassi Zahharav sekä hänen 
säestäjänsä Zoja Hertz Eestistä. Karja- 
lan Suomalaisten Inkeri-liiton puheen- 
johtaja Juho Mullonen ja Skuoritsan 
kirkkokuoro Inkeristä olivat myös kut- 
suttu juhliin, mutta eri syistä eivät voi- 
neet tulla. Kutsuvieraihin kuului myös 
Ruotsin inkeriläisten oma pappi Jussi 
Jänis. 



Inkeristä, Toivo Kabanen Eestistä ja 
Ruotsin Inkeri-liiton johtokunta pu- 
heenjohtajansa Armas Paakkosen joh- 
tamana. Tilaisuudessa keskusteltiin ja 
tehtiin päätöksiä useammasta yhteises- 
tä asiasta kuten tehokkaammasta yhtey- 
denpidosta, tukemisen laajentamisesta 
ja kehittämisestä, liittojemme jäsenleh- 
tien yhteistyöstä, lehtien levittämisestä 
ym. 

Tilaisuuden jälkeen piti Ruotsin In- 
keri-liitto vuosikokouksensa. Päätöksis- 
tä voi mainita, että toimintavuodeksi 
tulee vastaisuudessa kalenterivuosi. Se 
merkitsee, että vuosikokous siirretään 
kesäjuhlien yhteydestä pidettäväksi vii- 
meistään maaliskuussa. 

Avajaistilaisuudessa perjantai-iltapäi- 
vänä saimme terveisiä Inkeristä, Eestis- 
tä ja Ruotsin paikallisilta Inkeri-kerhoilta 
ja nautimme yksinlaulusta sekä laulu- 
ja tanhuryhmän esiintymisistä. Myö- 
hemmin illalla kokoonnuimme Vänern- 
järven rannalle tulien ääreen paista- 
maan makkaraa, tapaamaan entisiä ys- 
täviä ja tuttavia ja tutustumaan uusiin. 



Neuvotteluja yhteisistä asioista Inkerin kylät dokumentoidaan 



Neuvottelutilaisuuteen, joka oli järjes- 
tetty perjantaina 21. 5- ennen varsinai- 
sia juhlia, osallistuivat Vladimir Kokko 



Lauantaiaamupäivän seminaari käsit- 
teli lähinnä Inkerin kyliä, aloitettua 
maanjakoa Inkerissä ja paluumuuttoa 



12 




Inkerin Liiton puheenjohtaja VVIadimir Kokko ja Ruotsin Inkeri-liiton varapuheenjohtaja Toivo Folkes- 
ten vetämässä seminaaria Inkerin kylistä, maanjaosta Inkerissä ja paluumuutosta Inkeriin hajaan- 
nuksesta. 




Hartaushetki Sundsta-koulun puistossa oli tunnelmallinen ja puhutteleva tilaisuus. Kuvassa Tallinnan 
lauluryhmä, laulaja Jassi Zahharavja pastori Jussi Jänis. 

hajaannuksesta takaisin Inkeriin. Toi- 
vo Folkesten Västeräsin Inkeri-kerhos- 
ta aloitti seminaarin kertomalla Inkerin 
kylien merkityksestä ja teroitti kylien 
dokumentoinnin tärkeyttä (Inkerin his- 
toria on sen kylien historia). Hän esitti 
myös varjokuvien avulla oman kotiky- 
länsä Savotan (Järvisaari) historiaa ja 
kylän sekä sen asukkaiden (Vainosen 
suvun) kohtaloa ja heidän nykyisiä 
asuinpaikkoja. 

Vladimir Kokko vastasi sen jälkeen 
Toivon esitelmän yhteydessä esiintynei- 
siin kysymyksiin, korosti Aleksei Krju- 
kovin tekemää suuriarvoista työtä In- 
kerin kylien dokumentoinnissa ja ker- 
toi seikkaperäisesti maanjaon ja paluu- 
muuton nykyisestä tilanteesta. Toivo 
Kabanen kertoi Eestin uutisia näistä 
asioista, ja vilkas keskustelu seurasi sen 
jälkeen. 

Seminaarin ja vuosikokouksen jäl- 
keen seurasi ulkoilmahartaushetki 
Sundsta-koulun puistossa. Tässä Jussi 
Jäniksen johtamassa herkässä tilaisuu- 
dessa esiintyi myös Jassi Zahharav ja 
Tallinnan lauluryhmä. 

Iltapäivällä vietiin läpi poppipelin 
loppuottelu ja viestikilpailu pikkuisen 
Sundsta-järven ympäri. 

Diplomeja Inkeri-illassa 

Yksi juhlien kohokohdista oli Inke- 
ri-ilta lauantai-iltana Sundsta-koulun 
suuressa aulassa. Esiintyjistä mainitta- 
koon Jassi Zahharav ja Zoja Hertz, Tal- 
linnan lauluryhmä ja Kothla-Järven tan- 
huryhmä. Armas Paakkonen kertoi 
Ruotsin Inkeri-liiton toiminnasta ja 
jakoi liiton diplomin länsäoleville tämän 
vuoden diplominsaajille Lempi Kuor- 
tille ja Katarina Vaskiselle Västeräsis- 
ta. Toiset diplominsaajat saavat diplo- 
minsa lähinnä Tuutarin ja Turun kesä- 



juhlilla. 

Juhlapuheen piti Vladimir Kokko. 
Hän toi esille ajatuksia Inkerin nykyi- 
sestä tilanteesta tarkkaavaiselle kuulija- 
kunnallensa. Hän kertoi myös ainutlaa- 
tuisen uutisen, että seuraavana päivä- 
nä vihitään Keiton kirkossa itsenäiselle 
Inkerin kirkolle oma piispa, ja lausui 
lopuksi kaikki tervetulleiksi Juhannuk- 
sena Tuutarin kesäjuhlille. Tilaisuudes- 
sa jaettiin myös mitalit poppi- ja viesti- 
kilpailuista ja voitot arpajaisista. 

Toinen juhlien kohokohta oli juma- 
lanpalvelus ja HPE sunnuntaiaamuna 
läheisessä Norrstrandin kirkossa. Jussi 
Jäniksen saarna liikutti kuulijoita, niin 
kuin myös Jassi Zahharavin, Zoja Hert- 
zin ja Tallinnan lauluryhmän esiintymi- 
nen. 

Kuuluttajana juhlilla toimi Värmlan- 
nin Inkeri-kerhon puheenjohtaja Yrjö 
Airiman ja hänen apulaisensa Annelie 
Jonasson. Kuulutukset tehtiin yleensä 
sekä suomeksi (Yrjö) että ruotsiksi (An- 
nelie), kun varsinkin nuoremmat ja 
ruotsalaiset perheenjäsenet eivät aina 
ymmärrä suomea. Myös puheista tul- 
kittiin osa ruotsiksi. 

Lopputilaisuuteen hiljenimme hai- 
kein mielin jäähyväishetken lähestyes- 
sä. Jassi ja lauluryhmä vaikuttivat mei- 
hin vielä kerran, ja Toivo Folkesten ke- 
hoitti meitä pitämään tärkeimpänä teh- 
tävänämme muistaa ja tukea vaikeuk- 
sissa olevia veljiämme ja sisariamme. 
Jussi Jänis kiitti lopuksi juhlan järjestä- 
jiä ja tilaisuus päätettiin kiitosvirrellä. 

Pysyvänä muistona juhlilta on kiitol- 
lisuus siitä, että taas saimme tavata toi- 
siamme, kokea yhteenkuuluvaisuutta ja 
veljeyttä ja että saimme uusia voimia 
tuleville päiville. 



Teksti: Toivo Folkesten 
Kuvat: Aino Folkesten 

Lahtelaiset Viron inkeriläisiä 
tapaamassa 



»Nythä myö lähetääkii Virroo ihan jus- 
tijaa. Koittakaa pyssyy kiesilöil.» On var- 
hainen aamu; koleaa ja sumuista. Lah- 
den torin reunaan kerääntyy ennen ku- 
konlaulua nousseita matkalle lähtijöitä. 
Loput koukitaan matkan varrelta. 
Arvo Korkkinen matkan yleisenä ja 
Marja Rämö hengellisenä johtajana toi- 
vottavat tervetulleiksi ja varoittelevat 
kadunpesijäautosta: »Mänkää vällee ot- 
tamaa pois tavaranna, ennenkö ne läh- 
töö uimaa!» Reissu-Ruoti ja kuljettaja 
Seppo Lind suuntaavat kohti Helsin- 
kiä ja Viroa. Mukana on 20 inkeriläistä 
ja ystävää. Laukut ovat pullollaan ih- 
misten lahjoittamaa, vietäväksi Viroon 
tarvitseville. 



Tallinnan kautta Tarttoon 

Roslagen-laivan vietyä meidät Tallin- 
naan saimme oppaaksi Toivo Hollon. 

Osa vaatteista toimitettiin jo tässä vai- 
heessa vanhuksille, joiden eläke Viros- 
sa on noin 200 mk kuukaudessa. 

Matkalla Tarttoon poikkesimme 
Anna-kirkossa. Siellä muuan nainen oli 
vahtimassa arkkua, jossa lepäsi hänen 
naapurinsa. Ulkona vanha mies luuti 
polkua. 

Aino Lehtinen jäi sukuloimaan Tart- 
toon ja Veikonkin piti tavata joku, 
mutta treffit epäonnistuivat. Ajoimme 
kumpuilevien maisemien halki, näim- 
me haikaran pesiäkin. Matka sujui kes- 
keytyksettä. Hotel Kubijasasa yövyt- 
tyämme matka jatkui kohti Petseriä. 



Suur-Munamäellä nuoret juoksivat ja 
vanhemmat kävelivät 317 metriä kor- 
kealle mäelle. 

Erään kirkon luona tapasimme inke- 
riläisiä vanhuksia, harmaa-, vihreä- ja 
mustatakkiset naiset. Mustatakkiselle 
annoimme vaatelaatikon. Hänellä oli 
halvaantunut mies, ilmeisesti heillä oli 
ns. »24 tunnin rajanylitys-avioliitto». Nai- 
nen pyysi, että Toivo Hollo aikanaan 
hautaisi hänet, ja Hollo sanoi toteutta- 
vansa toiveen; ettei ketään jätetä maan 
päälle. 

Vihreätakkisella naisella oli sisar Sak- 
sassa. Harmaatakkinen oli sisaruksineen 
ollut sotalapsena Helsingin Kalliossa 
lastenkodissa. Hän oli joutunut alaikäi- 
senä tyttösenä tulkkaamaan herroille 
hammaslääkärikäynnillä. Myöhemmin 
lapset olivat lähteneet etsimään äitiään 
Virosta, mutta eivät olleet löytäneet. Oli 
kyyneliin saakka järkyttävää kuulla näi- 
den mummojen tarinoita. Ritvakin ihan 
itki köyhimmän mummon kaulassa. 

Muistot heräävät eloon 

Vörun keskustassa paikallisten inke- 
riläisten talossa alkoi kello 15 vastaan- 
otto. Oli kohvit ja tsaijut, läski- ja silli- 
voileivät tarjolla. Ohjelmana oli laulua 
ja kitaransoittoa. 

Katri Kägönen oli kotoisin Tuuta- 
rin Kippolan kylästä, samasta kylästä 
kuin Arvo ja minä, Maria, Korkkisen 
Matin ja Katrin lapset. Hän tunsi mei- 
dän omaiset Kippolasta. Arvo-veljeni 

Vörun inkeriläiset jotka järjestivät kahvitilaisuuden, ympäröivät kirjoittajan Joka nähdään kuvassa 
keskellä. 




Kubijan mummot odottavat pysäkillä lahtelaisia. 

yritti sanoa jotakin, mutta ei sanotuksi 
saanut, niin paljon tämä tapaaminen 
häntä järkytti. Minäkin itkin. Kaipa ne 
lapsuuden aikaiset haavat vieläkin tun- 
tuivat; äitimmekin oli ollut maan po- 
vessa jo toistakymmentä vuotta. 

Arvo yritti kysyä heiltä, oliko miehet 
ammuttu tai olivatko he nääntyneet Si- 
periaan. Sehän oli meidänkin isämme 
kohtalona. Isän muisto teki yhä kipeää; 
lapsena saimme kokea isän puutteen 
hirveänä. Olimme joutuneet Rantasal- 
melle vuonna 1943, ja isämme Matti 
Korkkinen vietiin sieltä, Voinsalmen 
kylästä, suoraan heinäpellolta. Arvo oli 
nähnyt tapahtuman 26. 8. 1945 ja jär- 
kytyksissään mennyt metsään ja pysyi 
siellä iltaan asti suremassa. Muistan 
odottaneeni isää silloin, mutta meille 
tuli vain naapurin naisia itkemään. Äi- 
timme oli juuri saanut Matti-veljemme, 
joka sai nimen isän muistoksi. 

Katri-äitimme o.s. Myllärinen oli syn- 



tynyt Venjoella 15. 3. 1907 Hän ja hä- 
nen Paavo-veljensä olivat orpoja. Va- 
rakkaat tädit kasvattivat hänet. Katri 
meni naimisiin 18-vuotiaana Nikkisen 
kanssa. Avioliitto päättyi eroon ja en- 
simmäisen lapsen kuolemaan. Äiti meni 
uudestaan naimisiin Matti Korkkisen 
(syntynyt Tuutarissa 15. 12. 1901) kans- 
sa ilman tätien lupaa. Meitä syntyi nel- 
jä lasta. Hilja kuitenkin kuoli. Arvon 
kanssa selvisin jopa Palditskin leiriltä. 

Pärnussa saimme levätä hyvässä ho- 
tellissa. Kävimme torilla ja hyytävän 
kylmässä kirkossa. Väinökin vilustui 
siellä. Aino Lehtinen löytyi Virun park- 
kipaikalta. Toivo Hollo jäi Pärnuun ja 
lupasi toimittaa perille Sarapuun Sylvin 
lahjapaketin vanhalle opettajalle. 

Onnellisen kotimatkan jälkeen oli 
aika suunnitella seuraavaa tapaamista 
ja kuvien katselua Inkeri-kerhossa. 

Teksti ja kuvat: Maria Lahti 



Vetoomus 



Me Lahden seudun Inkerikerholaiset 
olemme päättäneet kerätä rahaa niin 
että voisimme syksyllä lahjoittaa Toivo 
Hollolle Tallinnassa 4000—5000 mark- 
kaa maksavan auton. 

Toivo Hollon kirkko on Vahtseliinas- 
sa, jonne Holloilta on noin 20 kilomet- 
riä. Toivo ajaa matkan polkupyörällä. 
Hollojen talo on syrjäseutua, josta ei ole 
edes linja-autokuljetusta. 

Meillä oli tilaisuus olla Hollojen vie- 
raana. Perheeseen kuuluu vaimon lisäk- 
si kaksi poikaa, Risto ja Kalmer. 

Tarkoitusta varten olemme avanneet 
kirjanpitoomme Toivo Hollon tilin. 
Asian hyväksi olemme jo pitäneet kirp- 



putorin, josta tulot on siirretty tilille; li- 
säksi kerhomme varoista lahjoitamme 
pesämunan. 

Hyvä lukija, haluatko Sinä olla osal- 
tasi auttamassa meitä tässä kunnianhi- 
moisessa asiassa. Se olisi Hollojen per- 
heelle mahtava asia. 

Kun hanke on toteutunut ja Toivo 
Hollolle on auto Tallinnassa luovutet- 
tu, tulemme kertomaan asiasta tämän 
lehden palstoilla. 

Tili jolle voit avustuksesi laittaa on: 
KOP Lahti Inkerikerho 129860-541736 
merkinnällä: Hollolle auto. Terveisin 
Inkeri-kerhomme puolesta rahastonhoi- 
taja Arvo Korkkinen. 

Aitovierittä 



Käynti kirjastossa vaikuttaa aina mieltä 
kohottavasti: niin paljon viisautta yhdes- 
sä paikassa. Jos kaunis kirjastoraken- 
nus on päässyt rapistumaan, niin kuin 
Viipurissa, on tärkeää tehdä kaikki voi- 
tava sen pelastamiseksi. Kirjastojen 
merkitys onkin nyt laman aikana sel- 
västi noussut. Nyt on aivan erityisen tär- 
keää taistella sen puolesta, etteivät 
maailman parhaan kirjastoverkon pal- 
velut tulisi maksullisiksi. 

Me suomalaiset olemme tunnetusti 
ahkeria lukijoita. Lehdet tosin kertovat, 
että Suomessa voi olla ministerin pal- 
lilla mies, joka kehuu sillä, ettei ole 
vuodessa lukenut yhtään kirjaa! 

Helsingin Yliopiston kirjastoa voi 
hyvin nimittää kirjallisuusmuseoksi. 
Siellä säilytetään jokaista Suomessa il- 
mestynyttä julkaisua, mainoslehtisiä 
myöten. Sieltä puuttuu vain Daniel Me- 
delplanin Puuaapinen. Kokoelmiin 
kuuluu noin kolme miljoonaa nimiket- 
tä. Jo rakennustaiteellisesti tämä Enge- 
lin piirtämä talo kattomaalauksin koris- 
teltuine saleineen on ihana käyntikoh- 
de. 

Suomalaisen Kirjallisuuden Seuran 
arkisto on erityisesti inkeriläisille oikein 
aarreaitta: pelkkä Larin Parasken nimen 
mainitseminen avaa laajat kokoelmat 
ihmeteltäviksi. Pyynnöstä halukkaat 
saavat sinne käynnin järjestymään. 

Kaikkein ihanin kirjallisuusmuseo, 
mihin tähänastisessa elämässäni olen 
päässyt, on Prahassa Strahovin luosta- 
rin yhteydessä sijaitseva Kansallisen Kir- 
jallisuuden Muistomerkki. Koko luos- 
tarialue eri tyylisuuntia edustavine ja eri 



aikakausilta peräisin olevine osineen on 
koko maanosamme huomattavimpia ra- 
kennustaiteellisia muistomerkkejä. 
Luostarin perusti Böömin kuningas Vla- 
dislaus I vuonna 1140. Sen kirkossa 
soitti Mozart aikoinaan urkuja. 

Strahovin kirjastoon on kerätty vuo- 
sisatojen mittaan käsittämättömän ar- 
vokkaat kokoelmat kirjoja, käsikirjoi- 
tuksia, kirjalilijoiden jäämistöjen doku- 
mentteja, taidekokoelmia jne. Kielletty- 
jen kirjojen hyllyssä tarkkasilmäinen 
nuori oppilaani havaitsi myös Agrico- 
lan teokset. »Miten ihmeessä?» kyseli 
hän. Selitys lienee siinä, että 1500-lu- 
vulla luterilainen uskonpuhdistaja kau- 
kaisesta Suomesta oli Strahovin luosta- 
rikirjaston luokituksessa pahasti väärä- 
oppinen. 

Barokkityylinen Teologinen sali on 
koristettu suurilla maapalloilla, jotka 
ovat 1700-luvulta. Suurissa lukutelineis- 
sä on kuvitettuja käsikirjoituksia ja in- 
kunaabeleita. Strahovin Evankeliumikir- 
ja n. 900-luvulta on saanut kansiinsa 
upeat jalokivikoristeet myöhempinä 
vuosisatoina. 

Filosofisessa salissa on kullatut päh- 
kinäpuiset hyllystöt ja rokokootyyliset 
kattofreskot, jotka esittävät kohtauksia 
ihmiskunnan historiasta. Tänne koottu- 
jen tieteellisten teosten ensipainosten 
arvoa ei voi mitata. 

Mutta mitä yhteistä Tshekin tasaval- 
lan kirjallisuuden muistomerkillä ja Suo- 
men kansalliskirjastolla on? Vain se, että 
oma ylpeytemme, Turun Akatemian 
kirjasto, josta sittemmin tuli Helsingin 
Yliopiston kirjasto, sai alkunsa juuri 

Etsitään 



Etsin yhteyttä inkeriläiseen tyttöön, 
jonka tapasin Ypäjällä vuonna 1945. 
Siellä oli kaksi inkeriläistä maanviljeli- 
jäperhettä. Toisen perheen nimi oli 
Vihta, mutta toista en muista. Tässä toi- 
sessa perheessä oli tyttö, johon tutus- 
tuin heinäpellolla. Tyttö joutui lähte- 
mään Suomesta vuonna 1945 ja lupasi 
kirjoittaa heti rajalle päästyään kortin 
suomalaiselle poikaystävälleen. 

Tietoja odottaa Erkki Nurminen, os. 
Kultarikonpolku 4, 01300 Vantaa, puh. 
90-857 1580. 



Anni Mello ja hänen tyttärensä Nii- 
na. Olivat 1943 Mellukylässä (Loimaa) 
leirillä ja asuivat lopuksi Paattisilla. 

Tietoja odottaa Mirja Hänninen, os. 
Viikkalantie 66, 21330 Paattinen. 



Booris Malinen, joka oli pikkupoi- 
ka 1940-luvulla. Vanhemmat olivat 
makkaratehtaan työläinen Matti Malinen 
ja Helena Malinen, o.s. Ronkuli. Etsi- 
tään myös Helenan tytärtä Soojaa sekä 
Helenan siskoa Lempi Ronkulia, joka 
oli tehdastyöläinen. 

Tietoja odottaa Kirsti Lappalainen- 
Olanader, os. Anna Slangintie 6, 08500 
Lohja As. 



MUISTI LISTA 



INKERI-KUORO 

Inerikuoron harjoitukset alkavat taas 
14. 9. 1993 klo 17 Inkerikodissa. 



Serkkumme (seukkomme) 

Anni Urm 

omaa sukua Marttinen 

synt. Spankkovalla 
5.10.1924 

kuoli Tartossa 
kesäkuun lopussa 1 993 

Annin viimeinen kirje meille 
Suomeen päätyy lauseeseen: 

Jäämme Herran haltuun 
kaikki" 

Toivo, Uljas ja Lilja 



Strahovista. Ruotsi-Suomen sotilaat 
ryöstivät Strahovin 30-vuotisen sodan 
aikana ja kuljettivat sieltä kirjoja sota- 
saaliinaan Ruotsiin. Sieltä 21 kirjaa saa- 
tiin vuonna 1640 Turkuun, ja kansallis- 
kirjastomme sai alkunsa. Turun palon 
jälkeen kirjasto siirtyi Helsinkiin. 



Sanotaan, että kirjallisuus on kanso- 
jen yhteinen muisti. Paikat, joissa sitä 
säilytetään, kiehtovat kummasti mieltä. 
Muodit vaihtuvat, valtakuntien nimet 
muuttuvat, kirjallisuus säilyttää sen, 
mikä yhteisöille on tärkeää. 
Marja Mustakallio 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA SUOMESTA TAI RUOTSISTA 






Suomenkielinen, uudempi kirjallisuus 




Thureson 




Ella Ojala 

Pitkä kotimatka, 




Uija, flyktingflickan frän 




75 kr 


Ingermanland, 


30 kr 


Suomi näkyy, 


75 kr 






Aatami Kuortti 




Muuta: 




Kirkossa, keskitysleirissä, 




Viiri, 


450 kr 


korvessa, 


75 kr 


Tarra Inkerin vaakuna, 


5 kr 


Veljeni sotavangit 


75 kr 










Tarra Inkerin ja Viron lippu, 


5 kr 


Helena Miettinen 








Inkeriläiset maaton kansa, 


75 kr 


Postikortti Örebron muistokivi, 


1 kr 


Hannes Sihvo 




Postikortti Haaparannan kiitoslaatta 


, 1 kr 


Inkerinmaalla, 


75 kr 


Onnittelukortti, 


10 kr 


Mikko Kolomainen 




Pertti Virtaranta 




Inkerin toisinajattelijat, 


25 kr 


Katri Peräläinen, inkeriläis- 




Arvo Survo 




oppaani, 


25 kr 


Neljäs tuuli, 


50 kr 


Isien Usko, muistojulkaisu, 


10 kr 


Lyyli Ronkonen 




Juho Kemppi 




Laps Inkerin, 


100 kr 


Fenno-ingrian tauluja, 


5 kr 


Pekka Nevalainen 




Radan kuoro 




Inkeriläinen siirtoväki Suomessa 




Laula kaikki maa, kasetti, 


35 kr 


1940-luvulla 


100 kr 










T-paita, 


100 kr 


Eeva Mesiäinen 








Maria Kajavan pitkä taival, 


110 kr 


Tilauksia ottaa vastaan 

Armas Paakkonen 




Ruotsinkielinen kirjallisuus: 




Tingsgatan 35 




Toivo Folkesten 




50253 Boräs 




Ingermanländare: Västeräs, 


25 kr 


puh. ja FAX 033-1 01 988 
Postisiirtotili 626047-5 





Ingria 

Ruotsinkielinen aikakauslehti, 50 kr 

Uno Hammarström 

Ingermanländarna som flydde 

tili Sverige, 15 kr 

Oskar Himiläinen 

Främmande fosterland, 50 kr 



sekä 

Annikki Kelo 

Inkerikoti, Karjalatalo, Käpylänkuja 1 , 

00160 Helsinki 

Puh. (90) 793 796 ti klo 18.30-20.00 

Postisiirtotili Hki 30636-4 



Vammalan Kirjapaino Oy 1993 




mii* 

Hr 



NUMERO 9 
SYYSKUU 1993 

Inkeriläisten viesti 



Toimitus 

Päätoimittaja 
Markku Pyysiäinen 
Puh. (90) 191 3947 
Toimitussihteeri 
Marja Mustakallio 
Toimituksen osoite: 
c/o Mustakallio 
Kahisevankuja 6 as. 



3. 02~10 Esco: 



Puh. ja Fax (90 ) 509 3206 

Konttori 

Lehden tilaukset ja osoineet. iäsertrnak^. 

ja tuotetilaukset ym. 

Inkerikoti. Karjalaialo. Käpyiänkuja 1. 

00610 Helsinki 

Puh. (90) "93 "96 ti klo 18.30-20.00 

Annikki Kelo 

Postisiirtotili Hki 30636-4 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 - 800 mk 

1/4 . ■ 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Inkeriläisten Yhdistys ry 

Pj. Keijo Korkka 
Halvarinkatu 9, 20900 Turku 
Puh. (921) 580 201 

Tilaushinta 1993 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivisty ssäötiö 

Hallituksen pj. Keijo Korkka 
Säätiön postiosoite: 
Käpyiänkuja 1 
00610 Helsinki 
Postisiirtotili 146660-1 
Pankki KOP 103150-1202761 

vallistaan, ennen kuin juhlat olivat ohi. Verrat- 

Kieli, historia ja uskonto 



Kirjallisuuden Finlandia-palkinnon pari 
vuotta sitten voittanut Olli Jalonen sanoo 
Kotimaa-lehden haastattelussa (29. 7. 
1993), että kieli, historia ja uskonto luovat 
kansan yhteisen kulttuuripohjan. Kansa, 
jolla on yhteinen kulttuuri, kestää suuria- 
kin mullistuksia. 

Inkeriläisten tulevaisuutta voi tarkastel- 
la tämän väittämän pohjalta, vaikka kysy- 
myksessä ei olekaan mikään itsenäinen 
kansa vaan kansanheimo. Yhteinen kie- 
lemme on suomi, olemmehan nimen- 
omaan inkerinsuomalaisia. Tällä hetkellä 
tätä kieltä puhuvia tai ymmärtäviä inkeri- 
läisiä asuu ainakin Venäjällä, Virossa ja 
muissa entisen Neuvostoliiton alueen mais- 
sa, Ruotsissa, Kanadassa, Australiassa sekä 
tietysti Suomessa. Näyttää siltä, että tule- 
vaisuudessa suomen kieli on suurissa vai- 
keuksissa kaikkialla muualla paitsi Suo- 
messa ja Virossa. En halua syyllistää ke- 
tään, kaikkein vähiten niitä vanhempia, 
jotka vieraassa kulttuuriympäristössä ja 
usein vaikeissa olosuhteissa kasvattavat 
lapsiaan. Kuitenkin kun yhteinen kieli ka- 
toaa, oma identiteetti on vaarassa. Kielen- 
tutkijat voivat tehdä hämmästyttävän pit- 
källe meneviä johtopäätöksiä kielen 
muuntumisen perusteella. Voi olla, että me 
inkeriläiset joudumme pidemmällä tähtäi- 
mellä sopeutumaan siihen, että meillä ei 
enää ole yhteistä kieltä. Suomesta on täs- 
sä asiassa kovin helppo antaa neuvoja, 
mutta silti tätä kehitystä vastaan kannattaa 
taistella. Eiväthän inkeriläiset ennenkään 
ole ilmaiseksi olosuhteiden edessä taipu- 
neet. 

Kahdesta muusta yhdistävästä tekijästä 
en ole niinkään huolestunut. Inkerinsuo- 
malaisilla on yhteinen ainutlaatuinen his- 



toria. Se poikkeaa eräissä suhteissa ratkai- 
sevasti lähialueen muitten kansanheimo- 
jen historiasta. Siitä ollaan kiinnostuneita 
julkisuudessa. Olen huomannut, että yl- 
lättävästi siitä kiinnostuvat myös monet 
sellaiset kolmannen polven inkeriläiset, 
joille nuorina koko inkeriläisyys oli mel- 
ko yhdentekevä asia. Olli Jalonen sanoo, 
että jokaiselle ihmiselle oma kansa on kuin 
rakennus, jota ympäröi jokin voimankal- 
tainen, henki tai aura. Tämä henki saattaa 
putkahtaa esiin jopa sukupolvien siirtolai- 
suuden jälkeen voimakkaana haluna et- 
siä, löytää ja oppia tuntemaan juurensa. 
Olen täsmälleen samaa mieltä. Meillä in- 
keriläisillä on mitä etsiä. Tämän asian osal- 
ta olen vakuuttunut myös siitä, että etsijä 
löytää ja kolkuttavalle avataan. 

Uskontomme on kristinusko sen luteri- 
laisessa muodossa. Senkään häviämisestä 
en ole kovin huolissani. Ihmiskunnan his- 
toria osoittaa, että uskonto on yksi kult- 
tuurin pysyvä juonne. Luterilaisuus ei toki 
ole itsetarkoitus, tätä mieltä ainakin olisi 
Martti Luther, jos eläisi. Mutta jotain luo- 
vuttamatonta siinä on. Sen aistin voimak- 
kaasti kuunnellessani Turun kesäjuhlilla 
Katariinan kirkossa inkeriläisten virrenvei- 
suuta. Uskontomme säilyy, ellemme me 
papit omalla yksioikoisuudellamme sitä 
hävitä. 

Turun kesäjuhlilla sain kuulla Eestin In- 
kerin liiton puheenjohtajalta Toivo Kaba- 
selta, että Viroon ollaan perustamassa 
omaa suomenkielistä Inkeri-lehteä. Tämä 
uutinen antaa uskoa yhteiseen tulevaisuu- 
teen. Tulemme toimimaan yhteistyössä. 

Markku Pyysiäinen 



»Juhlat, joissa itketään» 



Heinäkuun toisena viikonvaihteena ai- 
nakin kaksi tapahtumaa kokosi väkeä 
Turkuun. Suurin osa suuntasi kulkun- 
sa Ruissaloon Ruisrock -tapahtumaan. 
Kaupungin toisella puolella olevassa 
hotelli Ikituurissa taas kokoontuivat in- 
kerinsuomalaiset Suomen kesäjuhlille. 

Me osallistuimme molempiin tapah- 
tumiin. Tyttäreni ystävineen käväisi in- 
keriläisten juhlilla lauantaina ja vietti il- 
lan Turun keskustassa. Aikaisin sun- 
nuntaiaamuna vein heidät Ruissaloon. 
Oma kontaktini rock-juhlaan supistui 
keskusteluun kahden pysäköinninval- 
vojan kanssa; heidän ystävällisyytensä 
kuitenkin kasvatti minussa luottamusta 
koko tuohon suureen tapahtumaan. 

Inkeriläisten juhlien aikana ajatukse- 
ni palasivat useamman kerran Ruissa- 
loon. Miksi nuorempi polvi viihtyy pa- 
remmin muissa juhlissa? Millaisista ai- 
neksista rakentuisi inkerinsuomalaisten 
suuri kansanjuhla? Vai onko niin, että 
nuoriso tarvitsee yksinkertaisesti omat 
juhlansa etsiessään omaa tietään tässä 
maailmassa? Onko sittenkin parempi, 
että me vanhemmat kokoonnumme 
hyvällä omallatunnolla yhteen »juhlille, 
joissa itketään», kuten Keijo Korkka oli 
joskus nuorena juhlille lähdettäessä äi- 
dilleen sanonut? 

Turun juhlat olivat hyvät, perinteiset 
inkeriläisten juhlat. Siellä moni sai it- 
keä, mutta ei yksin kaipauksesta vaan 
myös ilosta. Tervehdyspuheessaan In- 
keriläisten yhdistyksen puheenjohtaja 
Keijo Korkka sanoi: »Kaikilla inkeri- 
läisten juhlilla on laulettu 'Nouse Inke- 
ri'. Sen toisessa säkeistössä lauletaan 



'Kerran kaikuu vielä kaunis soitto / 
kautta kallihimman synnyinmaan / va- 
lon, vapauden ompi voitto / riemuiten 
käy kansa laulamaan'. Monet kerrat tätä 
kohtaa laulaessani mieleen on noussut 
epäilys, voiko tällainen enää koskaan 
olla mahdollista. Nyt me tiedämme, että 
näin on tapahtunut. Vapaus on voitta- 
nut. Inkerinmaalla kansa saa jälleen 
kokoontua yhteen laulamaan.» 

Kesäjuhlien yhteiset tilaisuudet juon- 
sivat Iina Rummukainen ja Paavo Pe- 
sonen. He olivat hyvä pari: sen minkä 
Paavo unohti, sen Iina muisti; kun Iina 
kertoi faktat, Paavo lisäsi niihin oman 
puumerkkinsä. 

Tie kirkkoon on auki 

Lauantaina juhlille toi oman terveh- 
dyksensä Turun Katariinan seurakun- 
nan kappalainen Martti Hirvonen. Ai- 
kanaan istuimme yhdessä teologisen 
tiedekunnan kirjastossa opintojamme 
viimeistelemässä. Nyt olimme Ikituurin 
suuressa auditoriossa. Sieltä Martti kut- 
sui meidät Katariinan keskiaikaiseen 
kivikirkkoon iltatilaisuuteen. Hän sanoi: 
»Arkkipiispa Simojoki piti aikanaan seu- 
rakunnassamme piispantarkastuksen . 
Hotelli Ikituurin ja kirkon välissä kulki 
silloin - kuten edelleenkin - kiviaita. 
Simojoki sanoi, että aitaan on saatava 
portti, sillä kirkkoon pitää aina olla tie 
avoinna. Nyt portti on olemassa, ja se 
on auki.» 

Tästä portista me illansuussa kuljim- 
me kirkkoon. Iltakirkon jälkeen saka- 
ristossa seurakunnan kanttori hämmäs- 




Inkeriläisten hyvin tuntemia merkkihenkilöitä, mm. Hassiset ja Virtarannat kesäjuhlien eturivissä. 



teli yhteisen virrenveisuun voimaa ja 
hartautta. Katariinan kirkossa kaikui 
kaunis soitto Inkerin kansan kokoon- 
tuessa yhteen laulamaan. 

Lauantai-ilta päättyi yhteisiin iltamiin. 
Vaikka emme päässeet lähellekään 
Ruisrockin osallistujamääriä, illassa oli 
kuitenkin kansanjuhlan tuntua: runon- 
lausuntaa, yhteistä laulua, puheita, 
menneitten muistelua, tarjoilua ja tans- 
sia. Ympärille katsellessani ajattelin, että 
tällä linjalla kannattaa jatkaa. Juhlilla 
tarvitaan aikaa ja puitteita myös yhdes- 
säololle. 

Sunnuntaiaamun juhlajumalanpalve- 
lus pidettiin historiallisessa Turun tuo- 
miokirkossa. Tuomiorovasti Jukka 
Paarma muistutti saarnassaan evanke- 
liumin pohjalta mieliin päivän, joka 
muutti apostoli Pietarin elämän. Se py- 
sähdytti monet miettimään oman elä- 
mänsä tärkeitä, järkyttäviä ja riipaisevia 



päiviä. Hän kertoi myös Turun saaris- 
ton yhdellä hautausmaalla olevasta hau- 
takivestä. Saaren rantaan ajautui aika- 
naan haaksirikkoutunut vene, jossa 
makasi kuollut mies. Kukaan ei tunte- 
nut häntä. Kukaan ei tiennyt hänen vai- 
heitaan. Hänen hautakiveensä saaristo- 
laiset hakkauttivat sanat: »Känd av Gud», 
Jumala hänet tuntee. Näin saavat aja- 
tella myös ne monet inkeriläiset, joiden 
omaisten viimeistä leposijaa kukaan ei 
tunne. Jumala heidät tuntee. 

Piispa, akateemikko ja Lund 

Sunnuntain päiväjuhlassa tapasivat 
toisensa myös vanhat tuttavat: Inkerin 
piispa Leino Hassinen ja akateemik- 
ko Pertti Virtaranta. Pertti Virtaranta 
toimi 1950-luvulla Lundin yliopiston 
suomen kielen lehtorina. Tuolloin hän 
ryhtyi keräämään kansanperinteeseen 




Inkeriläisten yhdistyksen puheenjohtajalle Keijo Korkalle ansiomerkkien luovuttaminen on aina mie- 
luisa tehtävä. Merkin vastaanottaa juuri piispa Leino Hassinen. Vieressä akateemikko Pertti Virtaranta, 
kirjailija Ella Ojala, sekä aktiiviset turkulaiset Toivo Jämsä, Eino Peuhkurija Toivo Romano. 



ja Inkerin murteisiin liittyviä tietoja 
Ruotsissa asuvilta inkerinsuomalaisilta. 
Hän teki matkoja mm. Göteborgiin, 
Boräsiin, Örebrohon ja Gävleen. Alus- 
sa inkeriläiset suhtautuivat häneen hy- 
vin epäillen. Monet pitivät miestä suo- 
raan Neuvostoliiton lähettämänä vakoi- 
lijana. Inkeriläisten silmissä Virtarannan 
mainetta puhdistivat tuolloin Lundissa 
opiskelleet nuoret pastorit Lauri Hai- 
kola ja Leino Hassinen. Lopullisesti 
hänen haastattelumatkansa hyväksyttiin 
sen jälkeen, kun inkeriläisten oma pap- 
pi, rovasti S J. Laurikkala vakuutti Vir- 
tarannan olevan luotettavilla asioilla 
liikkeellä. Inkeriläiset ovat tottuneet 
luottamaan pappeihinsa. Vuosikym- 
menten jälkeen Hassinen ja Virtaranta 
tapasivat jälleen inkeriläisten keskellä 
toisensa. Nyt he olivat juhlien pääesi- 



telmöitsijät. Piispa Hassisen esitelmä ja 
akateemikko Virtarannan haastattelu 
julkaistaan myöhemmin Inkeriläisten 
viestissä. 

Inkeriläisten kesäjuhlat päättyivät 
perinteiseen tapaan Nouse Inkeri -hym- 
niin ja Maamme-lauluun. Sitä ennen 
jaettiin ansiomerkit. Inkeriläisten sivis- 
tyssäätiö oli myöntänyt oman ansio- 
merkkinsä inkeriläisten hyväksi tehdys- 
tä työstä piispa Leino Hassiselle, aka- 
teemikko Pertti Virtarannalle ja kir- 
jailija Ella Ojalalle sekä Turun paikal- 
lisosastossa aktiivisesti toimineille Toi- 
vo Jämsälle, Eino Peuhkurille ja Toi- 
vo Romanalle. Ruotsin Inkeriliiton 
diplomin saivat puolestaan pastori Anja 
Hänninen Keravalta, diakonissa Sylvi 
Luukka Saarijärveltä ja säveltäjä Albert 
Peltinen Virosta. 



Ensi vuonna on juhlavuosi 

Yhdet inkeriläisten kesäjuhlat olivat 
ohi, mutta toisten valmistelu alkoi vä- 
littömästi. Kun Ikituurin auditorio tyh- 
jeni juhlakansasta, Inkeriläisten yhdis- 
tyksen työvaliokunta jäi suunnittele- 
maan ensi kesän tapahtumaa. Silloin on 
juhlavuosi, sillä tulee kuluneeksi 60 
vuotta siitä, kun Inkeriläisten yhdistys 
perustettiin. Juhlavuoden kesäjuhlat pi- 
detään Helsingissä. Olisiko tässä tapah- 
tumassa aineksia sukupolvien rajat ylit- 
tävään kansanjuhlaan? Sen eteen yri- 
tämme tehdä töitä. 

Teksti ja kuvat: Markku Pyysiäinen 




Pastori Anja Hänninen, diakonissa Syivi Luukka 
sekä säveltäjä Albert Pettinen vastaanottivat 
Ruotsin Inkeriliiton diplomin Aleksanteri Kapasen 
onnitellessa. 



Tilaa Inkerin viiri! 

Isännän viiri, jossa on Inkerin lipun värit, on toteutettu yhteistyössä Suoma- 
laisuuden Liiton kanssa. 

Viirin voi tilata Inkeriläisten Yhdistykseltä, osoite Inkerikoti, Karjalatalo, 
Käpylänkuja 1, 00610 Helsinki. Viirin hinta on 350 mk. 



Kirja-ale! 

Ruotsin Inkeri-liitto (RIL) on alentanut monen Inkeri-aiheisen kirjan hintaa 
puolella! Vertaa entistä hintaluetteloa uuden kanssa tässä lehdessä. Johto- 
kunnan mielestä on parempi, että kirjat ovat yksityisten henkilöiden kodeis- 
sa, kuin että ne lojuvat liiton varastossa. Tämä antaa hyvän mahdollisuuden 
levittää Inkeri-tietoutta ostamalla ystäville lahjaksi Inkeri-aiheinen kirja. Pos- 
tittaessa lisäämme aina hintoihin postikulut. Joulu lähestyy! 

Armas Paakkonen 



Vielä lauloivat satakielet 
Tuutarissa 



Jo kolmannen kerran kokoontuivat in- 
kerinsuomalaiset ja heidän ystävänsä 
Inkeristä, laajalta Venäjän alueelta, 
Ruotsista, Suomesta, Virosta ja muual- 
takin juhannusjuhlille Tuutarin amfi- 
teatterimaisemassa. 

Aurinko paistoi ja kotimaan ilma hy- 
väili kuin äidin syli kaikkia juhlijoita. 
Vladimir Kokko, Inkerin Liiton pu- 
heenjohtaja avasi juhlat esittäen terveh- 
dyksensä kahdella kielellä, (Kaikki pu- 
heet käännettiin venäjäksi). Kokko se- 
losti Inkerin Liiton toimintaa ja pahoit- 
teli sitä, mitä tapahtuisi inkeriläisyydel- 
le, jos kaikki nuoret muuttaisivat Inke- 
ristä muualle. 

Vladimir Kokko kuvaili niitä vai- 
keuksia, joissa kansa elää entisen Neu- 
vostoliiton alueella nykyisen Venäjän 
kaoottisessa tilassa. Mutta hän iloitsi 
yhteistyöstä Suomen sosiaaliministeriön 
kera - vanhustentaloista ja muusta toi- 
minnasta. Suomen kielen opiskelu on 
ollut positiivista, samoin Inkerin kirkon 
menestyksekäs toiminta. Puhuja pahoit- 
teli esi-isien maiden armotonta myymis- 
tä kenelle vain. 

Kolppanan seurakunnan pastori 
Arvo Soitta siunasi juhlan. Lyhyen siu- 
nauspuheen jälkeen yhtyneet kuorot 
kokoontuivat lavalle laulamaan Inkerin 
hymnin Nouse Inkeri. 

Lyhyitä tervehdyksiä juhlivalle ylei- 
sölle tuotiin Ruotsista ja Suomesta, 
luonnollisesti Suomesta eniten, 

Suomi-Inkeri-seuran tervehdyksen 
esitti Liiton puheenjohtaja Inkeri Räi- 




Kirjailija Ella Ojala Rajajoella. 



sänen. Tervehdyksessään hän totesi, 
että suomalaisten on aina autettava suo- 
malaisia. Tänään, huomenna ja lähitu- 
levaisuudessa. Näihin Inkeri Räisäsen 
sanoihin sopivat kanttori Arvo Alavan 
sanat: »Näin pysyvät nyt usko, toivo ja 
rakkaus. Mutta suurin näistä on rak- 
kaus.» 

Todella rakkaus on se voima, joka 
vetää inkeriläisiä yhteen, asuivatpa he 
sitten missä hyvänsä. Tosin Tuutarin 
juhannusjuhlaväki oli huomattavasti 

Keiton pellavapäiset veitikat toivat iloa sydämiin. 



huvennut sitten ensimmäisten Tuutaris- 
sa vietettyjen juhannusjuhlien. Syy sii- 
hen on taloudellisen tilanteen huima 
huonontuminen ja Viron kriittinen ti- 
lanne. 

Mutta kaikki taloudelliset vaikeudet 
unohtuivat, kun konserttiosuus juhlas- 
sa alkoi. Ruotsista oli Göteborgin kuo- 
ro, Inkeristä lukuisia kuoroja, ja kaikil- 
la oli toinen toistaan parempaa ohjel- 
maa. 



Rulluukarttu ja ruisrääkkä 

Kaikista esiintyjistä ylivertaisia ovat 
aina lapset. Niin nytkin Keiton pienet 
pellavapäät saivat jokaisen kuulijan sy- 
dämen sykähtämään. Oi sitä iloa ja ai- 
toa riemua, minkä nämä veitikat laval- 



le toivat! Eikä riittänyt lava, vaan he tu- 
livat nurmelle kuin kukkaset. Pienet ty- 
töt nostelivat somasti kansallispukujen- 
sa koreita helmoja tanssin lomassa. 

Hätkähdyttävää oli myös suuren 
Mordvan suomalaisugrilaisen heimon 
kauniin punavalkopukuisen yhtyeen 
laulu- ja soittoesitys. Tyttöjen koreat 
punaiset saappaat tömisivät somasti 
heidän erikoisten soittimiensa tahdissa. 
Soittimina oli mm. rulluukarttu ja ruis- 
rääkkäkin. On kansalla ollut mielikuvi- 
tusta! 

Näin lauloivat »satakielet» Tuutarin 
maisemassa, joka on tullut rakkaaksi 
inkeriläisille. Mutta jokaiseen iloon luo 
huolen kajo varjonsa: niin nytkin. Kuu- 
lin, että Tuutarin juhlakenttä on myyty 
jollekulle. Toivottavasti tämä joku os- 
taja olisi inhimillinen ja soisi inkeriläis- 

Päivä paistaa, liput liehuvat on juhannus Ja juhla Tuutarissa. 



ten vastaisuudessakin kokoontua »omal- 
la maalla», jota nyt Vladimir Kokon 
mukaan myydään häikäilemättömästi 
kenelle vaan, ja kaunis esi-isiltä peritty 
maa muuttuu kirjaimellisesti »vieraaksi 
maaksi». Vaan niinhän Isossa kirjassa sa- 
notaan: »Ihmisen elinpäivät ovat niin 
kuin ruoho, kun tuuli käy hänen ylit- 
sensä ei häntä enää ole, eikä hänen 
asuinsijansa häntä enää tunne.» 

Me kuitenkin toivomme ja luotam- 
me, että Inkeri elpyy eikä kansa lak- 
kaa siellä laulamasta. 



Teksti: Ella Ojala 
Kuvat: Aili Jukarainen 



Meidän laulu 

Suomalaisiksi me synnyttiin. 
Inkerissä leikit leikittiin. 
Sota suuri Suomeen karkoitti, 
Ruotsi meille turvan tarjosi. 

Lapsemme kun meiltä kysyvät, 
sukujuuriaan kun etsivät. 
Missä isänmaa, miss äidinkiel? 
Vastaan heil, meil suomalain 
on miel. 

Suuri-valta tahtoi taivuttaa, 
meidät tahtohonsa alistaa, 
otti pois meilt uskon isien. 
Kielsi myöskin suomalaisuuden. 

Kovin hajallaan on kansamme, 
silti huomispäivään uskomme. 
Suokoon Luoja valoisammaks sen, 
Inkeri on meille yhteinen. 

Lempi Kuortti 

Mitä ovat kurnilööminen 
ja puntelipeli? 



Poppi on vanha kansanurheilumuoto 
itämerensuomalaisten kansojen keskuu- 
dessa. Sen iän määrittämisessä jo pel- 
kästään suullisten perimätietojen perus- 
teella on helposti päästy lähes 300 vuot- 
ta taaksepäin. Harrastuksella on monta 
nimeä. Niistä mainittakoon mm. kyyk- 
kä, poppi, kriuha, babka, linnapeli, kur- 
nilööminen, puntelipeli, lukkarinka- 
pula, juoksupoppi, gorodki. - Inkerin 
kesäjuhlilla poppia on pelattu vuodes- 
ta 1967 lähtien. 




Aarne Kopponen Turusta heittää. 



Poppi sopii kaikenikäisille 

Kyykässä pelaaja heittää sauvoja pe- 
lineliöstä 5 x 5 m 2 10 metrin päässä ole- 
vaan samanlaisen pelineliön eturajalle 
asetettuun kyykkäriviin eli - konaan. 
Jokaisella sauvalla on saatava lyödyksi 
mahdollisimman paljon poppeja eli 
kyykkiä ulos pelineliöstä. Ottelu muo- 
dostuu kahdesta keskenään kilpailevas- 
ta osapuolesta, joko joukkue- tai hen- 
kilökohtaisessa pelissä. Pelataan niin 
kauan, kunnes jompikumpi osapuoli 
tyhjentää pelineliönsä pöpeistä. Kilpai- 
lijat heittävät vuorotellen kuitenkin aina 
yhtä monta sauvaa. Poppeja asetetaan 
sama määrä eturajoille. 

Pöpissä eli kyykässä on useita kil- 
pailumuotoja eli variaatioita, joissa 
kyykkien sijainti ja asema pelineliössä 
vaihtelee. On mm. 5-, 6-, ja 7-ottelut, 
henkilökohtainen peli ja joukkueotte- 
lut. Myös tasoituspelit, joissa huomioi- 
daan pelaajien luokitus ja taso, ovat tul- 
leet ohjelmaan. 

Suomessa kyykän katto-organisaatio- 
na on Suomen kyykkäliitto. - Pelin lo- 
pettamisvaiheessa, varsinkin joukkue- 
pelissä, sauvojen lukumäärä, pelin ko- 
konaisrakenne alusta saakka sekä pe- 
laajan taito usein ratkaisevat lopputu- 
loksen. 

Poppi sopii kaikenikäisille. Siihen in- 
nostuu helposti. Ulkonaolo piristää. Peli 
vaikuttaa ensinäkemältä jopa liiankin 
yksinkertaiselta. Olkoonkin niin, mutta 
todellisuudessa se on idealtaan nero- 
kasta. Moniotteluissa näkee sen todel- 

Turku 10. 7. 93. Eskilstunan nuorekas ja pirteä joukkue Joka todella toi jo pitkään odotettua lisäväriä 
ja vaihtelua kesäjuhliemme poppiin. - Karlstadin joukkue ei tällä kertaa ollut mukana. Eskilstunan 
joukkueelle alku ehkä tuntui jotenkin hankalalta. Pientä harjoittelua vain, niin kyllä se siitä lutviutuu. 
Todellakin tervetuloa. Terveiset Eskilstunaan Valter Rämölle Joka jo pitkään on häärinyt popin paris- 
sa. Ja nuoriakin on mukana ties kuinka paljon. 



lisen vaiherikkauden ja vaikeuden. 
Poppia pelattiin Inkerinmaalla moninai- 
sin muunnelmin. Siellä pelattiin jopa 
kylienvälisiä otteluita. Pienet olivat pua- 
likat ja popit allekirjoittaneella 30-luvun 
lopulla kotipihalla Inkerinmaalla, pie- 
net ja epäsäännölliset oli geometriset 
kuviot, poppiruudukot. Mutta kun tark- 
kaan muistelee, kauempana kylätieltä 
kuului raikuvia huutoja. Siellä tie pöly- 
si ja popit lentelivät ilmassa ruudukoista 
isompien lyönneistä. 

Kyykällä pitkät perinteet 

Heimo-ottelut kyykässä aloitettiin 
v. 1969 Helsingin kesäjuhlilla. Ottelu suo- 
ritettiin Munkkiniemessä. Kilpailtiin pal- 
kinnosta, joka oli komea Inkeripokaa- 
li. Sen oli lahjoittanut Väinö Pietari Kek- 
ki. Pytyn voitti myöhemmin omakseen 



Karjalan Sivistysseuran karjalaisia edus- 
tava joukkue. Väinö Pietari ja Seppo 
Kekki ovat jälkeenpäin kumpikin erik- 
seen lahjoittaneet pytyn heimo-otte- 
luun. Nyt kiertopalkintona heimo-otte- 
lussa olevan pytyn, joka järjestyksessä 
on neljäs, ovat lahjoittaneet »Popin ys- 
tävät». 

Pyttyjen kiertoperiodi on ollut 6-8 
vuotta. Voitetut pytyt ja kunniakirjat on 
säilytetty Inkerikodissa Helsingissä. 
Kesäjuhliemme naisten henkilökohtai- 
seen peliin etsitään kiertopalkinnon 
lahjoittajaa. 

Suomen inkeriläisten pelaajien toi- 
minta on huomionarvoista, niin Turus- 
sa kuin Helsingissä. Me olemme jo 70- 
luvulla antaneet useita näytösottelulta 
mm. Ruotsin kesäjuhlilla ja otelleet siel- 
lä paikallisia karjalaisjoukkueita vastaan 
mikäli mahdollista. Nyt on järjestelyjen 

Heimo-ottelijat Turussa 10. 7. 1993. Vas. Inkerin joukkue, oik. Karjalan. 



suhteen jo helpompaa, kun Ruotsissa 
on Partillessä, Karlstadissa ja Eskilstu- 
nassa omat poppijoukkueet. 

Mainosmielessä ja jopa tarkoituksel- 
lisesti olemme ottelut vieneet joskus itse 
juhlapaikan piha-alueelle. Lähes aina 
on kutsuttu vierailevia joukkueita. In- 
keriläiseen poppiin Suomessa on eri- 
tyisen positiivisesti vaikuttanut Karjalan 
Sivistysseura. 

Kyykässä on tarkoituksenmukaisinta 
jakaa palkinnot välittömästi kentällä. 

Kun on pelannut poppia 4-6 tuntia, 
tullut sitten juhlapaikan ruokailuun syö- 
mään itsensä kylläiseksi, voikin jo son- 
nustautua iltapäiväjuhlaan kuuntele- 
maan muistopuheita veräjäporteista tai 
sentapaisista tai protestoimaan niitä tai 
muuta ohjelmaa, joskaan se ei meiltä 
pelaajilta onnistu. Me symbolisoimme 
vanhoja kansaurheilumuotoja konkreet- 
tisesti. 

Teksti ja kuvat: Oskar Toivokainen 



Tulokset 

Turku 
juhlat 



10. 7. 93. Inkeriläisten kesä- 



Naiset, henkilökoht. peli 

1. Kirsti Pursiainen Turku +2, 2. Leena 
Jousimo Turku +1, 3. Hilkka Nikko- 
la Helsinki -8, 4. Marja Korkka 
Göteborg -19, 5. Elviira Paakkonen 
Boräs -24, 6. Terttu Partanen 
Boräs -70. 

Miehet, joukkuepelit 

1. Turun inkeriläiset 8 vp, 2. Turun Uusi 
Karjalaseura 6 vp, 3. Göteborgin 
seudun Inkerikerho 3 vp, 4. Helsin- 
gin inkeriläiset 3 vp, 5. Eskilstunan 
Inkerikerho vp. 

Heimo-ottelu 

1. Karjalaiset +2, 2. Inkeriläiset -2. 

Pöytäkirj. tark. 10. 7. 93/OT 

Kirjeitä toimitukselle 



Kirjeitä lukijoilta 

Toimituksessa olemme aina iloisia sii- 
tä, että meitä muistetaan kirjeillä, valo- 
kuvilla ja jutuilla. Tällä kertaa kolme 
kirjettä ansaitsee erityisen huomion. 
Yksi kirje tulee 84-vuotiaalta Eero Kön- 
käitä Kuolan niemimaalta, Kantalah- 
desta. Kirje on kirjoitettu hämmästyttä- 
vän kauniilla käsialalla ja erinomaisella 
suomen kielellä. Hänen huolenaihee- 
naan on suomen opetuksen järjestämi- 
nen kaukana Venäjän pohjoisosassa. 

Mistä opettaja Kuolan 
niemimaalle? 

»Allekirjoittajan serkku Lahdesta on 
tiedottanut teidän osoitteenne, jonka 
perusteella käännyn puoleenne inkeri- 
läisenä. Olen syntynyt v. 1909 Tokso- 




Eero Konkka on Karjalais-suomalaisen yhdistyk- 
sen organisaattori Kantalahdessa. 



van Volostissa, Konkkalan kylässä. Tätä 
nykyä asun Kantalahdessa Kuolan nie- 
mimaalla. Kanta-asukkaat täällä ovat 
karjalaisia, jonkin verran on inkerinsuo- 
malaisia. 

Yhdistyneet kansakunnat on julista- 
nut vuoden 1993 pikkukansojen tasa- 
arvoisuuden vuodeksi, ja siksi me aiem- 
min sorretut ihmiset ja nyt vapaat kan- 
salaiset perustimme Kantalahteen Kar- 
jalais-suomalaisen yhdistyksen, jossa 
tällä hetkellä on jäseniä yli 140. Pitkäl- 
lisen kansallisen sorron seurauksena 
keski-ikäiset ja nuoret ovat unohtaneet 
oman äidinkielensä. Yksi tehtävämme 
on suomen kielen opiskelun järjestämi- 
nen. Siinä on vaikeita ongelmia: opet- 
tajien heikko valmennus, oppikirjojen 
puute, varojen puuttuminen jne. Mitä 
apua voisitte meille neuvoa tai antaa? 
Suomen kielen opiskeluun on ilmoit- 
tautunut 38 henkilöä. 

Olin marraskuussa kansallisessa kon- 
gressissa Petroskoissa. Siellä oli Suomen 
edustajisto, ja he lupasivat antaa 21 
opettajaa vuoden täydellisellä ylläpidol- 
la. Kantalahti ei kuulu Karjalaan, siksi 
tuo apu ei meihin ylety. Yhden opetta- 
jan paikka meille olisi tarpeen. Hän 
voisi olla ohjaajana ja apuna meidän 
kielenopettajillemme . 

Meidän seurallamme ei ole varaa 
maksaa työpalkkaa. Tämä voi tulla es- 
teeksi kysymyksen ratkaisulle. Olen 
suullisesti kääntynyt Kemijärven ja Sal- 
lan kuntien puoleen. Ehkä niiltä onnis- 
tumme saamaan jotain, sen näyttää 
aika. Opiskelun järjestämisajankohdaksi 
olemme suunnitelleet syyskuuta. 

Toivon teille hyvää menestystä Inke- 
rin kansan kansallisen heräämisen työn 
alalla. Olen ottanut yhteyttä Pietariin 
Inkerin liittoon sekä samoin Karjalaan, 
jossa suurin osa kansani rippeistä asuu.» 

Löytyisikö Eero Konkan mainitse- 
maan ongelmaan ratkaisu näin lehden 
välityksellä? Hänen osoitteensa saa leh- 
den toimituksesta. 



Uusi Inkeri 

Inkeriläisten tulevaisuudesta kirjoittaa 
puolestaan Valtter Tiinus Petroskois- 
ta. Hän on Inkerin virkoaminen -liik- 
keen sihteeri. 

»Olen lukenut Inkeriläisten viestistä 
10/1992 Markku Pyysiäisen kirjoituksen 
»Inkeriläiset kovien arvojen maassa». 
Haluan jatkaa mainittua artikkelia tääl- 
tä puolelta rajaa katsottuna ja ottaen 
huomioon tämän hetken Inkerin kan- 
san päätehtävät kotimaassa. 

Ensimmäinen niistä on kansan säily- 
minen nykyisessä kovien arvojen maail- 
massa. On todistettava, että me inkeri- 
läiset pikkukansana olemme häviämi- 
sen partaalla maailman väestöluettelois- 
ta. Jos tätä vauhtia jatkuu, kymmenen 
vuoden kuluttua jäävät vain eri maihin 
inkeriläisten yksiköt. Hajaantuneina eri 
maihin me emme pysty säilyttämään 
Inkerin liittojen ja seurojen avulla omaa 
kansallisuuttamme ja perinteitämme. 
Inkeriläisyyden laimentaminen Suomes- 
sa, Ruotsissa ja muissa maissa samoin 
kuin Venäjällä menee kovaa vauhtia 
eteenpäin, ja toiveet identiteettimme 
säilymisestä ovat utopiaa. 

Vuonna 1990 alkanut paluumuutto 
Suomeen on vain lisäämässä Inkerin 
kansan häviämistä, sillä asia ei ollut 
perusteellisesti harkittu. Tuo Suomen 



hallituksen ratkaisu inkeriläisten koh- 
talosta on ymmärrettävissä, jos ottaa 
huomioon kansan juuret ja historian. 
Paluumuuttajan näkökulmasta asian rat- 
kaisu on kyseenalainen. Se on tuonut 
uusia probleemoja. Inkerin kansan ha- 
jaantuminen on lisääntynyt, ja juuret 
kotimaahan lievenevät. 

Tilanne Suomessa ei ole tyydyttävä, 
sillä kansallisuuden saaminen on pit- 
kää, monimutkaista ja alentavaa. So- 
peutuminen Suomen yhteiskuntaan on 
vaikeaa kielitaidottomalle. Työttömyys 
ei ilahduta paluumuuttajan mieltä. Rat- 
kaisu on löydettävä kotimaassa, Venä- 
jällä. Tämän tehtävän pohjakivinä ovat 
Inkerin kansan täydellinen rehabilitointi 
omalla nimellään Venäjän korkeimmas- 
sa neuvostossa ja kansallisen itsehallin- 
nollisen piirin perustaminen harvaan 
asutulle seudulle Pietarin alueelle. Siel- 
lä olisi luotava pohja Inkerin kansan 
uudelleen syntymiselle Venäjän halli- 
tuksen ja kansainvälisten rahastojen tu- 
kemana. 

Petroskoissa toimivan Inkerin virkoa- 
minen -liikkeen näkökulmasta paras 
mahdollisuus kansallisen piirin perus- 
tamiselle olisivat Pohjois-Inkeri ja har- 
vaan asutut alueet Karjalan kannaksel- 
la Suomen rajan tuntumassa. Näin syn- 
tyisi uusi Inkeri, sen sydän, mikä tule- 
vaisuudessa pystyisi säilyttämään kan- 
samme, sen perinteet ja olisi eri maissa 
asuville inkerinsuomalaisille inkeriläi- 
syyden lähteenä. Uusi kansallinen piiri 
on ennen kaikkea tarkoitettu nuorille 
innokkaille inkeriläisille pojille ja tytöil- 
le. Sellaisia löytyy eri puolilta Venäjää, 
Virosta ja myös Suomesta. Tämän ta- 
voitteen täyttämiseksi tarvittaisiin yhteis- 
työtä ja hyvää tahtoa eri maissa asu- 
vien inkeriläisten välillä.» 

Terveiset Gävlestä 

Huomaan, ettei Inkeriläisten viestiin 
ole kirjoitettu montakaan sanaa Gävles- 
tä. Me elämme täällä pikkuhiljaa. Pieni 
inkeriläisten kerhomme pienenee vuo- 
si vuodelta. Useat ovat poistuneet jou- 
kosta, eikä nuorempi polvi ole tullut 
mukaan toimintaamme. 

Olemme silti pitäneet kaikki pikku 
juhlamme, joulun, äitienpäivän, kevät- 
juhlamme. Vaikka joukko on pieni, on 
mieliala reipas ja iloinen. Meilä on uusi 
suomalainen pappi Martti H., joka ei 
ole meitä unohtanut. Hän pitää huolen 
hartaushetkistämme ja lausuu muistosa- 
nat hautajaisissa. 



Moni meistä ei ymmärrä vielä täydel- 
lisesti ruotsia. On mukava puhua äidin- 
kieltä monissa pikku tilaisuuksissamme. 
Joku esittää aina jotakin, kuorostamme- 
kin on vielä jäljellä muutama tyttö, joka 
laulaa hilpeästi näissä pikku juhlissam- 
me. 

Kesäjuhlissa olemme käyneet eri 
puolilla Ruotsia. Siitä pitävät huolen 
Pekka S. ja Lennart M. 

Toivon kaikille Viestin lukijoille eri- 
koisen hyvää mieltä ja hyvää jatkoa elä- 
män polulla. 



Lempi Sjöberg 
Gävle 



Juhla ja juhannusaatto 



Kaunis Inkerin viiri nousi salkoon Yrjö 
ja Anneli Korkkisen kesäkodin piha- 
maalla Karkkilassa. Juhannus oli kesän 
kauneinta aikaa kylmästä ilmasta ja tih- 
kusateesta huolimatta. Lipputanko oli 
aivan uusi, edellisenä päivänä valetulle 
alustalle aattoaamuna pystytetty. 

Yrjö ja Anneli olivat valinneet Inke- 
rin viirin isännän ja emännän viiriksi 
kertomaan Yrjön lapsuuden kotisijois- 
ta ja työstä, jota he kumpikin ovat mää- 
rätietoisesti halunneet tehdä. Viime 
vuonna valmistunut viiri on kunnian- 
osoitus Inkerille ja inkeriläisille. Salkoon 
nostettuna se viestittää vanhempien jät- 
tämää henkistä perintöä ja kulttuuria 
jälkipolville. 




Teksti ja kuva: Kaija Kekki 



Yrjö ja Jorma Korkkinen nostavat Inkerin viirin 
salkoon. 




SStSf?:' - 

Muut lehdet 



Venäjän suomalaiset on reha- 
bilitoitu 

Edellisessä lehdessä julkaistiin Venäjän 
federaation korkeimman neuvoston 
päätös Venäjän suomalaisten rehabili- 
toimisesta. Sitä olemme odottaneet sy- 
dän sykkyrässä jo monta vuotta, aina 
siitä lähtien, kun entisen Neuvostolii- 
ton korkein neuvosto hyväksyi julistuk- 
sen syyttömästi rangaistujen kansojen 
rehabilitoimisesta v. 1989. Siinä ei kui- 
tenkaan ollut mainittu suomalaisia, jo- 
ten syytteet suomalaisia kohtaan olivat 
mitätöimättä. Suomalaisia eivät koske- 
neet välittömästi muutkaan syyttömästi 
rangaistujen kansojen kohtaloja käsitel- 
leet lakisäädökset. 

Valtaelimet eivät halunneet ottaa 
kuuleviin korviin monilukuisia inkeri- 
läisten liittojen kirjeitä, sähkeitä, vetoo- 
muksia. Läpimurto tapahtui v. 1992, 
kun Petroskoihin tuli käymään kor- 
keimman neuvoston kansanedustaja 
Anatoli Anikijev, joka oli vastikään ni- 
metty Venäjän federaation korkeimman 
neuvoston syyttömästi rangaistujen ja 
häädettyjen kansojen asioita hoitavan 
valiokunnan puhemieheksi. 

Tutustuttuaan tilanteeseen hän pyy- 
si Karjalan suomalaisten Inkeri-liittoa, 
Leningradin Inkerin-liittoa yhdessä Kar- 
jalan tasavallan korkeimman neuvoston 
asianomaisten lautakuntien kanssa val- 
mistamaan lakiluonnoksen ja lähettä- 
mään sen Moskovaan. Niinpä sitten täl- 
lainen asiapaperi valmistui ja 27. maa- 
liskuuta 1992 se lähti V. Stepanovin, 
Z. Strogalshtshikovan ja A. Kinnerin al- 
lekirjoittajamana Venäjän korkeimpaan 



neuvostoon. Siellä sitä käsiteltiin Karja- 
lan tasavallan korkeimman neuvoston 
lakialoitteena. Se palasi Petroskoihin 
moneen otteeseen muunneltuna ja run- 
neltuna, kunnes lopultakin sai nykyi- 
sen sisällön ja sanakäänteet, jotka eivät 
- valitettava kyllä täysin - vastaa toi- 
veitamme. 

Kysymyksiä löytyy kymmeniä. Mut- 
ta on lopultakin hyvä, että lakisäädös 
on hyväksytty, sillä se poistaa kansa- 
laismainettamme tahraavan likaläiskän. 
Suomalaiset eivät ole enää Venäjällä 
vainottu ja ahdisteltava kansa. 

Kaikki ne lakisäädökset ja asiakirjat, 
joiden perusteella suomalaisia ahdistel- 
tiin ja vainottiin on tunnustettu laitto- 
miksi ja mitätöidään. Tämä tietää sitä, 
että niitä ei voida enää ottaa käyttöön, 
muuttukoot olosuhteet sitten vaikka 
kuinka otollisiksi uusien vainojen käyn- 
nistämiselle. Se vieteri ei enää ole uh- 
kana, vaan on lauennut. 

Aika näyttää, mitä mahdollisia etuja on 
vasta hyväksytyllä säädöksellä tämän lisäk- 
si. Mutta niin Inkerin kuin myös Muur- 
mannin suomalaisilla on nyt oikeus vaatia 
valtiovallalta avustusta ja myötävaikutus- 
ta, kun ihminen palaa entiselle omalle tai 
esi-isien kotiseudulle ja alkaa perustaa sin- 
ne majaansa. On tärkeä, että tällaiset oi- 
keudet tulevat olemaan myös niillä, jotka 
asuvat nykyään muualla kuin Venäjällä, 
esimerkiksi Kazahstanissa, Ukrainassa, Ees- 
tissä jne. 

Monella saattaa herätä kysymys, mik- 
si säädöksessä puhutaan Venäjän suo- 
malaisista eikä esimerkiksi Inkerin suo- 
malaisista tai inkeriläisistä. 

Asian laita on niin, ettei sellaista kan- 
sallisuutta kuten inkeriläinen virallinen 
taho tunne eikä inkeriläinen olekaan 
kansallisuuden vaan paikan tunnus. In- 
keriläinen on Inkerin asukas. Hän saat- 
taa olla vatjalainen, inkeroinen tai vaik- 
kapa venäläinenkin. Ehkä samoin kuin 
uusmaalainen tai helsinkiläinen, millä 
ei ole mitään tekemistä henkilön etni- 
sen kuuluvuuden kanssa. Kenenkään 
passissa »kansallisuus» kysymyksen koh- 
dalla ei liene vastauksena »inkeriläinen». 
Jos korkeimman neuvoston säädökses- 
sä puhuttaisiin inkeriläisistä, niin meil- 
lä olisi täysi työ todistaa, että se kos- 
kee Inkerin suomalaisia. 

Vaikka Inkerin suomalaiset muodos- 
tavatkin perusryhmän Venäjällä asuvien 
ja Venäjän alamaisia olleita suomalai- 
sia, he eivät ole ainoa suomalaisten ryh- 
mä tässä maassa. Vakituisena maan asu- 
jaimistona tunnettiin aina myös Muur- 
mannin ja Siperian suomalaiset. Venä- 
jän kansalaisia ovat myös muut suoma- 
laisryhmät. Kaikki he joutuivat kärsi- 
mään nimenomaan suomalaisina eivät- 
kä inkeriläisinä, petroskoilaisina, kon- 
tupohjalaisina jne. 

Minä onnittelen heimoveljiäni suo- 
malaisia, Venäjän suomalaisia. Vaino on 
ohi ja nyt voi tarttua tarmolla työhön. 
Kotona. Ei vieraalla mansikkapellolla. 

Eino Kiuru 
Karjalan Sanomat 
22. 7. 1993 



Syyskuun 26. päivänä klo 16.00 
pidetään Helsingissä Kallion kirkos- 
sa Inkeri-konsertti, jossa esiintyvät 
nuori pianistilahjakkuus Julia Mus- 
tonen Siperiasta, oopperalaulaja 
Jussi Zahharov Tartosta, Raita Kar- 
po ja toivottavasti myös Arvo Sur- 
vo. Järjestää Inkerin kulttuuriseura. 




Inkeri-kuoro 

Inkeri-kuoron harjoitukset alkavat taas 
kesän jälkeen 14. 9. 1993 Inkerikodis- 
sa Karjalatalossa Käpylänkj. 1. Harjoi- 
tukset pidetään säännöllisesti joka tiis- 
tai klo 17-18.30. 

Uudet hyvät laulajat ovat tervetulleita 
kuoroon! 

Helsingin paikallisosasto 

Tilaisuudet Inkerikodissa 
Syyskuussa 26. 9. 1993 klo 14 
Lokakuussa 24. 10. 1993 klo 14 yläsali 
Inkeriläisten Suomeen tulosta 50 vuotta. 
Marraskuussa lauantaina 27. 11. 1993 
klo 13 yläsali, pikkujoulu. 
Myyjäiset klo 12. 
Joulukuussa ei ole kuukausitilaisuutta. 

Turun paikallisosasto 

3. 10. Mikkelinpäivän tilaisuus klo 14.00 
Karjalaisten talossa, Itäpellontie 2. 
6. 11. Kunniakäynti Turun hau- 
tausmaalla, Karjalaan ja Inkeriin jäänei- 
den muistomerkeillä, klo 12.00 ja sen 
jälkeen kahvitilaisuus yhdessä karjalais- 
ten kanssa Karjalaisten talossa. 
26. 12. Joulujuhla klo 14.00 Karjalais- 
ten talossa, Itäpellontie 2. 

Seukkoseura 

Kokoontumiset Inkerikodissa torstaisin 

16. 9. klo 13.00 

14. 10. klo 13.00 

11. 11. klo 13.00 

16. 12. klo 13.00 Seukkojen joulujuhla 

Tervetuloa Seukkoihin! 

Etsitään 



Vuonna 1921 Vienan Karjalasta, Kemin 
piirin Bulderin kylästä lähtivät Helsin- 
kiin veljekset Koskin Vasili Fjodorovits 
ja Koskin Andrei Fjodorovits. 

Koskin Vasili on äitini isä. Hän kuoli v. 
1949 tienoilla (mahdollisesti Ruotsissa). 

Koskin Andrei asui Helsingissä. Hä- 
nellä on kaksi tytärtä, toinen on sairaan- 
hoitaja, toinen kirjanpitäjä. Andrei oli 
60-luvulle saakka kirjeenvaihdossa 
Neuvostoliitossa asuvien sukulaisten 
kanssa, jotka asuvat Vienan Karjalassa, 
Louhen piirissä, Engozeron asemalla. 
Siellä asui isoäitini äidin puolelta (Va- 
sili Fjodorovitsin vaimo). Äidin sisar Jef- 
rosinja on vielä elossa. 
Pitäisi (jos mahdollista) etsiä 

1. Koskin Andrei Fjodorovits (jos hän 
on vielä elossa) tai 

2. hänen tyttärensä 

3. heidän kauttaan Andrei Fjodorovit- 
sin hauta ja kaikki tiedot heistä kiin- 
nostavat kovasti. 

Tiedot os. Seppo P. Mäki-Arvela 
Jääräntie 1 D 13 
28200 Pori 

Lempi Junolainen (nykyään Lisit- 
sina) etsii Mairit Kolehmaista, jonka 
kanssa työskenteli yhdessä v. 1944, 
sekä Mairitin veljeä Maks Kolehmaista, 
joka oli töissä sokeritehtaalla Kotkassa. 
Mahdollisia tietoja voisivat antaa myös- 
kin Lempin kanssa Kpk 9999.ssä pal- 
velleet luutnantti Räty, vääpeli Sund- 
ström ja ylikersantti Lehtinen. 
Tiedot voi lähettää osoitteella: 
Raija Sults, Majakovski 56-45, Tallin- 
na. Eesti tai Inkerinsuomalaisten Tallin- 
nan Seuraan V. Tuhkanen, Mustanmä- 
entie 82-143 EE0029 Tallinna 



Rakas äitimme 

Katri Tatti 

s. 8. 2. 1 907 Pietarissa 
k. 29. 5. 1993 Boräsissa 

Nukkui hiljaisesti. 

Sun, Isä, tahtoos tyytyen 
saa sydän levon suloisen. 
Oot hädässä ja tuskassa 
mun auttajani ainoa. 

Syvästi kaivaten 

lapset 

MAIRE 

TAIMI 

ANNELI 

lastenlapset 

ja muut omaiset. 



Joukostamme poistuneita 

Georg Borvinski, synt. 28. 8. 1909, 
kuoli 28. 5. 1993, Boräs. 

Ida Borvinski, synt. 2. 2. 1924, 
kuoli 11. 7. 1993, Boräs. 

Maria Partanen, synt. 3. 2. 1918, 
kuoli 27. 5. 1993, Boräs. 

Katri Tatti, synt. 8. 2. 1907, 
kuoli 29. 5. 1993, Boräs. 

Anna Kuortti, synt. 12. 8. 1917, 
kuoli 2. 6. 1993, Boräs. 

Väinö Kaskelainen, synt. 21. 9- 
1920, kuoli 17. 6. 1993, Vattholma. 

Nikolai Hotokainen, synt. 1904 
Hietamäellä, kuoli 27. 7. 93, Boräs. 

Johannes Pukonen, synt. 15. 7. 
1927, kuoli 27. 7. 1993, Boräs. 

Levitä Inkeri-Veh 
tilaa Inkeri-aihei 
kirjallisuutta 



SAATAVANA RUOTSISTA 








Frimärksserie 


75 kr 


Ojala: Suomi näkyy 


75 kr 


Bordsflagga 


60 kr 


Kuortti: Kirkossa, keskitysleirillä 


75 kr 


Nouse Inkeri, grammofonskiva 


25 kr 


Kuortti: Veljeni sotavangit 


75 kr 


Lauri Santtu, grammofonskiva 


25 kr 


Miettinen: Inkeriläiset maaton kansa 75 kr 


Arvo Survo: Omar maar, kassett 


50 kr 


Sihvo: Inkerinmaalla 


75 kr 


Laula kaikki maa, kassett, Räda 


35 kr 


Kolomainen: Inkerin toisinajattelijat 


25 kr 


Karta, von Köppen 


50 kr 


Survo: Neljäs tuuli 


50 kr 


Vykort, Haparanda, tackplatta 


1 kr 


Survo: Itku Inkerille 


130 kr 


Vykort, Örebro, minnessten 


1 kr 


Ronkonen: Laps Inkerin 


100 kr 


Vykort, flicka i Tuutaridräkt 


2,50 kr 


Nevalainen: Inkeriläinen siirtoväki 


100 kr 


Kavajnäl, vapen 


10 kr 


Mesiäinen: Maria Kajavan pitkä 




Gratulationskort, stort 


10 kr 


taival 


110 kr 


Gratulationskort, litet 


10 kr 


Virtaranta: Inkeriläisiä sananlaskuja 


70 kr 


Klistermärke, Ingermanland + Estland 5 kr 


Mooses Putron elämäkerta 


30 kr 


Klistermärke, Ingermanlands vapen 


5 kr 


Iho: Hietajyvä 


40 kr 


Tuuli: Inkeriläisten vaellus 


75 kr 


Adressi 


40 kr 


Isien Usko, muistojulkaisu 


10 kr 


Kavajnäl Ingermanlands flagga 


20 kr 


Kemppi: Fenno-lngrian lauluja 


5 kr 


Metiäinen; Inkerin ev.lut. 
kirkon 350-v. 


50 kr 


Hamnnarströnn: Ingermanländama 
som flydde tili Sverige 


15 kr 


Tarra, Inkerin lippu 


5 kr 


Folkesten: Ingermanländare i 




Inkerin uusi tiekartta 


100 kr 


Västeräs 


25 kr 


Inkeri - historia, kansa, kulttuuri 


400 kr 


Lilja - flyktingflickan frän 




T-paita 


100 kr 


Ingermanland 


30 kr 


Inkerin ristiviin 


450 kr 


Himiläinen: Främmande fosterland 


50 kr 






Hiiva: Förvisningen 
Monahof: Tillflykten 


50 kr 
75 kr 


Tilauksia ottaa vastaan 

Armas Paakkonen 
Tingsgatan 35 




Monahof: Mot stjärnan 
Ojala: Pitkä kotimatka 


75 kr 
75 kr 


50253 Boräs 

puh. ja FAX 033-1 01 988 

Postisiirtotili 626047-5 

Inkeriläisten viesti 



Toimitus 

Päätoimittaja 
Markku Pyysiäinen 
Puh. (90) 191 3947 
Toimitussihteeri 
Marja Mustakallio 
Toimituksen osoite: 
c/o Mustakallio 
Kahisevankuja 6 as. 3, 



02710 Espoo 



Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili Hki 30636-4 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Inkeriläisten Yhdistys ry 

Pj. Keijo Korkka 
Halvarinkatu 9, 20900 Turku 
Puh. (921) 580 201 

Tilaushinta 1993 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivistyssäötiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 146660-1 
Pankki KOP 103150-1202761 



Kansi: Akateemikko Pertti Virtaranta on mo- 
nien toimiensa ohella myös Inkeriläisten sivistys- 
säätiön hallintoneuvoston puheenjohtaja. 
Kuva: Tuula Uusi-Hallila 

Inkeriläiset ja Suomen 
kansalaisuus 



Kesän aikana puhuttiin Virosta Suo- 
meen muuttaneiden inkeriläisten mah- 
dollisuuksista käydä tapaamassa suku- 
laisiaan kotiseudulla. Rajat entiseen ko- 
timaahan näyttivät sulkeutuvan, sillä 
alunperin vanhan Neuvostoliiton ulko- 
maanpassin voimassaoloajan Virossa 
piti päättyä jo tämän vuoden elokuun 
lopussa. 

Myöhemmin Viron hallitus kuitenkin 
päätti jatkaa vanhojen passien voimas- 
saoloaikaa vuodella. Vierailut sukulais- 
ten ja tuttavien luo ovat näin edelleen 
mahdollisia vanhalla Neuvostoliiton 
passilla ensi vuoden kesäkuun loppuun 
saakka. Elokuussa Virosta saapuneet 
paluumuuttajat kohtaavat kuitenkin sa- 
man ongelman uudelleen. Vanhasta 
Neuvostoliiton passista tulee turha pa- 
peri, ja suomalainen passi taas on tar- 
jolla vasta Suomen kansalaisuuden 
myötä. 

Tilanne nostaa väistämättä mieleeni 
kysymyksen, onko paluumuuttajien ol- 
tava kansalaisuuden saamisen suhteen 
samassa asemassa kuin kaikkien muit- 
ten. Onko tarpeen vaatia myös heiltä 
viiden vuoden asumista Suomessa? Ei- 
vätkö entisen Neuvostoliiton alueella 
asuneet inkeriläiset ole kärsimyksillään 
jo todistaneet suomalaisuutensa? 

Viime sotien aikana Suomeen tulleet 
ja tänne jääneet inkeriläiset joutuivat 
aikanaan elämään hyvin pitkään vailla 
kansalaisoikeuksia. Niitä alettiin myön- 
tää heille vasta 1950-luvun puolivälin 
jälkeen sotien jälkeisen tilanteen vakiin- 



nuttua. Jussi Pyysiäinen ja hänen ala- 
ikäinen poikansa Markku esimerkiksi 
saivat Suomen kansalaisuuden v. 1956. 
Isäni ehti näin asua Suomessa Neuvos- 
toliiton kansalaisena 13 vuotta. Minul- 
lekin Helsingissä syntyneenä kuului 
tämä sama kansalaisuus seitsemän en- 
simmäistä elinvuotta . 

Odotusaika inkeriläisille oli tuolloin 
pitkä ja olot epävarmoja. Nykyisten Vi- 
ron inkeriläisten asemaan verrattuna ti- 
lanne oli kuitenkin sikäli toisenlainen, 
että haluja käydä katsomassa omaa ko- 
tiseutua ja sukulaisia hillitsi tehokkaas- 
ti kaksi seikkaa. Lyhyestä vierailusta ra- 
jan takana olisi voinut helposti tulla pit- 
kä matka Siperiaan; ei myöskään juuri 
ollut tietoa sukulaisista ja heidän olin- 
paikoistaan. 

Useaan keitaan on todettu, että olot 
ovat nykyään toisenlaiset. Nyt on jäl- 
leen vapauden aika. Tämän vapauden 
- myös liikkumisen vapauden - soisi 
koittavan mahdollisimman nopeasti 
myös Viron inkeriläisille. 




Markku Pyysiäinen 



Ahkera akateemikko 
inkeriläisten asialla 



Akateemikko Pertti Virtarannan työ- 
rupeamat ovat pitkiä ja tuloksekkai- 
ta. Vietettyään koko toukokuun 75- 
vuotispäivänsä aiheuttaman juhlapyö- 
rityksen melskeissä hän oli heinäkuun 
alkupäivinä Vammalan Vanhan kirjal- 
lisuuden päivillä ansaitun huomion 
kohteena, kun hänen uusin kirjansa 
julkistettiin. 

Siellä minäkin tapasin entisen yliopis- 
to-opettajani professori Pertti Virtaran- 
nan kirjoittamassa nimikirjoituksia Ky- 
nällä kylmällä - kädellä lämpimällä 
-teokseensa. (Toimittanut Jaakko Yli- 
Paavola. SKS) Samanaikaisesti oli Syl- 



vään koululla Virtarannan kirjallisen 
tuotannon kunnioitusta herättävän laa- 
ja näyttely. 1940-luvulla alkanut tieteel- 
linen työ murteiden tutkijana, yliopis- 
ton lehtorina Lundissa ja professorina 
Helsingissä on jatkunut herkeämättö- 
mänä vielä eläkevuosinakin. Erinomai- 
sena tukena ja työtoverina on tutkimus- 
työssä aina ollut mukana rouva Helmi 
Virtaranta, jonka valokuvaajantaidois- 
ta on teoksissa runsaasti näytteitä. In- 
keriläiset tuntevat Virtarannan laajasta 
tuotannosta tietenkin parhaiten ko- 
koelman Inkeriläisiä sananlaskuja ja ar- 
voituksia vuodelta 1968. 




»Tilatkaa nyt kuulkaa ihmeessä näitä lehtiä, muutenhan ne kuolevat», sanoi Pertti Virtaranta haas- 
tattelijoilleen. 



»Urkkijana» Ruotsissa 

Uuden teoksen alaotsikko Muistiinpa- 
noja tapauksista ja tapaamisista viittaa 
kohtaamisiin kuuden eri vuosikymme- 
nen aikana useassa eri maassa. Inkeri- 
läisiä haastateltavia Virtarannalla on ol- 
lut sekä Suomessa että Ruotsissa, mut- 
ta myös entisen Neuvostoliiton alueel- 
la niinäkin vuosina, jolloin pääsy sinne 
ei ollut itsestään selvä. 

Uudistettuina muutamat aikaisem- 
minkin julkaistut kertomukset sisältävät 
nyt myös kuvauksia niistä epäluuloista 
ja hankaluuksista, joihin perinteental- 
lentaja törmäsi menneinä vuosina. Mil- 
loin häntä luultiin vakoilijaksi, milloin 
muuten vain urkkijaksi! 

»1970-luvun alussa ei vielä voinut 
yhteistyötä vahingoittamatta kertoa mat- 
kantekoa hankaloittaneista, tielle il- 
maantuneista esteistä», toteaa Virtaran- 
ta. Esimerkiksi Ruotsin inkeriläisten pa- 
rissa liikkuessaan 1950-luvulla Virtaran- 
ta joutui todistuttamaan henkilöllisyyt- 
tään paikkakunnan papilla, ettei häntä 
luultaisi Neuvostoliiton lähettämäksi 
urkkijaksi, joka vain silmänlumeeksi 
kyselee vanhoja asioita. Epäluulon il- 
mapiirissä oli tutkimustyötä silloin mah- 
doton jatkaa. 

Nyt artikkeli Ruotsin inkeriläisten 
parissa on todella huikeaa luettavaa. 
Siinä vilahtelevat monet Ruotsissa vie- 
läkin tunnetut inkeriläisten nimet, esim. 
Viktor ja Mari Jaarinen, Antti ja Kat- 
ri Himanen, Sohvi Niukkanen, Ma- 
ria Orava ym. 

Kapin Anni ja Röntyskä 

Kynällä kylmällä - kädellä lämpimällä 
-teoksen Inkeri-osasto alkaa Rappulan 
Röntyskää käsittelevällä artikkelilla. Se 
on julkaistu aikaisemmin Punalipussa. 
»Kuka sitä luki!» naurahtaa akateemik- 




Inkeriläissyntyisen Virossa asuvan Nikolai Gulin 
maalaama akateemikko Virtarannan muotoku- 
va on paljastettu Helsingin yliopistossa. 



ko Virtaranta, joka nyt ilahtuu kuulles- 
saan, että Röntyskä-ryhmä on juuri jul- 
kaissut oman äänilevyn Suomessa. 

Kertomukset kuuluisan Kapin An- 
nin tapaamisesta ovat Röntyskäryhmän 
esittelyn ja röntyskälaulujen ohella tä- 
män artikkelin kiinnostavaa sisältöä. 
Annihan juuri on ollut opettajana sekä 
Viola Malmille että Hilma Bissille, 
joiden ansiosta röntyskäperinne elää 
elinvoimaisena Rappulassa. 

Kapin Annin »pölästymisluku» auttaa 
säikähdykseen, käärmeen luku pure- 
maan ja niukahduksen luku, jos jalka 
on »nurjahtanut». Akateemikko kertoo 
monien älykkäiden haastateltaviensa 
kanssa usean tapaamisen aikana syn- 
tyneestä ystävyydestä ja kirjeenvaihdos- 
ta. Aina eivät tiedonantajat ole osan- 
neet itse kirjoittaakaan, mutta milloin 
joku nuorempi Dunja, milloin Vanja kir- 



joittaa kirjeet. Valitettavan usein ne sit- 
ten ovat kyllä sisältäneet jonkun perin- 
teentaitajan kuolinviestin. 

Ihminen järjestelmän puristuksessa 

Virtarannan kirjoja leimaava piirre on 
niiden henkilökuvien lämminhenkisyys. 
Jokaisesta haastateltavastaan akateemik- 
ko puhuu kunnioittavasti ja arvostavas- 
ti. Hänelle jokainen pieni ihminen, joka 
kamppailee ehkä ahtaissakin oloissa, 
suuren järjestelmän puristavassa ottees- 
sa, on arvokas ja ainutkertainen. Hän 
on monilla matkoillaan kulkenut myös 
amerikansuomalaisten parissa ja tehnyt 
suururakan julkaisemalla vuonna 1992 
Amerikansuomen sanakirjan. »Haastat- 
teleminen on herkkävireistä puuhaa», 
toteaa hän. On helppo kuvitella, miten 
Virtaranta otetaan haastattelijana vas- 
taan, ja verrata hänen myötäelävää 
haastattelutapaansa »sosiologien rastipe- 
limenetelmään». 

Amerikansuomen sanakirja oli pitkä- 
aikainen työ. Sen on julkaissut Siirto- 
laisuusinstituutti, mutta liiemmin sitä ei 
ole mainostettu, vaikka se on ainoa siir- 
tolaiskielistä tehty sanakirja Suomessa. 
Mukana työssä oli lopulta myös muita 
tutkijoita, työryhmän johtajana Pertti 
Virtaranta. 

Sanakirjatyön vaiheista saa hyvän 
kuvan sen ohessa syntyneestä Virtaran- 
nan ja työryhmän jäsenten artikkeliko- 
koelmasta Amerikansuomi. Seuraavana 
on tulossa julkisuuteen Lyydiläisiä teks- 
tejä osa 6, jossa on mm. keskilyydiläi- 
sen Pyhäjärven kylän itkuvirsiä. Niitä 
esitti Virtarannalle Anna Vasiljeva 
Tsesnakova, jonka hän tapasi ensim- 
mäisen kerran 1966. Lyydiläisiä itkuja 
on ennen hyvin vähän julkaistu. Nii- 
den tulkitseminen on vaikeaa, nuotin- 
taminen vielä vaikeampaa. 



Osaavia tallentajia Inkeriin 

Akateemikko Pertti Virtaranta pitää tär- 
keänä Inkerin kulttuuriperinnön tallen- 
tamista. Asialle olisi saatava nyt kaikki 
tahot. Karjalan Inkerin Liitto on tehok- 
kain järjestö rajan takana. Suomesta ja 
Ruotsista pitäisi löytää sponsoreita, jot- 
ta Inkeriin voitaisiin lähettää asiansa 
osaavia, varttuneita, tekniikan taitavia 
haastattelijoita. Sellaisia kyllä Suomes- 
sa on. Esimerkiksi Tsalnan kylä lähellä 
Petroskoita on siten aitona säilynyt, että 
siellä voisi tallentaa inkeriläisten elämää 
eri muodoissa. Kieltä ei voi erottaa elä- 
mästä, ne kuuluvat yhteen. 

Inkerissä pitää tehdä todella ensi- 
luokkaista työtä, jotta kuvaukset inke- 
riläisten elämästä ja näytteet sen rik- 
kaasta kielestä saadaan talteen, ennen 
kuin se on peruuttamattomasti myö- 
häistä. Akateemikko Pertti Virtaranta 
tietää, mistä puhuu; onhan hän itse liik- 
kunut inkeriläisten luona lukuisia ker- 
toja puhuttaen ihmisiä rauhallisesti, ää- 
nittäen heidän puhettaan satoja tunteja 
ja tehden tarkkoja muistiinpanoja vih- 
koihinsa. 

Keskustelumme on jatkunut Virtaran- 
tojen Kulosaaren-kodissa. Työhuonet- 
ta kiertävät kirjahyllyt ovat täynnä hy- 
vässä järjestyksessä olevia kansioita. 
Niiden sisällä on muistiinpanoja, valo- 
kuvakokoelmia, päiväkirjoja ja julkaise- 
mista odottavia käsikirjoituksia. Olisi 
mieluisaa nuuskia niitä enemmänkin, 
mutta Virtarannalla on jo kiire. Seuraa- 
va tapaaminen odottaa; hän kiiruhtaa 
Helsingin Yliopistoon. Vauhti ei tunnu 
hellittävän. Ehkä kuitenkin kesäpaikas- 
sa Karkun tutuissa satakuntalaismaise- 
missa on aikaa huoahtaa. 



Teksti: Marja Mustakallio 
Kuva: Tuula Uusi-Hallila 



Inkeri esillä Pariisissa 



Viime keväänä järjesti Suomen Ranskan 
Instituutti Pariisiin sarjan Karjala-aihei- 
sia tilaisuuksia, joiden joukossa Inke- 
rille omistettu näyttely (24. 4.-12. 5.) ja 
Inkerin kohtaloa käsittelevät esitelmät 
ja kansatieteelliset filmit herättivät ylei- 
sössä suurta kiinnostusta. Suurin osa 
ranskalaisista näyttelyssä kävijöistä ei 
ollut koskaan kuullut puhuttavan Inke- 
ristä; he pitivät aihetta järkyttävän ajan- 
kohtaisena juuri tällä hetkellä; käydään- 
hän Euroopan sydämessä sotaa, joka 
palauttaa kipeästi mieliin etnisten vai- 
nojen kauhukuvat ja kotikonnuiltaan 
pois ajettujen »nyyttikansojen» vaelluk- 
set. 

Sain tehtäväkseni näyttelyaineiston 
kokoamisen ja suunnittelun, jota en oli- 
si voinut toteuttaa ilman Joensuun yli- 
opiston asiantuntijoiden Heikki Kirki- 
sen ja Pekka Nevalaisen apua. Toh- 
tori Nevalainen oli saanut Museoviras- 
ton kokoelmista hienon valikoiman In- 
kerin valokuvia, joista monet oli otettu 
jo ennen vallankumousta (Lukkarinen, 
Väisänen, Paulaharju, Alava..,), toiset 
taas viime sodan ja sen jälkeisten vael- 
lusten aikana (mm. Hämäläinen), Itse 
sain suvultani - Venjoen Luukkoset ja 
heidän jälkeläisensä - esineistöä, kir- 
jeitä, dokumentteja, tekstiilejä ja valo- 
kuvia, jotka äitini Saimi Kokka sisari- 
neen oli huolellisesti säilyttänyt, Ven- 
joen pappilan vanha Raamattu saatiin 
Ilona Karvoselta, samoin kuin kauniit 
kynttilänjalat ja Pietarissa koristeltu ho- 
pearasia. Pariisin Suurlähetystön kult- 
tuuriosastolla työskentelevä Liisa Ta- 
lonpoika on myös isänsä puolelta in- 




Suomen Ranskan Instituutti sijaitsee rue des 
Ecolesln varrella vastapäätä kuuluisaa Sorbon- 
nen yliopistoa. Näyttelyesite instituutin ikkunas- 
sa pysäytti ohikulkijat. 




Tsarskoje selossa syntynyt Nikita Krougly-Encke 
ja kirjoittajamme toimittaja Mirja Bolgär Inkerin 
kartan äärellä. 




Pariisilaiset tutkivat kiinnostuneina Inkeri-aiheisia valokuvia ja esitteitä näyttelyssä. 



keriläinen, ja häneltä sain kokonaisen 
vitriinin kauniita »käspaikkoja» ja valo- 
kuvia. Inkeriläisten sivistyssäätiö oli 
myös lainannut dia-, lehti- ja kuvama- 
teriaalia ja vastikään kuolleen veljeni 
Jouko J. Voutilaisen kokoelmista sain 
vanhan Inkerin kartan vuodelta 1735- 
Esineistöä oli lopulta enemmän kuin 
pieneen näyttelyhuoneeseen ja Instituu- 
tin vitriineihin mahtuikaan. Tämä sai 
Instituutin johtajan Tarmo Kunnaan 
miettimään näyttelylle mahdollista tu- 
levaisuutta joko Ranskassa tai Suomes- 
sa - emme siis hajottaneet sitä koko- 
naan, vaan osa suurikokoisesta mate- 
riaalista - kuten kehystetyt kuvasuuren- 
nokset - sai jäädä toistaiseksi Instituu- 
tin suojiin. 



Tietoa nykytilanteesta kaivataan 

Avajaisiltana kerroin inkeriläisten vaiheis- 
ta osin oman sukuni traagisen kohtalon 
valossa ja myöhemmin Karjala-semi- 
naarissa kuultiin Petroskoin inkeriläis- 
syntyisen professori Leo Sunin esitelmä, 
jossa hän käsitteli laajalti karjalaisten ja 
inkeriläisten vainoja. Koko näyttelyn 
ajan esiteltiin videolta kansatieteellisiä 
filmejä Inkerin vanhasta käsityöläistai- 
teesta ja kansanperinteestä samoin kuin 
sodan aikaisista inkeriläisten väestön- 
siirroista Paldiskin kautta Suomeen. Pa- 
luusta silloiseen Neuvostoliittoon ei va- 
litettavasti ollut mitään kuvia näytettä- 
vänä, mutta puhuivathan tilastot ja kir- 
jat omaa kaunopuheista kieltään. 

Kirjoille oli varattu runsaasti tilaa; niin 
Kolppanan seminaari kuin Kaapre Tyn- 
nin isänmaallinen toiminta ja matkat 

Larin Parasken kuva, Inkerin kartta ja lippu he- 
rättivät ohikulkijoiden huomion, ja monet 
pistäytyivät sisälle. 



aina Englantia ja Ranskaa myöten pää- 
sivät esille. Joistakin nooteista ja tilas- 
toista tehtiin valokopioita ja jaettiin ylei- 
sölle. Inkerin uusia karttoja tilattiin pa- 
rikymmentä, ja ne menivät kuin kuu- 
mille kiville. Tavallisen näyttely-yleisön 
joukossa oli myös historioitsijoita ja tut- 
kijoita, joita tämä miltei salattu vuosi- 
satamme lähimenneisyyden vaihe kiin- 
nosti erityisesti. Muuan toive esitettiin 
usein: että saataisiin kuulla jotain myös 
inkeriläisten nykytilanteesta, tavasta jol- 
la heidän kulttuuriaan elvytetään, kirk- 
koja ja kouluja kunnostetaan. Armas 
Pullan tytär Helvi, joka työskentelee 
nunnana Versailles'n lähellä - ei siis 
kovin kaukana Pariisista - seuraa tark- 
kaan inkeriläisten seurakuntien jälleen- 
nousua ja lupasi kertoa siitä sitten, kun 
Inkeri-tietoutta seuraavan kerran tarjo- 
taan ranskalaisille. 

Teksti: Mirja Bolgär 



Anni Kähäri 95 vuotta 



Inkerinsuomalainen teräsmuori Anni 
Kähäri on viettänyt 95-vuotispäiviään 
Lahden Alaokeroisilla poikansa Arvin 
perheessä. Syntymäpäiväsankari sanoi: 
»Luoja on unohtanut minut tänne.» 

Vielä vuosi sitten Anni Kähäri kävi 
kaikki inkeriläisten juhlat yhdessä mo- 
nien muiden kanssa. Lukeminen ei nyt 
enää suju kuin suurennuslasin kanssa 
ja kuulokin tekee kepposia. Kuitenkin 
Anni pystyy laittamaan mokaa ja lei- 
pomaan torttuja. Kanatkin saavat päi- 
vittäisen mokansa ajallaan. 

Sydämellisesti onnea Sinulle, Anni, ja 
terveyttä! 

Teksti ja kuva: Aili Jukarainen 

Inkerilöistaiteilijat leirillä 
Kaunissaaressa 



Lajissaan ensimmäinen inkeriläistaitei- 
lijoiden leiri pidettiin heinäkuun lop- 
pupuolella Pyhtään Kaunissaaren 
upeissa maisemissa. Inkerin kulttuuri- 
seuran järjestämään tapahtumaan osal- 
listui toistakymmentä taiteilijaa. 

Mielenkiintoinen ja tunnelmaltaan 
innostava kesäleiri oli lähes neljän vuo- 
den työn huipentuma, sillä sen aikaa 
inkeriläissyntyisiä taiteilijoita on hara- 
voitu aktiivisesti yhteen. Sen enempää 
leirin varsinaiset osanottajat kuin Inke- 
rin kulttuuriseuran väkikään eivät ol- 
leet kaikki toisiaan tavanneet. Niinpä 
Kaunissaareen lähtö muistuttikin lähin- 
nä sokkotreffejä, mutta hyvin leiriläiset 
kuitenkin toisensa tunnistivat Helsingin 
aseman aamuvilinässä. 

Leirin taiteilijana laajimmin tunnettu 
osanottaja oli Siperian Krasnojarskissa 
asuva Toivo Ränneli, jonka maisemia 
saadaan pian ihailla jopa Lontoossa, jos- 
sa hänen näyttelynsä pian avataan. 
Nuorin lupaus puolestaan oli vasta 18- 
vuotias Kirill Alanne, jonka kypsyyttä 
kokeneemmat konkarit saattoivat vain 
ihmetellä. Myös Kirillille on tulossa oma 
näyttely Pietariin. Karjalan taiteilijoita 
edusti Eila Timonen, Virosta tulivat 
mm. professori Pertti Virtarannan muo- 
tokuvan maalannut Nikolai Guli ja ko- 
rutaiteilija Harvi Värkki ja hänen vai- 
monsa Anne Roolaht, korutaiteilija 
hänkin. Osanottajien joukossa olivat 
myös Kirillin vanhemmat, arkkitehdit 




Leirin puuhanainen Helena Miettinen seuraa, 
kun korutaiteilija Harvi Värkkiä haastatellaan. 



Anri Alanne ja Olga Klimentova. 

Nuorempaa joukkoa edusti Aleksandr 
Zaitshekov, ja pohjoismaista väriä pai- 
kalle toivat Boräsin poika Viktor Kai- 
nelainen ja Päivi Piironen. 



Työtä ja työn iloa 

Kaunissaaren idylli lumosi leiriläiset täy- 
sin. Virkuimmat lähtivät maalaustelinei- 
neen luontoon jo aamuviideltä ja malt- 
toivat tuskin pistäytyä välillä syömässä. 
Illat kuluivat saunoen ja omista ja mui- 
den inkeriläisten kokemuksista rupatel- 
len. 

Taiteilija Toivo Ränneli vaimoineen Kaunissaaren leirillä viime heinäkuussa. Katse tähyilee jo uusia 
maisemia maalattaviksi. Näyttely Lontoossa odottaa. 



Yhtenä leirin kohokohtana oli ilman 
muuta veneretki Pyhtään jokea pitkin 
kirkonkylään paikallisen taideseuran 
vieraaksi. Matka oli mahtava ja vastaan- 
otto riemastuttava. 

Leirin pitopaikkaan Kaunissaaren 
kansakoululle oli leiriviikon ajaksi ase- 
tettu taiteilijoiden töitä näytteille. Järjes- 
täjien suureksi yllätykseksi koululla pis- 
täytyi nelisensataa innokasta vierasta 
ihailemassa leiriläisten töitä ja kysele- 
mässä inkeriläisten vaiheista. 

Ensi vuonna uusiksi 

Pääosin talkootyönä toteutettu tapah- 
tuma oli Inkerin kulttuuriseuran voi- 
mannäyte. Varoja oli koottu kevättal- 
ven mittaan eri tapahtumista, ja vaivan 



palkitsi opetusministeriön pieni apura- 
ha. Inkeriläisten sivistyssäätiöltäkin tu- 
kea oli anottu, mutta arpa ei tällä ker- 
taa osunut kohdalle. Toivottavasti ensi 
vuonna säätiö näkee tämäntyyppisen 
kulttuurityön tukemisen arvoiseksi, Sitä 
ainakin osanottajat toivovat, ja jo nyt 
tiedetään, että vuoden kuluttua heitä on 
enemmän. Inkerinsuomalaiset ovat il- 
meisen luovaa väkeä. 

Leirin toivottivat tervetulleeksi myös 
Kaunissaaren asukkaat, - Tämä oli ke- 
sän kohokohta. Tuntuu kuin kylä olisi 
herännyt henkiin, kun koululta näkyi 
illalla valot, kommentoi Kyllikki, yksi 
saaren seitsemästä ympärivuotisesta 
asukkaasta, 

Teksti ja kuvat: Helena Miettinen 

Inkerin kulttuuriseura - 

inkerinsuomalaisen kulttuurin puolesta 



Inkerin kulttuuriseura on Suomessa toi- 
miva yhdistys, jonka jäseninä on sekä 
suomalaisia että inkeriläisiä taiteen ja 
tieteen harjoittajia sekä inkerinsuoma- 
laisesta kulttuurista kiinnostuneita ihmi- 
siä. Tavoitteemme ovat korkealla: pu- 
hallamme yhdessä eri puolella maail- 
maa asuvien inkerinsuomalaisten taitei- 
lijoiden, kirjailijoiden, muusikoiden ja 
tieteenharjoittajien kanssa uutta henkeä 
joskus jo kadonneeksi tuomittuun in- 
kerinsuomalaisuuteen. 

Vuonna 1993 olemme järjestäneet 
toksovalaiselle Röntyskä-iyhmälle ja 
hatsinalaiselle Tuomenkukka-kuorolle 
esiintymistilaisuuksia Suomessa, mikä 
iloksemme poiki Röntysköille levytys- 
mahdollisuuden . 

Heinäkuussa järjestimme inkerinsuo- 
malaisten taiteilijoiden leirin Pyhtään 
Kaunissaaressa. Taiteilijoiden töitä on 
ollut näytteillä Vantaan Lääkärikeskuk- 
sessa Myyrmäessä heinä-elokuussa, 
Kotkan Raakussa elokuussa ja syys-lo- 
kakuussa Itämerikeskuksessa Tuusulan 
Kellokoskella. 

Taidetta ja taiteilijoita tuetaan myös 
kartuttamalla kulttuuriseuran omaa tai- 
dekokoelmaa ja julkaisemalla inkerin- 
suomalaista kirjallisuutta ja toimittamalla 
sitä myös Venäjällä ja Virossa asuville. 

Perjantaina 22. 10. klo 18.00 alkaa 
Helsingissä Annantalolla röntyskätans- 
sien harjoittelu. 

Perjantaina 26. 11. on Helsingissä An- 
nantalolla kirjallisuusilta ja 11. 12. jou- 
lumyyjäiset samassa paikassa. 



Keväällä 1994 pidetään pääsiäismu- 
nanmaalauskurssi ja pääsiäismyyjäiset. 

Järjestämme myös matkoja Inkerin- 
maalle sekä kulttuuriretkiä Suomessa. 
Suunnitteilla on esimerkiksi matka Si- 
perian inkeriläisten vieraaksi. 

Kaikki inkerinsuomalaisesta kulttuu- 
rityöstä kiinnostuneet, tervetuloa mu- 
kaan innostavaan toimintaan. Jäsen- 
maksumme on 100 mk/v. Jäsenet saa- 
vat seuran tiedotteen Inkerin kulttuuri- 
kanavan ja alennusta matkoista ja mak- 
sullisista tilaisuuksista. 

Lisätietoja : Puheenjohtaja Helena 
Miettinen, Kirkkotie 43 I, 04310 Tuu- 
sula, puh. 90-2732 501. 

Jäseneksi ilmoittautumiset: varapu- 
heenjohtaja Tytti Piironen, Tammitie 17 
B 28, 00330 Helsinki, puh. 879 7756. 



Ruotsi 

auttaa 

Inkeriä 



Keskellä kesää tuli ilosanoma Ruotsin 
Inkeri-liitolle (RILille). Ruotsin valtion 
kansainvälinen avunantojärjestö SIDA 
(= Swedish International Development 
Authority) ilmoitti myöntäneensä varo- 
ja Inkeriä varten. SIDA käsitteli vuoden 
alkupuoliskolla RIL:n anomusta ja 
myönsi apua anomuksen mukaisesti. 
Projektin nimi on Inkeri-apu (Inger- 

manland-biständet), ja sen kokonais- 
summa on puoli miljoonaa Ruotsin 
kruunua. Ehdoista voi mainita, että 
SIDA myöntää 400 000 kruunua ja edel- 
lyttää, että RIL antaa 100 000, että pro- 
jektiaika on vuodet 1993 ja 1994 ja että 
RIL hoitaa ja tekee tilin projektista. Eh- 
toihin kuuluu myös, että viidesosa va- 
roista menee Inkerin Liiton tukemisek- 
si Inkerissä, kaksi viidesosaa käytetään 
paluumuttajien auttamiseen eri puolil- 
ta entistä Neuvostoliittoa takaisin Inke- 
riin ja kaksi viidesosaa hätää kärsivien 
vanhusten ja orpolasten tukemiseen. 

Taloudellisen puolen ohella on 
SIDA-apu erittäin suuri moraalinen tuki 
inkerinsuomalaisille, jotka usein ovat 
tunteneet olevansa unohdettuja suures- 
sa maailmassa. Ja onhan Ruotsilla myös 
historiallinen aihe auttaa inkerinsuoma- 
laisia - juuri Ruotsihan suurvalta-aika- 
na istutti suomalaiset Inkeriin. 

Kuten jo yllä on mainittu, edellyttää 
SIDA-apu, että RIL myöntää 100 000 
kruunua projektia varten. Kerätkääm- 
me tämä summa jo tänä syksynä! Jos 
kaikki olemme mukana, niin saamme 
varmasti tarvittavat varat. Uhrilahjan voi 
antaa sopivassa inkeriläisten tilaisuu- 
dessa tai lähettää RIL:n ja Ingrian yh- 
teiselle postisiirtotilille 24 50 52 - 6, 
Ingria, merkiten lomakkeeseen SIDA- 
keräys. Samalle postisiirtotilille jatkuu 
myös yleinen keräys Inkeriä varten. Ne 
varat käytetään toisiin tärkeisiin tarkoi- 
tuksiin SIDA-projektin ohella. 

Kiitos etukäteen Sinun uhrilahjastasi 
SIDA-projektia varten! Tämä on erin- 
omainen tilaisuus auttaa Inkeriä - lah- 
jasi viisinkertaistuu! 

Ruotsin Inkeri-liitto 

Armas Paakkonen Toivo Folkesten 

Puheenjohtaja Projektinvetäjä 



Nouse Inkeri 

matkaa 

maailmalle 



Monille inkeriläisille tuttu ja rakas In- 
keri Kilpisen näytelmä Nouse Inkeri 
on saamassa laajempaa huomiota. Ka- 
levan näyttämöhän on juuri ollut mat- 
kalla Kanadassa esittämässä sitä lyhen- 
nettynä versiona. 

Mutta myös Yhdysvalloissa Nouse 
Inkeri on ollut esillä, ei kuitenkaan vielä 
teattereissa. International Women Play- 
wrights Center eli kansainvälinen nais- 
näytelmäkirjailijain keskus Buffalossa 
on ottanut sen ensimmäisten kuuden 
näytelmän joukossa esille tilaisuudes- 
sa, jossa näytelmiä esitellään tuottajille 
ja ohjaajille. Tämä huomionosoitus sor- 
retun kansan oloja kuvaavaa näytelmää 
kohtaan on taas yksi ilahduttava viesti 
inkeriläisten asian etenemisestä. 

Nouse Inkeri -näytelmä on käännet- 
ty paitsi englanniksi, myös viroksi. Oli- 
si kiinnostavaa, jos esimerkiksi Tallin- 
nan Nuorisoteatteri ottaisi sen ohjelmis- 
toonsa ja itse inkeriläinen Elmo Niiga- 
nen ohjaisi sen. 

Teksti: Marja Mustakallio 

Syysjuhlat Borasissa 



On jo tullut tavaksi että Boräsin Inkeri- 
Kerho järjestää syksyn pimeiden ilto- 
jen ratoksi inkeriläisten syysjuhlat. Niin 
myös tänä vuonna. Tässä juhlien tär- 
keimmät kohdat. 

Lauantaina 30. 10. klo 16 Inkeri-ilta 
Gustav Adolfin seurakuntatalolla. Kah- 
vitarjoilu tauon aikana. 

Sunnuntaina 31. 10. klo 1330 juma- 
lanpalvelus GA:n kirkossa. Tätä seuraa 
kahvitarjoilu ja juhlaseurat viereisellä 
seurakuntatalolla. 

Inkerin piispa Leino Hassinen on 
yksi juhlavieraistamme. Lauantaina hän 
pitää esitelmän Inkerin kirkko tänään 
ja sunnuntaina hän saarnaa jumalanpal- 



veluksessa. Inkeri-illan ohjelmassa on 
myös toinen pitkän matkan juhlavieras 
kirjailija Pekka Mutanen Petroskoista, 
Hän pitää esitelmän Suomen kielen ja 
kirjailijoiden tilanteesta Kaijalassa. Mo- 
lemmilla on varmasti paljon mielenkiin- 
toista kerrottavaa. Radan ja Trollhätta- 
nin suomenkieliset kirkkokuorot niin 
kuin myös paikalliset voimat ovat lu- 
vanneet rikastuttaa ohjelmaa. 

Tervetuloa niin läheltä kuin kaukaa 
Boräsiin 30.-31. lokakuuta, 

Boräsin Inkeri-Kerho 
Armas Paakkonen 



Örebron juhla 



Pyhäinmiestenpäivän juhla pidetään Örebrossa perinteiseen tapaan. 

Ohjelma: 

6. 11. 93 klo 13.00 Muistojumalanpalvelus ja HPE sekä kuorolaulua 
St. Mikaelin kirkossa. 

klo 14.30 Seppeleen lasku muistokivelle, muistopuhe ja kuorolaulua. 

klo 15.00 Kahvin ym. tarjoilua seurakuntasalissa. 

Kolehti kerätään. 

Juhlavieraina ovat mm. Arvo Survo, pappi Inkeristä ja Radan kirkkokuoro. 

Järjestäjänä Örebron Inkeriläisten kerho. 

Tervetuloa viettämään odotettua pyhäinmiestenpäivän juhlaa ja yhteistä muisto- 
hetkeä yhdessä. 

MUISTI LISTA 



Etsitään 



Inkeri-kuoro 

Inkeri-kuoron harjoitukset Inkerikodis- 
sa Karjalatalossa Käpylänkj, 1. Harjoi- 
tukset pidetään säännöllisesti joka tiis- 
tai klo 17-18,30. 

Uudet hyvät laulajat ovat tervetulleita 
kuoroon! 

Helsingin paikallisosasto 

Tilaisuudet Inkerikodissa 
Lokakuussa 24. 10. 1993 klo 14 yläsali 
Inkeriläisten Suomeen tulosta 50 vuotta. 
Marraskuussa lauantaina 27. 11. 1993 
klo 13 yläsali, pikkujoulu. 
Myyjäiset klo 12. 
Joulukuussa ei ole kuukausitilaisuutta. 

Turun paikallisosasto 

6. 11. Kunniakäynti Turun hautaus- 
maalla, Karjalaan ja Inkeriin jääneiden 
muistomerkeillä, klo 12,00 ja sen jäl- 
keen kahvitilaisuus yhdessä karjalaisten 
kanssa Karjalaisten talossa. 
26. 12. Joulujuhla klo 14.00 Karjalais- 
ten talossa, Itäpellontie 2, 

Seukkoseura 

Kokoontumiset Inkerikodissa torstaisin 
11, 11. klo 13,00 

16. 12, klo 13.00 Seukkojen joulujuhla 
Tervetuloa Seukkoihin! 



Etsin sodanaikaista tyttöystävääni, Ven- 
joelta kotoisin olevaa Katri Brykästä. 

Jos joku tietää hänestä, pyydän lähet- 
tämään tiedot minulle, Aune Itkonen, 
Kasakkamäentie 20, 15830 Lahti. 

Etsitään noin 70-vuotiasta henkilöä 
nimeltä Helvi Lappalainen (Semjo- 
novna), osoite oli Jelizavetinskin kuja 
5 A, Hatsina, Tiedot osoitteella Voitto 
Hännikäinen, Pihkasalmi, 16800 Koski 
Hl. tai puhelimella 918-764 1026 ja 918- 
764 1432, Matti Piispanen, 

Nikolai Burlakov ja hänen vaimonsa 
tahtovat löytää sukulaisiaan ja aloittaa 
heidän kanssaan kirjeenvaihdon. Yh- 
teyttä halutaan seuraaviin serkkutyttöi- 
hin tai heidän lapsiinsa: 

Ebilainen, Olga Pjotrin tytär (Ste- 
pan) 

Ebilainen, Kateriina Pjotrin tytär 
(Stepan) ja 

Ebilainen, Anna Pjotrin tytär (Ste- 
pan) 

Nikolai Burlakov, Adamin poika, on 
syntynyt 11. 12. 1911 Tommusin kyläs- 
sä Oranienbaumin rajoonissa, Leningra- 
din oblastissa. 

Avusta kiittäen Ljudmilla Burlakova, 
Herzeni 10-29, EE0003 Tallinna, Viro, 



Joukostamme poistuneita 

Olga Aatolainen, syntynyt 25. 2. 
1900, kuoli Borasissa 20. 7. 1993. 

Levitä Inkeri-tietoa, 
tilaa Inkeri-aiheista 
kirjallisuutta 

SAATAVANA SUOMESTA 



Anneli Asplund (toim.) 



Äänilevyjä 



Kansanlauluja Inkerinmaalla 


100 mk 


Inkerikuoro 




Arvo Survo: 




Nouse Inkeri ym. 


15 mk 


Ilku Inkerille 


100 mk 


Lauri Santtu 




Aapo Iho: 




Murrejuttuja 


15 mk 


Hielajyvä 


20 mk 


Gävlen kuoro 


30 mk 


Hellin Suominen 




Arvo Survo 




Mooses Pulron elämäkerta 


15 mk 


Omall maali, kasetti 


55 mk 


Ella Ojala 




Rinlaneula Inkerin 




Pilkä kolimalka 


85 mk 


vaakuna 


10 mk 


Suomi näkyy 


110 mk 


Inkerin kartta vuodella 1933 


70 mk 


Pelaslunul albumi 


130 mk 


Inkerin kartta 1649, 




Erkki Tuuli 




saksankieL 


50 mk 


Inkeriläisien vaellus 


HO mk 










Inkerin uusi kartta 1992 


60 mk 


Pertti Virtaranta 








Sananlaskuja ja arvoiluksia 


40 mk 


Poslikortti Karjalatalo 


3 mk 


Pekka Nevalainen 




Inkerin pöytälippuja 


35 mk 


Inkeriläinen siirtoväki 




Inkerin postimerkkejä 




Suomessa 1940-luvulla 


150 mk 


sarja 


50 mk 


Pekka Nevalainen -- Hannes Sihvo (toim.) 


Inkerin risliviiri 


350 mk 


Inkeri - hisloria, kansa, 
kulttuuri 


300 mk 


Adressi 


20 mk 


Aapo Metiäinen 




Inkeriläisten viestin irtonumeroita 




Inkerin evankelisluterilaisen 








kirkon 350-vuotismuistO' 








julkaisu 


40 mk 


Tilauksia ottaa vastaan 

Annikki Kelo 




Saimi Tuukkanen 
Elämäni helminauha 


30 mk 

Lehden tilaukset ja osoitteet, jäsenmaksut 

ja tuotetilaukset ym. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki KOP 101030-1085026 

Ilmoitukset 

1/1 sivu mk 1 500 mk 

1/2 800 mk 

1/4 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Inkeriläisten Yhdistys ry 

Pj. Keijo Korkka 
Halvarinkatu 9, 20900 Turku , 
Puh. (921) 580 201 

Tilaushinta 1993 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pääasiamies Ruotsissa 

Armas Paakkonen 
Tingsgatan 35, 50253 Boräs 
Puh. ja Fax 033-101 988 

Sivistyssöäfiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 800016-1466601 
Pankki KOP 103150-1202761 



Kansi: Inkehläismummon lämmin hymy Kupa- 
nitsan kirkon seinustalla. Kuva: Lauri Hopiavaara 



TÄSSÄ NUMEROSSA 



Unelmoijia ja uskalikkoja 3 

Inkerin kirkko matkalla 2000-luvulle 4 



Viron inkeriläiset: 

»Nyt meillä on oma lehti.» 



8 



Kalevalaiset Xaiset inkeriläisten omal' maal' 10 
Kirjallisuutta 14 



Unelmoijia ja uskalikkoja 



Elämässä tarvitaan unelmia, sillä ihmi- 
nen vailla unelmia on vain puoliksi 
hengissä. Kulttuurin tutkijoitten mukaan 
juuri kyky unelmiin on yksi niistä asi- 
oista, jotka erottavat ihmisen eläimes- 
tä. Ihminen ei toisin sanoen tyydy kis- 
san tavoin vain nykyhetkeen vaan pys- 
tyy käyttämään mielikuvitustaan ja 
muovaamaan omaa tulevaisuuttaan. 

Mutta miksi monet unelmat jäävät 
kuitenkin vain haaveiksi? Miksi on 
myös ihmisiä, jotka eivät edes uskalla 
antaa itselleen lupaa unelmoida? Vika 
ei välttämättä ole unelmissa vaan us- 
kalluksessa. Ihmisen on uskallettava 
nähdä suuria näkyjä. Tarvitaan rohke- 
utta nähdä tätä päivää pitemmälle. 

Täällä Suomessa ja Ruotsissa inkeri- 
läiset ovat vuosikymmeniä laulaneet 
kesäjuhlien päätteeksi Nouse Inkeri 
hymnin ja Maamme-laulun. Edellisessä 
kerrotaan kerran uudelleen koittavasta 
valon ja vapauden voitosta Inkerissä. 
Epäilys taisi usein hiipiä monen muun- 
kin kuin Keijo Korkan mieleen. Neu- 
vostoliiton puolella taas ei voitu aina 
edes ääneen laulaa tätä hymniä. Mutta 
silti unelma eli syvällä sisimmässä. His- 
toriallisella hetkellä löytyi myös uskal- 
lusta lausua se ääneen. 



Ihmisoikeustaistelija, pastori Martin 
Luther King uskalsi 1960-luvulla myös 
unelmoida. »Minulla on unelma, että 
neljä lastani saavat jonain päivänä elää 
maassa, jossa heitä ei arvostella ihon- 
värinsä vaan luonteensa mukaan», hän 
julisti. King murhattiin, mutta hänen 
unelmansa jäi henkiin. Osa siitä on 
yhden sukupolven aikana myös muut- 
tunut teoiksi. 

Teot ovatkin uskallusta seuraava as- 
kel tiellä unelmista todellisuuteen. Mei- 
dän inkeriläisten yhteisessä työssä on 
onneksi ollut sekä unelmoijia että us- 
kalikkoja. Tänä päivänä ehkä eniten 
tarvitaan kuitenkin tekijöitä. Tällaises- 
sa vapaaehtoisuuteen perustuvassa 
työssä he ovat kullanarvoisia. Juuri he 
voivat muuttaa unelmat todellisuudeksi. 




Markku Pyysiäinen 



Inkerin kirkko matkalla 
2000-luvulle 



Leino Hassinen Inkeriläisten kesä- 
juhlassa Turussa 11. 7. 1993 
Kun kirjoitetaan numerosarja 2000 ja 
puhutaan vuosista, syntyy vaikutelma 
silmänkantamattomasta ajanjaksosta . 
Ollaan menossa jonnekin kauas, 2000- 
luvulle. 

Saman asian voi tietysti ilmaista ar- 
kisemminkin: Miltähän Inkerin kirkko 
(IK) näyttää 6,5 vuoden kuluttua? 

Reilut kuusi vuotta nykymaailmassa 
merkitsee jyrkkiä muutoksia vakaam- 
millekin yhteisöille kuin IK:lle. Kuka 
meistä tietää esim. sitä, onko Suomi sil- 
loin Euroopan Yhteisön jäsen? Tai Ruot- 
si? Tai minkä suunnan Venäjä ottaa täs- 
sä historiallisessa käännekohdassa? Kai- 
kista näistä suunnanotoista riippuu ta- 
valla tai toisella inkerinsuomalaisten ja 
IK:n vaiheet. 

Meiltä IK:n johdossa olevilta kysytään 
tämän tästä: Uskallatteko rakentaa kirk- 
koa maahan, jonka yhteiskunnalliset 
olot ovat niin epävakaat? 

Tähän vastaamme: Kristittyinä emme 
jää istumaan aidalle, josta käsin seu- 
raamme, voittavatko vanhoilliset vai 
uudistusmieliset - hypätäksemme sitten 
sille puolen aitaa, joka pääsi voitolle. 
Me olemme puolemme valinneet, ni- 
mittäin vapauden puolesta, ja varustam- 
me ihmisiä elämään maailmassa, jossa 
heillä on vaihtoehtoja. Takatalvi voi 
kyllä tulla - jopa todennäköisesti sel- 
lainen tulee, kuten -91 elokuun vallan- 
kaappauksessa. Mutta se ei voi kestää 



kauan. Kun ideologinen valtio ja ko- 
mentotalous kerran on luhistunut, sitä 
ei palauteta millään vallankeikauksel- 
la. Ylipäätään köyhyyttä ei karkoteta 
karjumalla vaan tekemällä työtä ja an- 
tamalla ihmisille enemmän liikkumati- 
laa. 

Tämän perusratkaisun jälkeen on tie- 
tenkin olemassa useita linjanvetoja, joi- 
den merkitys IK:lle on suuri. Otan esiin 
kolme sellaista linjausta. 

Yhteistyö toisten luterilaisten 
kanssa 

IK:n lähes 400-vuotinen historia on sel- 
västi luterilainen. Venäjän 1000-vuotis- 
ta ortodoksista kirkkoa vasten Inkerin 
luterilainen kirkko piirtyy omaleimaise- 
na vähemmistökirkkona. IK:n suhteet 
Venäjän ortodoksiseen kirkkoon ovat 
sekä paikallisseurakunnissa että kirkko- 
jen johdon osalta hyvät. Samoin suh- 
teet protestanttisiin kirkkoihin, baptis- 
teihin, adventisteihin ja helluntailaisiin. 

Ratkaiseva merkitys IK:n tulevaisuu- 
delle on sillä, millaisiksi muodostuvat 
sen suhteet toisiin luterilaisiin kirkkoi- 
hin. Perinteisesti tärkein on Venäjällä 
toimiva saksankielinen luterilainen kirk- 
ko. Se on ollut huomattava yhteisö jo 
viime vuosisadan lopulla. Ymmärrettä- 
vistä syistä saksalaistaustainen kirkko 
on NL:ssa ollut toisen maailmansodan 
jälkeen hiljaa kuin käki talvella! 

Mutta varsinaisesti saksankielisen kir- 



kon jäsenmäärä kasvoi sodan jälkeen 
sotavankien ja muuten itään karkotet- 
tujen myötä. Osa heistä on palannut 80- 
luvulla emämaahan. Mutta yhä vielä 
arvellaan saksalaispohjaista väestöä asu- 
van Venäjällä n. 1,5 miljoonaa. 

Pietari oli hallitsijasuvun pääkaupun- 
kina ja eurooppalaisena suurkaupunki- 
na läheisessä yhteydessä Saksaan ja 
saksalaiseen kulttuuriin. Ennen vallan- 
kumousta IK oli oikeastaan saksankie- 
lisen kirkon osasto, jolla oli osittainen 
itsehallinto. Tämän sidos on jollain ta- 
voin aistittavissa vielä nyt 90-luvulla. 

Historiallisesti uutta avausta merkit- 
see sitä vastoin Amerikan luterilaisten 
maihinnousu Pietariin, Moskovaan ja 
yleensä Venäjälle. Erityisen aktiivisesti 
on lähtenyt liikkeelle Misssouri-Synodi, 
jolla on useita toimintapisteitä Venä- 



Me, IK:n johto, olemme käyneet neu- 
votteluja sekä saksankielisten että em. 
amerikanluterilaisen kirkon johdon 
kanssa. Ilmapiiri niissä on ollut avoin 
ja yhteistyöhakuinen. 

Viime keväänä pidettiin IK:n ensim- 
mäinen kirkolliskokous 70 vuoteen. Sii- 
nä päätettiin anoa Luterilaisen Maail- 
manliiton jäsenyyttä, joka hyväksyttä- 
neen näinä päivinä Genevessä. 

Toisten luterilaisten kanssa pyrimme 
löytämään yhteisiä koulutusmuotoja - 
koulutuskielihän on tietysti kaikille ve- 
näjä. Toinen selvä yhteinen tavoite on 
venäjänkielisen virsikirjan aikaansaami- 
nen. Sellainen oli ennen vallanku- 
mousta, mutta se on kielellisesti ja myös 
sisällöltään vanhentunut sekä yksipuo- 
lisesti suuntautunut saksalaisiin koraa- 
leihin. 

Kolmas yhteistyöalue on oppimate- 
riaalin tuottaminen. Suomessa, Saksas- 
sa ja USA:ssa on olemassa erinomaista 
kirjallisuutta eri-ikäisille, dia- ja kalvo- 




Inkerin piispa Leino Hassinen. 



sarjoja sekä videoita. Niiden varustami- 
nen venäjänkielisin tekstein on kaiken 
tehokkaan informaation ja opetuksen 
edellytys. Luterilainen kirkko on ollut 
kautta historiansa opettava kirkko. Täs- 
sä uudessa tilanteessa se voi osoittaa 
olevansa historiallisen maineensa veroi- 
nen. 



Yhteydenpito suomensukuisiin 
kansoihin 

Jo runsaat kaksi vuotta sitten Inkerin 
rovastikuntaneuvosto teki periaatepää- 
töksen lähetystyön aloittamisesta suo- 
mensukuisten kansojen keskuudessa. 
Tällä päätöksellä sidoimme IK:n tietoi- 
seen vastuuseen suomalais-ugrilaisista 
kansoista. Venäjällä arvioidaan asuvan 
tätä nykyä n. kolme miljoonaa suomen- 
sukuisiin kansoihin kuuluvaa. Raja 
ohentuu reunoilla epätarkaksi. Venä- 
läistyttäminen sekä tsaarinaikana että 
neuvostovallan aikana on tehnyt tehtä- 
vänsä. Parhaiten ovat säilyttäneet oman 



kansallisen luonteensa Unkarin 10-mil- 
joonainen kansa ja Viron vajaan mil- 
joonan suuruinen kansa, jotka ovat kie- 
huneet sosialismin liemessä ainoastaan 
puolisen vuosisataa. Ainoa länsimaise- 
na säilynyt suomalais-ugrilainen kansa 
ovat suomalaiset, joihin kohdistuu yhä 
voimakkaampia odotuksia nykyisessä 
uudelleenelpymistilanteessa . 

IK, itsekin jaloilleen pyrkivänä, on 
tietoinen avuttomuudestaan kantaa lä- 
hetysvastuutaan suomensukuisista kan- 
soista. Sitä varten Inkerin rovastikunta- 
neuvosto päätti samalla kertaa kutsua 
avuksi Suomen luterilaisen kirkon lä- 
hetysjärjestöt. Tämä toiminta on lähte- 
nyt vireästi käyntiin. Näille kansoille 
jaetaan par'aikaa niiden omakielisiä 
evankeliumeja, Uusia testamentteja ja 
Raamattuja. Monitahoinen kääntämistyö 
on meneillään. Näiden kansojen kes- 
kuuteen perustetaan uusia seurakuntia, 
jotka liittävät aluksi IK:n toiminnalliseen 
yhteyteen, mutta jotka koetetaan saada 
itsenäisiksi niin pian kuin mahdollista. 

Kukapa muu kantaisi huolta suoma- 
lais-ugrilaisista kansoista, jollei inkerin- 
suomalainen kirkko ja sen takana puo- 
lestaan Suomen luterilainen kirkko! 

Yhteys Suomen luterilaiseen 
kirkkoon 

Kuusi vuosikymmentä kestäneellä kär- 
simystaipaleellaan inkerinsuomalaiset 
ovat pitäneet kiinni kahdesta kahvasta, 
suomalaisesta kansallisuudesta ja luteri- 
laisesta uskosta. Ei ihme, vaikka histo- 
rian ravisteluissa monilla on ote irron- 
nut toisesta tai molemmista kahvoista. 
Mutta nyt taas näyttää, että näihin 
kahvoihin tartutaan koko tarmolla. Suo- 
malaisuus-merkintä passissa on nous- 
sut kurssissa kuin Japanin jeni maail- 
mankaupan pörssissä, ja IK:n uudelleen- 



elpyminen ja jälleenrakentaminen ovat täy- 
dessä vauhdissa. Kahden ja puolen vuo- 
den sisällä on syntynyt 25 seurakuntaa 
entisten Petroskoin ja Pushkinin lisäk- 
si. Useimmat seurakunnat toimivat jo 
vireästi. Takavuosina monet arvelivat 
olevan kysymyksessä inkeriläisen mum- 
mopolven saattohoitoa, mutta nyt to- 
detaan, että rippikouluihin ilmoittautu- 
neista 2/3 on 20-40 vuotiaita. Toissa 
viikolla Keiton lastenleirille osallistui yli 
200 lasta. Seurakunnissa, missä tilat an- 
tavat myöten, perhejumalanpalveluksiin 
kokoontuu 200-500 lasta vanhempi- 
neen. Pyyntöjä tulla kouluihin kerto- 
maan kristillisestä uskosta esitetään 
enemmän, kuin niihin voidaan vastata. 
Nämä ovat IK:n näköaloja 2000-luvun 
kynnyksellä. 

Tontteja kirkkorakennuksille 

Kuluneen kevättalven aikana olen ol- 
lut mukana kirkon johtavan pastorin 
Aarre Kuukaupin ja pääsihteerin, ark- 
kitehti Isto Pihkalan kanssa useita ker- 
toja neuvottelemassa kaupunginjohdon 
kanssa kirkkojen rakentamisesta mm. 
Petroskoissa, Kontupohjassa, Aunukses- 
sa - aikaisemmin Sortavalassa ja Pitkä- 
rannassa. On ollut ilo havaita, miten 
asiallisesti, jopa innostuneesti, tontti- 
pyyntömme on otettu vastaan. Kirkon 
tontteja on tarjottu kaupungin parhail- 
ta paikoilta. 

Me puolestamme olemme todenneet 
avoimesti, että neuvostoideologian mu- 
kaan Breshnevin aikaan kirkolle annet- 
tiin - jos annettiin - jokin omakotitalo 
kaupungin uloimmalta laidalta, kuten 
Petroskoissa. Mutta kirkko kuuluu sin- 
ne, missä ihmiset asuvat: Me haluam- 
me rakentaa Karjalan tasavallan luteri- 
laisen pääkirkon. Olkaa hyvä, esitelkää 
meille muutamia vaihtoehtoja kaupun- 



gin keskustasta - ja niin yhteistyö on 
käynnistynyt. 

Olkoot mitä tahansa takinkääntäjiä, 
sitä minä en kysele, vaikka tiedän, että 
he ovat saaneet aikanaan yliannostuk- 
sen marxilaista ideologiaa. Jos he ovat 
oivaltaneet, että nyt eletään toisenlais- 
ta aikaa, jossa kansalaiset itse ratkaise- 
vat asioita omista lähtökohdistaan kä- 
sin, hyvä on. 

Olkoonpa kysymyksessä kirkon 
työntekijöiden koulutus, seurakuntien 
ja kirkon hallinnon tukeminen tai kirk- 
kojen rakentaminen, IK on tällä vuosi- 
kymmenellä ja hyvän matkaa seuraa- 
valla ratkaisevasti Suomen luterilaisen 
kirkon varassa. Sitä kautta yhdistyvät 
jälleen kansallinen ja luterilainen - ol- 
koonkin, että venäjänkieli tulee ole- 
maan nykyistä merkittävämpi kirkon 
toiminnassa. 

Nyt työhön! 

Kun suuri ja mahtava NL luhistui, syn- 
tyi maamme kaakkois- ja itärajalle ih- 
miskunnan historian suurin onnetto- 
muuspaikka. Käytän harkitusti tätä il- 
maisua. En tiedä mitään toista ajankoh- 



taa historiassa, jolloin maailman suurim- 
massa valtiossa on luotu luokatonta 
yhteiskuntaa yksipuoluejärjestelmän 
koko voimalla seitsemän vuosikym- 
mentä - ja sitten yht'äkkiä huomataan, 
ettei tästä takkia tullutkaan, eikä hou- 
suja tai liivejä; mutta tulipahan jonkin- 
moinen tupakkakukkaro tai ruplalakkari! 

Me, veljet ja sisaret, satumme asu- 
maan lähellä tätä onnettomuuspaikkaa. 
Riennämme, emme voi olla rientämät- 
tä sille - ja järkytymme. Sillä me ta- 
juamme, miten hirvittävän hinnan ih- 
miset, myös me täällä naapurissa, olem- 
me maksaneet tästä yhteiskunnallises- 
ta kokeilusta. 

Tällaisessa tilanteessa kukaan ei tie- 
dä, mikä olisi oikea tapa auttaa, sillä 
kukaan ei ole ennen meitä työskennel- 
lyt ambulanssin mukana jälkikommu- 
nistisessa yhteiskunnassa. 

Kristittyinä emme jää masentuneina 
voivottelemaan. Tilannetta arvioituam- 
me käymme käsiksi lähimpiin tehtäviin: 
tässä näköjään tarvitaan meidän työpa- 
nostamme. Raja on nyt auki, ja me 
voimme osoittaa solidaarisuuttamme 
harkittuina suunnitelmina ja toteuttaa 
niitä mahdollisuuksiemme mukaan. 



Maakuntakirjailijat keräävät kirjoitusvälineitä Inkeriin 

Valtakunnallisella keräyksellä hankitaan kirjoitusvälineitä eri puolilla Venä- 
jää asuville inkeriläis- ja karjalaisvähemmistöille. 

Keräyksen aalkuunpanija on Suomen Maakuntakirjailijat -yhdistys. Kerty- 
neet kirjoitusvälineet on tarkoitus antaa Tverin, Vienan ja Aunuksen karjalai- 
sille ja inkeriläisille. 

Jokainen näistä kieliryhmistä on pieni vähemmistö asuinalueellaan. Nii- 
den kieli ja kulttuuri ovat vaarassa, joskin henkinen elpyminen on vauhdis- 
sa. Maakuntakirjailijat pyrkivät tukemaan tätä elpymistä. 

Kirjoitusvälineet on tarkoitus jakaa akateemikko Pertti Virtarannan asian- 
tuntevassa ohjauksessa. Yhteistyökumppaneita ovat Karjalan paikalliset si- 
vistysjärjestöt. (STT) 



Viron inkeriläiset: 

»Nyt meillä on oma lehti.» 



Elokuussa postin mukana saapui Suo- 
meen odotettu lehti, Viron inkerinsuo- 
malaisten liiton julkaisema Inkeri. Han- 
ketta oli suunniteltu jo useamman vuo- 
den, oikeastaan siitä lähtien, kun en- 
simmäinen inkerinsuomalaisten seura 
perustettiin lokakuussa vuonna 1988 
Tartossa. Nyt kun ensimmäinen neli- 
sivuinen numero on ilmestynyt, on ilol- 
la todettava, että puitteet ajankohtaisen 
uuden lehden ilmestymiselle on luotu. 
Turun kesäjuhlilla sovimme Toivo 
Kabasen kanssa, että Inkeriläisten vies- 
ti ja Inkeri ailevat toimimaan yhteistyös- 
sä. Siksi onkin syytä luoda silmäys sii- 
hen, mitä uudessa lehdessä kirjoitetaan. 

Katseet kieleen ja kulttuuriin 

Viron inkerinsuomalaisten liiton pu- 
heenjohtaja Kabanen lähestyy lukijoita 
pääkirjoituksessaan toteamalla, että in- 
keriläisten asemaan Virossa liittyviä po- 
liittisia ongelmia ollaan parhaillaan rat- 
kaisemassa. Hänen mukaansa inkeri- 



läisten on Virossa viimeistään nyt kään- 
nyttävä ajassa taaksepäin ja paneudut- 
tava asioihin, joiden takia seurat alun- 
perin perustettiin eli kulttuuriin ja kie- 
leen. Jos kieli häviää, katoaa myös kan- 
sa, Kabanen toteaa, 

»Yksi kulttuurin ja kielen ylläpitäjä ja 
kehittäjä on oma lehti. Olemme jo mon- 
ta vuotta puhuneet sen perustamisesta. 
Nyt suunnitelma on toteutunut. Kiitos 
Suomi-Seuralle niin taloudellisesta kuin 
henkisestä tuesta. Erityiset kiitokset 
Suomi-Seuran toiminnanjohtajalle Mart- 
ti Häikiölle, joka on henkilökohtaisesti 
vaikuttanut lehtemme syntymiseen. Toi- 
vomme, että lehdestämme tulisi todel- 
linen kulttuurin levittäjä ja se välittäisi 
monipuolista tietoa meistä täällä ja suo- 
malaisista eri puolilla maailmaa kaikil- 
le inkeriläisille ja heidän ystävilleen.» 

Viron kansalaisuuskysymys 

Albert Saunatien, saman liiton vara- 
puheenjohtaja käsittelee kirjoitukses- 




TIETOA INKERISTÄ JA INKERILAISIST 



saan Viron hankalaa kansalaisuuskysy- 
mystä. »Syksyyn mennessä on meistä 
suurella osalla Viron kansalaisuus ja 
passi kädessä sekä uusi asemamme 
määriteltynä. Toivottavasti nyt jo lopul- 
lisesti - Viron Tasavallan kansalaisina 
ja vähemmistökansana. Niiden, jotka ei- 
vät ole vielä hakeneet kansalaisuutta, 
pitäisi ehdottomasti tehdä se. Eläkeläis- 
ten ei tarvitse suorittaa kielitutkintoa. 

Luullakseni meitä ei tällä hetkellä 
uhkaa väkivaltainen sopeuttaminen 
eikä karkottaminen, vaikka vasta sää- 
dettyä ulkomaalaislakia pyritäänkin jos- 
kus ilkeämielisesti juuri niin tulkitse- 
maan. Kansallisuutemme säilyminen 
riippuu ennen kaikkea meistä itsestäm- 
me. 

Kulttuuriautonomian lain laatiminen 
lisää myös luottamustamme vähemmis- 
tökansallisuuksien säilymiseen. Voim- 
me vain toivoa, ettei lain hyväksymi- 
nen takerai poliittisista syistä Koillis- Vi- 
ron venäläisten asukkaiden vastustuk- 
seen. Se laki takaa kaikille pysyvästi 
Virossa asuville ei-virolaisille yleisesti 
tunnustettuihin ihmisoikeuksiin kuulu- 
vat kansalliset oikeudet.» 



Aatamin lausahdus 

Seurakunnista-osastossa Tarton suoma- 
laisen seurakunnan puheenjohtaja He- 



lena Puistaja mainitsee rovasti Aata- 
mi Kuortin. Hän viittaa Aatamin lau- 
sahdukseen 'Olisikohan maailmassa 
toista kansaa, joka rakaistaisi kirkkoaan 
enemmän kuin inkerinsuomalaiset. Mitä 
ankarammaksi vainot muodostuivat, 
sitä sankarillisemmin kansa piti kiinni 
uskonnostaan' Toivottavasti tämä rak- 
kaus ei joudu uudelle koetukselle siir- 
ryttäessä läntiseen markkinatalouteen, 
jossa suurin uhka eivät ole vainot vaan 
välinpitämättömyys. 

Inkeriläisten viesti toivottaa Viron 
Inkeri-lehdelle onnea ja menestystä tär- 
keässä tehtävässä. Uusi lehti ilmestyy 
jatkossa kerran kuukaudessa. Sen pai- 
nosmäärä on 1500. Lehden toimituksen 
osoite on Riia 37 EE2400 Tartu Viro. 

Viron Inkeri-lehteö tutki: Markku Pyysiäinen 



Luulin itseni 

vapaaksi lähtemään, 

vapaaksi unohtamaan. 

Ja kuitenkin - jäi 

pala itkua, 

pala naurua, 

jäi pala elämää. 

Koskaan 

emme lähteneet kokonaan. 

Anneli Appelgren 



ELOKUU 1993 

Kalevalaiset Naiset 
inkeriläisten omal' maar 



Helsingin Kalevalaiset Naiset teki 20- 
23. 5. 93 matkan Inkerinmaalle. Halu- 
simme viedä henkilökohtaisesti perille 
yhdistyksemme piiristä kootun huma- 
nitäärisen avun Inkerin vanhuksille ja 
tuen seurakuntien lapsi- ja nuorisotyöl- 
le. Toisaalta oli tärkeää perehtyä stipen- 
diaattiemme oloihin ja työnäkymiin hei- 
dän omalla kotiseudullaan. 

Isäntämme Inkerin liitto oli nähnyt 
vuoksemme paljon vaivaa ja järjestänyt 
kaiken hienosti, niin että saimme pe- 
rehtyä stipendiaattiemme Marian ja 
Lempin työolosuhteisiin ja elämänpii- 
riin, käydä heidän kodeissaan ja olla 
heidän kanssaan. Samalla saimme kol- 
men ja puolen vuorokauden aikana 
Hatsinan seudusta ja Pietaristakin mo- 
nipuolisen kuvan, samoin ihmisten ole- 
misesta ja elämisestä nyky-Inkerissä, 
iloista ja suruista, toivosta ja toivotto- 
muudesta, mutta joka tapauksessa uu- 
den aamun sarastuksesta. 

Vastakohtien voimakkuus 
vavahdutti 

Matkamme oli viiltävän kaunis. Vaik- 
ka miten mietin sopivia sanoja koke- 
maamme kuvailemaan, nuo kaksi nou- 
sevat aina itsepäisesti tajunnastani en- 
simmäisinä esiin. Sanapariin sisältyy 
ehkä niiden vastakohtaisuuksien syvin 
luonne, joihin törmäsimme joka asiassa. 
Voimakkaat vastakohdat alkoivat ai- 
van arkisista asioista. Inkerin Liitto oli 



järjestänyt meille majoituksen hotelli 
Akademitseskajaan, mutta Liitosta riip- 
pumattomista syistä emme sinne »mah- 
tuneetkaan», vaan asustimme noin puo- 
len tunnin automatkan päässä kylässä, 
jossa sijaitsevan sovhoosin ja atomivoi- 
malan teknikoita ja retkikuntia varten 
ilmeisesti rakennettu majoitushotelli 
majapaikkamme oli. 

Mutta mitä tapahtuikaan: kun ava- 
simme siellä sovhoosin takamailla vä- 
hän ankein mielin parvekkeen oven, 
kuulimme miten satakieli lauloi lähei- 
sessä lehdossa, ja se lauloi siellä joka 
ilta ehkäpä läpi koko suvisen yön. Il- 
man väsyttävää ajoa kuoppaisen tien 
päähän olisimme jääneet paitsi tätä In- 
kerinmaan kesään olennaisesti kuulu- 
vaa kauneuselämystä. 

Jos majapaikkamme ei ollutkaan ko- 
vin monen tähden hotelli, niin sitä vie- 
hättävämpi ruokasali meillä oli hatsina- 
laisten nuorten ihmisten - ilmeisesti in- 
keriläisten - johtamassa ravintolassa, 
jossa meistä pidettiin hyvää huolta ja 
jossa joka ilta illastaessamme inkeriläis- 
ten ystäviemme kanssa kohtasimme 
välittömyyttä ja lämpöä. Inkerinsuomi 
ja suomensuomi sekoittuvat yhteiseksi 
porinaksi, nauru - ja laulukin - kaikui, 
vaikka päivällä oli sydän musertunut 
raunioituneiden kirkkojen ja hiljakseen 
rappeutuvien kylien talojen vuoksi. 

Tuhotut kylät, poltetut talot, joiden 
luurangot armelias luonto oli jo aikoja 
kätkenyt vihreytensä alle, ja rauniokir- 

Skuoritsan kirkon kurja kunto veti retkeläisten mielen matalaksi. 




Suomessa Kalevalaisten Naisten stipendiaattina opiskellut Maria Martikainen oppilaineen järjesti juh- 
lan Hatsinan kulttuuritalolla. 

Jokaisella Inkerinmaalla kohdatulla on tarinan- 
sa. Mitä onkaan tämäkin mummo kokenut? 



kot muodcxstivatkin ne viiltävimmät 
vaot kauniissa maisemassa. Niiden nä- 
keminen nosti mieleen koko pakkokol- 
lektivisoinnin kauhut, kylien tuhoami- 
sen ja väen surmaamisen tai kuljetta- 
misen pakkotyöhön kauas vieraisiin 
maan kolkkiin. Meistä monille oli yllä- 
tys se, että Inkeri on niin vehmasta, ete- 
läisen oloista maata, jossa vesi, maise- 
man katse, pilkottaa milloin mistäkin 
suunnasta. Emme yhtään ihmetelleet 
enää siellä sitä, mitä Lempi oli kerto- 
nut meille jo aikaisemmin: hän sanoi, 
ettei hän ikinä voisi muuttaa näiltä tu- 
tuilta seuduilta pois, lähteä esim. Suo- 
meen paluumuuttajaksi, koska sydän 
kaipaisi koko ajan näille kummuille, 
näihin lehtoihin, Hatsinan palatsin aim- 
maan viileään puistoon... 

Lempi ja Maria tekevät tärkeätä 
lyötä 

Lempi tekee Inkerin Liiton toimistossa 
sen lisäksi, että hän opettaa lapsiryh- 



mälle suomea, tärkeää ja raskasta työ- 
tä; hän kirjaa Suomeen sota-aikana siir- 
rettyjen ja täältä palanneiden mutta lu- 
pauksista huolimatta ohi Inkerin mil- 
loin mihinkin Siperian kolkkaan tai suu- 
ren Venäjänmaan muuhun kaukaiseen 
seutuun karkotettujen tarinoita. Hän 
lähettää kertomusten perusteella Valtion- 
arkistoomme tiedot, missä nämä ihmi- 
set Suomessa sanovat olleensa, ja jos 
arkistosta löytyy vahvistus tiedolle, he 
saavat takaisin oman entisen nimensä 
ja oman identiteettinsä. Lempin kannal- 
ta on onnellista toisaalta olla tekemäs- 
sä työtä, joka pyyhkii pois epäoikeu- 
denmukaisuuksia ja antaa ihmisille edes 
jotain korvaukseksi kaikesta menettä- 
mästään. Mutta toisaalta Lempi kertoi, 
että niiden tarinoiden kirjaaminen on 
tavattoman raskasta, koska iloisia tari- 
noita ei ole: kaikki ovat täynnä suurta 
inhimillistä murhenäytelmää. 

Hymyä ja kyyneliä 

Sama kahtalainen tunnepohja leimaa 
kaikkea Inkerinmaalla. Murhe siitä, että 
useimpien seurakuntien kirkot ovat rau- 
nioina, on suuri, eikä seurakuntien ole 
helppoa saada vieläkään kunnollisia ti- 
loja jumalanpalveluksia varten. Toisaal- 
ta kuitenkin kaksi talkootöin korjattua 
ja uudelleen käyttöön otettua kirkkoa, 
Keiton ja Kupanitsan kirkot, täyttävät 
inkeriläisten sydämet riemulla. Jälleen 
on mahdollista kokoontua omalle kir- 
konmäelle tapaamaan ystäviä ja tuttuja 
ja siirtyä heidän kanssaan kirkkoon pal- 
velukseen, jonka omakieliset papit pi- 
tävät. 

Meidän piti oikeastaan osallistua Ku- 
panitsan kirkossa jumalanpalvelukseen, 
kun olimme kiertoajelulla Inkerin ky- 
lissä, mutta joidenkin aikatauluvaikeuk- 
sien vuoksi emme voineetkaan jäädä 

sinne pidemmäksi aikaa kuin vain het- 
keksi tutustumaan tuohon kauniisti jäl- 
leenrakennettuun rakennukseen. Se oli 
surullista meistä kaikista, eniten Mari- 
asta, joka oli tullut sinne Pietarista op- 
pilaineen meitä tapaamaan. Onhan Ku- 
panitsan kirkko Marian »kotikirkko». 
Jouduimme palaamaan Hatsiniaan, jos- 
sa seuratalo - vai oliko se nuorisotalo? 

- muutetaan jumalanpalveluksen ajak- 
si kirkoksi ja taas sen päätyttyä pala- 
taan tavalliseen kerhotalon ankeaan ar- 
keen. Näimme konkreettisesti, miten 
vaikea on luoda rauhallista, harmonis- 
ta hiljentymisen ja sisäisen hartauden 
tunnelmaa tiloissa, jotka on tarkoitettu 
aivan muunlaiseen käyttöön. 

Kalevalaisten naisten sydämen 
asia 

Kirkkokahvien jälkeen me joka tapa- 
uksessa pidimme samassa salissa pie- 
nen juhlan yhdessä inkeriläisten kans- 
sa. Kaksi heidän vallan eloisaa ja kau- 
niisti laulavaa kuoroaan oli tullut meitä 
tervehtimään, meidän puolestamme Lii- 
ton puheenjohtaja Raili Malmberg ter- 
vehti inkeriläisiä ja piti puheen. Juhlan 
jälkeen jaoimme tuliaisemme arpajais- 
ten muodossa. Marian oppilaat esitti- 
vät meille eräänlaisen koosteen suomen 
tunnilta; paljon esim. kansanrunoa ja 
loruja Maria oli oppilailleen opettanut 

- Maamme-laulunkin. Ja ulkona raik- 
kaan tuulen puhaltaessa »Jumalan va- 



paan taivaan alla», niin kuin Maria sa- 
noi, vietimme stipendiaattiemme kans- 
sa pienen juhlahetken. 

Suomen kielen opetuksen ja omakie- 
lisen kulttuurin elvyttäminen on tai pa- 
remminkin sen elvytyksen tukeminen 
on meidän kalevalaisten naisten sydä- 
men asia Inkerissä. Siitähän meidän sti- 
pendiaattiprojektimmekin kertoo. 



Opetussuunnitelma laadittava 

Suomen kieli uhkaa sammua Inkeris- 
sä, jos omaa koulua ei saada, pelkää- 
vät monet. Tällä hetkellä ei sellaista kui- 
tenkaan haaveista huolimatta ole näkö- 
piirissä. Kylissä opetetaan suomea Suo- 
mi-koulujen tapaan iltapäiväkerhoissa, 
mutta opetus on pääosin eläkeläisten 
varassa. Meidän stipendiaattimme puo- 
lustavat paikkaansa näissä rivistöissä 
varsin kunniakkaasti. 

Siellä kaivattaisiin nyt myös kovasti 
sellaista opettajaa, joka osaisi laatia te- 
hokkaan opetussuunnitelman. Meidän 
onkin nyt mietittävä rauhallisesti yhdes- 
sä inkeriläisten kanssa sitä, mikä olisi 
tehokkain tapa käyttää tämä stipendi- 
aattirahastomme loppuosa niin, että In- 
kerin suomenkielen opetus hyödyntäi- 
si siitä mahdollisimman paljon. Sillä 
loppujen lopuksi vain äidinkieli turvaa 
ihmisen sisäisen identiteetin. 



Teksti: Irma Lonka 
Kuvat: Lauri Hopiavaara 



13 



Kirjallisuutta 




Albert Pettinen on johtanut kuorojaon monilla 
inkeriläisten juhlilla. 



Kaikki laulamaan 

Albert Pettinen: Lauluja sekakuorol- 
le. Tartto 1992 

Tarttolaiset Kiurut ovat viserrelleet 
monien kesäjuhlien ohjelmistossa py- 
syvästi kuulijoiden sydämeen. Sekakuo- 
ro Kiurun laulut on nyt koottu kirjaksi. 
Asialla on tietenkin monipuolinen mu- 
siikkimies kuoron johtaja Albert Petti- 
nen, joka nykyisin tosin asuu Suomes- 
sa. Hän on koonnut kirjaseen tuttuja 
lauluja, sovittanut niistä monet ja kym- 
menen laulua itsekin säveltänyt, 

Pettinen on johtanut Viljandin Sävel- 
kuoroa, jonka ohjelmistossa nyt ilmes- 
tyneet laulut ovat myös olleet. Hän jat- 
kaa inkerinsuomalaisten kansanlaulujen 
sovittamista kuoroille samalla, kun toi- 
mii ala-asteen opettajana Juankoskella. 
Tekijän monivaiheisesta elämästä ker- 
rotaan Lauluja sekakuorolle -kirjan 
alussa. 

Uutta laulukirjaa voi tilata Eestin In- 
kerinsuomalaisten Liitosta osoite: Riia 
Tänav 37, EE2400 TARTTO, Eesti hin- 
taan 30 mk. Liiton puhelinnumero Suo- 
mesta on 990-372-34-34331. 



Taituri-Ainon tarina 

Helena Miettinen: Kohtalontie, kuka 
olen, minne kuulun. Inkeriläisen Aino 
Latun myrskyisä elämä. Esoterica Publis- 
hing, 1993. 

Meille Viestin lukijoille inkeriläisten 
muistelmat ovat tuttuja. Ammattikirjoitta- 
jan otteella kertoo Helena Miettinen vii- 
me kesänä ilmestyneessä kirjassaan yhden 
monista inkeriläiskohtaloista. 

Aino Lattu, kirjan muistelija ja sankari- 
tar, on positiivinen selviytyjä. Hän on to- 
dellinen paluumuuttaja, sillä vaikka koh- 
talo toi hänet vainojen aikaan Inkeristä 
Suomeen, josta hän vielä muutti Ruotsiin, 
on hän sittemmin palannut takaisin juuril- 
leen ja asuu nykyisin Petroskoissa. Kirja 
alkaa kuvauksella siitä, miten Aino Lattu 
matkaa takaisin lapsuutensaa seuduille 
Paaritsaan. Mukana on eri-ikäisiä sukulais- 
miehiä, ja kun Aino tiedetään hyvämuisti- 
seksi kertojaksi, häntä pyydetään muiste- 
lemaan suvun vaiheita. Kehyskertomus on 
aivan oikeaoppinen, kirjoissa usein teho- 
keinona käytetty; tällä kertaa todellisuutta. 

Minulle kiinnostavinta oli kirjassa ku- 
vaus Ainon oleskelusta Suomessa, hänen 
ponteva kouluttautumisensa opettajaksi ja 
toimimisensa eri kouluilla tunnollisena ja 
taitavana opettajana. Uudessa asuinympä- 
ristössään Aino tunnettiin taituri-Ainona, 
perinnekäsitöiden tekijänä. 

Tänä syksynä naisten päiväkirjat ja elä- 
mänkertatutkimus ovat olleet kirjallisen 
kiinnostuksen kohteena. Helena Miettisen 
Kohtalon tie, Aino Laain tarina, sijoittuu 
luontevasti tähän kirjalliseen ympäristöön 
ja ansaitsee lukijoiden laajan kiinnostuk- 
sen. 

Teksti: Marja Mustakallio 

MUISTI LISTA 



Etsitään 



Inkeri-kuoro 

Inkeri-kuoron harjoitukset Inkerikodis- 
sa Karjalatalossa Käpylänkj. 1. Harjoi- 
tukset pidetään säännöllisesti joka tiis- 
tai klo 17-18,30. 

Uudet hyvät laulajat ovat tervetulleita 
kuoroon! 

Helsingin paikallisosasto 

Tilaisuudet Inkerikodissa 
Marraskuussa lauantaina 27. 11. 1993 
klo 13 yläsali, pikkujoulu. 
Myyjäiset klo 12. 
Joulukuussa ei ole kuukausitilaisuutta. 



Vastaus Hilja Nasanderille veljensä 
Aleksander! Suden etsiskelyyn. Saa- 
dun tiedon mukaan Aleksanderi Susi on 
asunut Ruotsissa aina vuoteen 1991. 
Hän on nyt kuollut, mutta hänen per- 
heensä asuu Ruotsissa, Vaimonsa Ruth 
Susi os. Snäckbrogatan 21, nb 
S-619 00 Trosa 
Sverige 

Leski toivoo saavansa yhteyden mie- 
hensä omaisiin. Hänelle voi kirjoittaa 
venäjäksi tai englanniksi. Tieto on saa- 
tu Pelastusarmeijan kautta. 

Ps. Hilja Nasanderin osoite Inkerissä 
on: 

188340 Rossia 

Leningradsk. obl, 

Gatsinskij raion 

P/o Taitsi, B, Ivanovka 37 



Turun paikallisosasto 

26. 12. Joulujuhla klo 14.00 Karjalais- 
ten talossa, Itäpellontie 2, 



Seukkoseura 

Kokoontumiset Inkerikodissa torstaisin 
2, 12. klo 13-00 Seukkojen joulujuhla 
Tervetuloa Seukkoihin! 



Turun Seudun Inkeri-Seura ry:n 
syyskokous pidetään 21. 11. 1993 
klo 14.00 Karjalaisten talolla, Itäpel- 
lontie 2, Turku, 

Käsitellään sääntömääräiset asiat. 
Tervetuloa! 



Terveisiä Turusta! 

Kiitokset Kirsti Lappalaisen ja minun 
puolesta, kun Inkeriläisten viesti n:o 8 
kautta saimme tietoja inkeriläislapsuu- 
den toverista Hallinen Boris, Loja ja 
Lerypistä, jotka asuvat eri paikoissa. 

Kirjeenvaihto alkoi. 

Kiitos! 

Terveisin Lempi Pitsi 
Konsankuja 5 A 71, 
20610 Turku. 

Levitä Inkeri-tietoa, 
tilaa Inkeri-aiheista 
kirjallisuutta 



SAATAVANA RUOTSISTA 


Frimärksserie 


75 kr 


Ojala: Suomi näkyy 


75 kr 


Bordsflagga 


60 kr 


Kuortti: Kirkossa, keskitysleirillä 


75 kr 


Nouse Inkeri, grammofonskiva 


25 kr 


Kuortti: Veljeni sofavangif 


75 kr 


Lauri Santtu, grammofonskiva 


25 kr 


Miettinen: Inkeriläisef maafon kansa 75 kr 


Arvo Survo: Omal' maal', kasseff 


50 kr 


Sihvo: Inkerinmaalla 


75 kr 


Laula kaikki maa, kassett, Räda 


35 kr 


Kolomainen: Inkerin foisinajattelijaf 


25 kr 


Kaila, von Köppen 


50 kr 


Survo: Neljäs fuuli 


50 kr 


Vykort, Haparanda, fackplatta 


lkr 


Survo: Ifku Inkerille 


130 kr 


Vykort, Örebro, minnessfen 


lkr 


Ronkonen: Laps Inkerin 


100 kr 


Vykort, flicka i Tuufaridräkf 


2,50 kr 


Nevalainen: Inkeriläinen siirtoväki 


100 kr 


Kavajnäl, vapen 


10 kr 


Mesiäinen: Maria Kajavan pifkä 








faival 


110 kr 


Grafulafionskort, stort 


10 kr 






Grafulafionskort, lifef 


10 kr 


Virtaranta: Inkeriläisiä sananlaskuja 


70 kr 






Mooses Pufron elämäkerta 


30 kr 


Klisfermärke, Ingermanland + Esfland 5 kr 






Klisfermärke, Ingermanlands vapen 


5 kr 


Iho: Hiefajyvä 


40 kr 






Adressi 


40 kr 


Tuuli: Inkeriläisfen vaellus 


75 kr 






Isien Usko, muisfojulkaisu 


10 kr 


Kavajnäl Ingermanlands flagga 
Metiäinen: Inkerin ev.luf. 


20 kr 


Kemppi: Fenno-lngrian lauluja 


5 kr 


kirkon 350-v. 


50 kr 


Hammarström: Ingermanländama 




Tarra, Inkerin lippu 


5 kr 


som flydde fill Sverige 


15 kr 










Inkerin uusi tiekartta 


100 kr 


Folkesten: Ingermanländare i 








Väsferäs 


25 kr 


Inkeri - hisforia, kansa, kulttuuri 


400 kr 


Lilja - flykfingflickan frän 




T-paifä 


100 kr 


Ingermanland 


30 kr 


Inkerin risfiviiri 


450 kr 


Hiirulainen: Främmande fosferland 


50 kr 






Hiiva: Förvisningen 


50 kr 


Tilauksia ottaa vasfaan 

Armas Paakkonen 




Monahof: Tillflykfen 


75 kr 


Tingsgatan 35 




Monahof: Mof sf jämän 


75 kr 


50253 Boräs 
puh.jaFAX 033-1 01 988 




Ojala: Pifkä kofimafka 


75 kr 


Postisiirtotili 626047-5 





Vammalan Kirjapaino Oy 1993 

NUMERO 12 
JOULUKUU 1993 




Inkeriläisten viesti 



Toimitus 

Päätoimittaja 

Markku Pyysiäinen 

Puh. (90) 191 3947 

Toimitussihteeri 

Marja Mustakallio 

Toimituksen osoite: 

c/o Mustakallio 

Kahisevankuja 6 as. 3, 02710 Espoo 

Puh. ja Fax (90) 509 3206 

Konttori 

Lehden tilaukset ja osoitteet, jäsenmaksut 

ja tuotetilaukset ym. 

lnkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Annikki Kelo 

Postisiirtotili 800012-306364 

Pankki KOP 101030-1085026 

llrnoituksot 

1/1 sivu mk 1 500 mk 

1/2 - 800 mk 

1/4 - - 500 mk 

Kuolinilmoitukset 100 mk 

Kiitos- ym. ilmoitukset 60 mk 

Kuva ilmoituksessa 100 mk 

Lehti ilmestyy kerran kuukaudessa 

Kustantaja ja julkaisija: 
Inkeriläisten Yhdtetys ry 

Pj. Keijo Korkka 
Halvarinkatu 9, 20900 Turku 
Puh. (921) 580 201 

TBaushinta 1993 

130 mk kotimaahan, Ruotsiin 200 kr 
ja muualle 160 mk/v (260 kr/v). 

Pftftn nl nrofft i Ruotsissa 

Armas Paakkonen 
Tingsgatan 35, 50253 Boras 
Puh. ja Fax 033401 988 

Shristyssflätiö 

Hallituksen pj. Keijo Korkka 
Säätiön postiosoite: 
Käpylänkuja 1 
00610 Helsinki 
Postisiirtotili 800016-1466601 
Pankki KOP 103150-1202761 



Kansi: Tämän lehden kansikuva on rakastetun 

Voi että kun 



Naapurini osti juuri uuden auton. Minä 
taas joudun ajamaan tällä vanhalla. Voi 
että kun minullakin olisi varaa uuteen 
autoon. 

Tuttavamme muutti juuri uuteen, ti- 
lavaan rivitaloasuntoon. Meillä on vie- 
lä tästä vanhastakin lainaa jäljellä. Voi 
että kun ei olisi. 

Ystäväperheemme matkustaa jokai- 
sena vuoden vaihteena lomalle etelään. 
Pääsevät vähäksi aikaa pois täältä pi- 
meydestä. Voi että kun mekin voisim- 
me lähteä. 

Kollegani lapsi pääsi heti ylioppilaak- 
si tultuaan suoraan lääketieteelliseen 
tiedekuntaan. Heidän perheessään 
kaikki tuntuu onnistuvan. Voi että kun 
meilläkin. 

Elämä täällä Suomessa on yhtä laman 
kanssa taistelua. Ruotsissa asiat ovat 
paljon paremmin. Voi että kun isovan- 
hemmat olisivat aikanaan menneet sa- 
man tien Ruotsiin. 



Mutta kohta on joulu. Joulu kertcx) 
ihmeistä suurimmasta, Jumalan synty- 
misestä ihmiseksi. Voi että kun osaisi 
olla kiitollinen tästä juhla-ajasta — ja 
tästä ainoasta elämästä, joka minulla on 
käytössäni. 

•Paimenet palasivat kiittäen ja ylistä- 
en Jumalaa siitä, mitä olivat kuulleet ja 
nähneet.- He menivät jouluyön jälkeen 
kiitollisina takaisin omaan työhönsä. 
Voi että kun minäkin menisin. 




Markku Pyysiäinen 



Mitä jouluyönä oikein tapahtui 



•Siihen aikaan antoi keisari Augustus käs- 
kyn, että koko valtakunnassa oli toimitet- 
tava verollepano. Tämä verollepano oli en- 
simmäinen ja tapahtui Quiriniuksen olles- 
sa Syyrian käskynhaltijana. Kaikki meni- 
vät kirjoittautumaan veroluetteloon, kukin 
omaan kaupunkiinsa.- Näin alkaa Luuk- 



kaan kirjoittama jouluevankeliumi Raama- 
tun uuden suomennoksen mukaan. 

Tapahtumat vaikuttavat varmasti tutuil- 
ta, ehkä liiankin asein toistetuilta. Joosef 
lähtee kihlattunsa kanssa Beetlehemiin, 
kaupunkiin, josta Daavid oli lähtöisin. Ma- 
jatalon tallissa morsian synnyttää esikois- 



poikansa. Samana yönä kaupungin ulko- 
puolella joukko paimenia saa viestin, että 
Vapahtaja, Kristus on syntynyt. Enkelit rie- 
muitsevat ja toivottavat rauhaa. Paimenet 
puolestaan lähteävät Beetlehemiin ja löy- 
tävät Marian, Joosefin ja pienen pojan tal- 
lin seimestä. Palatessaan takaisin lauman- 
sa luo he kiittävät Jumalaa siitä, mitä ovat 
nähneet ja kuulleet. 



Entä jouluyön jälkeen? 

Mutta mitä sitten tapahtuu Luukkaan evan- 
keliumissa? Lukija odottaisi ehkä kerto- 
muksen jatkuvan kuvauksella Beetlehemin 
tähdestä ja itämaan tietäjistä. Nehän kuu- 
luvat yhtä erottamattomasti jouluun kuin 
Beetlehemin paimenet. Mutta niisiäpä Luu- 
kas ei tiedä mitään. Sen sijaan hän kertoo 
seuraavaksi kahdeksan päivän ikäisen Jee- 
suksen ympärileikkauksesta Jerusalemin 
temppelissä. 

Kuvaus idästä Beetlehemiin saapuvista 
tietäjistä löytyy sen sijaan Matteuksen evan- 
keliumista. Hän kertoo, kuinka tietäjät käy- 
vät kuningas Herodeksen luona kysele- 
mässä, missä on vastasyntynyt juutalais- 
ten kuningas. Herodes pelästyy, sillä hä- 
nen kuninkuuteasa näyttää olevan vaaras- 
sa. Niinpä Herodes kutsuu koolle ylipapit 
ja lainopettajat selvittämään, mitä tällainen 
messiaan syntyminen oikein tarkoittaa. 
Tietäjiä hän pyytää kertomaan, missä vas- 
tasyntynyt messias oikein majailee. 

Jumala varoittaa kuitenkin nukkuvia tie- 
täjiä palaamasta Herodeksen luo, koska 
kuninkaalla on pahat aikeet. Niinpä he 
menevät toista kautta omaan maahansa. 
Myös Marialle ja Joosefille kerrotaan He- 
rodeksen surma-aikeista. Niin pyhä perhe 
pakenee Egyptiin, maahan, jonne Joosef 
oli aikoinaan väkisin viety ja josta Mooses 
myöhemmin oli tuonut orjuutetun kansan 
takaisin omaan maahan. Sydämistynyt 



Herodes panee nyt Beetlehemissä toimeen 
verilöylyn: kaikki kaksivuotiaat ja sitä nuo- 
remmat pojat tapetaan. Matteuksen syn- 
kän lopun saanut jouluevankeliumi päät- 
tyy kuvaukseen, kuinka Joosef perheineen 
palaa Herodeksen kuoltua takaisin ja aset- 
tuu asumaan Nasaretiin. 



Poika nimettä Jeesus 

Matteuksen versio poikkeaa aika lailla 
Luukkaan kertomuksesta. Hän ei tiedä 
mitään verolle kirjoittautumisesta, paime- 
nista eikä enkeleistä. Jeesuksen syntymää 
ei kuvata lainkaan, ei liioin ympärileikka- 
usta temppelissä. Tämä evankelista vain 
toteaa lyhyesti, että Joosef ei koskenut yli- 
luonnollisesi raskaaksi tulleeseen vai- 
moonsa, ennen kuin hän oli synnyttänyt 
pojan. Poika sai nimekseen Jeesus. 

On luultavaa, että useimpien meidän 
käsityksemme Jeesuksen syntymästä on 
jonkinlainen yhdistelmä Luukkaan ja Mat- 
teuksen kuvauksista, nimenomaan tässä 
järjestyksessä. Harvempi varmaan Raamat- 
tua lukiessaan huomaa sitä, että ensiksi 
kirjoitetussa — siis vanhimmassa — Mar- 
kuksen evankeliumissa ei Jeesuksen syn- 
tymästä ja lapsuudesta kerrota yhtään mi- 
tään. Jeesus ilmestyy suoraan aikuisena 
Galilean Nasaretista Jordanille, jossa Johan- 
nes kastaa hänet. 

Johanneksen evankeliumi, viimeksi kir- 
joitettu Jeesuksen elämäkerta, taas on ai- 
van omaleimainen. Sen kirjoittaja sanoo 
runolliseen ja hiemiin filosofiseen tapaan, 
että -Sana tuli lihaksi ja asui meidän kes- 
kellämme». Asiayhteydestä voi päätellä, 
että Johannes tarkoittaa Sanalla Jeesusta. 
Tässä onkin sitten kaikki, mitä Jeesuksen 
syntymästä ja lapsuudesta kerrotaan: pois- 
sa ovat Beetlehemin talli, paimenet ja tie- 
täjät. 




Joulun lapsi saa lahjoja. Tämä Hans Memllngln Ihanan Jan Florens -alttarftriptyykln keskuskuva vuo- 
delta 1479 on nähtävänä Bruggen Memllng-museossa. 



Junnata keskellämme 

Mistä näin suuret erot syntymän kuvauk- 
sissa johtuvat? Selitys on lopulta aika yk- 
sinkertainen: kukaan ei ole ollut paikalla 
todistamassa sitä, miten kaikki tapahtui. 
Jeesuksesta kiinnostuttiin vasta sutten, kun 
hän ilmestyi julkisuuteen ja alkoi opettaa 
ja tehdä ihmeellisiä tekoja. Hänen juma- 
lallisuudestaan lähipiiri vakuuttui lopulli- 
sesti vasta ylösnousemisen jälkeen. Tämän 
ylösnousemuskokemuksen valossa kan- 
nattajat alkoivat nyt uudelleen tarkastella 
koko hänen elämäänsä. Jos kerran Jeesus 
oli kuoleman voittaja ja Jumalan poika, 
hänen syntymässäänkin täytyi olla jotain 
yliluonnollista, pääteltiin. 

Näin vähitellen syntyivät ja saivat muo- 
tonsa Matteuksen ja Luukkaan syntymä- 



kertomukset. Markus ja Johannes taas tyy- 
tyivät Jeesuksen elämän viimeisten vuosi- 
en kuvaukseen. Jeesuksen syntymä ja lap- 
suus eivät joko kiinnostaneet heitä tai heillä 
ei ollut niistä tietoa. Ehkä molemmatkin 
selitykset voivat olla totta. 

Kuva Jeesuksen elämästä tarkentuu, 
kun evankeliumeja luetaan rinnakkain. 
Hyvin paljon jää silti hämärän peittoon. 
Ehkä keskeisintä kuitenkaan tänäkään jou- 
luna ei ole, mitä historiallisesti kerran oi- 
kein tapahtui. Kiinnostavaa sekin kyllä on. 
Olennaisinta näissä kertomuksissa on sit- 
tenkin kirjoittajien kokemus siitä, että Ju- 
mala on täällä meidän keskellämme. Tai- 
vas on kerran ollut avoinna. 



Markku Pyysläinen 



Lassi Nummi 

Koraali 



Maa on niin 

sateinen, sumuinen. 

Kauniisti kosteat mustat kuuset ja männyt 

lepäävät harmauden sylissä 

ja siellä suuret tummat talot 

ikkunat himmeinä hohtaen hämärän lävitse. 

Kaikki on niin— 

Ehkä on jotakin tapahtumassa 

juuri nyt. Kuninkaiden kohtaaminen, 

tai ehkä syntyy jossakin lapsi, 

odotettu. 

Paikkahan voi olla mikä tahansa, 

tavallinen huone, tai eläinsuoja, luola. 

Taivaalta putoilevat 

sadepisarat, sadekuurot 

pehmeästi hyväilevät maata. 

Sadepisarat ympäröivät oviaukon, 

putoilevat äidin poskelle. 

Eläinten lämmin hengitys 

kietoo kaiken harmaaseen vaippaan 

kun arat askelet 

pysähtyvät ovensuuhun: 

joku, mistä lie tullut kedolta, 

nyt pysähtyy ovensuuhun 

katsomaan lasta. 



Kokoelmasta Joulukonsertto. Otava 1987 



Suuri Inkeri-tapahtuma 
Kanadassa 



Inkerin asiaa tehtiin tunnetuksi uudel- 
la mantereella mieliinpainuvalla taval- 
la, kun Inkeri Kilpisen kirjoittama ja 
Paavo Uskin ohjaama Nouse Inkeri - 
näytelmä kutsuttiin vierailulle Kanadaan 
viime syyskuussa. Tosin tätä Kalevan 
näyttämön suurprojektia ei voitu viedä 
sinne kokonaisena, vaan supistettuna 
versiona. Mutta kuitenkin se sai ympä- 
rilleen huomattavat kehykset ja herätti 
ansaittua huomiota. 

Kun matka Helsingistä Torontoon al- 
koi, mukana oli 38 henkeä. Matkan 
maallisena ja hengellisenä johtajana toi- 
mi rovasti Pentti Murto, Kanadan elä- 
keläinen, joka oli tehnyt valmistelutyö- 
tä matkan hyväksi kokonaisen vuoden. 
Matkalaisia oli ympäri Suomen, Heino- 
lasta, Helsingistä, Joensuusta, Kangasal- 
ta. Turusta ja Lappeenrannasta. Eestis- 
tä matkalle osallistui lääninrovasti Paul 
Saar. Venäjältä Kupanitsan kirkkoher- 
ra ja lähetyspastori Arvo Survo, Kei- 
tosta Inkerin Suuri Äiti Maria Kajava. 

Kirjailija Inkeri Kilpinen oli mukana 
seuraamassa, miten hänen näytelmään- 
sä esitettiin vain viiden näyttelijän voi- 
min. Hän alusti Inkerin kansan kohta- 
loista ja kertoi näytelmän syntyvaiheis- 
ta. Näin hän viritti kuulijat vastaanotta- 
maan kertomusta Uotin sisarusten 
vaiheista kauniilta Inkerinmaalta Sipe- 
riaan vankileireille ja takaisin. Kokonai- 
sen kansan kohtalo valottuu näissä 
vaiheissa. 



Kertoen ja näytellen 

Professori Paavo Uski, näytelmän oh- 
jaaja, kertoi ensin alkuosan, sitten näyt- 
telijät esittivät vankileirikohtauksen, Us- 
ki kertoi loppuvaiheet. Helge Domken 
johtama lauluryhmä tuki esitystä liittä- 
en musiikilla kohtaukset toisiinsa. Lo- 
puksi Arvo Survo päätti näytelmän 
Omal maal -laululla. 




Osa matkalaisista Sudburyssä Laurentlan yliopis- 
ton edustalla. Vasemmalta: Helge Domke. 
Meeri Artell. Anja Niemelä. Pentti Murto. Inkeri 
Kilpinen ja Arvo Survo. 




OnnetSsetJa Ihaillut Maria Kajava )a Inkeri Kilpinen Toronton Suomi-kodissa onnistuneen esityksen 
jälkeen. Taustalla Inkerin lippu. 




Lauluryhmä Helge Domken Johdolla Pyhän Marian kirkossa Sault St. Mariossa. 

Lääninrovasti Paul Saar kertoo Inkerin kirkon ny- 
kytilasta Sudburyn Matteusklrkossa. 

Ensimmäinen esitys oli Toronton 
Suomi-kodissa. Kaunis juhlasali aivan 
pullisteli yleisöä. Kaikki tuolit oli tuotu 
saliin. 

Matkalla oli mukana kaksi Stalinin 
vainot itse kokenutta: Maria Kajava ja 
Paul Saar. Esityksen jälkeen yleisö sai 
kuulla Maria Kajavalta, että kaikki näy- 
telmän järkyttävät tapahtumat ovat tot- 
ta. Hän on monien kymmenien tuhan- 
sien inkeriläisten kanssa yhdessä koke- 
nut sen. 

Seuraavat esitykset olivat Sudburys- 
sä ja Sault St. Mariessa. Ne olivat yhtä 
vaikuttavia. 



Julistusta kirkoissa 

Myös kirkkotilaisuuksia järjestettiin mat- 
kan aikana. Rovasti Pentti Murto sekä 
kirkkoherra Heikki Nurmiranta saar- 
nasivat. Arvo Survo lauloi ja puhui it- 
sensä kuulijoiden sydämiin kertomalla 
lukemattomia tarinoita vertauksina hy- 
västä sanomasta. Hänen omat laulun- 
sa, joita hän säesti kitaralla, koskettivat 
kuulijoita. 



^fm g 



Kun Arvo Survo tarttuu kitaraansa ja laulaa, sy- 
dämet aukenevat. 



Pieni ja hentoinen Maria Kajava ei ole 
millään lailla pieni julistaessaan sanaa 
omalla vahvalla ja lämpimällä tavallaan. 
Hänen pitämänsä puheet lukemattomissa 
kirkkotiloissa matkan aikana, voimia ky- 
syneen päivän jälkeen, virvoittivat mielet. 
Suuren Äidin henkiset voimat herättivät 
ihailua ja ihmetystä. 

Bussimatkojen aamuhartauksissa saa- 
tiin aina uusi ja ajankohtainen rukous 
matkallemme. Erityinen ilonaihe Mari- 
alle oli saada tavata tyttärentyttärensä 
Viktoria New Yorkissa. 

Lääninrovasti Paul Saar Eestistä kar- 
toitti puheenvuoroissaan Inkerin kirkon 
nykytilannetta tarkasti ja luotettavasti. 
Hän käytti myös taitavasti keppiään Iii— 
kenteenohjailuun Manhattanilla ryhmän 
jäsenten puikkelehtiessa ihmisvilinässä. 
Helge Domken johtama lauluryhmä toi 
kirkkoihin vanhan maan terveiset sä- 
velten siivin. 



Kiitokset kuuluvat monille 

Meidän matkalaisten mieltä lämmittivät 
nämä monet vapaat, iloiset, sydämelli- 



set tilaisuudet eri kirkoissa, vailla tur- 
haa muodollisuutta. Oli etuoikeus saa- 
da olla mukana joukossa, jossa oli niin 
paljon hengen voimaa. 

Lämpimät kiitokset kaikille mukana 
olleille ja erityisesti matkan toisessa 
päässä järjestelyjä hoitaneille Katrina 
Karille, Else Kalliolle, Keijo Kaitilal- 



le, Kyllikki Korhoselle, Pirjo Hirvo- 
selle ja muille thunderbayläisille; New 
Yorkissa Pertti Paloselle ja monille 
muille, ei vähiten majoittajillemme. 

Oli mieliinpainuvaa tehdä tunnetuk- 
si Inkerin asiaa uudella mantereella. 

Teksti (a kuvat Anja Niemelä 



Joulumuistoja 



Kun syksy on tuntunut pitkältä ja ikä- 
vältä, on ilonamme ollut joulun odo- 
tus. Joulua odotellessa on aika rientä- 
nyt. 

Joulu on ihmeellinen asia, se on joka 
vuosi aina uusi. Iloitsemme siitä aina 
täysin sydämin. Joulu on rakkauden ja 
ilon juhla. Siksi ihmisetkin antavat lah- 
joja toisilleen. Muistamme kiitollisina 
Häntä, joka on meille joulun antanut. 

Enkelit lauloivat Jumalan kunniaa il- 
moittaessaan Jeesuksen syntymästä pai- 
menille. Jospa mekin muistaisimme an- 
taa kunnian Jumalalle ja säilyttää hy- 
vän tahdon keskuudessamme. Silloin 
meillä olisi oikea joulu. 

Lapsuudenkodissani Inkerissä järjes- 
tettiin aina kuusijuhla, jossa oli paljon 
ohjelmaa. Isäni luki jouluevankeliumin, 
sitten laulettiin äitini opettamia joulu- 
lauluja. Vuosikymmenten jälkeenkin 
muistan niistä vielä yhden: 



Joulupukki, vanha ukki, 
kun sä kuljet kuorminesi, 
aarteinesi astuskelet, 
toki kuljet ineijäu kautta, 
vaikk ois vääräkin vähänen. 
Koko vuos on vartoeltu, 
tuloasi toivoteltu 
kilttejä on kaikki lapset 
isälle iloks oltu, 
äidin mieliksi eletty. 
Jo on joulu joutununna, 
saapununna suuri juhla 
pukki poikennut talossa, 
tiedustellut ystävänsä, 
monet lahjansa ladellut. 
Siit on lapsille iloa, 
tavaroita tarpeheksi, 
siitä mieli maireana, 
suu simalla, silmät suuret, 
ikipäiviksi iloa. 

Teksti Olga Jokelainen 

Lahja Suomi-talolle 



Kun Seukkoseuran kesäjuhlat pidettiin 
Lahdessa 1992, Seukkoseuran vanhin 
Aliina Rajatammi luovutti Inkerin 
vaakunan Eila Pakkaselle. Aliina oli 
tuolloin 94-vuotias. 

Eila Pakkanen matkusti Suomesta 
Kanadaan. Sieltä matka jatkui Amerik- 
kaan ja Suomi-talolle Floridaan. Karja- 
laisten juhlan yhteydessä helmikuussa 
1993 vaakuna luovutettiin Karjala-seu- 
ran puheenjohtajalle. 

Eila Pakkasen mukaan juhlatilaisuus 
oli arvokas ja juhlava. Inkerin vaakuna 
herätti paljon kiinnostusta ja kyselyjä. 

Eilan aviomies Jussi oli inkeriläinen. 



Jussille Inkerinmaa oli pyhä ja rakas, 
kertoi Eila miehestään. Inkeriläinen Jus- 
si ja karjalainen Eila kohtasivat toisen- 
sa maailman turuilla. 

Inkerin vaakuna tulee kertomaan 
monille menneistä ajoista. 

Toisten suomalaisten vaakunoiden 
seurassa Inkerin vaakunan tekijä taitei- 
lija Soile Uronen. 



Teksti: Alli Jukarainen 
Kuvat: H. Hynninen 






9 19 

Suomeen tubn 50-vuotiguhlb 



•Inkeriläiset, onnettomat, saivat paljon 

kärsiä. 

Siksi Suomen heimo tunsi heitä kohtaan 

siialiä- 

laulettiin joskus viisikymmentä vuotta 

sitten. 

Nyt oli juhlimisen aika. Olilian Suomeen 
saapumisesta kulunut 50 vuotta. 

Helsingin Karjalatalossa 

26. 10. 1993 Karjalatalon yläsalissa pidettiin 
puolivuaslsatalsjuhla. Juhlayleisöä oli saa- 
punut sylivauvasta vanhukseen. Hyvän 
mielen pilke loisti juhlayleisön silmistä. 

l^aikalllsasaston puheenjohtaja toivotti 
juhlakansan sydämellisesti tervetulleeksi. 
Oli tullut myös suruviesti. Eino Viransep- 
pä oli poistunut keskuudestamme. Hiljen- 
nyttiin kiitoksin muistelemaan hänen an- 
siokasta työtään inkeriläisten hyväksi. 

Puheenjohtaja Yrjö Korkkinen muis- 
teli tervehdyspuheessaan viidenkymme- 
nen vuoden takaisia aikoja, joita hän sil- 
loin katseli lapsen silmin ja — ajatuksin. 
Hän esitti kumarrukset ja kiitokset kaikille 
puheenjohtajille, jotka niinä vaikeina ai- 




Inkeri-kuoro esiintyi Karjalatalossa pidetyssä Juh- 
lassa. 



koina tekivät suuriarvolsta työtä heimom- 
me hyväksi. 

Inkerikuoron laulut soivat. Myös Moo- 
ses Putron rukous herkisti kuulijat. 

Anni Tukia kertoi juhlapuheessaan aja- 
tuksia menneestä. Onhan meillä kaikilla 
inkeriläisillä oma tarinamme kerrottavana. 
Anni Tukia joutui nuoivna terveydenhoi- 
tajana henkilökohtaisesti kokemaan sellais- 
ta, mitä useimmat voivat vain aavistaa. Hän 
joutui tehtävässään näkemään ja koke- 
maan koko ilimiselon kurjuuden. Listen 
kysyvät silmät ovat seuranneet liäntä nämä 
vucxsikymmenet. 

Mutta eiliän elämä ole vain tuijottelua 
menneeseen. Lapsissa ja nuorissa on tule- 
vaisuus. 

Kuultiin myös erään ystävän runontul- 
kintaa. Tämän saman runon hän oli esit- 
tänyt Petroskoin radiossa jo 50 vuotta sit- 
ten. 

Paavo Alanen esitti yksinlaulua säes- 
täen itseään pianolla. 

lilja Kurppa tulkitsi, miten äiti keitti 
hapankaalia samovaarissa. Tulkinta oli iloi- 
nen ja hauska. 

Aili Jukarainen luki M. Savolaisen ru- 
non Inkeristä. Runossa isä tuo esiin mur- 
heellisena muistojaan Suomesta. Kaivaten 
lian ajattelee nyt, olisikohan Suomen kie- 
len aapisesta apua hänen lapsilleen. 

Inkeriläisten Yhdistyksen puheenjohta- 
ja Keijo Korkka tervehti juhlayleisöä ja 
esitti puheeusa yhteydessä tärkeän kysy- 
myksen: -Onko meidän inkeriläisten pa- 
rempi olla Suomessa vai Inkerissä?- Tähän 
kysymykseen liänellä itsellään ei ole vas- 
tausta. 

Lopuksi laulettiin yhdessä -Nouse 
Inkeri-. 

Teksti: Aili Jukarainen 

Juhla Tampereella 

Viisikymmentä vuotta sitten, lokakuun vii- 
meisenä päivänä vuonna 1943 pieni sota- 
alas lähti purjehtimaan Virosta Paldiskin 
satamasta kohti Turkua. Siilien laivaan oli 
lastattu paljon inkeriasuomalaisia. Normaa- 
listi matka olisi kestänyt kaksi tuntia, mut- 
ta nyt matkaan kului kuusitoista tuntia. 

Ilo siitä, että vihdoinkin pääsimme aluk- 
selle, joka veisi meidät siniristilipun alla 
Suomeen, jäi lyhyeksi. Matka oli pelkkää 
kärsimystä. Kukaan meistä ei tiennyt mi- 
tään esi-lsiemme maasta, sillä inkeriläisiä 
oli pidetty umpiossa koko neuvostoval- 
lan ajan. Saksalaisilta oli kyllä kuultu jota- 
kin, samoin myöhemmin suomalaisilta 
sotilaspastoreilta. Kaikki siis jännittivät, 
miltä Suomi näyttäisi. Miten suomalaiset 
Suomessa elävät 

Merisairautta ja myrskyäviä aaltoja suu- 
rempi vaara olivat venäläiset pommiko- 
neet, jotka taas ilmestyivät päämme piial- 
le upottaakseen meidät meren syvyyksiin. 

Näitä vaiheita muistelemaan kokoontui 
Tampereen tuomiokirkkoon lokakuun vii- 
meisenä päivänä suuri joukko väkeä. Pas- 
tori Pirkko LeJvonntemi oli kutsunut in- 
keriläisiä jumalanpalvelukseen ja sen jäl- 
keen kirkkokahville tuomiokirkon alasa- 
liin. Kappalainen Asko Peltonen pyysi 
minua lukemaan päivän epistolan. Pidin 
sitä kunniatehtävänä ja tuasin ihmisen pie- 
nuuden ja Jumalan suuren johdatuksen. 




Tampereen Tuomiokirkko tarjosi puitteet Inkeri- 
läisten Suomeen tulon 50-vuotisjuhlalle. 

Asko Peltonen käytti saarnansa pohjana 
niitä tietoja, joita olin hänelle antanut. 

Olimme kaikki iloisia ja kiitollisia siitä, 
että saimme terveinä kokoontua tähän juh- 
laan. Ilimeellisiä ovat Herran tiet. Kiitok- 
set Pirkko Leivonniemelle, joka jaksaa 
puurtaa inkeriläisten paluumuuttajien hy- 
väksi Tampereella. 

Minä esitin äitini Liisa Makaran runoja 
ja omianikin. Kerroin myös inkeriläisten 
toiminnasta Suomessa. 

Juhlapäivä Tampereella toi mieleen sen 
pienen laivan, joka viisikymmentä vuotta 
sitten miinoja ja pommikoneita kierrellen 
oli tuonut meidät Suomeen. Aika tuntui 
nyt lyhyeltä ja mielen täytti kiitollisuus. 

Teksti: Qta Ojala 



Inkeriläisten sMstyssäätiö julistaa haettavaksi 
APURAHAT VUODELLE 1994 

Apurahat »n tarkoitettu inkerilälssyntylsten vanhempien lasten opiskelun sekä inkeriail teisten julkaisujen ja 
kirjojen toimittamisen tukemiseen. Hakemusten on oltava perillä* perjantaihin hi. I. I9*>i mennessä, ja ne 
osoitetaan sivlstyssäätiön hallituksen puheenjohtajalle Keijo Korkalle os. Halvan n kaiu 9. 20900 Turku. 

Apurahan saajille ilmoitetaan päätöksestä henkilökohtaisesti kirjeellä, lisäksi heidän nimensä julkais- 
taan inkeriläisten viestin numerossa 3 199-t. Apurahan saajan on toimitettava Ulotettava selvitys sen 
käytöstä siiistysäätiön haiiitukseiie kuuden kuukauden kuluessa apurahan saamisesta. 

Helsingissä 2t. iO. 1993 

Inkeriläisien sivistyssääiiön hallitus 

Inkerin muistokartta ja 
kyläluettelo 



On mukava säilyttää tietoja kotimaa- 
kunnasta. Kuka taltioi mitäkin, mutta 
erikoisesti näyttävät inkeriläisten muis- 
toihin kuuluvan valokuvat, muistiinpa- 
not esimerkiksi sukulaisista, entisen 
seurakunnan kirkon kuva ja tietysti In- 
kerin kartta. 

Kartta on kuva, jossa moni kylä, joki 
tms. säilyy jonkin asian tarkistamista 
varten. Inkeristä on painettu monia 
karttoja. Erikoisen runsaasti kyliä sisäl- 
tävä kartta oli Juuso Mustosen kerää- 
mien tietojen perusteella laadittu vuon- 
na 1929, mutta painettu vasta 1941. Pai- 
nos on kauan sitten loppunut. 

Itse en ole varsinaista karttaa alueesta 
tehnyt, mutta monien luettelojen jou- 
kossa on kyläluettelo, jonka olen laati- 
nut Inkerin luterialisen kirkon 350-vuo- 
tishistoriikista. Kun kiqassa kylät lue- 
tellaan seurakunnittain, tein vuonna 
1982 aakkosellisen luettelon koko In- 
keristä. Kyliä siihen tuli noin 1200. 

Vanhat kartat ja kyläluetteloni mate- 
riaalina heräsi insinööri Eemil Dubbel- 
manin päässä ajatus tehdä kartta, joka 
olisi nimistöltään mahdollisimman täy- 
dellinen. Hän sai lisää erilaisia karttoja 
ystäviltään ja pääsi työn alkuun. Kart- 
toja tuli Venäjältä ja Ruotsista sekä täy- 
dentäviä haastattelutietoja, joita piti ver- 
rata keskenään. 

Karttoja ei saada joka päivä. Kyliä 
häviää ja yhtyy suurempiin kokonai- 
suuksiin. Pääasia on se, että nimet säi- 
lyvät ja pysyvät oikeilla paikoillaan. Jo- 



kaisen tietolähteen tiedot piti tarkistaa 
ja panna kartalle. Näin asiat tulivat mo- 
neen kertaan seulottua. Kartat jakaan- 
tuivat Pohjois-, Länsi-, Keski- ja Itä-In- 
keriin. Kartta sai kokonaisuutena nimen 
Inkerin muistokartta. 

Karttaan liittyvä kyläluettelo on laa- 
dittu kartan osien mukaan. Kartassa ja 
luettelossa on kyliä kaikkiaan 1678. Ne 
löytyvät helposti kyläluettelon k<x:>rdi- 
naattilukujen perusteella. Jokaisella ky- 
lällä on mainitut luvut nimen perässä. 

Karttojen monivärikopiointi maksaa 
ja siksi kartta ison kokonsa vuoksi ei 
olekaan varsinaista myyntitavaraa. Neu- 
vottelemalla Dubbelmanin kanssa voi 
tästäkin pulmasta halullinen sielu sel- 
vitä ja saada esimerkiksi kartan osan 
omasta entisestä kotiseudustaan. 

Insinööri Dubbelman teki tätä ty<> 
tään kolmisen vuotta ja sai sen valmiik- 
si. Käydessäni syksyllä Norjassa ja Ruot- 
sissa minulta tiedusteltiin, minne Suo- 
messa voisi yhden kartan kopion talti- 
oida. Päädyin tietysti Tampereen yli- 
opiston kansanperinteen laitokseen, 
jonne minulla on hyvät suhteet. 11. 10. 
1993 sain luovuttaa Inkerin muistokar- 
tan ja kyläluettelon laitoksen kokoel- 
miin. — Sanomattakin on selvää, ettei 
laitos ota eikä myy kopioita. Kartta ja - 
luettelo ovat vain tutkijoiden käytössä. 
Näin on yksi suuri työs saatu päätök- 
seen. 

Teksti: Eero Rautajoki 

Inkerinmaalta toukokuussa v. 1993. 




Inkerinmaalla toukokuussa oli usko- 
mattoman kaunista. Silloin olivat täy- 
dessä kukassa omena-, kirsikka- ja luu- 
mupuut sekä sireenit ja monet muut 
kukkaset. Ihmisillä oli puutarhoissaan 
paljon touhua. 

Täydessä työntouhussa oli myös Vik- 
tor Hyyrysen toimiston henkilökunta 
Hatsinassa. Vieraita oli minun lisäkseni At 
kesander Halttunen Ruotsista. Aleksan- 
der toi raamisahan, joka oli heidän seu- 
ransa lahja HaLsinan Inkerin-liitolle. 

Inkerin-liitolla on paljon suunnitel- 
mia pulassa olevien auttamiseksi ja tu- 
kemiseksi. Aineellisen avun hakijoita 
tulee toimistoon päivittäin. Erilaista 
apua sieltä osataan jo hakea. Suunni- 
telmissa on vanhainkodin rakentami- 
nen. Mutta mihin se rakennetaan ja mil- 
loin sen toiminta on mahdollista aloit- 
taa, sitä ei vielä tiedetä. 

Vaikeuksia näyttää löytyvän milloin 



minkinlaisia, mutta Hatsinan Inkeri-lii- 
ton toimistossa vallitsi iloinen ja toivei- 
kas mieliala. 

Alkukesästä Hatsinaan pystytettiin 
vankeudessa 1939 — 1944 menehtynei- 
den suomalaisten sotavankien muisto- 
merkki. 

Vuosikymmenten jälkeen ei näy enää 
jälkiä niistä kärsimyksistä, mitä he jou- 
tuivat kärsimään ja kokemaan. Ei myös- 
kään enää näy jälkeäkään siitä asema- 
laiturilla tavaravaunuihin lastatusta har- 
maasta ja alakuloisesta lähtijä joukosta.. . 

Lähes samoilta seuduilta 50 vuotta 
sitten lähteneet eivät tienneet mitään 
tästä vankileiristä. Paljon on tapahtunut. 
Monenlaisia kohtaloita ovat matkamie- 
het kokeneet. Meillä kaikilla on muis- 
tomme, kipumme ja kaipuumme. 

Työtä tehdään Inkeri-liitossa. Elämä 
jatkuu. 

Teksti ja kuva: Aili Jukaralnen 

Kirjallisuutta 



Aleksander Störgren: Mutkainen tie 
vapauteen. Författanes Bokmaskin 1993. 

Jokaisen ihmisen elämä on oman kir- 
jan arvoinen. Mutta harvalla meistä on 
niin monivivahteinen elämä takana 
kuin Alexander Störgrenillä. Synty- 
mäseuduiltaan Lempaalasta karkotettiin 
koko perhe monen muun perheen ta- 
valla Stalinin puhdistuksen aikana 1930- 
luvulla Kazakhstaniin. Matka sinne ta- 
pahtui härkävaunuissa hyvin alkeellisis- 
sa olosuhteissa. Ensimmäiset kuolinta- 
paukset sattuivat jo matkan aikana. 
Puuvillan viljelyssovhoosi Pahta-Aral 
tuli olemaan kirjailijan uusi koti runsaat 
neljä vuotta, ennen kuin hän onnistui 
pakenemaan takaisin Eurooppaan Le- 
ningradin läheisyyteen. Sinä aikana oli 
puolet perheen jäsenistä menehtynyt 
tässä -maallisessa paratiisissa-, niin kuin 
viranomaiset olivat heille kuvanneet 
paikkaa ennen pakkosiirtoa. 

Sovhoosissa oli kymmentuntinen työ- 
päivä. Ensimmäiset viisi tuntia työtä teh- 
tiin kello 6-11. Kaikkein kuumimpana 
aikana kello 11-16 pidettiin ruoka- ja 
lepotauko ja illalla kello 16-21 tehtiin 
loput viisi tuntia työnormista. Rankka 
työ, ruoan puute ja alkeellinen hygiee- 
ninen taso vaikuttivat erilaisten tautien 
leviämiseen. Pienet lapset olivat ensim- 
mäiset kuolonuhrit, ja heitä seurasivat 
pian myös aikuiset. 

Kirja on vielä yksi todiste Stalinin ja 
kommunismin järjettömyydestä. Kirjaa 
myy Ruotsin Inkeri-Liitto (RIL) hintaan 
120 kr + postikulut. 



Armas Paakkonen 
Tingsg. 35, 502 53 BORÄS 
Puh. 033-101988 



Aika kuluu vain... 

Niin paljon on kulunut aikaa, 
vaikka lyhyt on elämän tie. 
Miten paljon mä menettää sainkaan, 
usein unelmat muistoihin vie. 

Niin paljon on kulunut aikaa, 
että vanhuus jo ovella on. 
Kiiltotähti tuo taivahan rantain 
antaa toiveita huomisen. 

Jos avaan oveni maailmalle, 
ehkä ihana näky se on. 
Otan vastaan elämän ruusut, 
vaikka niissäkin piikkejä on. 

Onhan kallis tuo synnyinmaa tuulle. 
Enhän koskaan siellä elää mä saa. 
Joskus pääsen mä luoksesi käymään, 
kun sydän kaipaa ain juuriaan. 

Siellä on juureni, kaukana siellä, 
Kotiseudulla Inkerin. 
Olen muukalainen vieraalla maalla. 
Kodin kaipuu usein painaa sydäntäni. 

Ei murheet enää mieltäni paina, 
on rauhaisaa elämä nyt. 
On kuljettu elämän taival, 
ei mieli ole masentunut. 

Eihän mieltä voi masentaa silloin, 
kun elämä ihanaa on. 
Olen pujottanut helmistä nauhan 
läpi elämän verkoston. 

Helminauhani on niin pitkä 
en sitä itsekään laskea voi, 
se on taaksejäänyttä taikaa, 
jonka kohtalo mukanaan toi. 

Lempi Sjöberg 
Gävle 

Uusi inkerinsuomalaisten 

taskukalenteri vuodelle 1994 on ilmestynyt 



Vanha inkeriläinen sananlasku -aika on 
kultaa kalliimp- pitää vieläkin hyvin paik- 
kansa. Kaikille on aika kallista ja melkein 
[okainen suunnittelee tiettyjä tärkeitä asi- 
oita etukäteen. Hyvänä apuna on käytän- 
nöllinen kalenteri. Nyt on ilmestynyt ai- 
van uusi -Inkerinsuomalaisten taskukalen- 
teri- vuodelle 1994, Inkerissä ilmestyi ai- 
koinaan vuosittain kaksi kalenteria, Paa- 
vo Räikkösen toimittama -Suomalainen 
kansankalenteri- ja sanomalehti Nevan 
kustantama »Kansalais-kalenteri-, Neuvos- 
tovallan aikana näitä kalentereita lakkau- 
tettiin ja tilalle tuli -Työläisen ja talonpojan 
kalenteri-. Suomessa toimiva Inkerin Liitto 
julkaisi jatkosodan aikana -Inkerin tieto- 
kalenteri-. Viimeksi julkaistu kalenteri näi- 
den tietojen mukaan olisi siis -Inkerin tie- 
tokalenteria» v, 1944, Nyt tulee 50 vuotta 
täyteen siitä, kun Inkerin kansalla oli oma 
kalenteri, 

Aika on kuitenkin muuttunut: inkerin- 
suomalaisia ei enää asu ainoastaan Inke- 
rissä, vaan myös Suomessa, Virossa, Kar- 
jalassa, Ruotsissa, Kanadassa, Siperiassa ja 
muualla. Tämä kalenteri on tarkoitettu kai- 
kille inkerinsuomalaisille ja heidän ystä- 
villeen, asuinpaikasta riippumatta. 

Kalenteri koostuu kahdesta osasta, ka- 
lenteriosasta ja pienestä puhelin- ja osoi- 
tevihkosesta. Jokaisen viikon aukeamalla 
on kuukauden nimi, viikon numero, vii- 
konpäivät ja nimipäivät suomalaisen va- 
kiokalenterin mukaan. Sen lisäksi aukea- 
malla on painettuna Venäjän, Ruotsin, Suo- 
men ja Viron juhla- ja pyhäpäivät, joten 
kalenteria voi käyttää kuka tahansa asuin- 



maasta riippumatta. Yleiset vapaapäivät on 
painettu punaisella, muut merkkipäivät 
mustalla, koska ne eivät yleeasä ole va- 
paapäiviä. 

Kalenteriin on merkitty myös Inkerin 
kansanomaisia merkkipäiviä, kuten mui- 
takin tärkeitä merkkipäiviä. Kalenterin kieli 
on suomen kirjakieli, ainoastaan inkeriläi- 
set merkkipäivät ovat kirjoitetut murteel- 
la, kuten myös jokaisen aukeaman alareu- 
naan painettu inkeriläinen sananlasku. 

Kalenteriin on liitetty runsaasti erilaista 
hyödyllistä tietoa, jonka avulla helposti 
pystyy ylläpitämään kontakteja muihin 
heimoveljiin, Faktaosassa on lyhyt katsa- 
us Inkerin historiaan, sekä lueteltuina kaik- 
ki inkeriläisjärjestöt ja paikalllsseurojen 
puheenjohtajat nimi- ja osoitetietoineen. 
Luettelossa on Inkerin kirkon kaikki pe- 
rustiedot papeista ja muista työntekijöistä 
ja jokaisen seurakuntavaltuuston puheen- 
johtajan nimi- ja osoitetiedot. Inkeriläises- 
tä lehdistöstä on lueteltu kaikki lehdet — 
kuinka usein ilmestyy, mistä tilata, kuka 
toimittaa ja toimituksen osoite. Lueteltui- 
na on myös eri maiden konsulaattien 
osoitteet ja puhelinnumerot, suuntanume- 
roja jne. Lopuksi on selostus liikenneyh- 
teyksistä maiden välillä, esim, miten pää- 
see Tallinnasta Pietariin tai Helsingistä Tuk- 
holmaan, mukaanlukien liikenöitsijöiden 
toimistojen osoitteet ja puhelinnumerot. 

Kalenteri on valmistunut yhteisvoimil- 
la. Työhön ovat osallistuneet eri maiden 
inkeriläisjärjestöt ja Inkerin kirkko. Kalen- 
teria voi ostaa paikallisesta Inkeri-seurasta 
tai Inkerin kirkon seurakunnasta. 

Inkeriläisten 
viesti vuodelle 
1994 

Hyvät lehtemme tilaajat! 

Tämän numeron välissä olevalla tilille- 
panokortilla voitte uudistaa Inkeriläis- 
ten viestin tilauksenne vuodelle 1994. 
Huomatkaa. Suomessa asuvat tilaajam- 
me, että tilillepanokortit ovat uudistu- 
neet. 

Koska pankit eivät enää lähetä meil- 
le kuittia maksuista, niin on ehdotto- 
man tärkeätä, että lehden saajan nimi 
ja osoite kirjoitetaan ohjeen mukaisesti 
tilisiirtokortin viestiruudukkoon 
vaikka lehden saaja olisi sama henkilö 
kuin maksaja. Pankki välittää meille tu- 
levaan tiliotteeseen vain viestiruudukos- 
sa olevat tiedot. Viestiruudukkoon voi- 
daan myös kirjoittaa muu tarpeellinen 
tieto, mikäli tilaa jää. Osoitemuutok- 
set on tehtävä suoraan toimistoom- 
me, joko puhelimitse tai kirjeellä. 

Lahjatilaukset voidaan tehdä sa- 
manlaista, viestiruudukolla varustet- 
tua tilisiirtokorttia käyttäen, joita saa 
kaikista pankeista ja posteista. 

Jos joku tilaajistamme ei halua uu- 
distaa Viestin tilausta ensi vuodeksi, 
pyydämme ystävällisesti ilmoittamaan 
siitä toimistoomme, puhelimitse tai kir- 
jeellä. Tilaukset joita ei ilmoiteta päät- 
tyväksi, jatkuvat yli vuodenvaihteen. 
Viestin tilaushinta vuodelle 1994 on 
Suomessa 130 mk, Ruotsissa 200 kr ja 
Venäjälle ja muihin maihin 160 mk. 

Ruotsissa lehden tilausasioita hoitaa 
Armas Paakkonen, jonka osoitetiedot 
ovat sivulla 2, 




Aatami Kuortti 90 vuotta 

Inkeriläisten oma pappi rovasti Aatami 
Kuortti täyttää 90 vuotta Helsingissä 
viattomien lasten päivänä 28. 12. 1994. 
Hän on syntynyt Kupanitsan Korkan- 
ky Iässä. 

Syntymäpäivävastaanotto, joka vide- 
oidaan ja valokuvataan, on koko päi- 
vän osoitteessa Niemenmäentie 10 B 
41, 00350 Helsinki (Munkkivuoren os- 
toskeskusta vastapäätä). 



Rudolf Koivun kortti 

Lehtemme kansikuvana oleviin taiteilija Rudolf 
Koivun joulumadonnan kuvan orgiginaalin omis- 
taa Vammalassa toimiva Rudolf Koivun ystitvat 
niminen yhdistys, joka on perustettu vuonna 
1992. Yhdistys pyrkii lekem: :in tunnetuksi Ru- 
dolf Koivun elämäntyötä j:trjest:tm:t||it näyttelyi- 
tä ja julkaisemalla erilaisia painotuotteita. 

Kannen kuvaa on saatavana kaksipuolisena, 
kuorellisena joulukorttina (hinta S mk) osoittees- 
ta Rudolf Koivun ystävät, Rudolf Koivun tie, 
38201 Vammala, tpuh. 932-30263. Louhivuori). 

Inkeri-kuoro 

Inkeri-kuoron harjoitukset Inkerikodis- 
sa Karjalatalossa Käpylänkj. I. Harjoi- 
tukset pidetään säännöllisesti joka tiis- 
tai klo 17-18.30. 

Uudet hyvät laulajat ovat tervetulleita 
kuoroon! 



Rakkaamme 

HELENA KORKKINEN 

s. 24. 6. 1907Tuutari 
k. 5. 10. 1993 Göteborg 

Rakkaudella kaivaten 

lapset, lastenlapset Ja 
lastenlastenlapset sekä 
muut sukulaiset 

Vaivuit uneen Ikuiseen 
Herra sinunaa väsyneen. 



Siunaus toimitettu 22. 10. 1993 
Lämmin kiitos osanotosta 



Helsingin paikallisosasto 

Tilaisuudet Inkerikodissa 
Joulukuussa ei ole kuukausitilaisuutta. 
Tammikuussa 23. I. 1994 klo 14. 

Turun paikallisosasto 

26. 12. Joulujuhla klo 14.00 Karjalais- 
ten talossa, Itäpellontie 2. 

27. 2. 1994 kevätkokous. 

Seukkoseura 

Kokoontumiset Inkerikodissa torstaisin 
2. 12. klo 1300 Seukkojen joulujuhla 
Tervetuloa Seukkoihin! 



Joukostamme poistuneita 

1914, kuoli 



Juho Nässi, synt. 14. 4. 
12. 10. 1993 Mölndal. 



Rakkaamme 

Eino Mikael Vironseppä 

ent. Virolainen 

s. 23. 12. 1908 Rääpyvä, Inkeri 
k. 19. 10. 1993 Salo 

Kaipaamaan jäivät 

Terttu 

Atso Ja Raija 
Annlcki ja Kauko 

OM-Pekkaja Doris 

Rttcka 
Anne Ja Juha 

Jaricko 
sukulaiset Ja ystävät 

On maa. 

johonka kalkki polut katoaa. 
Ken siellä on. ei katso heijastusta, 
mi meitä valaisee, kun tie on musta. 
Hän katsoo silmiin Itse Olevaa. 
On Rauhan maa. 

(Saima Harmaja) 



Siunaus on toimitettu Salossa. 
Hellsnummen kappelissa 6. 11. 1993. 
Kiitämme osanotosta. 

Levitä Inkeri-tietoa, 
tilaa Inkeri-aiheista 
kirjallisuutta 

SAATAVANA SUOMESTA 



Anneli Asplund (tolm.) 




Äänilevyjä 




Kansanlauluja Inkerinmaalta 


100 mk 


Inkerikuoro 




Arvo Survo: 




Nouse Inkeri ym. 


15 mk 


Itku Inkerille 


100 mk 


Lauri Santtu 




Aapo Iho: 




Murrejuttuja 


15 mk 


Hletajyvä 


20mk 


Gävien kuoro 


30mk 


Hellin Suominen 




Arvo Survo 




Mooses Putron elämäkerta 


15 mk 


Oman maali, kasetti 


55 mk 


Ella Ojala 




Rintaneula Inkerin 




Pitkä kotimatka 


85mk 


vaakuna 


10 mk 


Suomi näkyy 


110 mk 


Inkerin kartta vuodelta 1933 


70 mk 


Pelastunut albumi 


130 mk 


Inkerin kartta 1849, 




Erkki Tuuli 




saksankiel. 


50mk 


Inkeriläisten vaellus 


110 mk 










Inkerin uusi kartta 1992 


60mk 


Pertti Virtaranta 








Sananlaskuja ja arvoituksia 


40mk 


Postikortti Karjaiataio 


3 mk 


Pekka Nevalainen 




Inkerin päytällppuja 


35mk 


Inkeriläinen siirtoväki 




Inkerin postimerkkejä 




Suomessa 1940-luvulla 


150 mk 


sarja 


50mk 


Pekka Nevalainen - Hannes Sihvo (tolm.) 


Inkerin ristivllri 


350mk 


Inkeri — historia, kansa, 
kulttuuri 


300mk 


Adressi 

Inkeriläisten viestin Irtonumerolta 


20mk 



Inkerin evankelisluterilaisen 
kirkon 350-vuohsmulsto- 
julkalsu 

Saimi Tuukkanen 
Elämäni helminauha 



40mk 



30mk 



Tilauksia ottaa vastaan 

Annikki Keio 

inkerikoti, Karjaiataio, Käpylänkuja 1 , 

00610 Helsikl 

Puh. (90) 793 796 ti klo 18.30-20.00 

Postisiirtotili Hki 30636-4 



Vammalan Kirjapaino Oy 1993 



